Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
សម្ដេចធិបតី ហ៊ុន ម៉ាណែត លើកឡើងថា ត្រឹមតែទិញដីលក់ដីឱ្យឡើងថ្លៃ មិនគ្រប់គ្រាន់សម្រាប់ការអភិវឌ្ឍនោះទេ	https://business-cambodia.com/articles/samdech-hun-maneth-and-land	សម្ដេចមហាបវរធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា បានមានប្រសាសន៍ថា ការទិញដី ហើយដីលក់ឡើងថ្លៃ គឺមិនគ្រប់គ្រាន់សម្រាប់ការអភិវឌ្ឍនោះទេ។ ប្រសាសន៍លើកឡើងរបស់សម្ដេចនេះត្រូវបានធ្វើឡើងនៅក្នុងឱកាសអញ្ជើញចុះជួបសំណេះសំណាលជាមួយបងប្អូនកម្មករ និយោជិត នៅតាមបណ្តារោងចក្រ សហគ្រាស ដែលមានមូលដ្ឋានក្នុងខណ្ឌមានជ័យ និងខណ្ឌពោធិ៍សែនជ័យ រាជធានីភ្នំពេញ កាលពីថ្ងៃទី២៨ ខែតុលា ឆ្នាំ២០២៣ កន្លងទៅ។     ថ្លែងនៅក្នុងពិធីខាងលើសម្ដេចធិបតីនាយករដ្ឋមន្ដ្រីមានប្រសាសន៍ដូច្នេះថា «ដីមានតម្លៃបងប្អូនថាទាល់តែដីឡើងថ្លៃ? ដីឡើងថ្លៃក៏វាឡើងដែរ ល្អសម្រាប់ម្ចាស់ដី តែបើគ្រាន់តែឡើងថ្លៃដី មិនគ្រប់សម្រាប់ការអភិវឌ្ឍនោះទេ។ ការអភិវឌ្ឍតម្លៃពិតនៃដីកន្លែងមួយ នៅតំបន់មួយ ទាល់តែផ្ដល់ផលប្រយោជន៍ឲ្យប្រជាជនឲ្យកាន់តែច្រើនគ្នាហើយកាន់តែច្រើន ហ្នឹងហើយបានហៅថាការអភិវឌ្ឍ»។   សម្ដេចមានប្រសាសន៍បន្ដថា «បើត្រឹមតែទិញដីហើយលក់ដីហើយឡើងថ្លៃវាអត់មានការអភិវឌ្ឍប៉ុន្មានទេ អាហ្នឹងគេហៅគក់ជេដី។ ប៉ុន្ដែបើទិញដីមួយកន្លែងអភិវឌ្ឍន៍បង្កើតទៅជាកន្លែងសកម្មភាពការងារ ដូចបង្កើតរោងចក្រ បង្កើតសហគ្រាស បង្កើតផ្សារ បង្កើតកន្លែងការងារ បង្កើតសាលារៀន និងផ្សេងៗទៀត ដើម្បីឲ្យបងប្អូនជាច្រើនមានការងារធ្វើ មានជីវភាព ហ្នឹងហើយបានគេហៅថាការអភិវឌ្ឍ»។	{ "spider_name": "businesscambodia", "scrape_at": "2025-06-14_19:40:15", "date_created": "2023-10-30T06:05:30.845Z", "category": "អចលនទ្រព្យ", "views": 2018, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ត្រូវការលុ.យបង្វិលក្នុងមុខរបរ កុំទៅចង.ការគេ មកស្គាល់ធនាគារធំ៥ ផ្ដល់ក.ម្ចីអាជីវកម្ម ការ.ប្រាក់ទាប	https://business-cambodia.com/articles/sme-loan-from-5-banks	ជាធម្មតាការចងការប្រាក់ឯកជន មានការប្រាក់ខ្ពស់ខ្លាំង លើសពីកម្ចីក្នុងប្រព័ន្ធធនាគារ។ ហេតុនេះហើយ ដើម្បីបានទុនពង្រីកអាជីវកម្ម ក្នុងនាមជាអ្នករកស៊ី អ្នកគួរតែពិចារណារបៀបប្រមូលទុនផ្សេងៗដូចជា ការកៀរគរវិនិយោគិន ឬស្នើកម្ចីទៅកាន់ធនាគារដែលមានការប្រាក់ទាប លក្ខខណ្ឌសមរម្យទើបជាដំណោះស្រាយល្អ។   ប្រសិនបើលោកអ្នកកំពុងត្រូវការស្នើកម្ចីអាជីវកម្ម ខាងក្រោមនេះជាធនាគារធំៗ៥ ដែលផ្ដល់កម្ចីអាជីវកម្មការប្រាក់សមរម្យ៖   ១. ធនាគារ PPC -ផ្ដល់កម្ចីទំហំចាប់ពី ៣,០០០ដុល្លារ រហូតដល់ ១០០,០០០ដុល្លារ -អត្រាការប្រាក់ ចាប់ពី ១១.៩៩% ដល់ ១៤% ថេរ ក្នុងមួយឆ្នាំ -រយៈពេលកំណត់ រហូតដល់ ៦០ខែ -ទ្រព្យបញ្ចាំ៖ ដី និងអាគារ (ប្លង់រឹង ឬទន់) -លេខទូរស័ព្ទទំនាក់ទំនង៖ 096 3 909 909 / 023 909 909 -ព័ត៌មានបន្ថែម៖ https://www.ppcbank.com.kh/km/business-banking/loan/akk/   ២. ធនាគារ អ៊ូរី -ផ្ដល់កម្ចីទំហំរហូតដល់ ១០០,០០០ដុល្លារ -អត្រាការប្រាក់ ចាប់ពី ០.៩០% ដល់ ១.៥% ក្នុងមួយខែ -រយៈពេលកំណត់ រហូតដល់ ៨៤ខែ -លេខទូរស័ព្ទទំនាក់ទំនង៖ 023 96 333/081 331 333 -ព័ត៌មានបន្ថែម៖ https://www.wooribank.com.kh/personal-banking/loan/business-loam/   ៣. ធនាគារ ស្ថាបនា -ផ្ដល់កម្ចីទំហំចាប់ពី ២០០,០០០ដុល្លារ ឡើងទៅ (៩០%នៃទ្រព្យធានា) -អត្រាការប្រាក់ មានការប្រកួតប្រជែង អាចពិភាក្សាបាន -រយៈពេលកំណត់ រហូតដល់ ១០ឆ្នាំ -លេខទូរស័ព្ទទំនាក់ទំនង៖ 023 81 999 010 -ព័ត៌មានបន្ថែម៖ https://www.sathapana.com.kh/kh/business-banking/loans/sathapana-sme-loan   ៤. ធនាគារ ហ្វីលីព -ផ្ដល់កម្ចីទំហំចាប់ពី ៧០,០០០ដុល្លារ រហូតដល់ ២០០,០០០ដុល្លារ -អត្រាការប្រាក់ ចាប់ពី ១០% ក្នុងមួយឆ្នាំ -រយៈពេលកំណត់ រហូតដល់ ១០ឆ្នាំ -លេខទូរស័ព្ទទំនាក់ទំនង៖ 086 930 000 / 089 989 818 / 088 465 9999 (24/7) -ព័ត៌មានបន្ថែម៖ https://www.phillipbank.com.kh/kh/pages/business-credit/msme-loan   ៥. ធនាគារ ខេប៊ីប្រាសាក់ -ផ្ដល់កម្ចីទំហំរហូតដល់ ៥០ម៉ឺនដុល្លារ -អត្រាការប្រាក់ចាប់ពី ០.៥៤%ក្នុងមួយខែ -រយៈពេលកំណត់ រហូតដល់ ១២០ខែ -លេខទូរស័ព្ទទំនាក់ទំនង៖ 023/086 999 911 -ព័ត៌មានបន្ថែម៖ https://www.kbprasacbank.com.kh/kh/services/loans/small-and-medium-loans/ សូមជម្រាបផងដែរថា ក្នុងនាមជាម្ចាស់អាជីវកម្ម អ្នកត្រូវតែឆ្លាតខាងចាយលុយ ចាយឱ្យមានគោលដៅ ចាយឱ្យត្រូវ ចាយឱ្យអាជីវកម្មរីកចម្រើន។ ប្រសិនបើអ្នកស្នើកម្ចីត្រូវប្រាកដថាអ្នកមានផែនការច្បាស់លាស់ រាប់ចាប់តាំងពីផែនការចំណាយ និងផែនការបង្កើតប្រាក់ចំណេញទ្វេដងផងដែរ ធ្វើបែបនេះទើបមិនសូវមានហានិភ័យជាមួយបំណុល៕ អត្ថបទដោយ៖ សូ សុខលី (កូនផ្កាឈូក)	{ "spider_name": "businesscambodia", "scrape_at": "2025-06-14_19:40:15", "date_created": "2023-10-30T05:32:39.918Z", "category": "ហិរញ្ញវត្ថុ", "views": 9745, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
មេHR McDonald’s ប្រាប់ពីជំនាញទន់ចម្បង១ជួយឲ្យអ្នកធ្វើការនៅហាងMcDonald’s ធ្វើការងារណាក៏បានជោគជ័យ	https://business-cambodia.com/articles/the-experience-of-working-at-mcdondalds-shop	មិនថាអ្នកធ្វើការនៅកន្លែងណានោះទេ អ្នកសុទ្ធតែទទួលបានមេររៀនពីការងារទាំងបទពិសោធន៍មេរៀនល្អនិងអាក្រក់។ ដូច្នេះមិនមែនទាល់តែធ្វើការនៅក្រុមហ៊ុនធំៗបានប្រាក់ខែច្រើនទើបជោគជ័យនោះទេ។ ជាក់ស្ដែងអ្នកធ្វើការធម្មតានៅក្នុងការ McDondald’s តែពួកគាត់អាចទទួលបានបទពិសោធន៍ល្អដោយធ្វើឲ្យពួកគាត់អាចធ្វើការងារណាក៏បានដែរ។    បើតាមការលើកឡើងរបស់លោកស្រី Tiffanie Boyd អនុប្រធាននិងជាប្រធានគ្រប់គ្រងធនធានមនុស្សនៅហាងMcDonald’s នៅអាមេរកបានឲ្យដឹងថាអ្នកធ្វើការនៅហាងអាហាររហ័ស( fast food) គឺពួកគាត់អាចបណ្ដុះនូវជំនាញទន់( soft skill) ដ៏ល្អដោយក្នុងនោះរាប់បញ្ចូលទាំងការគ្រប់គ្រងពេលវេលា សេវាកម្មបម្រើអតិថិជន ទំនាក់ទំនងនិងភាពបត់បែនតាមកាលៈទេសៈជាដើម។   យ៉ាងណាមិញជំនាញដ៏សំខាន់បំផុតដែលអ្នកអាចអភិវឌ្ឍន៍បើអ្នកធ្វើការនៅហាងអាហាររហ័សនោះគឺ បទពិសោធន៍ធ្វើការរហ័សហើយមានប្រសិទ្ធភាពនៅក្នុងស្ថានភាពរងសម្ពាធ។     លោកស្រីបានបន្តទៀតថាធ្វើការនៅហាងអាហាររហ័សអ្នកនឹងជួបបទពិសោធន៍ធ្វើការរហ័សជាមួយកាលកំណត់ច្បាស់លាស់ ដូចជាត្រូវដឹកជញ្ជូនការកម្ម៉ង់ម្ហួបឲ្យអតិថិជនឲ្យទាន់ពេលវេលា។ ដូច្នេះនៅពេលដែលអ្នកអាចធ្វើការនៅស្ថានភាពរហ័សរហួននេះជួយអ្នកបង្កើតបានជាជំនាញ។ ហើយពេលអ្នកទៅធ្វើការងារណាក៏អ្នកអាចធ្វើបានដែរ ហើយធ្វើបានជោគជ័យទៀតផង មិនថាធ្វើជាអ្នកភិវឌ្ឍន៍software ដឹកនាំក្រុមការងារនៅក្នុងអាជីវកម្មលក់រាយឬធ្វើការនៅធនាគារនោះទេ។ អាចនិយាយបានថាអ្នកអាចធ្វើសកម្មភាពបានភ្លាមៗបញ្ចេញលទ្ធផលការងារបានលឿនរហ័ស។    មានសេដ្ឋីនិងអ្នកនយោបាយមួយចំនួនក៏ធ្លាប់ធ្វើនៅហាងMcDondald’s ដែរដូចជាសេដ្ឋី Jeff Bezos ស្ថាបនិក Amazon និងលោក Barack Obama ប្រធានាធិបតីទី៤៤របស់អាមេរិកជាដើម។ លោក Cody Rigsby ជាសាស្រ្តាចារ្យដ៏ល្បីម្នាក់នៅសហរដ្ឋអាមេរិកបានធ្វើការងារដំបូងរបស់គាត់នៅហាងMcDonald’s ហើយជំនាញសំខាន់២ដែលគាត់បានរៀនពីការធ្វើការនៅហាង McDonald’s គឺជំនាញគ្រប់គ្រងពេលវេលានិង ភាពអត់ធ្មត់៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-30T04:57:43.132Z", "category": "ហិរញ្ញវត្ថុ", "views": 207, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ស្អាតខ្លាំង! តោះមកស្គាល់រចនាបទបុរាណពិសេសៗ ដែលយកមកសាងសង់អគារដ៏ធំស្កឹមស្កៃក្រសួងមហាផ្ទៃ	https://business-cambodia.com/articles/ministry-of-interior-cambodia-60-million	ឈរនៅលើមហាវិថីធំចំកណ្ដាលរាជធានីភ្នំពេញ  បច្ចុប្បន្នអគាររដ្ឋាភិបាល បានក្លាយជាទីចាប់អារម្មណ៍ដល់មនុស្សគ្រប់ជំនាន់ ក៏ព្រោះតែរចនាបទបែបខ្មែរបុរាណ ដោយស្ថាបត្យកម្ម គឺត្រូវបានយកចិត្តទុកដាក់ជាទីបំផុត ដើម្បីឱ្យក្លាយជាមរតកដ៏មានតម្លៃឈររឹងមាំដល់មនុស្សជំនាន់ក្រោយ។     ជាក់ស្ដែងអគារក្រសួងមហាផ្ទៃទើបតែដាក់សម្ពោធដាក់ឱ្យប្រើប្រាស់ ជាផ្លូវការកាលពីថ្ងៃទី០៦ ខែវិច្ឆិកា ឆ្នាំ២០២៣ កន្លងទៅនេះ។ ស្ថិតនៅលើទីតាំងចាស់ តាមបណ្ដោយមហាវិថី ព្រះនរោត្តម ក្នុងសង្កាត់ទន្លេបាសាក់ ខណ្ឌចំការមន រាជធានីភ្នំពេញ អគារនេះចំណាយទឹកប្រាក់អស់ប្រមាណ ៦០ លានដុល្លារ  និង ទទួលសិទ្ធិម៉ៅការសាងសង់ដោយក្រុមហ៊ុនឈ្មោះ គីម ម៉ិច ខនស្ត្រាក់សិន និងអ៊ិនវេសមេន។   បើក្រឡេកមកមើលរបនាបទដ៏ធំស្គឹមស្គៃរបស់អគារមួយនេះវិញ ត្រូវបានសាងសង់យ៉ាងយកចិត្តទុកដាក់បំផុត ដើម្បីសមស្របទៅតាមរចនាបទបែបបុរាណ នៅលើផ្ទៃដីសរុបទំហំ ៥,៧ហិកតា ដែលសំណង់អគារមានទំហំ ១៥៣ម៉ែត្រ គុណ៨៣ម៉ែត្រ មាន៩ជាន់ មិនរាប់បញ្ចូលជាន់ផ្ទាល់ដី និងជាន់សម្រាប់ចំណតរថយន្ត (អាចចតរថយន្តក្នុងអគារបានសរុប ចំនួន៣៣០គ្រឿង)។   សម្រាប់ក្រឡាផ្ទៃសាងសង់សរុបនៃអគារ មានទំហំ ១០៥.៥៤៥ ម៉ែត្រការ៉េ គិតពីនីវ៉ូមហាវិថីព្រះនរោត្តម, អគារមានកំពស់ ៤៣,៥ ម៉ែត្រគិតត្រឹមក្រោមដំបូលអគារ, មានកម្ពស់ ៦៣ ម៉ែត្រគិតត្រឹមដំបូលក្បឿង, មានកម្ពស់ ៩២ ម៉ែត្រគិតត្រឹមចុងបុស្បបុកតូច និង ១១៨ ម៉ែត្រ គិតដល់ចុងបុស្បបុកធំ។   អគារថ្មីនេះ គឺមានរាងជាចតុកោណព្នាយកែងស្មើជ្រុង និងមានសួនច្បារនៅកណ្តាល និងមានរចនាប័ទក្បាច់ចំនួន៣គឺ ក្បាច់ភ្ញីទេស ភ្ញីអង្គរ និងភ្ញីភ្លើង។ ប្លង់ស្ថាបត្យកម្ម នៃអគារទីស្តីការថ្មី ជាប្រភេទស្ថាបត្យកម្ម ក្លាសិក (សម័យទំនើបកម្ម) រចនាបទខ្មែរដំបូលប្រក់ក្បឿងស្រកាលិញ មានបុស្បបុកចំនួន៥ (ដែលតំណាងឲ្យប្រជាជនខ្មែរដែលកាន់សាសនាព្រះពុទ្ធ) ហើយយកលំនាំតាមប្រាសាទអង្គវត្តកំពូល៥ ដោយអនុលោមតាមគោលការណ៍សមមាត្រនៃរូបរាងអគារ និងបានគិតគូរយ៉ាងហ្មត់ចត់អំពីពន្លឺ ខ្យល់ធម្មជាតិ ចេញចូលគ្រប់គ្រាន់ ប្រកបដោយផាសុខភាព សក្តិសមជាទីកន្លែងធ្វើការបែបសម័យទំនើបថ្មី៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-30T04:45:52.009Z", "category": "អចលនទ្រព្យ", "views": 185, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
សាលាមធ្យមវិចិត្រសិល្បៈប្រកាសប្រឡងជ្រើសរើសសិស្សចូលរៀន ដោយឥតគិតថ្លៃ លើជំនាញ ១៧ ជំនាញ	https://business-cambodia.com/articles/secondary-school-of-fine-arts	ជាឱកាសសម្រាប់បងប្អូនសិស្សានុសិស្សដែលមានចំណាប់អារម្មណ៍និងស្រឡាញ់ផ្នែកសិល្បៈ តន្រ្តី ពេលនេះសាលាមធ្យមវិចិត្រសិល្បៈបានផ្តល់ឱកាសប្រឡងជ្រើសរើសឱ្យសិស្សចូលរៀនដោយឥតគិតថ្លៃសម្រាប់ឆ្នាំសិក្សា ២០២៣ - ២០២៤ លើឯកទេសចំនួន ៦ រួមមាន ៖     ១.ឯកទេស របាំបុរាណ ល្ខោនខោល សៀក ចម្រៀងបុរាណ តន្ត្រីបុរាណ (ឧបករណ៍ ទ្រអ៊ូ, ទ្រសោ, ឃឹម, គងតូច, គងធំ, តាខេ, រនាតឯក និង រនាតធុង) តន្ត្រីសម័យ (ឧបករណ៍ខ្សែ វីយូឡុង និង វីយូឡា និងព្យាណូ)។ សម្រាប់លក្ខខណ្ឌនៃការជ្រើសរើសសម្រាប់សិស្សដែលរៀនបានត្រឹមថ្នាក់ទី ៣ ឬ ទី៤ នៅសាលាចំណេះទូទៅ ។     ២.ឯកទេស របាំប្រពៃណី ល្ខោនយីកេ ល្ខោនបាសាក់ តន្ត្រីបុរាណ (ឧបករណ៍ផ្លុំ ត្រុំប៉ែត ហ្លុត សាក់ឡូ និងក្លារីណែត ) (ឧបករណ៍ខ្សែ សែលឡូ និងកុងត្រឺបាស់) សម្រាប់សិស្សដែលបានរៀនចប់ថ្នាក់ទី៥ ឬទី៦ នៅសាលាចំណេះទូទៅ។     ៣.ឯកទេស ចម្រៀងអាយ៉ៃ ចម្រៀងជាពួក ចាប៉ីដងវែង ល្ខោននិយាយ សិល្បៈសូនរូប សម្រាប់សិស្សដែលបានរៀនចប់ថ្នាក់ទី៧ នៅសាលាចំណេះទូទៅ     គួរបញ្ជាក់ផងដែរថា សម្រាប់ការចែកពាក្យនិងដាក់ពាក្យប្រឡងនិងចាប់ផ្តើមពីថ្ងៃជូនដំណឹងនេះរហូតដល់ថ្ងៃទី ៩ ខែវិច្ឆិកា ឆ្នាំ ២០២៣ ខាងមុខនេះ ។ចំពោះព័ត៌មានបន្ថែមសូមធ្វើការទំនាក់ទំនងទៅការិយាល័យសិក្សាសាលាមធ្យមវិចិត្រសិល្បៈ (បឹងបាយ៉ាប) អាសយដ្ឋាន វិថីបណ្ឌិតម៉ុងឬទ្ធី (១៩២៨) សង្កាត់ភ្នំពេញថ្មី ខណ្ឌសែនសុខ រាជធានីភ្នំពេញ ឬទំនាក់ទងតាមរយៈលេខទំនាក់ទំនង ០១២ ៦៣៩ ៨៩៣ /០៩៦ ៥៦៨ ៣៤៥២ ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-30T04:42:49.454Z", "category": "ព័ត៌មានថ្មីៗ", "views": 228, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
រួមដំណើរជាមួយ Swisse ដើម្បីសុខភាព និងការចាប់ផ្តើមជំពូកថ្មី សម្រាប់ប្រជាជនកម្ពុជា	https://business-cambodia.com/articles/join-swisse-for-health-and-the-start-of-a-new-chapter-for-cambodians-	រាជធានីភ្នំពេញ ថ្ងៃទី ២៦ ខែតុលា ឆ្នាំ២០២៣ ក្រុមហ៊ុន Swisse ប្រចាំប្រទេសអូស្ត្រាលី និងក្រុមហ៊ុន Beauty Glo បានរួមសហការគ្នាក្នុងការ បើកសម្ភោធជាផ្លូវការ ក្រុមហ៊ុនតំណាង Swisse ប្រចាំប្រទេសកម្ពុជា ដែលនឹងនាំចូលផ្តាច់មុខនូវផលិតផលមានគុណភាពខ្ពស់ដាច់គេ។  នេះជាភាពអបអរកិច្ចសហការដ៏អស្ចារ្យ ក៏ដូចជាការបើកជំពូកថ្មីមួយសម្រាប់ការធ្វើការលើកកម្ពស់ សុខភាព និងសុខុមាលភាពប្រជាជនកម្ពុជា។ ពិធីបើកសម្ភោធជាផ្លូវការ ក្រុមហ៊ុន Swisse ប្រចាំប្រទេសកម្ពុជានេះបានប្រព្រឹត្តឡើងនារាត្រីថ្ងៃថ្ងៃព្រហស្បតិ៍ទី២៦ ខែកញ្ញា នៅសណ្ធាគារសូហ្វីតែល ភ្នំពេញ ភូគីត្រា។ ពិធីបើកសម្ភោធដ៏ឱឡារិកនេះ មានវត្តមានដ៏ខ្ពង់ខ្ពស់ពីសំណាក់ ឯកឧត្តម Justin Whyatt ឯកអគ្គរដ្ឋទូតអូស្ត្រាលីប្រចាំព្រះរាជាណាចក្រកម្ពុជា លោកស្រី Rebecca Ball ឧត្តមស្នងការពាណិជ្ជកម្មវៀតណាម និងកម្ពុជា អូស្ត្រាលី ឯកឧត្តមបណ្ឌិត កាន ច័ន្ទមេត្តា រដ្ឋលេខាធិការក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ លោក Nick Mann នាយកប្រតិបត្តិប្រចាំតំបន់របស់ H&H Group អូស្ត្រាលី  នូវែលសេឡង់ និងអាស៊ី Lavender Liu អ្នកគ្រប់គ្រងប្រចាំតំបន់នៃ Swisse តំបន់អាស៊ី លោកជំទាវ សាន កុសល  នាយកប្រតិបត្តិនៃក្រុមហ៊ុន Beauty Glo និងតំណាងក្រុមហ៊ុន Swisse ប្រចាំប្រទេសកម្ពុជា អ្នកបង្កើតមាតិកាលើបណ្តាញសង្គម និងភ្ញៀវកិត្តិយសជាច្រើនរូបទៀត។ ដើម្បីជាកិច្ចអបអរក្នុងការចាប់ផ្តើមពីធីនេះ ក៏មានការបង្ហាញផ្ទាំងទស្សនិយភាពរបាំគ្រុឌ ដែលញ៉ាំងឱ្យបិរិយាកាសកាន់តែពិសេស និងអមដោយសុន្ទរកាថាស្វាគមន៍ដោយគណធិបតី ការបើកបង្ហាញពិសេសពីផលិតផលថ្មី BrightSkin+ ការសម្តែងដូរតន្ត្រី និងបិទបញ្ចប់ដោយការចាប់រង្វាន់ផ្សងសំណាង។ លោកជំទាវ សាន កុសល នាយកប្រតិបត្តិនៃក្រុមហ៊ុន Beauty Glo និងក៏ជាតំណាងក្រុមហ៊ុន Swisse ប្រចាំប្រទេសកម្ពុជាបានថ្លែងថា៖ « BeautyGlo គឺមិនត្រឹមតែជាក្រុមហ៊ុនលក់ផលិតផលថែរក្សាសម្រស់ និងសុខភាពប៉ុននោះទេ ប៉ុន្តែពួកយើងមានគោលដៅក្នុងការលើកកម្ពស់សុខភាពនិងសុខុមាលភាពប្រជាជនកម្ពុជា។ នេះហើយក៏ជាមូលហេតុដែលពួកយើងសម្រេចនាំចូលផ្តាច់មុខផលិតផល Swisse ពីប្រទេសអូស្ត្រាលីមកកាន់ប្រទេសកម្ពុជា ពីព្រោះពួកយើងជឿជាក់ពីគុណភាពនៃផលិតផលដែលនឹងជួយឱ្យប្រជាជនយើងគ្រប់គ្នាមានជីវិតដែលសមប្រកប និងមានសុខភាពល្អមាំមួន។» Swisse Wellness គឺមានប្រវត្តិល្បីល្បាញជាយូរណាស់មកហើយ សម្រាប់ឧត្តមភាព ការប្តេជ្ញាចិត្តក្នុងការខិតខំស្រាវជ្រាវ និងការផលិតផលិតផលដែលមានគុណភាពខ្ពស់ សម្រាប់សុខភាពនិងសុខុមាលភាពមនុស្សគ្រប់រូប។ ផលិតផលរបស់Swisse រួមមាន វីតាមីន អាហារបំប៉ន និងផលិតផលថែរក្សាសម្រស់ ដែលត្រូវបានផលិត ឡើងដើម្បីបំពេញនូវតម្រូវការ និងភាពចាំបាច់សម្រាប់សុខភាពនិងសុខុមាលភាពរបស់មនុស្សគ្រប់វ័យ។ អ្វីដែលធ្វើឱ្យផលិតផល Swisse Wellness ល្អដាច់គេនោះគឺការប្តេជ្ញាចិត្តក្នុងការរុករកនូវគ្រឿងផ្សំពីជុំវិញពិភពលោក ដោយការផ្តោតសំខាន់លើគុណភាព និងប្រសិទ្ធភាពរបស់គ្រឿងផ្សំនីមួយៗដើម្បីឱ្យត្រូវតាមគោលការណ៍ស្តង់ដារអន្តរជាតិ។ ដូចនះដែរគ្រប់អតិថិជនរបស់ផលិតផលSwisse គឺធានាបានថានឹងទទួលបាននូវផលិតផលដែលល្អបំផុតសម្រាប់សុខភាពខ្លួន។ លោក Nick Mann នាយកប្រតិបត្តិ នៃ H&H Group ប្រចាំតំបន់អូស្ត្រាលី នូវេហ្សេឡង់ និងអាស៊ីបានថ្លែងថា៖ « បេសកកម្មរបស់យើងនៅ H&H Group គឺជួយឱ្យមនុស្សរាប់លានអ្នកទូទាំងពិភពលោកមានសុខភាពល្អ និងរស់នៅប្រកបដោយក្តីរីករាយ។ ពួកយើងពិតជាមានសេចក្តីសោមនស្សរីករាយណាស់ក្នុងការបើកសម្ភោធជាផ្លូវការផលិតផល Swisse មកកាន់ប្រទេសកម្ពុជា។ សម្រាប់ Swisse គឺពួកយើងខិតខំប្រឹងប្រែងក្នុងការរុករកទូទាំងពិភពលោកនូវគ្រឿងផ្សំ ដែលមានគុណភាពខ្ពស់ និងមានតម្លៃថ្លៃបំផុតសម្រាប់យកមកផលិតជា វីតាមីន សារធាតុរ៉ែ និងអាហារបំប៉នដែលល្អដាច់គេទូទាំងពិភពលោក។» លោកបានបន្ថែមថា៖  « ពួកយើងដឹងពីតម្រូវការពិសេសរបស់ប្រជាជនកម្ពុជាក្នុងការថែទាំសុខភាព ហើយពួកយើងធ្វើការសហការយ៉ាងជិតស្និទ្ធជាមួយដៃគូររបស់យើង Beauty Glo សម្រាប់ការ បំពេញរាល់តម្រូវការទាំងនេះ។  ផលិតផលរបស់ Swisse ក៏ត្រូវបានទទួលស្គាល់ដោយ ថាមពល ភាពរស់រវើក និងភាពល្បីល្បាញ ដូចនេះហើយពួកយើងពិតជារំភើបក្នុងការនាំយកផលិតផល Swisse មកកាន់ទីផ្សារប្រទេសកម្ពុជា។ »           Swisse Wellness ប្តេជ្ញាចិត្តខ្ពស់ចំពោះការអនុវត្តប្រកបដោយចីរភាព និងក្រមសីលធម៌ខ្ពស់។ ក្រុមហ៊ុនបានធ្វើការយ៉ាងហ្មត់ចត់ក្នុងការកាត់បន្ថយឱ្យបានតិចបំផុតនូវកាកសំណល់បរិស្ថាន និងចូលរួមយ៉ាងសកម្មក្នុងរាល់សកម្មភាពដែលផ្តល់អត្ថប្រយោជន៍ដល់សហគមន៍ដែលពួកគេបានជ្រើសរើសចំរាញ់សម្រាប់គ្រឿងផ្សំរបស់ខ្លួន។ ការជ្រើសយកផលិតផល Swisse មិនត្រឹមតែជាជម្រើសដ៏ល្អសម្រាប់សុខភាពលោកអ្នកប៉ុននោះទេ ប៉ុន្តែក៏ជាចួលរួមចំណែកដល់និរន្តភាព និងការលើកកម្ពស់សុខភាពប្រជាជនទូទាំងពិភពលោក។            ចាប់ផ្តើមដំណើរឆ្ពោះទៅរកសុខភាពដ៏ថ្លៃថ្លាជាមួយ Swisse កម្ពុជា  ដែលជាការរួមបញ្ចូលគ្នារវាងគុណភាព និរន្តរភាព និងសុខុមាលភាព ។ អបអរសាទរចំពោះអនាគតដ៏ភ្លឺស្វាង និងដើម្បីប្រជាជនមានសុខភាពល្អ។ អំពី Swisse Swisse គឺជាម៉ាកយីហោ វីតាមីន អាហារបំប៉ន និងផលិតផលថែរក្សាស្បែក ដែលត្រូវបានបង្កើតឡើងនៅប្រទេសអូស្ត្រាលីក្នុងឆ្នាំ ១៩៦៩ មានទីស្នាក់ការនៅទីក្រុងមែលប៊ន ប្រទេស អូស្ត្រាលី ហើយបច្ចុប្បន្នជាផ្នែកមួយនៃក្រុមហ៊ុន Health & Happiness នៃទីក្រុងហុងកុង។ ក្នុងនាមជាម៉ាកយីហោដែលគួរឱ្យទុកចិត្តបំផុត និងអ្នកឈានមុខគេក្នុងប្រទេសអូស្ត្រាលី Swisse ខិតខំស្វះស្វែងក្នុងការរុករកនូវគ្រឿងផ្សំដែលល្អបំផុត និងមានសារធាតុចិញ្ចឹមខ្ពស់ ដោយផ្អែកលើរូបមន្តវិជ្ជាសាស្ត្រ និងប្រពៃណី។ ផលិតផលរបស់Swisse រួមមាន វីតាមីន អាហរបំប៉ន និងផលិតផលថែរក្សាសម្រស់ ដែលត្រូវបានផលិត ឡើងដើម្បីបំពេញនូវតម្រូវការ និងភាពចាំបាច់សម្រាប់សុខភាពនិងសុខុមាលភាពរបស់មនុស្សគ្រប់វ័យ។	{ "spider_name": "businesscambodia", "scrape_at": "2025-06-14_19:40:15", "date_created": "2023-10-30T04:20:05.081Z", "category": "PR", "views": 163, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
កប់ណាស់! ស្ងាត់ៗប៉ុន្មានថ្ងៃទៀត ហាងលក់ទូរស័ព្ទខ្នាតយក្ស Oppo ត្រៀមបើក Store ដំបូងរបស់ខ្លួននៅខ្មែរហើយ	https://business-cambodia.com/articles/oppo-store-first-in-kh	បន្ទាប់ពីទទួលបានជោគជ័យក្នុងឧស្សាហកម្មស្មាតហ្វូនជាមួយនឹងការសាបព្រួសម៉ាកយីហោដ៏រឹងមាំរបស់ខ្លួននៅក្នុងប្រទេសកម្ពុជាអស់រយៈពេលប្រហែលជា ៤ ឆ្នាំ OPPO បានត្រៀមខ្លួនរួចជាស្រេចក្នុងការបើក Store ដំបូងរបស់ខ្លួននៅក្នុងប្រទេសកម្ពុជា។ ហើយវាក៏ជាដំណឹងដ៏រីករាយមួយផងដែរសម្រាប់ប្រិយមិត្តដែលតែងតែនិយមចូលចិត្តនៅទូសព្ទដៃដែលមានគុណភាពល្អ ថតរូបបានច្បាស់ ជាមួយតម្លៃសមរម្យ ជាពិសេសបងប្អូនដែលតែងតែគាំទ្រទូរស័ព្ទដៃ Oppo ផ្ទាល់តែម្តង។ ថ្លែងនៅក្នុងកម្មវិធី “សម្ពោធជាផ្លូវការលើស្មាតហ្វូន Find N3 \| Find N3 Flip ” កាលពីពេលថ្មីៗនេះ លោក ជា វណ្ណារិទ្ធ ដែលត្រូវបានគេស្គាល់ថាជាពិធីករដ៏ល្បីឈ្មោះមួយរូបនៅក្នុងប្រទេសកម្ពុជាបានឱ្យដឹងថា នៅថ្ងៃទី០៥ ខែកញ្ញា ឆ្នាំ២០២៣ ខាងមុខនេះគឺថ្ងៃដែល Oppo នឹងចេញលក់ Oppo Find N3 Series ថ្ងៃដំបូង ហើយក៏ជាថ្ងៃដែល Oppo ធ្វើការសម្ពោធជាផ្លូវការនៅហាង Flagship Store របស់ខ្លួនដំបូងគេបង្អស់នៅក្នុងប្រទេសកម្ពុជាផងដែរ។ គួរជម្រាបផងដែរថាហាង Flagship Store គឺជាហាងដំបូងគេរបស់ទូរសព្ទដៃខ្នាតយក្ស Oppo នៅក្នុងប្រទេសកម្ពុជា ខណៈហាងដ៏ទំនើបមួយនេះមានទីតាំងស្ថិតនៅផ្សារទំនើប អ៊ីអនម៉ល ភ្នំពេញ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-30T03:42:26.160Z", "category": "កំពូលអ្នកលក់", "views": 359, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ត្រៀមៗ! ផ្សាររាត្រីធំបំផុត មានជាង៣០០ស្តង់អាហារ អាចផ្ទុកមនុស្ស ៥ម៉ឺ.ននាក់ នឹងបើកនៅទីតាំងនេះ	https://business-cambodia.com/articles/n5-night-market	ដំណឹងល្អសម្រាប់អ្នកចូលចិត្តសាកអាហារប្លែកៗ ផ្សាររាត្រីដ៏ធំបំផុតដែលមានស្តង់អាហារជាង ៣០០ស្តង់ និងអាចផ្ទុកមនុស្សរហូតដល់ទៅ ៥០,០០០នាក់ នឹងបង្ហាញវត្តមានចំកណ្តាលបេះដូងរាជធានីភ្នំពេញ នាពេលដ៏ខ្លីខាងមុខនេះ។     យោងតាមការឲ្យដឹងពី N5 Night Market ផ្សាររាត្រីដ៏ធំនេះមានទំហំផ្ទៃដីសរុបដល់ទៅ ១៨,០០០ម៉ែត្រការ៉េឯណោះ និងមានទុននៃការវិនិយោគលើសពី ១,០០០,០០០ដុល្លារ។ ក្រៅពីមានភូមិអាហារជាង៣០០ស្តង់ ក៏មានបន្ថែមនូវការប្រគុំតន្ត្រី ការសម្តែង និងសកម្មភាពសប្បាយៗផ្សេងទៀតចំកណ្តាលផ្សារតែម្តង។ ក្នុងនោះក៏មានឧបករណ៍ថតរូបសម្បូរបែប រួមទាំងគំនូរលើជញ្ជាំង ការចាក់បញ្ចាំងកុនក្រៅរោង និងទីកន្លែងថតរូបរបស់តារាល្បីលើអ៊ីនធឺណេតផងដែរ។       គួរជម្រាបថា ផ្សាររាត្រីដ៏ធំនេះ ស្ថិតនៅតាមបណ្តាយផ្លូវជាតិលេខ៥ ត្រឹមតែ ៥នាទីពីស្ពានជ្រោយចង្វារ និងបើកដំណើរការជាផ្លូវការនៅថ្ងៃទី២៤ ខែវិច្ចិកា ឆ្នាំ២០២៣៕   អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:15", "date_created": "2023-10-30T03:26:10.010Z", "category": "ភាពជាអ្នកដឹកនាំ", "views": 11706, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មហាសេដ្ឋីវ័យក្មេង Mark Zuckerberg ផ្តាំយុវជនថា គួរផ្តោតលើរឿង១នេះ បើចង់ជោគជ័យ	https://business-cambodia.com/articles/mark-zuckerberg-objective-focus-	មនុស្សជាច្រើនគិតថា Mark Zuckerberg គ្រាន់តែរត់ចោលមហាវិទ្យាល័យធ្វើឱ្យលោកជោគជ័យ អាចបង្កើតក្រុមហ៊ុនតម្លៃពាន់លានដុល្លារ។ ប៉ុន្តែការពិតមិនដូចនេះជាការគិតនោះទេ នេះជាការស្មានខុសមួយរបស់មនុស្សភាគច្រើន។   យ៉ាងណាមិញមហាសេដ្ឋីវ័័យក្មេងរូបនេះបាននិយាយនៅក្នុង Podcast មួយថាមិនមែនគ្រាន់តែលោកសម្ងំនៅក្នុងបន្ទប់ ផ្តោតសរសេរកូដចងអេប Facebook ហើយលោកអាចជោគជ័យនោះទេ តែលោកបានផ្តោតលើរឿង១នេះដែលសំខាន់ជាង Facebook ទៅទៀត។   សេដ្ឋីវ័យ៣២ឆ្នាំរូបនេះបានឱ្យដឹងថា “មិនមែនត្រឹមតែខ្ញុំឈប់រៀនហើយ ធ្វើ Facebook  ខ្ញុំជោគជ័យនោះទេ តែវាបានពឹងផ្អែកទៅលើទំនាក់ទំនង និងមនុស្សដែលខ្ញុំបានសេពគប់ នៅមហាវិទ្យាល័យ”។   មេធំរូបនេះបានបន្តថា “រឿងវាសំខាន់ត្រង់ថាតើនរណាដែលអ្នកបានចំណាយពេលវេលាជាមួយ ហើយអ្នកអាចនឹងក្លាយជានរណាម្នាក់បានអាស្រ័យលើមនុស្សដែលអ្នកសេពគប់ ខ្ញុំសង្កេតឃើញថាយុវជន មួយចំនួនធំមិនបានគិតដល់រឿងទំនាក់ទំនងនេះទេ ពួកគេគិតតែផ្តោតលើគោលដៅផ្ទាល់ខ្លួន និងមិនបាន ផ្តោតលើទំនាក់ទំនងដែលមានគុណភាពបំផុត”។   ដូច្នេះជំនួសឱ្យការផ្តោតលើគោលដៅច្រើនជ្រុលពេក ឬចង់ល្អតែឯង យុវជនគួរតែផ្តោតលើការរក្សាទំនាក់ទំនងដែលមានគុណភាព ទំនាក់ទំនងជួយឱ្យយើងរីកចម្រើនបាន ព្រោះថាការបង្កើតទំនាក់ទំនងល្អពិតជាមានសារប្រយោជន៍ជាខ្លាំងដល់យើង ដូចជាការរកឃើញគំនិតល្អមួយដែលយើងស្មានមិនដល់ អាចជួយគ្នាទៅវិញទៅមក មានការរួមគ្នាបង្កើតលទ្ធផលណាមួយដ៏អស្ចារ្យបាន។   ប្រៀបដូចលោក Mark Zuckerberg បានលើកឡើងថា “ប្រសិនបើខ្ញុំរើសមិត្តភក្តិមកសេពគប់ ខ្ញុំនឹងរើសប្រៀបដូចសម្ភាសន៍បុគ្គលិកឱ្យចូលធ្វើការងារ ប៉ុន្តែខ្ញុំមិនតាំងខ្លួនជាថៅកែទេ តែខ្ញុំនឹងសួរខ្លួនឯងថា តើបុគ្គលិកម្នាក់នោះគេអាចធ្វើការងារអ្វីឱ្យក្រុមហ៊ុនខ្ញុំខ្លះ? ហើយខ្ញុំអាចជួយអ្វីឱ្យគេកាន់តែរីកចម្រើនវិញ?"   ជាការពិតណាស់ក្នុងជីវិតរបស់យើងម្នាក់ៗក្រៅអំពីការចេះស្រឡាញ់ខ្លួនឯង ផ្តោតលើគោលដៅខ្លួនឯង ឬគ្រួសារប៉ុណ្ណោះទេ តែទំនាក់ទំនងខាងក្រៅដូចជាមិត្តភក្តិឬដៃគូពិតជាឥទ្ធិពលជាខ្លាំងដល់ជីវិតរបស់យើង ដូចពាក្យចាស់លោកថា “សេពគប់បណ្ឌិតនឹងក្លាយជាបណ្ឌិត សេពគប់ពោលនឹងក្លាយជាពោល”៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-10-30T03:25:43.000Z", "category": "ភាពជាអ្នកដឹកនាំ", "views": 4287, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អាករលើតម្លៃបន្ថែម (VAT) ត្រូវគិត ១០% តែបើស្ថិតក្នុងលក្ខខណ្ឌទាំង ១១ នេះ រដ្ឋមិនគិតពន្ធទេ	https://business-cambodia.com/articles/vat-tax	អាករលើតម្លៃបន្ថែមត្រូវអនុវត្តលើការផ្គត់ផ្គង់ជាប់អាករនូវទំនិញឬសេវានៅក្នុងព្រះរាជាណាចក្រកម្ពុជា ។ដែលទំនិញទាំងនោះសំដៅដល់ទ្រព្យក្រៅពីដីធ្លីនិងប្រាក់កាស ដោយឡែកសេវា សំដៅដល់ការផ្គត់ផ្គង់អ្វីមួយដែលមានតម្លៃក្រៅពីទំនិញ ដីធ្លី និងប្រាក់កាស។ ហើយជាទូទៅការយកពន្ធលើតម្លៃបន្ថែមនេះត្រូវគិត ១០% ប៉ុន្តែក្នុងមាត្រា ៦៣ នៃច្បាប់សារពើពន្ធបានកំណត់ថា បើការផ្គត់ផ្គង់ទំនិញឬសេវាដែលស្ថិតក្នុងលក្ខខណ្ឌទាំង ១១ ខាងក្រោមនេះគឺមិនមានការគិតពន្ធនោះទេ ៖     ១.សេវាសិក្សាអប់រំ ២.សេវាប្រៃសណីសាធារណៈ ៣.សេវារបស់មន្ទីរពេទ្យនិងគ្លីនិក សេវាខាងវេជ្ជសាស្រ្តនិងទន្តសាស្រ្ត និងការលក់ទំនិញបន្ទាប់បន្សំខាងវេជ្ជសាស្រ្តនិងទន្តសាស្រ្តដែលទាក់ទិននឹងការបំពេញសេវាទាំងនេះ ៤.សេវាដឹកជញ្ជូនអ្នកដំណើរដោយប្រព័ន្ធដឹកជញ្ជូនសាធារណៈដែលជាកម្មសិទ្ធិទាំងស្រុងរបស់រដ្ឋ ៥.សេវាធានារ៉ាប់រង ៦.ការផ្គត់ផ្គង់ថាមពលអគ្គិសនីនិងការផ្គត់ផ្គង់ទឹកស្អាត ៧.ផលិតផលកសិកម្មមិនទាន់កែច្នៃផលិតក្នុងស្រុក ៨.សេវាប្រមូលសំរាមនិងកាកសំណល់រឹងឬរាវ ៩.សេវាជាមូលដ្ឋានខាងហិរញ្ញវត្ថុ ១០.ការនាំចូលសម្ភារប្រើប្រាស់ផ្ទាល់ខ្លួនដែលរួចពន្ធគយ ១១.សកម្មភាពមិនស្វែងរកប្រាក់ចំណេញដើម្បីបម្រើផលប្រយោជន៍សាធារណៈ ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-30T02:17:19.885Z", "category": "ចាប់ផ្តើមអាជីវកម្ម", "views": 2589, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ដំណឹង! មកដឹងពីចំនួនប្រាក់បៀវត្សថ្មី របស់មន្ត្រីរាជការ និងមន្ត្រីជាប់កិច្ចសន្យា ឆ្នាំ២០២៤	https://business-cambodia.com/articles/salary-increase-in-2024	ប្រាក់ចំណូលរបស់មន្រ្តីរាជការ និងមន្រ្តីជាប់កិច្ចសន្យា និងត្រូវបានរាជរដ្ឋាភិបាលកម្ពុជា សម្រេចតំឡើងប្រាប់បៀវត្សថ្មីនៅក្នុងឆ្នាំ ២០២៤ ដោយនៅក្នុងនោះមន្រ្តីរាជការស៊ីវិលនិងមន្រ្តីជាប់កិច្ចសន្យាឡើងបានក្នុងម្នាក់ជាង ២ម៉ឺនរៀលផងដែរ។ តាមរយៈសេចក្តីព្រាងច្បាប់ស្តីពីហិរញ្ញវត្ថុសម្រាប់ការគ្រប់គ្រងឆ្នាំ ២០២៤ បានឱ្យដឹងថា រាជរដ្ឋាភិបាលកម្ពុជា នឹងដំឡើងបៀវត្សជូនមន្ត្រីរាជការ និងមន្ត្រីជាប់កិច្ចសន្យា ឆ្នាំ២០២៤ ដោយនៅក្នុងនោះមានដូចជា៖ ១. មន្ត្រីរាជការស៊ីវិលដែលមានប្រាក់បំណាច់មុខងារកម្រិតចាប់ពី ១ ១៣០ ០០០រៀល និងត្រូវបន្ថែមជូន ២២ ៥០០រៀល ២. មន្ត្រីរាជដែលមានប្រាក់បំណាច់មុខងារក្នុងកម្រិតចាប់ពី ១ ១៣០ ១០០រៀល ត្រូវដំឡើង ២០ ០០០ រៀល ៣. យោធិន មន្ត្រីនគរបាលជាតិដែលមានប្រាក់បំណាច់មុខងារចាប់ពី ៩៦០ ០០០រៀល ត្រូវដំឡើង ២៥ ០០០ រៀល ៤. យោធិន មន្ត្រីនគរបាលជាតិដែលមានប្រាក់បំណាច់មុខងារ ៩៦០ ១០០រៀល  ត្រូវដំឡើង ២០ ០០០រៀល ៥. មន្ត្រីជាប់កិច្ចសន្យាត្រូវដំឡើងពី ៧១០ ០០០រៀល ទៅ ៧៧០ ០០០រៀល គួរបញ្ជាក់ថា ថវិកាថ្នាក់ជាតិសម្រាប់ឆ្នាំ ២០២៤ នេះ មានទិសដៅជាយុទ្ធសាស្រ្តកំណត់ចំណាយថវិកាថ្នាក់ជាតិ ឱ្យស្ថិតក្នុងកម្រិតចំនួន ៣៤ ៤៩៧ ៤៤៤ លានរៀល, ត្រូវជា ២៤,១៣% នៃ ផ.ស.ស. ថយចុះ ៥,៨% ធៀបនឹងច្បាប់ឆ្នាំ២០២៣ ដែលក្នុងនោះចំណាយចរន្តថ្នាក់ជាតិមានចំនួន ២៣ ៨០៥ ៨៣៨ លានរៀល និងចំណាយមូលធនថ្នាក់ជាតិមានចំនួន ១០ ៦៩១ ៦០៦ លានរៀល៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:15", "date_created": "2023-10-30T01:56:18.667Z", "category": "ព័ត៌មានថ្មីៗ", "views": 20159, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ទម្លាប់ល្អចំណូលកើន! សកម្មភាពពេលយប់៣នេះ ជួយឱ្យអ្នកមានថាមពលធ្វើការ មិនសូវស្រ្តេស	https://business-cambodia.com/articles/3-night-routine-can-make-your-family-good-	ជារៀងរាល់ថ្ងៃមនុស្ស មិនថាដើមសប្តាហ៍ឬថ្ងៃសម្រាកនោះទេ គឺតែងតែរវល់ជានិច្ច រវល់ធ្វើការ រវល់រកស៊ី មិនសូវមានពេលឈប់ឈរ។ ហេតុនេះមានតែពេលយប់ប៉ុណ្ណោះដែលអាចមានពេលច្រើនដើម្បីសម្រាក តែក្រៅពីការគេងសម្រាក សកម្មភាព៣នេះ អាចជួយឱ្យអ្នកមានអារម្មណ៍ល្អ កាត់បន្ថយនឿយហត់ និងមានផលិតភាពនៅពេលព្រឹកព្រលឹមបានទៀតផង៖   ១. រៀបចំគ្រែគេង   សកម្មភាពមួយនេះមិនមែនធ្វើតែពេលព្រឹកព្រលឹម មុនពេលយើងក្រោកពីដំណេកនោះទេ តែការរៀបចំគ្រែគេងនៅមុនពេលចូលដំណេកឱ្យមានរបៀបរៀបរយ មានក្លិនល្អ ក៏ជាកត្តាសំខាន់ផងដែរ ដែលធ្វើឱ្យអ្នកមានអារម្មណ៍ល្អ កាត់បន្ថយភាពនឿយហត់ គេងលក់បានស្កប់ស្កល់ និងមិនសូវមានបញ្ហាសុខភាព ដូចជាបញ្ហាស្បែក និងដំណកដង្ហើមផងដែរ។   ២. មិនទទួលទានអាហារពេលល្ងាចច្រើនជ្រុល   ការមិនទទួលទានអ្វីសោះក៏មិនមែនជាការល្អដែរសម្រាប់សុខភាពយើង ប៉ុន្តែសម្រាប់ពេលល្ងាចឬមុនម៉ោង៨ល្ងាច បងប្អូនគួរតែកុំទទួលទានអាហារច្រើនជ្រុល ឬអាហារពិបាករំលាយ ដែលអាចធ្វើឱ្យរំខានដល់ការគេងនៅពេលយប់។   ទម្លាប់មិនទទួលទានច្រើនជ្រុលនៅពេលល្ងាចនេះក៏អាចជួយដល់សុខភាពផ្លូវកាយផង និងសុខភាពផ្លូវចិត្តបានមួយកម្រិតដែរ ប្រសិនបើបងប្អូនជ្រើសយកផ្លែឈើឬទឹកគោមកជំនួសអាហារពេលល្ងាចដែលមានជាតិខ្លាញ់ច្រើនបាន ។   ៣. អានសំណេរឬអត្ថបទខ្លីៗ   មានមនុស្សជាច្រើនដឹងថាការលេងទូរស័ព្ទមុនចូលដំណេកអាចធ្វើឱ្យខួរក្បាលមិនសូវចងចាំ និងខ្សោយកម្លាំងនៅពេលក្រោកពីដំណេកនាពេលព្រឹក។   ប៉ុន្តែនាសម័យថ្មីនេះការងាររបស់មនុស្សជាច្រើនគឺនៅជាមួយទូរស័ព្ទ-កុំព្យូទ័រដោយចៀសពុំរួច ហេតុនេះដើម្បីកុំឱ្យរំខានដំណេកនៅពេលយប់ បងប្អូនអាចធ្វើការអានសៀវភៅដែលមានសំណេរខ្លីៗ គំនិតខ្លីៗ ឱ្យបាន១៥នាទីក្រោយបិទគ្រឿងអេឡិចត្រូនិច ព្រោះនេះជាសកម្មភាពមួយដែលអាចជួយកាត់បន្ថយអារម្មណ៍ស្មុគស្មាញ មានគំនិតល្អៗសម្រាប់ពិចារណាមុនចូលដំណេក និងមានថាមពលនៅថ្ងៃស្អែក។   យ៉ាងណាមិញសកម្មភាពតូចៗទាំង៣នេះ អាចកាត់បន្ថយភាពនឿយហត់របស់យើងបាន ព្រោះការធ្វើចលនារាងកាយផ្សេងៗដូចជាការងូតទឹកត្រជាក់ៗ រៀបចំគ្រែគេងឱ្យមានរបៀប ហើយសម្រាប់ចលនាខួរក្បាល ដើម្បីឱ្យមានការគិតល្អដោយការអានសំណេរឬអត្ថបទខ្លីៗ និងការស្តាប់ក៏ជាចំណែកមួយជួយឱ្យថាមពលយើងកើនឡើងវិញផងដែរបន្ទាប់ពីធ្វើការហត់ពេញមួយថ្ងៃ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-10-29T12:35:43.809Z", "category": "ភាពជាអ្នកដឹកនាំ", "views": 1672, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
តំបន់សេដ្ឋកិច្ចថ្មីតម្លៃ ១០០ លានដុល្លារមានផ្ទៃដីជាង ៦០ ហិចតានឹងទាញរោងចក្រមកកាន់ខេត្ដកំពង់ចាមកាន់តែច្រើន	https://business-cambodia.com/articles/special-economic-zone-in-kampong-cham	ខេត្តកំពង់ចាមទទួលបានការវិនិយោគនៅតំបន់សេដ្ឋកិច្ចថ្មីមួយទៀតដែលមានទុនសរុបចំនួន៩៦,៤លាន មានផ្ទៃដីសរុបជាង ៦០ ហិកតា ហើយនឹងមានការទាក់ទាញរោងចក្រ សហគ្រាសជាច្រើនថែមទៀតមកបង្កើតនៅក្នុងខេត្តនេះ។ នេះបើយោងតាមការលើកឡើងពីឯកឧត្ដម ហេង សួរ រដ្ឋមន្ដ្រីក្រសួងការងារ និងបណ្ដុះបណ្ដាលវិជ្ជាជីវៈក្នុងពិធីជួបសំណេះសំណាលរវាងសម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃកម្ពុជាជាមួយកម្មករនិយោជិតនៅខេត្តកំពង់ចាម កាលពីថ្ងៃទី២៥ ខែតុលា ឆ្នាំ២០២៣។     ថ្លែងក្នុងពិធីខាងលើឯកឧត្តមរដ្ឋមន្ត្រីបានមានប្រសាសន៍ថា៖ «ថ្មីៗកន្លងទៅនេះ ខេត្តកំពង់ចាមក៏ទទួលបាននូវការវិនិយោគនៅតំបន់សេដ្ឋកិច្ចពិសេសជាំងស៊ូ (Jiangsu) ជាតិលេខ៦ ដែលមានទុនសរុបចំនួន៩៦,៤លានដុល្លារលើផ្ទៃដី៦៨ហិកតាដែលតំបន់សេដ្ឋកិច្ចពិសេសនេះនឹងបង្កើតឱ្យមានការទាក់ទាញរោងចក្រ សហគ្រាសជាច្រើនថែមទៀតមកបង្កើតនៅក្នុងខេត្តកំពង់ចាមដែលនឹងបង្កើតឱកាសការងារ និងផ្ដល់ប្រាក់ចំណូលកាន់តែច្រើនបន្ថែមទៀតជូនដល់ប្រជាពលរដ្ឋនៅក្នុងខេត្តកំពង់ចាម និងតំបន់ជុំវិញ»។   សូមជម្រាបថា បច្ចុប្បន្ននេះខេត្តកំពង់ចាមមានរោងចក្រ សហគ្រាសសរុបចំនួន៥១៣ និងមានកម្មករនិយោជិតសរុបចំនួន៤១ ០០០នាក់ ដែលផ្តល់ចំណូលជាប្រាក់ឈ្នួលសរុបប្រមាណ១២៥លានដុល្លារក្នុង១ឆ្នាំ ក្នុងនោះគ្រាន់តែវិស័យវាយនភណ្ឌ និងកាត់ដេរមួយមុខគឺមានរោងចក្ររហូតដល់ទៅ២០រោងចក្រ និងមានកម្មករនិយោជិតប្រមាណជិត៣ម៉ឺននាក់ និងផ្តល់ប្រាក់ឈ្នួលសរុបប្រមាណ៨០លានដុល្លារអាមេរិកក្នុង១ឆ្នាំ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-29T09:43:13.798Z", "category": "អចលនទ្រព្យ", "views": 417, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មុនចេញរកស៊ីត្រូវដឹង! អ្នកឧកញ៉ា គួច ម៉េងលី បង្ហើបពីរបៀបរកស៊ីចំនួន៤ដែលអ្នកមិនគួរធ្វើ	https://business-cambodia.com/articles/avoid-of-these-kind-of-doing-business	ការរកស៊ីមិនមែនចេះតែនឹកឃើញចង់រកស៊ីក៏ចេញរកស៊ីដោយមិនបានសិក្សាស្វែងយល់នោះទេពោលគឺអ្នកនឹងជួបហានិភ័យច្រើនជាងជោគជ័យប្រសិនបើអ្នកចង់រកស៊ីដោយមិនចំណេះដឹង ការស្រាវជ្រាវនិងការត្រៀមខ្លួនឲ្យបានរួចរាល់។   ទាក់ទងនឹងការរកស៊ីនេះដែរ អ្នកឧកញ៉ា គួច ម៉េងលី ស្ថាបនិកនិងជាប្រធានក្រុមប្រឹក្សាភិបាលនៃក្រុមហ៊ុន ម៉េងលី ជេគួច អេឌ្យូខេសិនបានបង្ហើបពីរបៀបរកស៊ីចំនួន៤ដែលអ្នកគួរចៀសវាងព្រោះរបៀបរកស៊ីទាំងនេះមិនងាយជោគជ័យនោះទេ។   ១. រកស៊ីចូលហ៊ុនគ្នាច្រើនពេក ការរកស៊ីចូលហ៊ុនគ្នាច្រើនពេកដោយមិនស្គាល់គ្នាច្បាស់គឺមិនងាយជោគជ័យនោះទេ។ ត្រង់នេះអ្នកឧកញ៉ា គួច ម៉េងលីបានសង្កត់ធ្ងន់ការរកស៊ីបែបនេះ៩៩.៩៩%គឺបរាជ័យតែម្ដង។ អ្នកឧកញ៉ាថាអ្នកខ្លះចង់មានលឿនពេកក៏ហៅគ្នាឲ្យបានច្រើនមកចូលហ៊ុនរកស៊ីជាមួយគ្នាទាំងមិនស្គាល់គ្នាច្បាស់ទាល់តែសោះ។   អ្នកឧកញ៉ាបានបង្ហើបទៀតថាការចូលហ៊ុនរកស៊ីគ្នាច្រើនពេកមិនយូរមិនឆាប់នឹងមានការដាច់ឬបែកហើយយូរៗទៅអ្នកចូលហ៊ុននឹងឈ្លោះគ្នាពោលគឺការរកស៊ីចូលហ៊ុនគ្នានេះមិនបានយូរអង្វែងតជំនាន់ដល់កូននៅចៅបានឡើយ។ ទន្ទឹមនឹងនេះ អ្នកឧកញ៉ាណែនាំពីការរកស៊ីច្របាច់បញ្ចូលគ្នា។ ឧទាហរណ៍ក្រុមហ៊ុនតូចៗអាចចូលជាមួយក្រុមហ៊ុនធំហើយពង្រីកកាន់តែធំនោះនឹងរឹងដៃរឹងជើងឈរលើទីផ្សារបានយូរ។   ២. រកស៊ីជ្រេញជើង អ្នកឧកញ៉ា បានបង្ហើបថាការរកស៊ីជ្រេញជើងឬរកស៊ីលោភលន់នេះ អ្នកមិនគួរធ្វើនោះទេព្រោះអ្នកអាចនឹងបោះលុយចូលទទេជាមិនខានឡើយ។ ត្រង់នេះអ្នកឧកញ៉ាថាអ្នកខ្លះរកស៊ីលោភលន់ដោយអាជីវកម្មមួយមិនទាន់ទាំងរឹងដៃរឹងជើងផងក៏ទៅបើកអាជីវកម្មមួយទៀតហើយបង្កើតបានជាគ្រុបCEO តែលទ្ធផលនោះគឺការរកស៊ីបែបនេះមិនល្អនោះទេពោលគឺទីបំផុតអាជីវកម្មមួយទន់ដៃហើយមួយទៀតទន់ជើងដែលធ្វើឲ្យអាជីវកម្មអាចនឹងជួបការបរាជ័យច្រើន។   ៣. រកស៊ីក្នុងសមុទ្រក្រហម  ការរកស៊ីក្នុងសមុទ្រក្រហមនេះគេមិនឲ្យធ្វើនោះទេ ប៉ុន្ដែការរកស៊ីបែបនេះនៅក្នុងប្រទេសកម្ពុជាយើងគឺសម្បូរអ្នកធ្វើណាស់ដែលធ្វើឲ្យមនុស្សមួយចំនួនបោះលុយចូលក្រោយពីប្រឡូករកស៊ីក្នុងទីផ្សារសមុទ្រក្រហម។ ការរកស៊ីក្នុងសមុទ្រក្រហមយើងអាចហៅម្យ៉ាងទៀតថារកស៊ីតាមព្រះអាទិត្យរៈនិងលិច ដែលការររកស៊ីបែបនេះគឺរកស៊ីតាមគេតាមឯង។ ឧទាហរណ៍បើគេកលក់សៀវភៅ អ្នកក៏លក់សៀវភៅដែរ បើគេលក់កាហ្វេ អ្នកលក់កាហ្វេតាមគេដែរ។    ការរកស៊ីតាមគេតាមឯងគឺមានការប្រកួតប្រជែងខ្លាំងណាស់។ ឧទាហរណ៍បើអ្នកគេរកស៊ីលក់សៀវភៅចំណេញ អ្នកស៊ីក៏លក់សៀវភៅដែរហើយលក់តម្លៃទាបជាងគេដើម្បីទាញភ្ញៀវបន្ទាប់មកអ្នកផ្សេងគេក៏លក់សៀវភៅដែរដោយដាក់តម្លៃទាបជាងអ្នកទៅទៀត។ ពេលមានការប្រកួតប្រជើងកាន់តែខ្លាំង លក់តម្លៃកាន់តែទាបទៅជាលទ្ធផលគឺបរាជ័យទាំងអស់គ្នាព្រោះតែកាប់ចាក់គ្នា ប្រកួតប្រជែងគ្នាចង់ឈ្នះចង់ចាញ់។   ៤. រកស៊ីជិះទូក២(Freelance)  ការរកស៊ីជិះទូក២ក្នុងពេលតែមួយនេះអ្នកមិនគួរធ្វើនោះប៉ុន្ដែនៅប្រទេសកម្ពុជាយើងក៏មានអ្នកធ្វើច្រើនដែរ។ ការរកស៊ីបែបនេះមានន័យអ្នកកំពុងតែមានអាជីវកម្មមួយក្នុងដៃតែក៏ឆ្លៀតទៅធ្វើការងារផ្សេងទៀត ដោយមិនយកពេលវេលាមកផ្ដោតលើអាជីវកម្មរបស់ខ្លួនឯង។    ការរកស៊ីដោយធ្វើនេះបន្តិចធ្វើនោះបន្តិចនឹងធ្វើឲ្យអ្នកបាត់ការផ្ដោត បាត់ភាពផ្ចង់និងបាត់ភាពជាម្ចាស់ការ។ ការរកស៊ីជិះទូក២លទ្ធផលចុងក្រោយគឺអាយុច្រើនហើយប៉ុន្ដែគ្មានសល់លុយអ្វីជាដំកំភួនឡើយដោយសារតែរកស៊ីមិនច្បាស់ការហើយរេដូចដើមស្រល់៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-29T09:22:50.788Z", "category": "ហិរញ្ញវត្ថុ", "views": 4549, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ជាប់ឬធ្លាក់ទី១២ ក៏រៀនបាន! វិទ្យាស្ថាន១ ប្រកាសផ្តល់អាហារ.រូបករណ៍លើជំនាញ ៨នេះ នឹងផ្តល់កន្លែងស្នាក់នៅឱ្យទៀត	https://business-cambodia.com/articles/study-18-majors	ចំពោះសិស្សានុសិស្សដែលទើបតែបញ្ចប់ថ្នាក់ទី១២ ហើយមានបំណងចង់រៀនជំនាញផ្សេងៗដោយឥតគិតថ្លៃ ឬសិស្សដែលធ្លាក់ទី១២សូមកុំអស់សង្ឃឹមក្នុងការបន្តដំណើរទៅមុខ ព្រោះនាពេលនេះវិទ្យាស្ថានជាតិពហុបច្ចេកទេសតេជោសែន កំពុងត្រូវការសិស្សានុសិស្សជាច្រើននាក់ ឱ្យសិក្សាឥតគិតថ្លៃសម្រាប់ឆ្នាំសិក្សា ២០២៣-២០២៤ ដែលមានជំនាញសិក្សាដូចខាងក្រោយ៖ លក្ខខណ្ឌជាប់សញ្ញាបត្រមធ្យមសិក្សាទុតិយភូមិ ១. វិទ្យាសាស្រ្តកុំព្យូទ័រ ២. អគ្គិសនី លក្ខខណ្ឌជាប់ ឬធ្លាក់សញ្ញាបត្រមធ្យមសិក្សាទុតិយភូមិ ១. អគ្គិសនី ២. បសុព្យាបាល ៣. បរិក្ខារត្រជាក់ ៤. សំណង់ស៊ីវិល ៥. វិទ្យាសាស្រ្តកុំព្យូទ័រ ៦. គ្រប់គ្រងពាណិជ្ជកម្ម ៧.យន្តសាស្រ្តរថយន្ត ៨. អក្សរសាស្រ្តអង់គ្លេស ថ្នាក់សញ្ញាបត្របច្ចេកទេស និងវិជ្ជាជីវៈ ១,២,៣ លក្ខខណ្ឌ ជាប់ឬធ្លាក់ទី៩ ១. ការដំឡើងបណ្តាញអគ្គិសនីក្នុងអគារ ២. សេវាកម្មកុំព្យូទ័រ ៣. សេវាកម្មថែទាំ និងជួសជុលរថយន្ត ៤. សំណង់ (ជាងកំបោ) ៥. ការថែរក្សាសម្ផស្ស និងសំអាងកាយ ៦. ការផលិតនំ ៧. សេវាកម្មបរិក្ខារត្រជាក់ ៨. ផ្សាដែក សូមបញ្ជាក់ថា ចំពោះការសិក្សាគឺឥតគិតថ្លៃ ១០០% មិនតែប៉ុណ្ណោះវិទ្យាស្ថានថែមទាំងផ្តល់កន្លែងស្នាក់នៅដោយឥតគិតថ្លៃ ដូច្នេះប្រសិនជាលោកអ្នកចាប់អារម្មណ៍អាចធ្វើការទំនាក់ទំនងទៅកាន់លេខទូរស័ព្ទ ០៩៩ ៧៧៧ ៣៧៧, ០៩៨ ៤៤៤៤ ៩៥, ០៩២ ៧៣៥ ២៦៣, ០៩៦ ៥០៨ ៤៦៩៨ ឬទៅកាន់អាស័យដ្ឋានផ្ទាល់នៅ ភូមិព្រែកសំរោង សង្កាត់តាខ្មៅ ក្រុងតាខ្មៅ ខេត្តកណ្តាល(ជាប់បុរីពិភពថ្មី១ ផ្លូវជាតិ២១) ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:15", "date_created": "2023-10-29T07:59:26.950Z", "category": "ព័ត៌មានថ្មីៗ", "views": 563, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ផ្លូវភ្ជាប់និស្ស័យ! រដ្ឋកំពុងសិក្សាទីតាំងថ្មីដើម្បីភ្ជាប់ផ្លូវល្បឿនលឿនទី២របស់កម្ពុជាទៅប្រទេសជិតខាង	https://business-cambodia.com/articles/phnom-penh-bavet-expressway-ho-chi-minh-mok-bai-expressway-vietnam	កាន់តែងាយស្រួលក្នុងការធ្វើដំណើរ ខណៈកាលពីថ្ងៃទី២៦ ដល់ថ្ងៃទី២៧ ខែតុលា ឆ្នាំ២០២៣កន្លងទៅនេះ កម្ពុជា និង វៀតណាម តាមរយៈក្រសួងសាធារណៈការ និងដឹកជញ្ជូន បានរៀបចំកិច្ចប្រជុំពិភាក្សាកំណត់ទីតាំងតភ្ជាប់ផ្លូវល្បឿនលឿនភ្នំពេញ-បាវិត ជាមួយនឹង ផ្លូវល្បឿនលឿនហូជីមិញ- ម៉ុកបែ។   នៅក្នុងកិច្ចប្រជុំខាងលើនេះ បានប្រព្រឹត្តទៅនៅទីក្រុងហូជីមិញ ប្រទេសវៀតណ ដោយមានការចូលរួមពីសំណាក់ មន្រ្តីជាន់ខ្ពស់នៃក្រសួង ស្ថាប័ន និងរដ្ឋបាលខេត្តពាក់ព័ន្ធ របស់ភាគីទាំងសងខាង ព្រមទាំងសម្រេចបានលទ្ធផលប្រកបដោយផ្លែផ្កា។ ក្នុងនោះភាគីទាំងពីរបានឯកភាព ពន្លឿនការអនុវត្តគម្រោង និងការងារពាក់ព័ន្ធដើម្បីជាប្រយោជន៍រួម ទាំងផ្នែកសេដ្ឋកិច្ច និងសង្គម។ សូមជម្រាបដែរថា នេះជាកិច្ចប្រជុំលើកទី២ បន្ទាប់ពីកិច្ចប្រជុំកម្រិតបច្ចេកទេសលើកទី១ នៅខេត្តតៃនីញ។     គួររំលឹកឡើងវិញថា គម្រោងផ្លូវថ្មីនេះមានប្រវែងសរុប ១៣៥គីឡូម៉ែត្រ ហើយដែលត្រូវសាងសង់ជា ០៤គន្លង តួផ្លូវមានទទឹង ២៥,៥ ម៉ែត្រ។ ផ្លូវមួយខ្សែនេះ នឹងចាប់ផ្ដើមចេញពីភ្នំពេញនៅចំណុចផ្លូវក្រវាត់ក្រុងទី៣ កាត់តាមខេត្ត កណ្តាល ខេត្តព្រៃវែង និងខេត្តស្វាយរៀង ឆ្ពោះទៅក្រុងបាវិត ព្រំដែនកម្ពុជា-វៀតណាមតែម្ដង។   គម្រោងនេះនឹងចំណាយថវិកាសាងសង់ចំនួន ១,៣៥  ពាន់លានដុល្លារ ដែលទទួលការវនិយោគ និងសាងសង់ដោយក្រុមហ៊ុនសាជីវកម្មស្ពាន ថ្នល់ CRBC របស់ចិន។ តាមការគ្រោងទុកនៅពេលបើការដ្ឋានសាងសង់គម្រោងនេះនឹងត្រូវបញ្ចប់នៅចុងឆ្នាំ២០២៦ ឬដើមឆ្នាំ២០២៧៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-29T04:51:56.181Z", "category": "អចលនទ្រព្យ", "views": 618, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ធនាគារ ប៊ីអាយស៊ី ដាក់សម្ពោធជាផ្លូវការបណ្ណឥណទាន BIC Credit Mastercard សម្រាប់អតិថិជន	https://business-cambodia.com/articles/bic-credit-mastercard	រាជធានីភ្នំពេញ ថ្ងៃទី 27 ខែតុលា ឆ្នាំ 2023៖ ធនាគារ ប៊ីអាយស៊ី ដែលជាធនាគារកំពុងមានភាពរីកចម្រើនយ៉ាងឆាប់រហ័សលើវិស័យធនាគារឌីជីថលនៅក្នុងប្រទេសកម្ពុជា បានប្រកាសដាក់សម្ពោធជាផ្លូវការនូវ បណ្ណឥណទាន BIC Credit Mastercard ដែលជាផលិតផលដ៏ថ្មីស្រឡាងមួយ និងផ្តល់ជូននូវជម្រើសនៃការទូទាត់ប្រាក់ដែលទំនើប សុវត្ថិភាព ងាយស្រួល ចំណាយមុនទើបបង់ប្រាក់តាមក្រោយ។ ព្រឹត្តិការណ៍ដាក់សម្ពោធជាផ្លូវការនេះ ត្រូវបានប្រារព្ធធ្វើឡើងនៅសណ្ឋាគារ Fairfield by Marriott Phnom Penh ដោយមានវត្តមានចូលរួមពីគណៈគ្រប់គ្រងរបស់ធនាគារ ប៊ីអាយស៊ី ក្រុមហ៊ុនMastercard ភ្ញៀវកិត្តិយស និងអតិថិជនផងដែរ។ បណ្ណឥណទាន BIC Credit Mastercard ផ្តល់ជូនជាជម្រើសបីប្រភេទ៖ Classic, Gold និង Platinum។ បណ្ណឥណទាននីមួយៗមានលក្ខណៈពិសេស និងអត្ថប្រយោជន៍ផ្សេងៗគ្នា ដែលសាកសមនឹងតម្រូវការ និងចំណូលចិត្តនៃអតិថិជន។ បណ្ណឥណទាន BIC Credit Mastercard អនុញ្ញាតឱ្យអតិថិជនអាចរីករាយជាមួយនឹងបទពិសោធន៍ទូទាត់ប្រាក់បានយ៉ាងឆាប់រហ័ស ងាយស្រួល សុវត្ថិភាព ព្រមទាំងទទួលបានអត្ថប្រយោជន៍ត្រឡប់មកវិញជាច្រើនសន្ធឹកសន្ធាប់ មិនថាជាការទូទាត់តាមអនឡាញ ឬនៅតាមបណ្តាហាងជាដៃគូ គ្រប់ទីកន្លែងទូទាំងពិភពលោក។ លោកបណ្ឌិត ហុង សុខឡេង នាយកប្រតិបត្តិរបស់ធនាគារ ប៊ីអាយស៊ី មានប្រសាសន៍ថា ការដាក់សម្ពោធជាផ្លូវការនូវបណ្ណឥណទាន BIC Credit Mastercard នេះ គឺជាព្រឹត្តិការណ៍ដ៏អស្ចារ្យមួយសម្រាប់ធនាគារ ប៊ីអាយស៊ី ដែលឆ្លុះបញ្ចាំងពីការប្តេជ្ញាចិត្តរបស់ធនាគារ ក្នុងការផ្តល់នូវផលិតផល និងសេវាកម្មប្រកបដោយភាពច្នៃប្រឌិត និងឆ្លើយតបតាមតម្រូវការទីផ្សារបែបឌីជីថល។ លោកបានបន្ថែមថា ធនាគារ ប៊ីអាយស៊ី អាចសម្រេចបាននូវកំណើនគួរឱ្យកត់សម្គាល់ក្នុងរយៈពេល 5 ឆ្នាំចុងក្រោយនេះ ក៏ដោយសារតែការអនុវត្តយុទ្ធសាស្ត្រឌីជីថលរូបនីយកម្មរបស់ខ្លួន ក៏ដូចជាការទទួលបាននូវជំនឿទុកចិត្ត និងការគាំទ្រពីភាគទុនិក គណៈគ្រប់គ្រង ភាគីពាក់ព័ន្ធ និងអតិថិជនផងដែរ។ លើសពីនេះទៅទៀត ធនាគារ ប៊ីអាយស៊ី ក៏បានដាក់ដំណើរការរួចជាស្រេចទៅហើយនូវបណ្ណឥណពន្ធ BIC Debit Mastercard បណ្ណនិមិត្ម BIC Virtual Mastercard ព្រមទាំងកម្មវិធី BIC Mobile app ដែលអតិថិជនអាចធ្វើប្រតិបត្តិការហិរញ្ញវត្ថុដូចជា ការទូទាត់តាម KHQR ការផ្ទេរប្រាក់ទៅកាន់ធនាគារផ្សេងៗក្នុងស្រុកតាមរយៈបាគងដោយឥតគិថ្លៃសេវា ការទូទាត់ថ្លៃសេវាសាធារណៈយ៉ាងច្រើន ក៏ដូចជាការទិញទំនិញ online ជាដើម។ អ្វីដែលកាន់តែពិសេសនោះគឺ អតិថិជនអាចបើកគណនី BIC Digital Account តាមរយៈកម្មវិធី BIC Mobile app បានគ្រប់ពេលវេលា និងគ្រប់ទីកន្លែងផងដែរ។ លោកបណ្ឌិត សុខឡេង មានប្រសាសន៍បន្តថា “បណ្ណឥណទាន BIC Credit Mastercard ត្រូវបានរចនាឡើងដើម្បីបំពេញតម្រូវការដែលមានការវិវត្តឥតឈប់ឈរពីសំណាក់អតិថិជនរបស់ធនាគារ ដែលកំពុងតែស្វែងរកបទពិសោធន៍ប្រើប្រាស់បច្ចេកវិទ្យាហិរញ្ញវត្ថុថ្មី ប្រកបដោយសុវត្ថិភាព ងាយស្រួល ទំនើប ចំណាយមុនទើបបង់ប្រាក់តាមក្រោយ។ យើងពិតជាមានមោទនភាពជាខ្លាំង ដែលបានធ្វើការចាប់ដៃគូសហការជាមួយ ក្រុមហ៊ុន Mastercard ដែលជាក្រុមហ៊ុនឈានមុខគេលើពិភពលោកក្នុងវិស័យទូទាត់ប្រាក់ ដើម្បីផ្តល់ជូននូវផលិតផលនេះដល់អតិថិជនរបស់យើង។ យើងជឿជាក់ថា បណ្ណឥណទាន BIC Credit Mastercard នឹងបន្តលើកកម្ពស់បែបបទនៃការរស់នៅប្រកបដោយភាពស៊ីវីល័យ និងផ្តល់ភាពពេញចិត្តដល់អតិថិជនរបស់ធនាគារ”។ ដើម្បីអបអរសាទរការដាក់សម្ពោធជាផ្លូវការនេះ ធនាគារ ប៊ីអាយស៊ី នឹងផ្តល់ជូននូវកម្មវិធីប្រូម៉ូសិនដ៏អស្ចារ្យសម្រាប់អ្នកប្រើប្រាស់  បណ្ណឥណទាន BIC Credit Mastercard។ អតិថិជននឹងទទួលបានសាច់ប្រាក់ត្រឡប់មកវិញ 20% លើប្រតិបត្តិការទូទាត់ទូទាំងពិភពលោក។ លើសពីនេះទៅទៀត អតិថិជនក៏នឹងមានឱកាសឈ្នះរង្វាន់ដ៏អស្ចារ្យជាច្រើនដូចជា៖ រថយន្ត Ford Ranger ថ្មីស្រឡាង កញ្ចប់ដំណើរកម្សាន្តទៅកាន់ទ្វីបអឺរ៉ុប កញ្ចប់ដំណើរកម្សាន្តទៅកាន់ប្រទេសឌូបៃ ទូរស័ព្ទ iPhone 15 Pro Max ថ្មីស្រឡាង កង់ Giant កញ្ចប់ដំណើរកម្សាន្តទៅកាន់ប្រទេសសិង្ហបុរី មិនគិតថ្លៃសេវាប្រចាំឆ្នាំលើបណ្ណឥណទាន BIC Credit Mastercard Platinum ពេញមួយជីវិត	{ "spider_name": "businesscambodia", "scrape_at": "2025-06-14_19:40:15", "date_created": "2023-10-28T12:26:37.530Z", "category": "PR", "views": 327, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ចុះឈ្មោះប្រើប្រាស់សេវាកម្មដឹកជញ្ជូនទំនិញពីចិន ឥឡូវនេះលោកអ្នកនឹងទទួលបាន ២ដុល្លារភ្លាមៗ	https://business-cambodia.com/articles/ce-express-	CE EXPRESS បានផ្តល់ជូនអតិថិជន សេវាកម្មបញ្ញើទំនិញក្នុងស្រុក និងដឹកជញ្ជូនទំនិញអន្តរជាតិដល់អតិថិជនដូចជា៖ សេវាកម្មបញ្ញើទំនិញក្នុងប្រទេសទូទាំង ២៥ខេត្តក្រុង ជាមួយការទៅយកទំនិញដល់ទីតាំង និងដឹកជញ្ជូនដល់ទីតាំង រួមទាំងសេវាប្រមូលប្រាក់ជូនម្ចាស់អាជីវកម្មដោយឥតគិតថ្លៃ សេវាកម្មដឹកជញ្ជូន ទំនិញខ្នាតតូចនិងធំ ចិន-កម្ពុជា តាមរយៈផ្លូវគោក និងផ្លូវអាកាស សេវាកម្មដឹកជញ្ជូន ទំនិញខ្នាតតូចនិងធំ ថៃ-កម្ពុជា-វៀតណាម តាមរយៈផ្លូវគោក សេវាកម្មដឹកជញ្ជូន ទំនិញកក ពីចិនមកកម្ពុជា តាមរយៈផ្លូវទឹក សេវាកម្មកក់ ជើងយន្តហោះសម្រាប់ដឹកជញ្ជូនទំនិញខ្នាតធំ ពីកម្ពុជាទៅ ចិន ថៃ និងសិង្ហបុរី សេវាជួយទិញទំនិញតាមរយៈ APP ចិនល្បីៗដូចជា Taobao, Tmall, 1688, Pin Duo Duo, Jing Dong ដោយគិតថ្លៃ សេវាកម្មឃ្លាំងផ្ទុកទំនិញ ដែលអាចផ្ទុករយៈពេលខ្លីនិងវែង   សម្រាប់ពត៌មានបន្ថែម សូមទាក់ទងតាមរយៈ៖  023 921 666 / 093 310 666 / 095 503 168 / 097 250 8666 ឬតាមរយៈ តេឡេក្រាម: https://t.me/D_Customer_Service Company Profile Video:	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T15:05:18.092Z", "category": "PR", "views": 393, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
កម្មវិធីលំដាប់អន្តរជាតិ Kid Witness News (KWN) ឆ្នាំ 2023 ដែលត្រូវបានរៀបចំឡើងដោយក្រុមហ៊ុន Panasonic បានបិទបញ្ចប់ជាមួយនឹងភាពជោគជ័យ	https://business-cambodia.com/articles/panasonic-kid-witness-news-kwn-2023	សិស្សានុសិស្ស និងអ្នកតំណាងសាលា SCIA និង PSIS ជាមួយអ្នកគ្រប់គ្រង Panasonic នៅភ្នំពេញ កាលពីពេលថ្មីៗនេះ, កម្មវិធីលំដាប់អន្តរជាតិ  Kid Witness News (KWN) ឆ្នាំ 2023 ដែលត្រូវបានរៀបចំឡើងដោយក្រុមហ៊ុន Panasonic បានបិទបញ្ចប់ជាមួយនឹងភាពជោគជ័យ។ កម្មវិធីនេះ ត្រូវបានធ្វើឡើងពីទីក្រុងតូក្យូ ប្រទេសជប៉ុន ដោយអនុញ្ញាតឱ្យសិស្សសរុបប្រមាណ ១៥០នាក់ មកពី ប្រទេសចំនួន ៩ ជុំវិញពិភពលោក ដែលចូលរួមតាមប្រព៍ន្ធអ៊ីនធឺណិត។ សិស្សានុសិស្សមកពី សាលាបញ្ញាសាស្រ្តអន្តរជាតិ (PSIS) និង Singapore Cambodia International Academy (SCIA) បានចូលរួមការប្រកួតតំណាងឱ្យប្រទេសកម្ពុជាជាលើកដំបូងក្នុងឆ្នាំនេះ។ សិស្សានុសិស្សនៃសាលា SCIA និង PSIS ចូលរួមកម្មវិធីលំដាប់អន្តរជាតិជាលើកដំបូងដែលតំណាងឱ្យប្រទេសកម្ពុជា KWN គឺជាផ្នែកមួយនៃសកម្មភាពគាំទ្រការអភិវឌ្ឍន៍យុវជនជំនាន់ក្រោយរបស់ Panasonic ដែលក្នុងនោះក្រុមហ៊ុន Panasonic បានផ្តល់ឧបករណ៍ថតវីដេអូដោយឥតគិតថ្លៃ ដល់គ្រប់សិស្សានុសិស្សដែលបានចូលរួម ទាំង 9 ប្រទេស ដើម្បីគាំទ្រដល់ការផលិតភាពយន្តខ្លី។ សិស្សានុសិស្សដែលបានចូលរួម ទាំងអស់ បានបង្ហាញពីគំនិតច្នៃប្រឌិតរបស់ពួកគេតាមរយៈការផលិតភាពយន្តខ្លី អំពីបញ្ហាបរិស្ថាន និងការអភិវឌ្ឍន៍ប្រកបដោយចីរភាព។ ក្នុងការចូលរួមរបស់ប្រទេសកម្ពុជា ត្រូវបានប្រើប្រាស់កាមេរ៉ា Panasonic Lumix SI ដែលអនុញ្ញាតឱ្យសិស្សអាចផលិតភាពយន្តបាននៅកម្រិតដ៏ច្បាស់ល្អ។ លើសពីនេះ សិស្សានុសិស្សក៏ត្រូវបានផ្តល់ការបណ្តុះបណ្តាលខ្លីៗជាមួយ លោកគ្រូដែលប្រកបដោយជំនាញនឹងវិជ្ជាជីវៈច្បាស់លាស់ អំពីការប្រើប្រាស់កាមេរ៉ា និងការថតវីដេអូ។មុនពេលចាប់ផ្តើមកម្មវិធី  ក្រុមការងារ Panasonic Cambodia រៀបចំវគ្គប្រគល់វិញ្ញាបនបត្រដល់សិស្សានុសិស្សដែលចូលរួមការប្រកួតតំណាងឱ្យប្រទេសកម្ពុជា។ អ្នកតំណាងដែលមកពីសាលាទាំងពីរបានមានប្រសាសន៍ថា “ខ្មុំមានសេចក្តីសោមនស្សរីករាយចំពោះការខិតខំប្រឹងប្រែង និងការបញ្ចេញគំច្នៃប្រឌិតរបស់សិស្សានុសិស្ស តាមរយះការបង្កើតភាពយន្តខ្លី’’ អគ្គនាយកក្រុមហ៊ុននៃ Panasonic Cambodia បានប្រគល់ពានរង្វាន់ លោក Yasunobu Matsumoto អគ្គនាយកក្រុមហ៊ុននៃ Panasonic Cambodia បានមានប្រសាសន៍ថា “ខ្ញុំសូមសរសើរ ដល់សិស្សានុសិស្ស ក្នុងការខិតខំប្រឹងប្រែង និងការបញ្ចេញគំនិតច្នៃប្រឌិតរបស់ របស់ពូកគេតាមរយះការបង្កើតភាពយន្តខ្លីអំពីបញ្ហាពិភពលោកផ្សេងៗ ដែលជំរុញឱ្យមានការពិភាក្សា និងការផ្លាស់ប្តូរ”។ ក្នុងអំឡុងពេលកម្មវិធី សិស្សានុសិស្សបានចូលរួមក្នុងការពិភាក្សាដែលជំរុញឱ្យមានការគិតគូរអំពីគោលដៅអភិវឌ្ឍន៍ប្រកបដោយចីរភាព (SDGs) ដោយពិចារណាលើយុទ្ធសាស្ត្រស្តីពីការចូលរួមក្នុងសង្គម និងជំរុញការអភិវឌ្ឍន៍សហគមន៍។ សិស្សតំណាងឲ្យសាលាអន្តរជាតិបញ្ញាសាស្ត្របានថ្លែងអំណរគុណដល់ក្រុមហ៊ុន Panasonic   មុនពេលបញ្ចប់កម្មវិធី សិស្សបានបង្ហាញពីអារម្មណ៍របស់ពួកគេថា “ចូលរួមក្នុងការប្រកួតប្រជែងនេះ ក្រុមហ៊ុន Panasonic បានលើកទឹកចិត្ត ឱ្យពូកយើងស្វែងរកទេពកោសល្យរបស់ខ្លួន តាមរយៈការសរសេរសាច់រឿង ដែលផ្តោតលើគំនិតគោលដៅអភិវឌ្ឍន៍ប្រកបដោយចីរភាព។ ឱកាសមួយនេះបានផ្តល់ឱ្យយើងយល់យ៉ាងស៊ីជម្រៅ និងគិតអំពីសារៈសំខាន់នៃការអនុវត្ត SDGs នៅក្នុងជីវិតប្រចាំថ្ងៃ នៅពេលដែលយើងបានបង្កើតភាពយន្តដោយផ្អែកលើជីវិតពិត។ កិច្ចបិទបញ្ចប់នៃកម្មវិធី KWN Global Summit 2023 ក្រុមហ៊ុន Panasonic នឹងធ្វើកម្មវិធី KWN បន្តទៀតនៅពេលខាងមុខ ដែលផ្តល់ឱកាសដល់សិស្សានុសិស្សដើម្បីបង្ហាញទេពកោសល្យ និង អភិវឌ្ឍសមត្ថភាពផ្សេងៗបន្ថែមទៀត។	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T14:39:11.937Z", "category": "PR", "views": 162, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
OPPO Find N3 Series ស្មាតហ្វូនលំដាប់កំពូលប្រចាំឆ្នាំ 2023 ដែលគ្រប់គ្នាទន្ទឹងរង់ចាំបានមកដល់ហើយ!	https://business-cambodia.com/articles/oppo-find-n3-series	នៅរសៀលថ្ងៃទី27 ខែតុលា ឆ្នាំ2023 ក្រុមហ៊ុនស្មាតហ្វូន OPPO ដ៏ល្បីល្បាញប្រចាំប្រទេសកម្ពុជា បានប្រកាសដាក់សម្ពោធជាផ្លូវការនូវស្មាតហ្វូនអេក្រង់បត់ដ៏ល្អឯក OPPO Find N3 Series ចំនួន 2 ម៉ូដែលគឺ OPPO Find N3 និង Find N3 Flip ដែលស្មាតហ្វូនអេក្រង់បត់ទាំងនេះ 2 ត្រូវបានគេតាំងនាមជា “អធិរាជអេក្រង់បត់”។   ចំពោះមហាព្រឹត្តិការណ៍នេះបានធ្វើឡើងនៅ Raffles Hotel Le Royal ក្រោមការចូលរួមដ៏ខ្ពង់ខ្ពស់របស់ ព្រះនាង ជេនណា \| លោកបណ្ឌិត តាន់ មុនីវណ្ណ \| លោក ជី សិលា \| លោក អ៊ិន វិចិត្រ \| កញ្ញា ពេជ្រ វត្តីសារ៉ាវឌ្ឍី ព្រមទាំង Influencers ល្បីៗ និងបងប្អូនមិត្តអ្នកសារព័ត៌មានក្នុងស្រុកជាច្រើនញុំាងឲ្យបរិយាកាសកាន់តែឱឡារិក។ ឥឡូវនេះជាដំណឹងល្អសម្រាប់អតិថិជនដើម្បីទទួលបាននូវបទពិសោធថ្មី ដែលមានបំណងចង់ Pre Order ស្មាតហ្វូនលំដាប់កំពូល OPPO Find N3 Series ទាំង 2 ម៉ូដែលចាប់ពីថ្ងៃទី28 ខែតុលា ដល់ថ្ងៃទី04 ខែវិច្ឆិកា 2023 នឹងមានការថែមជូនកាដូជាច្រើនដ៏អស្ចារ្យដូចជា ៖ Pre-Order ស្មាតហ្វូន Find N3 តម្លៃ $1899 ថែមជូនកាដូដូចជា ៖▪️ បណ្ណធានាអេក្រង់រយៈពេល 6ខែ▪️ កាសឥតខ្សែ Enco Air3▪️ ស៊ីមស្មាតលេខពិសេស Bronze ភ្ជាប់គម្រោង SurfLikeCrazy រយៈពេល 12ខែ Pre-Order ស្មាតហ្វូន Find N3 Flip តម្លៃ $999 ថែមជូនកាដូដូចជា ៖▪️ បណ្ណធានាអេក្រង់រយៈពេល 6ខែ▪️ ស្រោមការពារទូរស័ព្ទ▪️ ស៊ីមស្មាតលេខពិសេស Bronze ភ្ជាប់គម្រោង SurfLikeCrazy រយៈពេល 12ខែ ដើម្បីឲ្យកាន់តែមានភាពជឿជាក់ទៅលើសមត្ថភាពនៃស្មាតហ្វូនលំដាប់កំពូល OPPO Find N3 អ្នកជំនួញជោគជ័យទាំង 3 រូប ដែលបានប្រើប្រាស់ស្មាតហ្វូន Find N3 មុនគេបង្អស់ក្នុងប្រទេសកម្ពុជា បានបង្ហាញចំណាប់អារម្មណ៍យ៉ាងដូច្នេះថា «កំពូស្មាតហ្វូន OPPO Find N3 នេះគឺមានអេក្រង់ធំងាយស្រួលមើល អាចប្រើប្រាស់ជំនួសកុំព្យូទ័រដើម្បីធ្វើការងារផ្សេងៗបាន មានកាមេរ៉ាច្បាស់ មានប្រព័ន្ធសុវត្ថិភាពដើម្បីការពារឯជនភាពបានយ៉ាងល្អ ជាពិសេសគឺស័ក្កសមជាមួយនឹងអ្នកជំនួញក៏ដូចជាអ្នកធុរកិច្ចដែលមានការធ្វើដំណើរច្រើនក្នុងការបំពេញការងារ» សម្រាប់ ព្រះនាងតូច ជេនណា មានបន្ទូលថា «នាងខ្ញុំមានសេចក្ដីសោមនស្សរីករាយយ៉ាងខ្លាំង ដែលបានមកចូលរួមជាភ្ញៀវកិត្តិយស ក្នុងកម្មវិធីសម្ពោធជាផ្លូវការ OPPO Find N3 Series។ នាងខ្ញុំបានចាប់កាន់ OPPO Find N3 Flip ដំបូងគេបង្អស់គឺមានអារម្មណ៍ថា ការរចនាមានភាពស្រស់ស្អាត តូចច្រឡឹង ងាយស្រួលក្នុងការចាប់កាន់។ មិនតែប៉ុណ្ណោះ OPPO Find N3 Flip បំពាក់ជាមួយកាមេរ៉ាដែលច្បាស់ខ្លាំង ដោយមិនចាំបាច់ធ្វើការ edit។» ចំណែកទូតសុច្ឆន្ទៈប្រចាំ OPPO កញ្ញា ពេជ្រ វត្តីសារ៉ាវឌ្ឍី បានលើកឡើងថា  OPPO Find N3 Series នេះ ពិតជាទាន់សម័យ ជាពិសេស កាមេរ៉ាថតរូបបានស្អាត និង ច្បាស់ល្អ ថ្មក៏កាន់ទៀត ហើយមានស្រោមទូរស័ព្ទ Official ស្អាតៗទៀតផង៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T13:42:10.750Z", "category": "PR", "views": 144, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
គួច ម៉េងលី៖ ពលរដ្ឋខ្មែរបើមានលុយគួរទិញហ៊ុនសាលាគួច ម៉េងលីខណៈសាលានឹងបន្តពង្រីកសក្ដានុពលយូរអង្វែង	https://business-cambodia.com/articles/kouch-mengly-suggest-people-to-buy-share	វិស័យអប់រំគឺជាវិស័យមួយសំខាន់ហើយនៅក្នុងអណត្តិថ្មីនេះរដ្ឋាភិបាលក៏បានផ្ដោតសំខាន់លើការពង្រឹងវិស័យអប់រំឲ្យកាន់តែប្រសើរឡើងកាន់តែមានគុណភាពទាំងសាលាឯកជននិងសាលារដ្ឋខណៈវិស័យអប់រំនឹងជួយបណ្ដុះធនធានមនុស្សសម្រាប់អភិវឌ្ឍនប្រទេសកម្ពុជា។ ទាក់ទងនឹងវិស័យអប់រំនេះ អ្នកឧកញ៉ា គួច ម៉េងលី ស្ថាបនិកនិងជាប្រធានក្រុមប្រឹក្សាភិបាលក្រុមហ៊ុន ម៉េងលី ជេគួច អេឌ្យូខេសិនបានលើកឡើងនៅក្នុងកម្មវិធីដាក់ឲ្យប្រើប្រាស់ជាផ្លូវការនូវមជ្ឈមណ្ឌលភសា អេ អាយ អាយ និងសាលារៀន អន្តរទ្វីបអាមេរិកាំងសាខាច្បារអំពៅថា”  ពេលរដ្ឋខ្មែរបើមានលុយសល់អាចគិតគូទិញភាគហ៊ុនក្រុមហ៊ុន ម៉េងលី ជេគួច អេឌ្យូខេសិនខណៈក្រុមនឹងពង្រីកសក្ដានុពលក្នុងវិស័យអប់រំរយៈពេលវែង”។   អ្នកឧកញ៉ាបានបន្ថែមទៀតថា បច្ចុប្បន្នក្រុមហ៊ុនមានដីសាគួរត្រៀមពង្រីកសាខាបន្ថែមប្រមាណ៥ទៅ១០កន្លែងឲ្យតែបានថវិកាមកគឺបន្តការពង្រីកហើយការសាងសង់សាលាគឺសាងសង់ជារៀងរាល់ថ្ងៃ។  អ្នកឧកញ៉ាបង្ហើបថាប្រទេសកម្ពុជាគឺត្រូវការសាលាកាន់តែច្រើនហើយបច្ចុប្បន្នសាលាដែលមានគុណភាពមិនទាន់មានគ្រប់គ្រាន់ដើម្បីឆ្លើយតបនឹងកំណើនប្រជាជនឡើយទេ។  អ្នកឧកញ៉ាបង្ហើបថាវិស័យអប់រំទាំងរដ្ឋនិងឯកជន២០ទៅ៥០ឆ្នាំទៀតក៏មិនទាន់បំពេញតម្រូវការពេញលេញដល់ប្រជាជនដែរ។ ដូច្នេះប្រជាជនគួរនាំគ្នាចូលរួមអភិវឌ្ឍន៍វិស័យអប់រំ ជាពិសេសចូលរួមតាមរយៈទិញាភាគហ៊ុនរបស់ក្រុមហ៊ុន ម៉េងលី ជេគួច អេឌ្យូខេសិននោះនឹងធ្វើឲ្យក្រុមហ៊ុនអាចមានសក្ដានុពលពង្រីកសាលាបានកាន់តែច្រើនទូទាំងប្រទេសកម្ពុជា។  អ្នកឧកញ៉ាបានសង្ក់តធ្ងន់ថាវិនិយោគលើវិស័យអប់រំនិងសុខាភិបាលគឺមិនខាតទេព្រោះវិស័យទាំង២នេះគឺជាវិស័យអាទិភាពសម្រាប់ប្រទេសកម្ពុជា។ ដូច្នេះអ្នកឧកញ៉ាសូមសំណូមពរដល់ពលរដ្ឋខ្មែរបើមានលុយអាចទិញហ៊ុនទៅព្រោះតម្លៃភាគហ៊ុនក្រុមហ៊ុនអ្នកឧកញ៉ាមានតម្លៃធូរថ្លៃពោលគឺ១ហ៊ុនតម្លៃខ្ទង់២ពាន់រៀលប៉ុណ្ណោះ។   គួរបញ្ជាក់ផងដែរថាក្រុមហ៊ុន ម៉េងលី ជេគួច អេឌ្យូខេសិនរបស់អ្នកឧកញ៉ា គួច ម៉េងលីបានចុះបញ្ជីលក់ភាគហ៊ុននៅលើផ្សារមូលបត្រកម្ពុជា(ផ្សារហ៊ុនកម្ពុជា) កាលពីអំឡុងខែមិថុនាឆ្នាំ២០២៣នេះ។ ដូច្នេះប្រជាជនខ្មែរទូទៅសុទ្ធតែអាចទិញហ៊ុនក្រុមហ៊ុនអ្នកឧកញ៉ា ដើម្បីក្លាយជាម្ចាស់ភាគហ៊ុនហើយក៏មានឱកាសបានប្រាក់ចំណូលតាមរយៈហ៊ុនឡើងថ្លៃនិងភាគលាភផងដែរ។   ចេះចង់វិនិយោគទិញហ៊ុនឧកញ៉ា គួច ម៉េងលី អាចតាមដានផេក Toeuy Hong-ទឿយ ហុង និងចូលគ្រុបតេឡេក្រាម  https://t.me/toeuy_hong៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T10:43:35.362Z", "category": "ហិរញ្ញវត្ថុ", "views": 721, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ការទន្ទឹងរង់ចាំត្រឡប់មកវិញហើយក្រុមហ៊ុន បុរី ប៉េង ហួត នឹងរៀបចំកម្មវិធី Halloween Town ដ៏ធំនៅក្នុងបរិវេណសួនអឺរ៉ុប ភីអេច យូរ៉ូផាក ចាប់ពីថ្ងៃទី 27-28-29 ខែតុលា 2023	https://business-cambodia.com/articles/looking-forward-to-coming-back-borey-peng-huot-will-hold-a-big-halloween	មកហើយ!  ជារៀងរាល់ឆ្នាំបុរី ប៉េង ហួត តែងតែនាំមកនូវកម្មវិធីសប្បាយៗជាច្រើនដល់សាធារណៈជនដើម្បីមកលេងកម្សាន្តឥតគិតថ្លៃ ហើយនៅថ្ងៃទី 27-28-29 ខែតុលា ឆ្នាំ 2023 ខាងមុខនេះបងប្អូននឹងរីករាយសប្បាយផង ជួបការតែងខ្លួនខ្មោចប្លែកៗផង ហើយមានអាហារ និងភេសជ្ជៈសម្រាប់ទិញញ៉ាំឆ្អែតៗនៅព្រឹត្តិការណ៍ Halloween Town ដែលនឹងមានកម្មវិធីសប្បាយៗ ក្រុមតន្រ្តី ការតែងខ្លួនជាខ្មោចគ្រប់ជាតិសាសន៍ ជាមួយស្តង់អាហារ ទំនិញ និងកន្លែងក្មេងលេងកម្សាន្តជាច្រើន ដែលនឹងរៀបចំឡើងនៅក្នុងបរិវេណ សួនអឺរ៉ុប ភីអេច យូរ៉ូផាក ស្ថិតនៅគម្រោងបុរី ប៉េង ហួត ហ្រ្គេនស្តាផ្លាទីនីម (បឹងស្នោ) តាមបណ្តោយផ្លូវជាតិលេខ ១ ។ FB Link : https://www.facebook.com/pheuropark/ បងប្អូនអាចមកកម្សាន្តនូវកម្មវិធីដូចជា៖ - ការប្រគុំតន្រ្តីពីតារាចម្រៀង ក្រុមក្មេងខ្មែរ-Khmeng Khmer, Vin Vitou ក៏ដូចជាក្រុមតន្រ្តី Acoustic ប្រគុំកំដរបរិយាកាសជាមួយការតែងខ្លួនបែបខ្មោចនៅឆាកប្រគុំតន្រ្តីទាំង 3ថ្ងៃចាប់ពីម៉ោង 5:30ល្ងាច ដល់ម៉ោង 9:00យប់។ - ការសម្តែង Halloween Custom Show : ការតែងខ្លួនគូរមុខខ្មោចចម្រុះជាតិសាសន៍ហើយដើរជុំវិញបរិវេណកម្មវិធីដូចជា នាងនាថ ខ្មោច Joker The Nun និងជាច្រើនទៀត។ - មានស្តង់អាហារ ការតាំងពិព័រណ៌ ទំនិញ និងកន្លែងកម្សាន្តសម្រាប់ក្មេងៗជាច្រើនក្នុងបរិវេណ កម្មវិធីរហូតដល់ទៅជាង១០០ស្តង់ និងបើកលក់ទាំង3ថ្ងៃចាប់ពីម៉ោង 4:00ល្ងាច ដល់ម៉ោង 9:00យប់។ - ការប្រកួតថតរូបឈ្នះរង្វាន់: អ្នកចូលរួមគ្រាន់តែថតរូបតុបតែខ្លួននៅ Halloween Town ភីអេច យូរ៉ូផាក នឹងមានឱកាសឈ្នះសំបុត្រយន្តហោះទៅ ប្រទេសវៀតណាម រហូត 4រង្វាន់ ជាមួយលក្ខខណ្ឌងាយៗ ខាងក្រោម ៖ - ចុច Like PH Euro Park - ថតរូប និងបង្ហោះខ្លួនឯងជាសាធារណៈ - តុបតែងបែប Halloween នៅ ភីអេច យូរ៉ូផាក រួចដាក់ Hastag #HalloweenTown #PHEuroPark ហើយជាពិសេសក៏មានការចូលរួមសហការពីបណ្តារក្រុមហ៊ុនធំៗផងដែរដូចជា Smart Axiata ចូលរួមនាំមកជូន និង TADA Cambodia, Cambodia Airways, Ashley Furniture Homestore Cambodia ចូលរួមសហការកម្មវិធីទាំង 3ថ្ងៃ។ សម្រាប់ព័ត៌មានជួលទីតាំងបើកអាជីវកម្មផ្សេងៗសូមទំនាក់ទំនង៖ 011 666 098 / 098 666 824 #PHEuropark #PHInvestment #BoreyPengHuoth #HalloweenTown ពង្រីកអាជីវកម្មលោកអ្នកជាមួយបុរី ប៉េង ហួត	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T10:36:01.316Z", "category": "PR", "views": 839, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ឯកឧត្ដម ឃួង ស្រេង បញ្ជាក់ពេលវេលាបញ្ចប់គម្រោងស្ពានព្រះមុនីវង្ស ខណៈការសាងសង់នឹងសម្រេចមុនផែនការ ៤ ខែ	https://business-cambodia.com/articles/monivong-flyover	ឯកឧត្ដម ឃួង ស្រេង អភិបាលនៃគណៈអភិបាលរាជធានីភ្នំពេញ បានលើកឡើងថា គម្រោងសាងសង់ស្ពានកាសព្រះមុនីវង្ស នឹងត្រូវបញ្ចប់ការសាងសង់មុនផែនការកំណត់ចំនួន ៤ ខែ ខណៈដែលជំហានទី១ នឹងបញ្ចប់មុនបុណ្យចូលឆ្នាំខ្មែរ ឆ្នាំ២០២៤ និងជំហានទី២ នឹងបញ្ចប់មុនចូលឆ្នាំខ្មែរ ឆ្នាំ២០២៥។     យោងតាមសារនៅក្នុងផេកហ្វេស នៅថ្ងៃទី២៧ ខែតុលា ឆ្នាំ២០២៣ ឯកឧត្ដមបានបញ្ជាក់ថា «បន្ទាប់ពីសមិទ្ធផលស្ពានបេតុងខ្សែកាបតភ្ជាប់កោះពេជ្រ-កោះនរា បានដាក់ឱ្យប្រើប្រាស់ ស្ពានអាកាសព្រះមុនីវង្ស ប្រសព្វរវាងមហាវិថីព្រះមុនីវង្ស មហាវិថីសម្តេចតេជោ ហ៊ុន សែន និង មហាវិថីយោធពលខេមរភូមិន្ទ (ផ្លូវ២៧១) ដែលកំពុងសាងសង់យ៉ាងសស្រាក់សស្រាំ ក៏គ្រោងនឹងបញ្ចប់ការសាងសង់មុនផែនការប្រមាណ ០៤ខែផងដែរ ពោលគឺ ជំហានទី១ នឹងបញ្ចប់មុនចូលឆ្នាំថ្មីប្រពៃណីជាតិ ឆ្នាំ២០២៤ (ក្នុងគម្រោងខែសីហា ២០២៤) និង ជំហានទី២ នឹងបញ្ចប់មុនចូលឆ្នាំប្រពៃណីជាតិ ឆ្នាំ២០២៥ (ក្នុងគម្រោងខែសីហា ឆ្នាំ២០២៥)»។   ឯកឧត្ដមបន្ដថា «ក្នុងអំឡុងពេលនេះ ខ្ញុំសូមអធ្យាស្រ័យ និងការយោគយល់ពីសំណាក់បងប្អូនប្រជាពលរដ្ឋធ្វើចរាចរណ៍ឆ្លងកាត់ ដែលអាចបង្ករការរំខានពីការដ្ឋានសំណង់កំពុងសាងសង់»។   សូមជម្រាប់ផងដែរថា គម្រោងស្ពានអាកាសព្រះមុនីវង្សនេះមានកម្ពស់ ២ ជាន់ ត្រូវបានបើកការដ្ឋានសាងសង់កាលពីថ្ងៃទី៣១ ខែសីហា ឆ្នាំ២០២២។ ការសាងសង់ស្ពានអាកាសថ្មីនេះ គឺជាគម្រោងរបស់រាជរដ្ឋាភិបាលកម្ពុជាតាមរយៈរដ្ឋបាលរាជធានីភ្នំពេញ និងសាងសង់ដោយក្រុមហ៊ុនវិនិយោគទុនអាណិកជនកម្ពុជា OCIC និងចំណេញថវិកាប្រមាណ ៣៦ លានដុល្លារ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T09:35:42.950Z", "category": "អចលនទ្រព្យ", "views": 1852, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
គំនិតមាសទាំង៥ ពីអ្នកនិពន្ធល្បីឈ្មោះលោក Jack Canfield អាចផ្លាស់ប្តូរជីវិតអ្នក ១៨០ដឺក្រេ	https://business-cambodia.com/articles/jack-canfield-advice-	ចិត្ត គំនិត សកម្មភាព ជាអ្នកកំណត់ជោគវាសនាក្នុងជីវិតមនុស្សម្នាក់ៗ ផ្នត់គំនិតបែបណា សកម្មភាពបែបណា វាសនាបែបនោះ។ យ៉ាងណាមិញវាគ្មិនល្បីឈ្មោះ និងជាអ្នកនិពន្ធជនជាតិអាមេរិច លោក Jack Canfield បានឱ្យដឹងថាគំនិតទាំង៥នេះអាចធ្វើឱ្យជីវិតអ្នកផ្លាស់ប្តូរ១៨០ដឺក្រេ ប្រសិនបើអ្នកអាចផ្លាស់ប្តូរការគិតនិងសកម្មភាពរបស់អ្នកបាន៖      ១. ត្រូវច្បាស់លាស់លើអ្វីដែលអ្នកចង់បាន   តើអ្វីជាគោលដៅ និងក្តីសុបិនរបស់អ្នក? តើអ្នកចង់សម្រេចបានអ្វីខ្លះក្នុងជីវិត? នៅពេលដែលអ្នកដឹងពីអ្វីដែលអ្នកចង់បាន អ្នកអាចចាប់ផ្តើមបង្កើតផែនការដើម្បីសម្រេចវាបាន ដោយផ្តោតលើគោលដៅដ៏ជាក់លាក់មួយ និងរបៀបដែលអាចធ្វើឱ្យវាសម្រេចបាន។   ២. ស្រមៃមើលឱ្យឃើញពីលទ្ធផលក្នុងជីវិត   ក្រោយពីស្គាល់ខ្លួនឯង ដឹងពីគោលបំណងនៅក្នុងជីវិតរបស់ខ្លួនឯង ហើយគឺត្រូវចេះស្រមៃនូវរូបភាពដែលអ្នកអាចនឹងសម្រេចបាន បង្កើតរូបភាពច្បាស់លាស់ថាតើវានឹងទៅជាយ៉ាងណា នៅពេលអ្នកបានសម្រេចគោលដៅរបស់អ្នក ពោលគឺស្រមៃអំពីជីវិតដែលអ្នកចង់បាន ចង់រស់នៅ។   ៣. មានជំនឿលើខ្លួនឯង   បើមិនជឿលើខ្លួនឯង គ្មានអ្នកណាហ៊ានជឿអ្នកទេ ដូច្នេះត្រូវមានជំនឿលើសមត្ថភាពរបស់ខ្លួនឯង ជឿលើក្តីស្រមៃដ៏ត្រឹមត្រូវរបស់ខ្លួនឯង ហើយប្រឹងប្រែងធ្វើឱ្យអស់ពីសមត្ថភាពនិងលទ្ធភាព។   ៤. ចាប់ផ្តើមធ្វើ   កុំគ្រាន់តែអង្គុយ ស្រមៃអំពីគោលដៅអនាគត កំណត់ផែនការហើយ ត្រូវធ្វើសកម្មភាព ដើម្បីចាប់ផ្តើម ឆ្ពោះទៅរកភាពរីកចម្រើន។ បំបែកគោលដៅរបស់អ្នកទៅជាជំហានតូចៗ និងអាចគ្រប់គ្រងបានហើយចាប់ផ្តើមធ្វើដោយជំនាញមុតមាំបំផុត។   ៥. កុំឈប់រៀន   បើកចិត្តឱ្យទូលាយចំពោះគំនិត និងបញ្ហាប្រឈមថ្មីៗ ហើយមានឆន្ទៈក្នុងការរៀនអ្វីថ្មីៗជានិច្ច ជីវិតមានមេរៀនឱ្យយើងរៀនគ្រប់វិនាទី និងជារៀងរាល់ថ្ងៃ។ ដូច្នេះកុំឈប់ធ្វើជាកូនសិស្សរបស់ជីវិត ឈប់រៀននៅសាលាតែត្រូវបន្តរៀនសូត្រក្នុងជីវិត ដូចជារៀនពីមនុស្ស រៀនពីការងារ រៀនពីបទពិសោធន៍អ្នកដទៃជាដើម៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T09:02:58.179Z", "category": "ភាពជាអ្នកដឹកនាំ", "views": 530, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ស្ដេចវិនិយោគ Warren Buffett សម្រេចលក់ភាគហ៊ុនធនាគារធំៗអាមេរិកចេញក្រោមហេតុផលធំៗនេះ	https://business-cambodia.com/articles/warrren-buffet-explain-why-he-sold-banks-stocks	បើអ្នកជាអ្នកស្រលាញ់ការវិនិយោគអ្នកច្បាស់ជាស្គាល់ហើយសេដ្ឋី Warren Buffett ត្រូវបានគេចាត់ទុកជាស្ដេចវិនិយោគប្រចាំសតវត្សទី២១ ជាពិសេសគឺគាត់ល្បីល្បាញខាងវិនិយោគភាគហ៊ុន ព្រមទាំងអាចកសាងទ្រព្យរាប់ពាន់លានដុល្លារចេញពីការវិនិយោគភាគហ៊ុនទៀតផង។   បើយោងតាម Yahoo finance បានឲ្យដឹងថា ចំពោះការវិនិយោគភាគហ៊ុនតាំងពីឆ្នាំ២០២២០មក សេដ្ឋីវ័យ៩៣ឆ្នារូបនេះតាមរយៈក្រុមហ៊ុន Berkshire Hathaway បានសម្រេចលក់ភាគហ៊ុនធនាគារមួយចំនួនដែលធ្លាក់ចុះភាគហ៊ុនធនាគារដែលក្រុមហ៊ុនបានសម្រេចលក់ចេញមានដូចភាគហ៊ុនធនាគារ BNY Mellon, Goldman Sachs, M&T Bank, US Bank និងធនាគារ PNC Financial ជាដើម។   កាលពីខែមេសាឆ្នាំ២០២៣នេះ លោកបានលើកឡើងពីមូលហេតុដែលលោកសម្រេចចិត្តលក់ហ៊ុនធនាគារធំៗមួយចំនួនរបស់អាមេរិកចេញគឺដោយសារតែធនាគារទាំងនោះបានបំប៉ោងទិន្នន័យនៃប្រាក់ចំណេញនិងធ្វើឲ្យអ្នកវិនិយោគយល់ច្រើនឡំទាក់ទងនឹងបំប៉ោងទិន្នន័យនៃទ្រព្យជាជាងតម្លៃពិតប្រាកដ។    លើសពីនេះលោកបានរិះគនថាធនាគារមួយចំនួនគឺបង្កើតកំហុសជាមូលដ្ឋានដែលមិនមានភាពត្រឹមត្រូវទាក់ទងនឹងបំណុលនិងទ្រព្យ។ ត្រង់នេះលោកបានលើកឧទាហរណ៍ថាធនាគារមួយចំនួនគិតតែពីទទួលប្រាក់បញ្ញើដែលអាចដកបានភ្លាមៗហើយធនាគារទាំងនោះប្រើប្រាស់លុយទាំងនោះទៅទិញប័ណ្ណបំណុលរយៈពេលវែង។   លោកបានលើកឡើងថា” ខ្ញុំគិតថាវិស័យធនាគារនឹងជួបព្យុះភ្លៀងជាច្រើនព្រោះតែទង្វើដែលពួកគាត់បានធ្វើដូចសព្វថ្ងៃ ហើយខ្ញុំមិនចូលចិត្តអាជីវកម្មរកស៊ីក្នុងវិស័យធនាគារដូចពីមុនទៀតទេ”។   គួរបញ្ជាក់ផងដែរចាប់តាំងពីធនាគារអាមេរិកចំនួន៣បានដួលរលំកាលពីអំឡុងខែមិនានិងមេសាឆ្នាំ២០២៣នេះ វិស័យធនាគារបានរងផលប៉ះពាល់យ៉ាងខ្លាំងជាពិសេសការដំឡើងការប្រាក់ដុល្លារអាមេរិកបានធ្វើឲ្យធនាគារចំណាយថ្លៃដើមច្រើនហើយគួបផ្សំនឹងត្រូវបង់ការប្រាក់សន្សំច្រើនទៀតនោះធ្វើឲ្យធនាគារមួយចំនួនធំរកស៊ីចំណេញទាំងតឹងពោលគឺចំណេញតិចតួចប៉ុណ្ណោះ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T08:25:16.964Z", "category": "ហិរញ្ញវត្ថុ", "views": 956, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
J&T Express makes HKEX debut, a milestone in its journey towards becoming a global logistics leader	https://business-cambodia.com/articles/j-and-t-express-	Hong Kong, 27 October 2023 — J&T Global Express Limited (‘J&T Express’ or ‘J&T’ or ‘the company’), a global logistics service provider, officially listed on the Main Board of the Hong Kong Stock Exchange today under the stock code “1519”. The Public Offer Price was HK$ 12.00 per Offer Share, with net proceeds from the Global Offering amounting to HK$ 3.528 billion (Over-Allotment Option not yet exercised). This listing in Hong Kong marks a significant step forward in J&T Express’s journey towards becoming a global leader in logistics. J&T Express plans to use the funds raised from the IPO to expand its logistics network, improve existing infrastructure, and strengthen the company’s sorting and warehouse capabilities in Southeast Asia and other markets. J&T Express will also utilize the funds to expand into new markets and diversify its service offerings as well as for research and development and technology innovations, as it seeks to deliver faster and more convenient logistics services to consumers globally. Founded in Indonesia in 2015, J&T Express expanded rapidly into six other Southeast Asian countries before entering the Chinese market in 2020. According to Frost & Sullivan, J&T Express was the number one express delivery operator in Southeast Asia by parcel volume in 2022, and among the leading operators in China by market share. Leveraging the strong growth of its business in China and Southeast Asia, the company further expanded its reach into five countries in Latin America, Middle East and North Africa in 2022. At present, J&T’s express delivery operations span 13 countries.   At the listing ceremony, frontline staff from J&T Express’s 13 markets – including couriers, dispatch operators and call centre representatives – jointly witnessed a gong striking moment and company’s listing on the Hong Kong Stock Exchange.  Picture of J&T Express’s listing ceremony at the HKEX Mr. Charles Hou, Vice President of J&T Express, said: “Since our founding in 2015, J&T has rapidly expanded and continuously enhanced our services. Our listing on the Hong Kong Stock Exchange today marks a significant milestone in the company’s development. We would like to thank the J&T Express family for their hard work and dedication, our partners for their longstanding support, and our customers for their trust in us. We cherish our roots and remain committed to seamlessly connecting the world through our customer-centric approach and dedication to efficiency.” Mr. Dylan Tey, Chief Financial Officer of J&T Express, said: “Hong Kong is a leading international financial centre, and host to Asia’s most dynamic capital market. We take immense pride in listing on the Hong Kong Stock Exchange, which gathers issuers and investors from around the world. We will continue to work closely with our partners to lead the transformation of the global logistics industry. This will not only allow us to provide enhanced express delivery services to a broader clientele across more markets, but also create greater value for our investors.” J&T Express is a global logistics service provider with leading express delivery businesses in Southeast Asia and China, the largest and fastest-growing market in the world. Founded in 2015, J&T Express' network spans thirteen countries, including Indonesia, Vietnam, Malaysia, the Philippines, Thailand, Cambodia, Singapore, China, Saudi Arabia, the UAE, Mexico, Brazil and Egypt. Adhering to its "customer-oriented and efficiency-based" mission, J&T Express is committed to providing customers with integrated logistics solutions through intelligent infrastructure and digital logistics network, as part of its global strategy to connect the world with greater efficiency and bring logistical benefits to all.	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T08:14:22.576Z", "category": "PR", "views": 430, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": null }
តម្លៃលំនៅឋានក្នុងទីក្រុងចំនួន ២ របស់វៀតណាមហក់ឡើងថ្លៃ ខណៈ ១ ម៉ែត្រការ៉េកើនដល់ជាង២ពាន់$	https://business-cambodia.com/articles/apartment-prices-in-ha-noi-hcm-city-on-the-rise-amid-limited-supply	តម្លៃអាផាតមេននៅទីក្រុងហាណូយ និងទីក្រុងហូជីមិញ ដែលជាទីក្រុងធំជាងគេទាំងពីររបស់ប្រទេសវៀតណាម កំពុងបន្តកើនឡើង ខណៈមួយម៉ែត្រការ៉េកើនដល់ទៅជាង២ពាន់ដុល្លារឯណ្ណោះ ហើយការឡើងនេះគឹដោយសារតែតម្រូវការខ្ពស់ និងការផ្គត់ផ្គង់មិនទាន់គ្រប់គ្រាន់។ នេះបើយោងតាមការចុះផ្សាយរបស់សារព័ត៌មាន Vietnam news។   យោងតាមរបាយការណ៍ថ្មីមួយរបស់ក្រសួងសំណង់វៀតណាមបានបង្ហាញថា តម្លៃអចលនទ្រព្យក្នុងទីផ្សារដំបូង (primary market) នៅទីក្រុងទាំងពីរនេះមានការកើនឡើងគួរឱ្យកត់សម្គាល់ ដោយអាផាតមុិនត្រូវបានដាក់លក់ក្នុងតម្លៃចន្លោះពី២ទៅដល់៤ពាន់លានដុង។   យ៉ាងណាមិញចំពោះតម្លៃអាផាតមុិននៅទីក្រុងហាណូយបានកើនឡើងជាមធ្យមជិត៧ភាគរយធៀបនឹងត្រីមាសមុន និង១៤ភាគរយធៀបនឹងឆ្នាំមុន ដែលឈានដល់ជិត៥១លានដុង( ២ពាន់លានដុល្លារ) ក្នុងមួយម៉ែត្រការ៉េ។     ទន្ទឹមនិងនោះតម្លៃអាផាតមុិនក្នុងទីផ្សារបន្ទាប់បន្សំនៅទីក្រុងហូជីមិញបានកើនឡើង៣ភាគរយបើធៀបនឹងត្រីមាសមុន ដែលឈានដល់៤៥លានដុងក្នុងមួយម៉ែត្រការ៉េ។ ជាមួយគ្នានេះ ក្រុមអ្នកស្រាវជ្រាវទីផ្សារជាច្រើនក៏បានរកឃើញផងដែរថា តម្លៃអាផាតមុិនបានបន្តកើនឡើង បើទោះបីជាការផ្គត់ផ្គង់មានភាពប្រសើរឡើងវិញយ៉ាងណាក្តី៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T07:19:22.175Z", "category": "អចលនទ្រព្យ", "views": 288, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ក្រុមហ៊ុនបច្ចេកវិទ្យាអូស្រ្ដាលីអាចនឹងមកវិនិយោគនៅខ្មែរ ខណៈទទួលបានភ្លើងខៀវពីរាជរដ្ឋាភិបាល	https://business-cambodia.com/articles/technology-company	កម្ពុជាកំពុងបើកភ្លើងខៀវដល់ក្រុមហ៊ុនបច្ចេកវិទ្យាអូស្រ្ដាលី មកបោះទុនវិនិយោគ។ ជាក់ស្ដែងថ្មីៗនេះឯកឧត្តម ជា វ៉ាន់ដេត រដ្ឋមន្ត្រីក្រសួងប្រៃសណីយ៍និងទូរគមនាគមន៍ បានស្នើដល់ ឯកឧត្តម Justin Whyatt ឯកអគ្គរដ្ឋទូតអូស្រ្តាលី ជួយជំរុញក្រុមហ៊ុនបច្ចេកវិទ្យាអូស្ត្រាលីមកបោះទុនវិនិយោគ ហើយក៏បានស្នើសុំដល់រដ្ឋាភិបាលអូស្ត្រាលីផ្តល់ជំនួយលើការសាងសង់ និងបំពាក់សម្ភារៈបរិក្ខារសម្រាប់មជ្ឈមណ្ឌលបច្ចេកវិទ្យាសហគមន៍នៅខេត្តណាមួយនៃប្រទេសកម្ពុជាផងដែរ។   ការស្នើនេះត្រូវបានធ្វើឡើងក្នុងជំនួបពិភាក្សាការងារពាក់ព័ន្ធនឹងការងារសហប្រតិបត្តិការបច្ចុប្បន្ន និងការងារអាទិភាពរបស់ក្រសួងពាក់ព័ន្ធឹនងសន្តិសុខសាយប័រ ការគ្រប់គ្រងធនធានវិសាលគមន៍ហ្វេ្រកង់វិទ្យុស៍ និងខ្សែកាប្លិ៍ក្រោមបាតសមុទ្រ ដែលភាគីអូស្ត្រាលីអាចចូលរួមសហការជាមួយក្រសួង កាលពីថ្ងៃទី២៦ ខែតុលា ឆ្នាំ២០២៣កន្លងទៅ។   នៅក្នុងជំនួបខាងលើនេះដែរ ឯកឧត្តម ជា វ៉ាន់ដេត ក៏បានជម្រាបជូនអំពីកំណែទម្រង់របស់ក្រសួងនាពេលកន្លងមក និងសកម្មភាពអាទិភាពរបស់ក្រសួងដែលមានជាអាទិ៍៖   ១.ការរៀបចំហេដ្ឋារចនាសម្ព័ន្ធទូរគមនាគមន៍នៅតាមបណ្តាបុរីក្នុងទីក្រុងភ្នំពេញ និងតាមបណ្តាខេត្តអាទិភាព និងការតភ្ជាប់ប្រព័ន្ធខ្សែកាបអុបទិកក្រោមបាតសមុទ្រ   ២. ការបង្កើតហេដ្ឋារចនាសម្ព័ន្ធស្ថាប័នថ្នាក់ជាតិ   ៣. ការរៀបចំគោលនយោបាយ   ៤. ការរៀបចំច្បាប់ និងលិខិតបទដ្ឋានគតិយុត្តគាំទ្រនានា   ៥. ការបង្កើតអង្គភាពបរិវត្តន៍កម្មឌីជីថល នៅតាមបណ្តាក្រសួងស្ថាប័នរដ្ឋ   ៦. ការបង្កើតថ្នាល និងកម្មវិធីបច្ចេកវិទ្យានានា   ៧. ការកលើកកម្ពស់វិស័យអប់រំឌីជីថលតាមរយៈការផ្តល់អាហារូបករណ៍ ការបង្កើតមជ្ឈមណ្ឌលបច្ចេកវិទ្យាសហគមន៍ ការតភ្ជាប់អ៊ីនធឺណិត ប្រព័ន្ធគ្រប់គ្រងសាលារៀន ការរៀបចំកម្មសិក្សាផ្នែកឌីជីថលជាដើម៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T07:10:23.620Z", "category": "អចលនទ្រព្យ", "views": 158, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
គួរដឹង! អាជីវកម្មដែលស្ថិតក្នុង លក្ខខណ្ឌ ៣ នេះ គឺអគ្គនាយកដ្ឋានពន្ធដារមិនយកពន្ធប៉ាតង់ទេ	https://business-cambodia.com/articles/patent-tax	ពន្ធប៉ាតង់គឺជាពន្ធប្រចាំឆ្នាំដែលត្រូវបានកំណត់លើសកម្មភាពអាជីវកម្មនីមួយៗរបស់អ្នកជាប់ពន្ធលើប្រភេទអ្នកជាប់ពន្ធនិងកម្រិតផលរបរ។ ដោយអនុលោមតាមច្បាប់ស្តីពីសារពើពន្ធ មាត្រា ១១០ ពន្ធប៉ាតង់ត្រូវបានលើកលែងផងដែរចំពោះអាជីវកម្មស្ថិតក្នុងលក្ខខណ្ឌ ៣ នេះ ៖   ១.ស្ថាប័នរដ្ឋ បេសកម្មទូតឬកុងស៊ុលបរទេស អង្គការអន្តរជាតិនិងទីភ្នាក់ងារសហប្រតិបត្តិការបច្ចេកទេសរបស់រដ្ឋាភិបាលដទៃទៀត។   ២.សកម្មភាពរបស់អង្គការណាមួយដែលត្រូវបានរៀបចំឡើងនិងដំណើរការសម្រាប់គោលដៅសុទ្ធសាធខាងសាសនា សប្បុរសធម៌ វិទ្យាសាស្រ្ត អក្សរសាស្រ្ត ឬអប់រំ និងគ្មានចំណែកណាមួយនៃទ្រព្យឬប្រាក់ចំណូលត្រូវបានប្រើប្រាស់ជាផលប្រយោជន៍ឯកជន។   ៣.គ្រប់សកម្មភាពអាជីវកម្មដែលមានផលរបរប្រចាំឆ្នាំក្រោមកម្រិតផលរបរអ្នកជាប់ពន្ធតាមរបបស្វ័យប្រកាសដូចមានកំណត់ក្នុងមាត្រា៦នៃច្បាប់ស្តីពីសារពើពន្ធ។     គួរបញ្ជាក់ផងដែរថា ពន្ធប៉ាតង់ត្រូវបង់ក្នុងអំឡុងពេលចាប់ពីថ្ងៃទី១ ខែ មករា ដល់ថ្ងៃទី ៣១ ខែ មីនា ជារៀងរាល់ឆ្នាំ។ អ្នកជាប់ពន្ធដែលចាប់ផ្តើមប្រកបអាជីវកម្មក្នុងរយៈពល ៦ ខែដើមឆ្នាំ ត្រូវបង់ពន្ធប៉ាតង់ពេញមួយឆ្នាំ ប៉ុន្តែប្រសិនបើចាប់ផ្តើមប្រកបអាជីវកម្មក្នុងរយៈពេល៦ ខែចុងឆ្នាំ អ្នកជាប់ពន្ធត្រូវបង់ពន្ធប៉ាតង់ពាក់កណ្តាល៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T04:55:06.133Z", "category": "ចាប់ផ្តើមអាជីវកម្ម", "views": 6591, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ត្រៀមមកខ្មែរហើយ! Geely ប្រកាសបញ្ចេញរថយន្តស៊េរីថ្មី រាង SUV ស៊ីប្រេងតិច ខណៈតម្លៃជាង២ម៉ឺន$	https://business-cambodia.com/articles/geely-suv-new-model	ជាដំណឹងដ៏រីករាយសម្រាប់ប្រិយដែលតែងតែគាំទ្ររថយន្តចេញពីក្រុមហ៊ុន Geely និងបងប្អូនដែលមានសមាជិកគ្រួសារច្រើន ចង់បានរថយន្តធំទូូលាយ ប្រភេទ SUV អាចជិះបានច្រើននាក់ ហើយអាចជួយសន្សំថវិការថែមទៀតនោះ ត្រូវហើយ ខណៈពេលនេះក្រុមហ៊ុនលក់រថយន្ត Geely ប្រចាំស្រុកខ្មែរប្រកាសបញ្ចេញរថយន្តម៉ូឌែលថ្មី ស៊េរីឆ្នាំ២០២៤ ខណៈតម្លៃត្រឹមជាង២ម៉ឺនដុល្លារតែប៉ុណ្ណោះ។ យោងតាមការចុះផ្សាយលើផេកផ្លូវការរបស់ Geely Cambodia កាលពីពេលថ្មីៗនេះបានឱ្យដឹងថា ដោយការទន្ទង់រង់ចាំរបស់បងប្អូនបានមកដល់ហើយ ដោយក្រុមហ៊ុនបានបើកទទួលការកក់ទុកនៅម៉ូឌែលថ្មីដែលទើបតែចេញក្តៅៗគឺរថយន្ត Geely Coolray ស៊េរីឆ្នាំ២០២៤ ខណៈបងប្អូនដែលចង់ធ្វើការ Pre-Booking ឥឡូវនេះ អតិថិជននឹងទទួលបានតម្លៃត្រឹមតែ ២៩,៩៩៩ដុល្លា តែប៉ុណ្ណោះ ដោយតម្លៃពេញមានតម្លៃ ៣៣០០០ដុល្លារ។ ស្របគ្នានេះដែរបើនិយាយអំពីប្រភេទម៉ាស៊ីនរថយន្ត Geely Coolray 2024 វិញ មានម៉ាស៊ីន៤ស៊ីឡាំង ល្បឿនអតិបរមា 195 (គីឡូម៉ែត្រ/ម៉ោង) កម្លាំងបង្វិលជុំអតិបរមា 290 (Nm) ដោយចាក់សាំងមួយពេញអាចផ្ទុកចំណុះធុងសាំង ៤៥ លីត្រ។ បន្ថែមពីនេះរថយន្តនេះមាន ម៉ាស៊ីន 4 ស៊ីឡាំង Leishen 1.5TD ថ្មីទាំងអស់ដំណើរការដោយភាពសុខដុមល្អឥតខ្ចោះជាមួយនឹងការបញ្ជូន 7DCT ដែលនាំអ្នកបើកបរជាមួយនឹងល្បឿន 7.6s 0-100km/h និងកាត់បន្ថយការប្រើប្រាស់ប្រេងនៅ 5.8L/100km (NEDC)។ គួរជម្រាបផងដែរថា Geely Auto Group គឺជាក្រុមហ៊ុនផលិតរថយន្តឈានមុខគេដែលមានមូលដ្ឋាននៅទីក្រុង Hangzhou ប្រទេសចិន ហើយត្រូវបានបង្កើតឡើងក្នុងឆ្នាំ 1997 ជាក្រុមហ៊ុនបុត្រសម្ព័ន្ធរបស់ Zhejiang Geely Holding Group (ZGH) ។ ZGH គឺជាក្រុមរថយន្តសកលដែលគ្រប់គ្រងម៉ាករថយន្តអន្តរជាតិល្បីៗជាច្រើន ជាមួយនឹងប្រតិបត្តិការលើខ្សែសង្វាក់តម្លៃរថយន្ត ចាប់ពីការស្រាវជ្រាវ ការអភិវឌ្ឍន៍ និងការរចនារហូតដល់ការផលិត ការលក់ និងសេវាកម្ម។ ប្រសិនបងប្អូនចាប់អារម្មណ៍ចង់សាកសួរព័ត៌មានលម្អិតអាចឆាតទៅផេកផ្លូវការ Geely Cambodia ឬតាមរយៈតេឡេក្រាម 077 505 659 / 015 505 659 ឬទៅដល់ទីតាំងដោយផ្ទាល់ក៏បាន៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T04:45:31.121Z", "category": "កំពូលអ្នកលក់", "views": 955, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ក្រុមហ៊ុនរោងចក្រចំនួន៤ នឹងទៅបោះទីតាំងក្នុងខេត្ត២ នេះ តម្លៃសរុបជាង១៣ លាន$	https://business-cambodia.com/articles/cdc-approved-4-factory-projects	មុននេះបន្តិចក្រុម ក្រុមប្រឹក្សាអភិវឌ្ឍន៍កម្ពុជាដែលហៅកាត់ថាCDC បានអនុម័តទៅលើគម្រោងរោងចក្រចំនួន៤ ដែលបានបោះទីតាំងនៅក្នងខេត្ត២ រួមមានខេត្តព្រះសីហនុ និងខេត្តស្វាយរៀង ដែលមានទុនវិនិយោគសរុប ១៣ លានដុល្លារ ដោយគម្រោងរោងចក្រទាំងនោះអាចបង្កើតឱកាសការងាររាប់ពាន់កន្លែងផងដែរ។   យោងតាមករបាយការណ៍របស់CDC នៅថ្ងៃទី២៧ ខែតុលា ឆ្នាំ២០២៣ គម្រោងរោងចក្រទាំង៤ ត្រូវបានវិនិយោគដោយក្រុមហ៊ុនខាងក្រោម៖   ១. ក្រុមហ៊ុន JIANMIN FILTER (CAMBODIA) CO., LTD. បង្កើតរោងចក្រផលិតគ្រឿងបន្សំម៉ាស៊ីនបូមធូលី ម៉ាស៊ីនត្រជាក់ និងតម្រងម៉ាស៊ីនបន្សុទ្ធខ្សល់ និងទឹក ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស តាយសេង បាវិត នៅខេត្តស្វាយរៀង ក្នុងទុនវិនិយោគប្រមាណ ៥,៧ លានដុល្លារអាម៉េរិក និងអាចបង្កើតការងារបានចំនួន ៣១៣កន្លែង។   ២. ក្រុមហ៊ុន METENDA METAL (CAMBODIA) CO., LTD. បង្កើតរោងចក្រស្ល និងកែច្នៃលោហៈធាតុ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ខេមបូឌាន-ស៊ីណូ មេធលលីក មេធៀរៀល នៅខេត្តព្រះសីហនុ ក្នុងទុនវិនិយោគ ៥លានដុល្លារអាម៉េរិក និងអាចបង្កើតការងារបានចំនួន ៣២៣កន្លែង។   ៣. ក្រុមហ៊ុន HUANDA COCOA FOOD CO., LTD. គម្រោងវិនិយោគបង្កើតរោងចក្រផលិតផលិត ផលិតផលធ្វើអំពីកាកាវ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ក្រុងព្រះសីហនុ ខេត្តព្រះសីហនុ ក្នុងទុនវិនិយោគប្រមាណ ១,៣លានដុល្លារអាម៉េរិក និងអាចបង្កើតការងារបានចំនួន ៤២កន្លែង។   ៤. ក្រុមហ៊ុន HAINING NUOHE NEW MATERIAL CO., LTD. គម្រោងវិនិយោគបង្កើតរោងចក្រផលិតសម្ភារៈវេចខ្ចប់ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ខេមបូឌាន ចេជាង ហ្គ័រជី ខេត្តព្រះសីហនុ, ក្នុងទុនវិនិយោគ ១លានដុល្លារអាម៉េរិក និងអាចបង្កើតការងារបានចំនួន ១០៤កន្លែង៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T03:52:40.191Z", "category": "អចលនទ្រព្យ", "views": 870, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
អ្នករកស៊ីលក់ឡាននៅថៃកំពុងមានបញ្ហា ខណៈធនាគារកំពុងរឹតបន្តឹងកម្ចីទិញរថយន្តធ្វើឱ្យការលក់ធ្លាក់ចុះ	https://business-cambodia.com/articles/cars-in-thailand	សហព័ន្ធឧស្សាហកម្មនៅថៃ (FTI) កំពុងតែមានការព្រួយបារម្ភជាធំ ដោយសារតែការផលិតរថយន្តនៅប្រទេសថៃបានធ្លាក់ចុះ ៨,៤៥% នៅក្នុងខែកញ្ញានេះបើធៀបនឹងឆ្នាំមុន មិនតែប៉ុណ្ណោះសូម្បីតែការលក់រថយន្តនៅក្នុងស្រុកក៏ធ្លាក់ចុះផងដែរ។ នេះបើយោងតាមការដកស្រង់ចេញពីកាសែតបាងកកប៉ុស្តិ៍។ អនុប្រធាន សហព័ន្ធឧស្សាហកម្មថៃ (FTI) លោក Surapong Paisitpatanapong បានលើកឡើងថា ការលក់រថយន្តក្នុងស្រុករបស់ប្រទេសថៃនៅក្នុងខែកញ្ញានេះគឺបានធ្លាក់ចុះរហូតដល់ទៅ ១៦,២៧% ពីមួយឆ្នាំទៅមួយឆ្នាំ បន្ទាប់ពីការធ្លាក់ចុះ ១១,៧% នៅក្នុងខែសីហាកាលពីកន្លងទៅ ហើយចំពោះការធ្លាក់ចុះនេះគឺដោយសារតែធនាគារបានរឹតបន្តឹងការផ្តល់ប្រាក់កម្ចីទៅរថយន្តទៅកាន់ពលរដ្ឋបានផងដែរ។ ជាមួយគ្នានោះដែរ កាលពីកន្លងទៅសូម្បីតែអ្នកបង់រំលស់រថយន្តនៅថៃ ក៏ត្រូវបានគេរឹបអូសឡានចន្លោះពី ២០,០០០-២៥,០០០គ្រឿងក្នុងមួយខែៗ។ ចំពោះមូលហេតុនៃការរឹបអូសនេះដែរ គឺកើតឡើងបន្ទាប់ពីមានកំណើនប្រាក់កម្ចីមិនដំណើរការនៅក្នុងវិស័យរថយន្ត។ មានន័យថាប្រជាជនដែលបង់រំលស់ឡាន កំពុងជួបវិបត្តិគ្មានលលទ្ធភាពរកលុយបង់ប្រចាំខែ ឬបង់យឺតយ៉ាវ រហូតត្រូវគេរឹបអូសយកឡានទៅវិញ។   លោក Surapong បានបន្តថា ការលក់ធ្លាក់ចុះនេះកើតឡើង ស្របពេលដែលស្ថាប័នហិរញ្ញវត្ថុកំពុងដាក់លក្ខខណ្ឌតឹងរឹងចំពោះកម្ចីរថយន្ត។ ស្ថាប័នហិរញ្ញវត្ថុធ្វើបែបនេះ ដើម្បីកាត់បន្ថយកម្ចីដែលមានបញ្ហា ជួយទប់ស្កាត់វិបត្តិបង់រំលស់កុំឱ្យកើនឡើងខ្លាំង។ សូមជម្រាបថា ប្រទេសថៃគឺជាមូលដ្ឋានផលិតកម្ម និងអ្នកនាំចេញរថយន្តក្នុងតំបន់សម្រាប់ក្រុមហ៊ុនផលិតរថយន្តកំពូលៗមួយចំនួនរបស់ពិភពលោក រួមទាំង Toyota និង Honda ផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T03:50:50.835Z", "category": "ចាប់ផ្តើមអាជីវកម្ម", "views": 255, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អតីតនាយករដ្ឋមន្រ្តីចិន លោក លី ខឺឈាង បានទទួលមរណភាព នេះជាប្រវត្តិនិងស្នាដៃធំៗ របស់លោក	https://business-cambodia.com/articles/li-keqiang-prime-minister-of-china-died-	យោងតាមការចុះផ្សាយពីសារព័ត៌មានជាច្រើននៅរដ្ឋធានីប៉េកាំង នាព្រឹកថ្ងៃទី២៧ ខែតុលា ឆ្នាំ២០២៣នេះបានឱ្យដឹងថា អតីតនាយករដ្ឋមន្ត្រីចិនលោក លឺ ខឺឈាង (Li Keqiang) ដែលជាមន្ត្រីសេដ្ឋកិច្ចកំពូលរបស់ប្រទេសចិនអស់រយៈពេលជាងមួយទសវត្សរ៍ បានទទួលមរណភាពហើយក្នុងអាយុ៦៨ឆ្នាំ ដោយសារជំងឺគាំងបេះដូង។    យ៉ាងណាមិញខាងក្រោមនេះគឺជាប្រវត្តិស្នាដៃធំៗមួយចំនួនរបស់ លោក លី ខឺឈាង (Li Keqiang) ដែលជានាយករដ្ឋមន្រ្តីចិនកាន់តំណែងពីឆ្នាំ២០១៣រហូតដល់ឆ្នាំ២០២៣៖   ១. លោក លី ខឺឈាង ត្រូវបានគេស្គាល់សម្រាប់ស្នាដៃគម្រោង "៥ចំណុចទៅ១បន្ទាត់" ជាកន្លែងដែលលោកបានតភ្ជាប់ Dalian និង Dandong ក៏ដូចជាច្រកជាច្រើនផ្សេងទៀតសម្រាប់បណ្តាញដ៏ទូលំទូលាយមួយដើម្បីជាលំហូរផ្នែកពាណិជ្ជកម្ម។   ២. លោក លី ខឺឈាង គឺជាមេដឹកនាំ និងជាអ្នកតស៊ូមតិសម្រាប់អាជីវកម្មឯកជនក្នុងប្រទេសចិន ហើយលោកចេះនិយាយ ភាសាអង់គ្លេសយ៉ាងស្ទាត់ជំនាញ លោកបានជួយកិច្ចការងារបកប្រែច្បាប់សំខាន់ៗជាច្រើនពីភាសាអង់គ្លេសទៅជាភាសាចិន។   ៣. លោកបានសិក្សាថ្នាក់បណ្ឌិតផ្នែកសេដ្ឋកិច្ចពីសកលវិទ្យាល័យ Peking និងបានបកស្រាយអំពីរចនាសម្ព័ន្ធនៃសេដ្ឋកិច្ចចិន ដោយលោកបានឈ្នះពានរង្វាន់ Sun Yefang Economics Prize ដែលជាពានរង្វាន់ខ្ពស់បំផុតក្នុងរង្វង់សេដ្ឋកិច្ចនៃប្រទេសចិន។    ៤. នៅខែកក្កដាឆ្នាំ ១៩៩៨ លោកលី ខឺឈាង បានក្លាយជាអភិបាលខេត្តដែលក្មេងជាងគេនៅក្នុងប្រទេសចិនកាន់តំណែងជាអភិបាលខេត្តហឺណានកណ្តាល។ ក្រោមការកាន់តំណែងជាអភិបាលខេត្ត និងជាលេខាបក្សកុម្មុយនិស្តខេត្តពីឆ្នាំ ២០០២-២០០៤ ខេត្តហឺណានមាន កំណើនសេដ្ឋកិច្ចគួរឱ្យកត់សម្គាល់។   ៥. លោកទទួលបានការគាំទ្រនិងមាន កេរ្តិ៍ឈ្មោះជាអ្នកដឹកនាំដែលធ្វើការឱ្យប្រជាជនដែលមានសិទ្ធិតូចតាច ជាមួយនឹងគោលនយោបាយផ្តោតលើការកាត់បន្ថយគម្លាតវណ្ណៈ ទ្រព្យសម្បត្តិ និងការផ្តល់លំនៅដ្ឋានតម្លៃសមរម្យនៅក្នុងប្រទេសចិន។   គួរជម្រាបផងដែរថា លោក លឺ ខឺឈាង (Li Keqiang) បានសម្រាកព្យាបាលជំងឺនៅទីក្រុងសៀងហៃដោយកាលពីថ្ងៃទី២៦ ខែតុលា លោក លី មានអាការៈគាំងបេះដូងភ្លាមៗ ហើយបានទទួលមរណភាពនៅម៉ោង ១២៖១០យប់ ឈានចូលថ្ងៃទី២៧ ខែតុលា ក្រោយការជួយសង្គ្រោះទាំងអស់បរាជ័យ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T03:30:16.718Z", "category": "ភាពជាអ្នកដឹកនាំ", "views": 224, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ប្រធានមូលនិធិរូបិយវត្ថុអន្តរជាតិ ព្រមា.នចំៗថាសេដ្ឋកិច្ចពិភពលោកកាន់តែអាប់អួរ ក្រោយមានប.ញ្ហាធំ នេះកើតឡើង	https://business-cambodia.com/articles/imf-warn-about-world-economy	ប្រធានមូលនិធិហិរញ្ញវត្ថុអន្តរជាតិ (IMF: International Monetary Fund) អ្នកស្រី Kristalina Georgieva បានថ្លែវនូវសេចក្ដីព្រួយបារម្ភជាខ្លាំងចំពោះស្ថានភាពសេដ្ឋកិច្ចសកលដែលហាក់រងនូវបញ្ហាឥតឈប់ឈរ។   នៅក្នុងសន្និសីទ Future Investment Initiative Institute ក្នុងទីក្រុង Riyadh នៃសហភាពអារ៉ាប់រួម អ្នកស្រី Kristalina បានលើកឡើងថា «ជម្លោះរវាងអ៊ីស្រាអែល និងក្រុមហាម៉ាស បានធ្វើឱ្យសេដ្ឋកិច្ចដែលកំពុងតែយ៉ាប់យឺនស្រាប់នេះ កាន់តែមានសភាពអាប់អួរបន្ថែមទៀត»។ ខណៈពេលដែលសេដ្ឋកិច្ចសកលត្រូវបានវាយប្រហារយ៉ាងធ្ងន់ធ្ងរពីវិបត្តិជំងឺរាតត្បាតកូវីដ-១៩ ព្រមទាំងសង្គ្រាមរវាងរុស្ស៊ី-អ៊ុយក្រែនដែលអូសបន្លាយមិនដឹងពេលណាចប់ ឥឡូវនេះត្រូវមកបន្ថែមនូវជម្លោះខ្នាតធំរវាងអ៊ីស្រាអែល និងក្រុមហាម៉ាសថែមទៀត។   អ្នកស្រីបានបន្តដោយសេចក្ដីខ្វាយខ្វល់ថា «ជម្លោះខ្នាតធំរបស់អ៊ីស្រាអែល គឺជារឿងមួយដ៏គួរឱ្យភ័យខ្លាចខ្លាំងណាស់»។ ជម្លោះនោះបានបង្កផលប៉ះពាល់យ៉ាងខ្លាំងចំពោះភាគីពាក់ព័ន្ធ ក៏ដូចជាតំបន់មនុស្សរស់នៅទាំងមូល។ មិនតែប៉ុណ្ណោះវាថែមទាំងជះឥទ្ធិពលអវិជ្ជមានលើពាណិជ្ជកម្ម និងទេសចរណ៍ថែមទៀតផង។   បន្ថែមពីនោះជម្លោះ ក៏អាចបង្កផលប៉ះពាល់ដល់ប្រទេសជិតខាត និងបណ្ដាលប្រទេសផ្សេងៗដែលមានទំនាក់ទំនងពាណិជ្ជកម្ម ការវិនិយោគ និងបណ្ដាញទេសចរណ៍ ខណៈជាក់ស្ដែង អ្នកស្រី Kristalina បានកត់សម្គាល់ថា «ពេលនេះប្រទេសជាច្រើនរួមទាំងអេហ្ស៊ីប លីបង់ និងហ្ស៊កដានី កំពុងរងផលប៉ះពាល់រួចទៅហើយ»។   យ៉ាងណាមិញ ប្រធានIMF រូបនេះមិនបានលើកឡើងលម្អិតពីផលប៉ះពាល់សេដ្ឋកិច្ចពិភពលោកទាំងមូលឡើយ ប៉ុន្តែអ្នកស្រីបានកត់សម្គាល់ថាសេដ្ឋកិច្ចនៅទ្រឹងស្រាប់ហើយ ដូច្នេះការកើតមានជម្លោះ គឺជាផលប៉ះពាល់កាន់តែអវិជ្ជមានថែមទៀតលើសេដ្ឋកិច្ចពិភពលោកទាំងមូល។   សូមជម្រាបផងដែរថា អ្នកស្រី Kristalina Georgieva ដែលតំណាងឱ្យមូលនិធិហិរញ្ញវត្ថុអន្តរជាតិទាំងមូល បានធ្វើការអំពាវនាវឱ្យភាគីជម្លោះទាំងអស់មានដំណោះស្រាយឱ្យបានឆាប់តាមដែលអាចធ្វើទៅបាន៕ អត្ថបទដោយ៖ សូ សុខលី (កូនផ្កាឈូក)	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T03:29:52.725Z", "category": "ហិរញ្ញវត្ថុ", "views": 594, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
វិទ្យាស្ថានតេជោសែន ប្រកាសរើ.សសិស្សនិស្សិតជាច្រើននាក់ឱ្យចូលរៀនលើជំនាញ ៣ រៀនចប់អាចប្រឡងចូលក្របខណ្ឌបាន	https://business-cambodia.com/articles/techo-sen-institute	ជាឱកាសល្អសម្រាប់សិស្សនិស្សិត ពេលនេះវិទ្យាស្ថានតេជោសែន សាធារណការនិងដឹកជញ្ជូន ប្រកាសជ្រើសរើសសិស្សនិស្សិតឱ្យចូលរៀនចំនួន ៣០០ នាក់ទៅលើជំនាញគោលធំៗ ៣ រួមមាន ៖ ឯកទេសសំណង់សាធារណការ ឯកទេសគ្រប់គ្រងការដឹកជញ្ជូននិងភស្តុភារកម្ម ឯកទេសនាវាចរណ៍ ។   សម្រាប់លក្ខខណ្ឌដាក់ពាក្យ បេក្ខជនត្រូវមានសញ្ញាបត្រមធ្យមសិក្សាទុតិយភូមិ ឬសញ្ញាបត្រសមមូល ។បេក្ខជនអាចផ្តល់សញ្ញាបត្រថតចម្លងនៅពេលដាក់ពាក្យចូលរៀន។ ដោយឡែកចំពោះតម្លៃនៃការសិក្សាវិញ ៦០០ដុល្លារក្នុងមួយឆ្នាំ ហើយក៏មានអាហារូបករណ៍ ១០០% និងអាហារូបករណ៍ ៥០% សម្រាប់និស្សិតជានារីសម្រាប់សិស្សឆ្នើមចំនួន ៥០នាក់ (ស្របតាមលក្ខខណ្ឌ) រយៈពេល ៤ឆ្នាំ ឬ៥ឆ្នាំ ទៅតាមជំនាញ តែត្រូវស្ថិតក្រោមការវាយតម្លៃលទ្ធផលសិក្សាប្រចាំឆ្នាំនីមួយៗ ។     ចំពោះអត្ថប្រយោជន៍ដែលសិស្សនិស្សិតនឹងទទួលបានរួមមាន ៖ អាចចុះអនុវត្តការងារផ្ទាល់នៅតាមការដ្ឋានសាងសង់ផ្លូវ ស្ពាន កំពង់ផែ សហគ្រាសជាតិ និងអន្តរជាតិ ដែលជាដៃគូសហការរបស់វិទ្យាស្ថាន មានសមត្ថភាពខ្ពស់ និងជំនាញច្បាស់លាស់អាចប្រឡងចូលបម្រើការជាមន្ត្រីក្របខណ្ឌនៅក្រសួងសាធារណការនិងដឹកជញ្ជូននិងក្រសួងស្ថាប័នពាក់ព័ន្ធនានា ឱកាសទទួលបានអាហារូបករណ៍បន្តការសិក្សានៅក្រៅប្រទេស និងឱកាសផ្លាស់ប្តូរការសិក្សាជាមួយដៃគូសហការរបស់វិទ្យាស្ថាន។   គួរបញ្ជាក់ផងដែរថា សម្រាប់បេក្ខជនដែលចាប់អារម្មណ៍ អាចធ្វើការសាកសួរព័ត៌មានលម្អិតតាមរយៈលេខ ០៩៨ ២១០ ២២១ / ០៧៨ ២១០ ១២១ ឬទៅកាន់ទីតាំងផ្ទាល់នៅផ្លូវលេខ ៥៩៨ (ផ្លូវឯកឧត្តម ជា សុផារ៉ា ) សង្កាត់ច្រាំងចំរេះ២ ខណ្ឌឬស្សីកែវ រាជធានីភ្នំពេញ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-27T02:56:24.435Z", "category": "ព័ត៌មានថ្មីៗ", "views": 815, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
លក់ដាច់លុ.យហូរចូលហោប៉ៅ! នេះជាគំនិតធំ២ ជួយបន្ថយហានិភ័យ បង្កើនការលក់ពេលសេដ្ឋកិច្ចមិននឹងនរ	https://business-cambodia.com/articles/2-selling-idea-for-seller	សេដ្ឋកិច្ចមិននឹងនរ អ្នករកស៊ីលក់ដូរប្រឈមជាមួយនឹងការលក់ធ្លាក់ចុះ ហេតុនេះហើយដើម្បីពង្រឹងមុខរបរឱ្យរឹងមាំឈរជើងបានយូរបន្តទៅទៀត ម្ចាស់អាជីវកម្មត្រូវតែមានគំនិតលក់ច្រើន ទើបអាចយកឈ្នះស្ថានការសេដ្ឋកិច្ចដ៏លំបាកបាន។   ខាងក្រោមនេះជាគំនិតលក់២យ៉ាង ដែលអាចជួយបង្កើនការលក់ និងកាត់បន្ថយហានិភ័យហិរញ្ញវត្ថុ ស្របពេលសេដ្ឋកិច្ចមិននឹងនរ៖   គំនិតទី១. អ្នកលក់ពូកែចាយលុយ៖ ចាយត្រូវ កាត់ចំណាយ បន្ថែមចំណូល លុយហូរចូលហោប៉ៅ នេះគេហៅថាអ្នកលក់ពូកែចាយលុយ។ ដើម្បីឱ្យពូកែចាយលុយ អ្នកលក់ត្រូវស្គាល់អ្វីជាតម្រូវការចាំបាច់របស់អាជីវកម្ម កន្លែងណាគួរសម្រុកចាយ កន្លែងណាគួរបន្ធូរដៃ។   អ្នកលក់ពូកែចាយលុយជាអ្នកលក់មិនងាប់ក្រឡា ចេះចរចាជាមួយអ្នកផ្គត់ផ្គង់ពីម្នាក់ទៅម្នាក់ ដើម្បីជ្រែរកតម្លៃដែលល្អបំផុត មិនមែនជឿលើអ្នកផ្គត់ផ្គង់តែមួយ បណ្ដោយឱ្យគេក្រឡុកតម្លៃតាមចិត្តនោះទេ។ ឧបមាថាផលិតផលដែលអ្នកកំពុងលក់ ត្រូវការវេចខ្ចប់ដោយប្រើសម្បកដប ហើយអ្នកស្គាល់អ្នកផ្គត់ផ្គង់តែមួយ ដែលបោះសម្បកដបឱ្យអ្នកក្នុងតម្លៃ ១ម៉ឺនរៀល ក្នុង១០០ដប។ ប៉ុន្តែបើអ្នកស្គាល់អ្នកផ្គត់ផ្គង់២ផ្សេងគ្នា ម្នាក់បោះឱ្យក្នុងតម្លៃ ១ម៉ឺនរៀលក្នុង១០០ដប ម្នាក់ទៀតត្រឹម ៨ពាន់រៀលក្នុង១០០ដប អ្នកមានឱកាសចំណេញបាន ២ពាន់រៀលបាត់ទៅហើយ។   ទន្ទឹមនឹងនោះអ្នកលក់ដែលពូកែចាយលុយ ក៏ចេះចាយលុយដុំឱ្យចំណេញរយៈពេលយូរផងដែរ។ ឧទាហរណ៍ថា អ្នកមានបំណងបង្កើតអាជីវកម្មដែលមានចក្ខុវិស័យវែងឆ្ងាយ ចង់ឈរជើងលើទីផ្សារបានយូរ អ្នកអាចជះលុយដុំបង្កើតកន្លែងផលិតសម្បកដបខ្លួនឯង ធ្វើឱ្យក្នុង១០០ដប អ្នកចំណាយលុយអស់ត្រឹម ៣ពាន់រៀលប៉ុណ្ណោះ ហើយជារបស់ខ្លួនឯងចំណេញបានយូរអង្វែងនិងមិនខាតថ្លៃដឹកជញ្ជូនថែមទៀតផង  បែបនេះគេហៅថា «យុទ្ធសាស្រ្តហ៊ានចាយលុយវិនិយោគលើនុយធំ ដើម្បីស្ទូចបានត្រីធំ»។    គំនិតទី២. លក់យកលុយមុន៖ អ្នកលក់រាយចូលចិត្តជំពាក់ អ្នកបោះដុំចង់បានលុយមុន នេះជារឿងធម្មតាអ្នកណាៗក៏ចង់ចំណេញ។ ប្រសិនបើអ្នកមានផលិតផលថ្មីមួយនិងចង់យកទៅបោះដុំឱ្យអ្នកលក់អីវ៉ាន់នៅផ្សារ ឬនៅតាមម៉ាតយកផលិតផលរបស់អ្នកទៅលក់បន្ត ហើយទារលុយពីគាត់មុន ច្បាស់ណាស់ ៩កន្លែងក្នុងចំណោម១០កន្លែងច្បាស់ជាបដិសេធមិនព្រមយកពីអ្នកឡើយ បើសិនផលិតផលប្រភេទនោះគាត់កំពុងមានលក់ស្រាប់ទៀត កាន់តែអត់១០០ភាគរយតែម្ដង។ បើចង់ឱ្យគាត់ព្រមទូទាត់លុយមុន អ្នកត្រូវតែហ៊ានផ្ដល់ជូនគាត់លើសពីផលិតផល។   ជាក់ស្ដែងមានសហគ្រិនខ្មែរមួយរូប បានផលិតទឹកសណ្ដែកធម្មជាតិ ហើយមានបំណងចង់យកទឹកសណ្ដែកនោះទៅដាក់លក់តាមម៉ាត។ ប៉ុន្តែចរចាពីម៉ាតមួយទៅម៉ាតមួយគ្មានអ្នកណាព្រមយកផលិតផលរបស់គាត់លក់សោះ ព្រោះគាត់សុំឱ្យគេទូទាត់មុន តែជាទូទៅម៉ាតគេតែងយកផលិតផលមកលក់សិនទើបទូទាត់លុយតាមក្រោយ។   ក្រោយបរាជ័យជាមួយនឹងការចរចាជាច្រើនលើក សហគ្រិនចិត្តស៊ូរូបនោះ បានដកឃ្លាមកអង្គុយគិតបន្តិច ថាហេតុអ្វីបានជាគេមិនព្រមទូទាត់លុយឱ្យគាត់មុន ទាំងដែលដឹងហើយថារសជាតិទឹកសណ្ដែករបស់គាត់ឆ្ងាញ់ ច្បាស់ជាលក់ឆាប់ដាច់។ គិតហើយគិតទៀតមួយស្របក់ធំគាត់ក៏លានមាត់ថា អូ! ប្រហែលមកពីគេមានលក់ទឹកសណ្ដែកផ្សេងស្រាប់ទេដឹង? អ៊ីចឹងតើយើងគួរធ្វើបែបណាទើបទើបពិសេសជាងទឹកសណ្ដែកដទៃ? ឬត្រូវព្រមឱ្យគេយកទៅលក់សិនចាំទូទាត់តាមក្រោយ?   ប៉ុន្មានថ្ងៃបន្ទាប់ស្ថាបនិកសិប្បកម្មទឹកសណ្ដែករូបនោះ បានទៅចរចាជាមួយនឹងម៉ាតមួយកន្លែងទៀត ដោយនៅតែសុំទូទាត់លុយមុនដដែល។ ប៉ុន្តែលើកនេះគាត់សន្យាថានឹងជួយធ្វើវីដេអូបង្ហោះនៅលើផេកផ្លូវការរបស់គាត់ដែលមានអ្នកគាំទ្រច្រើនស្រាប់ ប្រម៉ូតម៉ាតមួយនោះជាប្រចាំដើម្បីឱ្យអតិថិជនបានស្គាល់ម៉ាត និងទៅជួយទិញទំនិញនៅទីនោះ។ រឿងដ៏គួរឱ្យភ្ញាក់ផ្អើលគឺម្ចាស់ម៉ាតឆ្លើយយល់ព្រមភ្លាមៗ ថែមទាំងទូទាត់លុយឱ្យគាត់ពេញថ្លៃទៀត។ ហើយក្រោយមកមានម៉ាតផ្សេងៗយល់ព្រមជាមួយលក្ខខណ្ឌរបស់គាត់ជាបន្តបន្ទាប់។ សូមជម្រាបផងដែរថា ក្នុងនាមជាអ្នករកស៊ីមិនត្រូវចុះចាញ់ជាមួយបញ្ហាឡើយ។ ពេលជួបបញ្ហាត្រូវប្រមូលគំនិតដើម្បីយកមកដោះស្រាយ។ មនុស្សធម្មតាយកបញ្ហាជាឧបសគ្គ អ្នករកស៊ីជាប់ជំពាក់ឃើញបញ្ហាចុះចាញ់ អ្នករកស៊ីសាមញ្ញរស់ឱបបញ្ហា អ្នករកស៊ីអស្ចារ្យប្រមូលគំនិតរៀបផែនការផ្ដួលគ្រប់បញ្ហាដែលជួបប្រទះ៕   អត្ថបទដោយ៖ សូ សុខលី (កូនផ្កាឈូក)	{ "spider_name": "businesscambodia", "scrape_at": "2025-06-14_19:40:15", "date_created": "2023-10-26T18:53:37.572Z", "category": "ហិរញ្ញវត្ថុ", "views": 856, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
គម្រោងដែលធំជាងគេនៅក្នុងតំបន់បឹងកេងកង១Le Condé BKK1 បានបញ្ចប់ការសាងសង់គ្រោងអគារជាស្ថាពរ	https://business-cambodia.com/articles/le-conde-bkk-1	ភ្នំពេញ ប្រទេសកម្ពុជា - Le Condé BKK1 ដែលជាគម្រោងលំនៅឋានលំដាប់ប្រណិត ដែលមានទីតាំងនៅចំកណ្តាលរាជធានីភ្នំពេញ បានប្រារព្ធព្រឹត្តិការណ៍ដ៏សំខាន់មួយជាមួយគឺពិធីបញ្ចប់ការសាងសង់គ្រោងអគារ នៅថ្ងៃទី ២៦ ខែតុលា ឆ្នាំ ២០២៣។ នេះជាការបញ្ចប់អគារកម្រិតខ្ពស់បំផុត និងជាជំហានដ៏សំខាន់មួយឆ្ពោះទៅរកការផ្តល់ចុងក្រោយនៃការអភិវឌ្ឍន៍។   Le Condé BKK1 គឺជាគម្រោងលំនៅឋានមួយក្នុងចំណោមគម្រោងលំនៅឋានដែលត្រូវបានគេស្វែងរកច្រើនជាងគេនៅក្នុងតំបន់ ដែលផ្តល់ជូននូវកន្លែងរស់នៅដ៏ប្រណិត និងទំនើបដល់ប្រជាពលរដ្ឋរបស់ខ្លួន។ អចលនទ្រព្យនេះមានទីតាំងជាយុទ្ធសាស្ត្រក្នុងសង្កាត់បឹងកេងកង១ ដ៏មានកិត្យានុភាព ងាយស្រួលចូលទៅកាន់តំបន់ពាណិជ្ជកម្ម និងកន្លែងកម្សាន្តសំខាន់ៗនៃទីក្រុង។   រចនាដោយក្រុមហ៊ុនស្ថាបត្យកម្មអន្តរជាតិដ៏ល្បីល្បាញ បានធ្វើឲ្យLe Condé BKK1 មានលក្ខណៈពិសេសប្លែកពីគេនៃស្ថាបត្យកម្មសហសម័យ និងប្រពៃណី។ ការអភិវឌ្ឍន៍នេះមានបរិក្ខារទំនើបៗ រួមទាំងអាងហែលទឹកធំៗចំនួន២ កន្លែងរត់ហាត់ប្រាណប្រវែង២៤០ម៉ែត្រ កន្លែងហាត់ប្រាណ និង សួនលើអាកាស។     កត្តាអ្វីខ្លះដែលធ្វើឲ្យ ខុនដូរជាច្រើនបានបញ្ចុះតម្លៃ ស្របពេលដែលគម្រោង Le Condé BKK1 ឡើងថ្លៃ៥%បន្ថែមទៀតដោយសារគម្រោង Le Condé BKK1 ជាគម្រោងដែលមានទីតាំងដ៏ល្អបំផុត១គ្មាន២នៅលើផ្លូវកែង និងផ្លូវសំខាន់បំផុតនៅបឹងកេងកងគឺផ្លូវ ៣៥២កែងផ្លូវ ៥៧ ហើយជាខុនដូវដែលជាតម្រូវការអតិថិជន ទិញសម្រាប់រស់នៅ វិនិយោគ សម្រាប់ជួល និងលក់ចំនេញ ជាពិសេស ជាគម្រោងបឹងកេងកងតែមួយគត់ដែលមានទំហំផ្ទែដីធំបំផុត ៣០២៩ម៉ែត្រការ៉េ និងទំនើបបំផុតដែលបំពាក់ដោយSmart Home Xiaomi ហើយសំណង់ក៏បានបញ្ចប់ការសាងសង់គ្រោងអគារកាលពីថ្ងៃទី ២៦ខែតុលា ឆ្នាំ ២០២៣ នេះផងដែរ។     អ្នកអភិវឌ្ឍន៍ Le Condé BKK1 បានប្រកាសដំឡើងតម្លៃ ៥% នៃយូនីតដែលនៅសល់។ ការកើនឡើងនេះនឹងចាប់ផ្តើមពីថ្ងៃទី ០១ ខែវិច្ឆិកា ឆ្នាំ ២០២៣ តទៅ។ ដូច្នេះអស់លោក លោកស្រី ដែលចាប់អារម្មណ៍ សូមរួសរាន់ឡើង ដើម្បីទទួលយកអត្ថប្រយោជន៍ការចំនេញ ៥% ពីឱកាសនេះ ហើយនឹងដើម្បីទទួលបានផ្ទះក្នុងក្តីស្រមៃរបស់លោកអ្នកដែលជាលំនៅឋាន ដ៏ប្រណិតបូករួមជាមួយការអភិវឌ្ឍន៍ដ៏លេចធ្លោនេះ មុនពេលតម្លៃកើនឡើង។     លោក Dylan Hao អ្នក គ្រប់គ្រង ទូទៅ  ផ្នែក លក់  និង ផ្នែក ទីផ្សារ  ក្រុមហ៊ុន  Wang Fu Guo Ji Property Development. មានប្រសាសន៍ថា "យើងមានសេចក្តីរំភើបរីករាយដែលបានឈានដល់ដំណាក់កាលដ៏សំខាន់នេះក្នុងការអភិវឌ្ឍន៍ Le Condé BKK1" ។ "យើងបានធ្វើការដោយមិននឿយហត់ដើម្បីធានាថាគម្រោងនេះមានគុណភាពខ្ពស់បំផុត ហើយយើងមានទំនុកចិត្តថាវានឹងលើសពីការរំពឹងទុករបស់អតិថិជនដ៏មានតម្លៃរបស់យើង"។ Le Condé BKK1 ត្រូវបានគេរំពឹងថានឹងបញ្ចប់នៅក្នុងត្រីមាសទី៤ នៃឆ្នាំ ២០២៤ ហើយអ្នកអភិវឌ្ឍន៍បានប្តេជ្ញាចិត្តក្នុងការផ្តល់នូវបទពិសោធន៍នៃការរស់នៅលំដាប់ពិភពលោកដល់ប្រជាជនរបស់ខ្លួន។   សម្រាប់ព័ត៌មានបន្ថែមអំពី Le Condé BKK1 និងដើម្បីកក់ការណាត់ជួប សូមចូលទៅកាន់៖ https://www.leconde.com/   អំពី Le Condé BKK1:   Le Condé BKK1 គឺជាការអភិវឌ្ឍន៍លំនៅឋានលំដាប់ខ្ពស់ ដែលមានទីតាំងនៅសង្កាត់បឹងកេងកង១ ដ៏មានកិត្យានុភាពនៃរាជធានីភ្នំពេញ។ គម្រោងនេះផ្តល់ជូននូវកន្លែងរស់នៅដ៏ប្រណិត និងទំនើប ជាមួយនឹងបរិក្ខារទំនើបទាន់សម័យ និងសន្តិសុខ ២៤ ម៉ោង។ ការអភិវឌ្ឍន៍នេះត្រូវបានរចនាឡើងដោយក្រុមហ៊ុនស្ថាបត្យកម្មដ៏ល្បីលំដាប់អន្តរជាតិ ហើយរំពឹងថានឹងបញ្ចប់នៅត្រីមាសទី ៥ ឆ្នាំ ២០២៤។   ព័ត៌មានទំនាក់ទំនង៖   Project ៖ LE CONDÉ BKK1   ទូរស័ព្ទ៖ 096 22 99999   អ៊ីមែល៖ info@leconde.com   គេហទំព័រ៖ https://www.leconde.com/	{ "spider_name": "businesscambodia", "scrape_at": "2025-06-14_19:40:15", "date_created": "2023-10-26T11:23:26.110Z", "category": "PR", "views": 371, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
លោកស្រី តាំង ហួរ ថាដីក្នុងខេត្ដ-ក្រុង ៣ នេះនៅតែល្អសម្រាប់ការវិនិយោគ ដែលអ្នកទិញមិនគួរមើលរំលង	https://business-cambodia.com/articles/tang-hour	លោកស្រី តាំង ហួរ អគ្គនាយិកាក្រុមហ៊ុន Amatak Property Service Co, Ltd និងជាអ្នកជំនាញមួយរូបក្នុងវិស័យអចលនទ្រព្យបានលើកឡើងថា ដីធ្លីនៅក្នុងខេត្ដក្រុងចំនួន ៣ រួមមាន៖ ភ្នំពេញ ខេត្ដកណ្ដាល និងខេត្ដកំពង់ស្ពឺ គឺនៅតែល្អសម្រាប់ការវិនិយោគ ដែលវិនិយោគិនមិនគួរមើលរំលង ព្រោះឱកាសកើនឡើងតម្លៃនៅតែមាន ពិសេសការវិនិយោគក្នុងរយៈពេលវែង។     ថ្លែងប្រាប់ក្រុមការងារ Business Cambodia នាថ្ងៃទី២៦ ខែតុលា ឆ្នាំ២០២៣ លោកស្រីបានមានប្រសាសន៍ដូច្នេះថា «ដីដែលខ្ញុំមើលឃើញឱកាសនៅល្អគឺ ភ្នំពេញ ខេត្ដកណ្ដាល កំពង់ស្ពឺ»។ លោកស្រីបន្ដថា ក្នុងកិច្ចប្រជុំកាលពីពេលថ្មីៗកន្លងទៅ ក្រសួងរៀបចំដែនដី នគរូបនីយកម្ម និងសំណង់ បានឲ្យដឹងថា ក្រសួងកំពុងជំរុញការធ្វើប្លង់រឹងឲ្យបានឆាប់នៅទូទាំងប្រទេស ពិសេសខេត្ដ-ក្រុងទាំង ៣  ខាងលើនេះនឹងព្យាយាមធ្វើឲ្យបានមុនគេ ព្រោះតែទីក្រុងអាចនឹងពង្រីកសន្សឹមៗបន្ដទៀត។    លោកស្រី តាំង ហួរ បានបញ្ជាក់ថា សម្រាប់ខេត្ដកណ្ដាលជាខេត្ដដែលព័ទ្ធជុំវិញក្រុងភ្នំពេញ ដូច្នេះដីដែលស្ថិតនៅចម្ងាយ ៣០ ឬ ៤០ គីឡូម៉ែត្រពីក្រុងយើងអាចមើលបាន។ ពិសេសតំបន់អរិយក្សត្រដែលស្ថិតនៅក្នុងគម្រោងបង្កើតក្រុងថ្មីរបស់រាជរដ្ឋាភិបាល ដែលមានទីតាំងស្ថិតនៅកៀកភ្នំពេញ ហើយសព្វថ្ងៃតំបន់នេះក៏នៅមិនទាន់មានការសាងសង់លំនៅឋានស្អេកស្កះនៅឡើយទេ។ មួយវិញទៀតនៅពេលស្ពានតភ្ជាប់ពីភ្នំពេញទៅតំបន់នេះសាងសង់រួច នោះនឹងក្លាយជាទីតាំងសក្ដានុពលខ្លាំង។   ដោយឡែក សម្រាប់ខេត្ដកំពង់ស្ពឺក៏ល្អដែរ ពិសេសដីនៅតំបន់ផ្លូវជាតិលេខ ៥១ និង ៤១ ដោយសារតែជាតំបន់ដែលមានគម្រោងធ្វើរោងចក្រច្រើន ហើយតាមផែនការរបស់រាជរដ្ឋាភិបាលក៏គ្រោងរុញរោងចក្រពីភ្នំពេញទៅតំបន់ហ្នឹងផងដែរនាពេលខាងមុខ ដូច្នេះនឹងក្លាយជាតំបន់ឧស្សាហកម្ម ដែលនាំឲ្យតម្លៃដីអាចមានឱកាសកើនឡើងបន្ថែមទៀត៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-26T09:59:40.067Z", "category": "អចលនទ្រព្យ", "views": 2376, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ជប៉ុនគ្រោងចាយលុយ៣៣ពាន់លានដុល្លារជួយប្រជាជនចំណូលទាបខណៈទំនិញឡើងកាន់តែឡើងថ្លៃ	https://business-cambodia.com/articles/japan-to-spend-33-billion-dollar-to-fight-inflation	រដ្ឋាភិបាលរបស់ប្រទេសជប៉ុនគ្រោងចាយលុយប្រមាណជាង៣៣ពាន់លានដុល្លារប្រឆាំងនឹងការឡើងនៃអតិផរណាដោយជួយដល់ប្រជាជនដែលមានចំណូលទាបខណៈការរស់នៅរបស់ពួកគាត់ត្រូវចំណាយច្រើនជាងមុនព្រោះតែទំនិញនិងសេវាកម្មកាន់តែឡើងថ្លៃ។   បើយោងតាមការចុះផ្សាយរបស់ CNA បានឲ្យដឹងថារដ្ឋាភិបាលប្រទេសជប៉ុនគ្រោងចាយ៣៣ពាន់លានដុល្លារជួយចេញថ្លៃបង់ពន្ធលើប្រាក់ចំណូលនិងពន្ធលើការស្នាក់នៅដោយជួយបង់ពន្ធលើប្រាក់ចំណូលក្នុងមនុស្សម្នាក់៣ម៉ឺនយ៉េននិងពន្ធលើការស្នាក់នៅក្នុងម្នាក់ចំនួន១ម៉ឺនយ៉េនដែលនឹងត្រូវអនុវត្តចាប់ពីឆ្នាំ២០២៤ខាងមុខនេះ។    គម្រោងចំណាយថវិកានេះនឹងត្រូវបានសម្រេចដោយលោក Fumio Kishida នាយករដ្ឋមន្រ្តីរបស់ជប៉ុននៅត្រឹមថ្ងៃទី២ខែវិច្ឆិកាឆ្នាំ២០២៣នេះ។ លោក Hideki Murai រដ្ឋលេខាធិការនៃរដេ្ឋសភារបស់ជប៉ុនបានឲ្យដឹងថាលោកបានឃើញនាយករដ្ឋមន្រ្តីជប៉ុនថ្លែងសន្ទរកថាលើបញ្ចក់ទូរទស្សន៍ថាលោកចង់ដំឡើងប្រាក់ឈ្នួលដើម្បីឲ្យសមស្របនឹងការចំណាយដែលកើននៅឡើងឆ្នាំក្រោយ។   អតិផរណានៅក្នុងប្រទេសជប៉ុនបានកើនឡើងដល់៣%ដែលកើនឡើងខ្ពស់ដោយសារតែការកើនឡើងនៃវត្ថុធាតុដើមនៅក្នុងប្រទេសជប៉ុនហើយអត្រាអតិផរណបច្ចុប្បន្នគឺស្ថិតនៅលើគោលដៅដែលធនាគារកណ្ដាលជប៉ុនចង់បានខណៈធនាគារកណ្ដាលជប៉ុនចង់ទម្លាក់អតិផរណាឲ្យមកត្រឹម២%ដូចសហរដ្ឋអាមេរិកដែរ។   គួរបញ្ជាក់ផងដែរបច្ចុប្បន្នប្រទេសជប៉ុនឈរលំដាប់ទី៣ដែលប្រទេសមានសេដ្ឋកិច្ចធំបំផុតក្នុងលោកដោយមានទំហំសេដ្ឋកិច្ចសរុបចំនួន៤.៣ពាន់ពាន់លានដុល្លារ។ តាមការព្យាកររបស់IMFបានឲ្យដឹងថាប្រទេសអាល្លឺម៉ង់អាចនឹងវ៉ាដាច់ជប៉ុនហើយដណ្ដើមតំណែងជាប្រទេសដែលមានសេដ្ឋកិច្ចធំទី៣ក្នុងលោកខណៈអាល្លឺម៉ងមានកំណើនផលិតផលក្នុងស្រុកសរុប(GDP) ប្រមាណ៨%នៅឆ្នាំ២០២៣នេះ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-26T09:41:55.927Z", "category": "ហិរញ្ញវត្ថុ", "views": 214, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រុមហ៊ុនរបស់អឺរ៉ុបចំនួន៤ កំពុងស្វែងរកឱកាសបណ្ដាក់ទុន និងពង្រីកផលិតកម្មរបស់ខ្លួននៅខ្មែរ	https://business-cambodia.com/articles/airbus-dhl-roche-and-lidl-and-kaufland	ក្រុមហ៊ុនធំៗរបស់សហភាពអឺរ៉ុបចំនួន៤ រួមមាន ក្រុមហ៊ុន Airbus, ក្រុមហ៊ុន DHL, ក្រុមហ៊ុន Roche និងក្រុមហ៊ុន Lidl & Kaufland កំពុងបង្ហាញពីចំណាប់អារម្មណ៍របស់ខ្លួនក្នុងការមកសិក្សាស្វែងយល់ពីលទ្ធភាពបណ្ដាក់ទុន ក៏ដូចជាពង្រីកផលិតកម្មរបស់ខ្លួននៅកម្ពុជាផងដែរ។   យោងតាមការចុះផ្សាយរបស់ ក្រុមព្រឹក្សាអភិវឌ្ឍកម្ពុជា ឬហៅCDC  បានឲ្យដឹងថា កាលពីថ្ងៃទី២៤ ខែតុលា ឆ្នាំ២០២៣ ឯកឧត្តម នុត អ៊ុនវ័ណរ៉ា អគ្គលេខាធិការរង គណៈកម្មាធិការវិនិយោគកម្ពុជា និងសហការី បានទទួលជួបពិភាក្សាជាមួយគណៈប្រតិភូក្រុមប្រឹក្សាធុរកិច្ចសហភាពអឺរ៉ុប-អាស៊ាន ដែលមានចំនួនប្រមាណ ៤០រូប នៅសណ្ឋាគារ Courtyard by Marriot។       ការជួបពិភាក្សាខាងលើនេះ ក្នុងគោលបំណងផ្សព្វផ្សាយអំពីសក្ដានុពលនិងកាលានុវត្តភាពវិនិយោគនៅកម្ពុជា អំពីកិច្ចការដែលក្រុមប្រឹក្សាអភិវឌ្ឍន៍កម្ពុជាបាននិងកំពុងអនុវត្ត និងការផ្តល់ការគាំទ្រនានាដល់វិនិយោគិន។   តាមការបញ្ជាក់របស់CDC បានឲ្យដឹងថា ក្រុមប្រឹក្សាធុរកិច្ចសហភាពអឺរ៉ុប-អាស៊ាន ជាស្ថាប័នតំណាងឲ្យសម្លេងរបស់ធុរជនអឺរ៉ុបនៅតំបន់អាស៊ីអាគ្នេយ៍ ហើយត្រូវបានបង្កើតឡើងក្នុងគោលបំណងជំរុញពាណិជ្ជកម្ម និងវិនិយោគរវាងសហភាពអឺរ៉ុប និងតំបន់អាស៊ាន។ សមាជិករបស់ក្រុមប្រឹក្សានេះ រួមមានក្រុមហ៊ុននាំមុខក្នុងវិស័យហិរញ្ញវត្ថុ, ភស្តុភារកម្ម, បច្ចេកវិទ្យា, កសិកម្ម, ប្រេង និងឧស្ម័ន, ថែទាំសុខភាព ព្រមទាំង ចំណីអាហារនិងភេសជ្ជៈផងដែរ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-26T09:21:43.600Z", "category": "អចលនទ្រព្យ", "views": 379, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ធនាគារ HH BANK ត្រៀមបុគ្គលិកជាង ២០នាក់ ដើម្បីចូលរួមព្រឹត្តិការណ៍ Bankers’ Cycling 2023	https://business-cambodia.com/articles/hh-bank-join-bankers-cycling-2023	Bankers ‘Cycling គឺជាព្រឹត្តិការណ៍ជិះកង់ប្រចាំឆ្នាំរៀបចំដោយសមាគមធនាគារនៅកម្ពុជា ។ កាលពីឆ្នាំ២០២២ កន្លងទៅ ធនាគារ HH BANK បានចូលរួមព្រឹត្តិការណ៍ជិះកង់នេះម្តងរួចមកហើយ ដែលរៀបចំឡើងនៅឯខេត្តសៀមរាប។ ដោយឡែក ក្នុងឆ្នាំ២០២៣ នេះ ធនាគារ HH BANK ទទួលបានការស្ម័គ្រចិត្តចូលរួមពីបុគ្គលិកគ្រប់ជាន់ថ្នាក់រហូតដល់ ២២នាក់ ឯណោះ ក្នុងនោះ ២នាក់មកពីធនាគារ HH BANK សាខាខេត្តព្រះសីហនុ និង២០នាក់ទៀត ជាមន្ត្រីធនាគារ HH BANK មកពីទីស្នាក់ការកណ្តាលរាជធានីភ្នំពេញ។ ដោយមានការគាំទ្រពីសហព័ន្ធកីឡាទោចក្រយានកម្ពុជា (ស.ខ.ក.ទ) និងសហការរៀបចំដោយសមាគមធនាគារនៅ កម្ពុជា (ABC) ព្រឹត្តិការណ៍នេះនឹងប្រព្រឹត្តទៅនាថ្ងៃអាទិត្យ ទី២៩ ខែតុលា ឆ្នាំ២០២៣ ខាងមុខនេះ ក្នុងគោលបំណង «ដើម្បីផ្សព្វផ្សាយអំពីនិរន្តរភាពនៃវិស័យធនាគារ និងការលើកកម្ពស់ប្រាក់រៀល» នៅឯខេត្តព្រះសីហនុ។ ការចូលរួមរបស់ធនាគារ HH BANK គឺស្របទៅនឹងគុណតម្លៃស្នូលរបស់ ធនាគារក្នុងការលើកកម្ពស់ប្រាក់រៀលខ្មែរ និងការកែលម្អជីវភាពរស់នៅប្រចាំថ្ងៃរបស់ប្រជាជនកម្ពុជាដើម្បីថ្ងៃស្អែកកាន់តែប្រសើរ ។ លោក ឈន់ សកល នាយកនាយកដ្ឋានផ្សព្វផ្សាយ បានមានប្រសាសន៍ថា៖ « ធនាគារ HH BANK ពិតជាមានមោទកភាព និងសេចក្តីរីករាយក្រៃលែង ដែលបុគ្គលិកយើងរហូតដល់២២នាក់ចូលរួមជិះកង់ ច្រើនជាងឆ្នាំ២០២២ រហូតដល់ទៅចំនួន១៨នាក់។ ព្រឹត្តិការណ៍នៅក្នុងឆ្នាំនេះ ក៏ជាឱកាសដ៏ល្អមួយក្នុងការចូលរួមចំណែកផ្សព្វផ្សាយ ការប្រើប្រាស់ប្រាក់រៀលខ្មែរ នៅក្នុងស្មារតីរួបរួមសាមគ្គីគ្នា និងការបំផុសគំនិតតាមរយៈកីឡាជិះកង់ នេះ។ កីឡាជិះកង់មិនត្រឹមតែផ្តល់នូវសុខភាពល្អប៉ុណ្ណោះទេ ប៉ុន្តែថែមទាំងជាឱកាសមួយសម្រាប់យើង រាប់អានមិត្តភក្តិថ្មីៗ ជាពិសេសមិត្តភក្តិក្នុងវិស័យធនាគារ »។ លោក ឈន់ សកល នាយកនាយកដ្ឋានផ្សព្វផ្សាយ នៃធនាគារ HH BANK គួរបញ្ជាក់ផងដែរថា ព្រឹត្តិការណ៍ជិះកង់របស់សមាគមធនាគារនៅកម្ពុជា នឹងចែកចេញជា ២វិញ្ញាសា ផ្សេងគ្នា គឺការប្រណាំងចម្ងាយ ៣០ គីឡូម៉ែត្រ និង ការជិះកង់ចម្ងាយ ១៩ គីឡូម៉ែត្រ ដែលនឹងចេញដំណើរ និងបញ្ចប់នៅត្រង់ចំណុចកន្ទុយនាគ ហើយតាមការឱ្យដឹងពី គណៈកម្មាធិការរៀបចំកម្មវិធី នឹងមានការចូលរួមជិះកង់ និងប្រណាំងរហូតដល់ ៥០០នាក់ មកពីគ្រប់ធនាគារទាំងអស់នៅកម្ពុជា។  អំពីធនាគារ HH BANK ធនាគារ HH BANK ត្រូវបានទទួលស្គាល់ជាផ្លូវការដោយធនាគារជាតិនៃកម្ពុជា ដែលបានចុះបញ្ជីក្រោមឈ្មោះ ធនាគារ ហេងហ៊ី(ខេមបូឌា) ខមមើសល ប៊ែង ម.ក កាលពីថ្ងៃទី១ ខែកុម្ភៈ ឆ្នាំ២០២១។ HH BANK ផ្តោតលើសេវាកម្មអតិថិជន រួមបញ្ចូលគ្នារវាងការច្នៃប្រឌិត វិទ្យាសាស្ត្រ បច្ចេកវិទ្យា និងទំនើបកម្ម ដើម្បីក្លាយជាធនាគារពាណិជ្ជមួយឈានមុខគេប្រកបដោយគុណតម្លៃនាពេលអនាគត។ ទីស្នាក់ការកណ្តាលរបស់ធនាគារ HH BANK មានទីតាំងនៅផ្ទះលេខ ៦៤ មហាវិថីព្រះនរោត្តម កែងផ្លូវ ១៧៨ សង្កាត់ជ័យជំនះ ខណ្ឌដូនពេញ រាជធានីភ្នំពេញ។ ដោយផ្តោតលើការបំពេញតម្រូវការរបស់អតិថិជន ស្ថិរភាពហិរញ្ញវត្ថុ និងការច្នៃប្រឌិត យើងខិតខំផ្តល់នូវសេវាកម្មធនាគារដែលអាចទុកចិត្តបាន និងសុវត្ថិភាព ដែលរួមចំណែកដល់កំណើន និងវិបុលភាពរបស់អតិថិជនរបស់យើង។ ព័ត៌មានលម្អិតសូមចូលទៅកាន់ www.hhbank.com.kh  ឬហ្វេសប៊ុកផ្លូវការរបស់យើងhttps://www.facebook.com/Henghe.Cambodia	{ "spider_name": "businesscambodia", "scrape_at": "2025-06-14_19:40:15", "date_created": "2023-10-26T07:35:56.623Z", "category": "PR", "views": 209, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
នៅពេលខាងមុខ ក្រុមហ៊ុន Minebea នឹងមកបង្កើតកសិដ្ឋានផលិតថាមពលដោយពន្លឺព្រះអាទិត្យនៅកម្ពុជា	https://business-cambodia.com/articles/minebea-japan	កាលពីព្រឹកថ្ងៃទី២៦ ខែតុលា ឆ្នាំ២០២៣ នេះ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជាបានអនុញ្ញាតឱ្យលោក កៃនុម៉ា យ៉ូស៊ីហ៊ីសា អគ្គនាយកក្រុមហ៊ុន Minebea ចូលជួបសម្តែងការគួរសម និងពិភាក្សាការងារ នៅវិមានសន្តិភាព។ នៅក្នុងជំនួបនេះផងដែរ លោក កៃនុម៉ា យ៉ូស៊ីហ៊ីសា បានជម្រាបជូន សម្តេចធិបតីនាយករដ្ឋមន្ត្រីអំពីការរីកចម្រើនលូតលាស់យ៉ាងឆាប់រហ័សរបស់ក្រុមហ៊ុន Minebea ក្នុងនាមជារោងចក្រផលិតគ្រឿងបង្គុំ ហើយបន្តបោះជំហានទៅមុខឥតឈប់ឈរឆ្ពោះទៅការប្រែក្លាយជាក្រុមហ៊ុនបៃតង (Green Transformation GX) ដោយព្យាយាមកាត់បន្ថយនូវការបំភាយឧស្ម័នកាបូនិច ក្នុងខ្សែសង្វាក់ផលិតកម្មទាំងមូល ហើយបានប្រែក្លាយខ្លួនឱ្យទៅជាអព្យាក្រឹត្យកាបូន តាមរយៈការជម្រុញនូវការលក់ផលិតផលបៃតង និងផលិតផលផ្សេងៗទៀត ដែលមានលក្ខណៈសន្សំសំចៃថាមពល រួមទាំងផែនការអនាគតក្នុងបង្កើតកសិដ្ឋានផលិតថាមពលដោយពន្លឺព្រះអាទិត្យ និងការបង្កើតរោងចក្រថ្មីនៅក្នុងប្រទេសកម្ពុជា ផងដែរ។ ជាកិច្ចឆ្លើយតប សម្តេចធិបតី ហ៊ុន ម៉ាណែត  បានអបអរសាទរចំពោះជោគជ័យនៃការវិនិយោគរបស់ក្រុមហ៊ុន Minebea នៅកម្ពុជា ដោយចាប់ផ្តើមពីដើមទុនប្រមាណ ២៣ លានដុល្លារ រហូតបានកើនដល់ ៦០០ លានដុល្លារ ហើយការសម្រេចចិត្តពង្រីកការវិនិយោគនេះ ពិតជាបានស្តែងឱ្យឃើញនូវទំនុកចិត្តរបស់ក្រុមហ៊ុនចំពោះស្ថិរភាពរបស់ប្រទេសកម្ពុជា។ ជាមួយគ្នានេះ សម្តេចធិបតី ក៏បានវាយតម្លៃខ្ពស់ចំពោះការចូលរួមចំណែករបស់ក្រុមហ៊ុន Minebea នៅក្នុងដំណើរអភិវឌ្ឍរបស់កម្ពុជា តាមរយៈការជំរុញកំណើនសេដ្ឋកិច្ច និងការបង្កើតការងារសម្រាប់ប្រជាជន ក៏ដូចជាការបង្កើតនូវគំរូស្តង់ដារល្អនៃលក្ខខណ្ឌការងារសម្រាប់កម្មករ-និយោជិត ព្រមជាមួយនឹងការសង្កត់ធ្ងន់ថា រាជរដ្ឋាភិបាលកម្ពុជានឹងបន្តគាំទ្រ និងលើកទឹកចិត្តដល់ការវិនិយោគរបស់ក្រុមហ៊ុន Minebea ពីព្រោះជោគជ័យរបស់ Minebea ក៏ជាជោគជ័យរបស់កម្ពុជា ដូចគ្នា៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-26T07:12:42.346Z", "category": "ចាប់ផ្តើមអាជីវកម្ម", "views": 195, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រុស្ស៊ី ប្តេជ្ញាចិត្តបន្តជម្រុញក្រុមហ៊ុនវិនិយោគរបស់ប្រទេសខ្លួនមកបណ្តាក់ទុនរកស៊ីបន្ថែមនៅកម្ពុជាលើវិស័យធំៗ៤	https://business-cambodia.com/articles/cambodia-and-khmer-	ពេលអនាគតកម្ពុជានឹងមានអ្នកវិនិយោគពីប្រទេសរុស្ស៊ីមកកម្ពុជាកាន់តែច្រើនបន្ថែមទៀត ខណៈដែលថ្មីៗនេះ រុស្សីបានបន្តប្តេជ្ញាចិត្តនឹងជំរុញក្រុមហ៊ុនវិនិយោគពីប្រទេសរបស់ខ្លួនឱ្យមកបណ្តាក់ទុនរកស៊ីបន្ថែមទៀតនៅកម្ពុជា ។     ថ្លែងក្នុងការចូលជួបសម្តែងការគួរសម និងពិភាក្សាការងារ នៅវិមានសន្តិភាពជាមួយ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា ឯកឧត្តម Anatoly Borovik ឯកអគ្គរដ្ឋទូតសហព័ន្ធរុស្សីប្រចំាកម្ពុជា បានបង្ហាញពីការប្តេជ្ញាចិត្តក្នុងការជំរុញក្រុមហ៊ុនវិនិយោគរុស្ស៊ី ឱ្យមកកម្ពុជាបន្ថែមទៀត ក្នុងផ្នែកឧស្សាហកម្មរថយន្ត និងគ្រឿងចក្រ, គ្រឿងយន្តកសិកម្ម, បរិក្ខារសុខាភិបាល និងបច្ចេកវិទ្យាព័ត៌មាន ។  ចំពោះទិសដៅទៅមុខ ក្រៅពីកិច្ចសហប្រតិបត្តិលើវិស័យដែលមានស្រាប់, កិច្ចពិភាក្សាក៏បានផ្តោតផងដែរលើការប្តេជ្ញាចិត្តរួមក្នុងការពង្រឹង និងពង្រីកបន្ថែមទៀតនូវកិច្ចសហប្រតិបត្តិការក្នុងវិស័យទេសចរណ៍ និងអប់រំ ក៏ដូចជាបញ្ហាផ្សេងៗមួយចំនួនទៀត ដែលជាផលប្រយោជន៍រួមសម្រាប់ប្រទេស និងប្រជាជន ទាំងពីរ ។     ជាការឆ្លើយតប សម្តេចធិបតី បានស្វាគមន៍ចំពោះវត្តមានរបស់ ឯកឧត្តម ឯកអគ្គរដ្ឋទូតរុស្ស៊ី ដែលជាឱកាសសម្រាប់ការពិភាក្សាអំពីទំនាក់ទំនងទ្វេភាគីកម្ពុជា-រុស្ស៊ី និងបានរំឭកអំពីកិច្ចសហប្រតិបត្តិការល្អរវាងប្រទេសទាំងពីរ តាំងពីអតីតកាលរហូតមកដល់បច្ចុប្បន្ន ជាពិសេសក្នុងដំណាក់កាលដែលកាលនោះជាអតីតសហភាពសូវៀត បានជួយឧបត្ថម្ភគាំទ្រកម្ពុជាលើការស្តារកសាងប្រទេសឡើងវិញ បន្ទាប់ពីការដួលរលំនៃរបប ប៉ុល ពត ព្រមជាមួយនឹងការបញ្ជាក់ថា គោលនយោបាយការបរទេសរបស់កម្ពុជា មិនមានការប្រែប្រួលឡើយ ជាពិសេសនៅក្នុងទំនាក់ទំនងទ្វេភាគីរវាងកម្ពុជា-រុស្ស៊ី ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-26T07:11:24.933Z", "category": "ចាប់ផ្តើមអាជីវកម្ម", "views": 193, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
មិនបាច់ទៅដល់ផ្ទាល់!បងប្អូនអាចមើលព័ត៌មានទាក់ទងនិងដីធ្លីតាមប្រព័ន្ធអេឡិចត្រូនិចរបស់ក្រសួងដែនដីនេះបាន	https://business-cambodia.com/articles/electronic-cadastral-information-service	កាន់តែងាយស្រួលសម្រាប់បងប្អូនដែលចង់ដឹងព័ត៌មានពាក់ព័ន្ធនឹងឯកសាពាក់ព័ន្ធនឹងដីធ្លី អាចឆែកមើលព័ត៌មានតាមរយៈប្រព័ន្ធ អេឡិចត្រូនិកបាន ដោយមិនពិបាកទៅសួរព័ត៌មានក្រសួងផ្ទាល់នោះទេ។ នេះបើយោងតាមការចុះផ្សាយរបស់ ក្រសួងរៀបចំដែនដី នគរូបនីយកម្ម និងសំណង់។   តាមការបញ្ជាក់របស់ក្រសួង ដែនដី បានឲ្យដឹងថា លោកអ្នកអាចមើល និងបញ្ជាក់ សេវាព័ត៌មានសុរិយោដីតាមប្រព័ន្ធអេឡិចត្រូនិច (ព័ត៌មានពីក្បាលដី និងបន្ទុក) តាមរយៈ ៖   QR Code នៅលើបណ្ណកម្មសិទ្ធ   លេខកូដបណ្ណ នៅលើបណ្ណ ឬ តាមរយៈគេហទំព័ររបស់ក្រសួងរៀបចំដែនដី នគរូបនីយកម្ម និងសំណង់ https://www.mlmupc.gov.kh	{ "spider_name": "businesscambodia", "scrape_at": "2025-06-14_19:40:15", "date_created": "2023-10-26T07:10:48.104Z", "category": "អចលនទ្រព្យ", "views": 277, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ស្អាត ពូកែ! មកស្គាល់ប្រវត្តិត្រួសៗ MGI 2023 និងសមត្ថភាពលេចធ្លោ៣ ដែលម្ចាស់ម្គុដរូបនេះមាន	https://business-cambodia.com/articles/miss-grand-2023-	ដូចប្រិយមិត្តបានជ្រាបរួចមកហើយអំពីការប្រកួតកញ្ញាឯកមកពីប្រទេសជិត៧០ជុំវិញពិភពលោក Miss Grand International 2023 ដោយម្ចាស់ជ័យលាភីម្គុដបានទៅលើកញ្ញាឯកមកពីប្រទេសបេរ៉ូ Miss Grand  Luciana Fuster។ ដូច្នេះតើបរវកញ្ញាវ័យ២៤ឆ្នាំ មកពីភាគខាងត្បូងរូបនេះមានសមត្ថភាពលេចធ្លោអ្វីខ្លះ?   ១. មានជំនាញសិល្បៈច្រើន   កញ្ញា Luciana Fuster កើតនៅថ្ងៃទី ១៤ ខែមករា ឆ្នាំ១៩៩៩ ក្នុងប្រទេសបេរ៉ូ នាងបានសិក្សានៅសាលាបឋមសិក្សា និងមធ្យមសិក្សានៅ Almirante Guise Naval Lyceum ។ ស្ថិតក្នុងវ័យជំទង់ នាងបានក្លាយជា កីឡាករបាល់បោះក្នុងការប្រកួតជើងឯកក្នុងតំបន់នៃប្រទេស។ បរវកញ្ញារូបនេះក៏ធ្លាប់ជាពិធីករទូរស្សន៍ដែលមានសំឡេងពិរោះ មានសមត្ថភាពច្រៀង និងបានសម្តែងភាពយន្តជាច្រើនផងដែរ។   ២. ជា Superstar របស់ Peru   កញ្ញាក៏ជាមនុស្សមានឥទ្ធិពលនៅលើបណ្តេញសង្គម IG ដែលមានអ្នកតាមដានជាង៤លាននាក់ ហើយជាប់មនុស្សដែលមានប្រជាប្រិយភាពបំផុតក្នុងប្រទេសបេរ៉ូ។ ក្រៅពីនេះនាងក៏ជាអ្នកផលិតមាតិកាលើបណ្តេញសង្គម អ្នកផ្សព្វផ្សាយពាណិជ្ជកម្ម និងជាអ្នកតំណាងផលិតផលឱ្យក្រុមហ៊ុនធំៗជាច្រើនក្នុងប្រទេសបេរ៉ូ ដូចជាក្រុមហ៊ុន Samsung ជាដើម។   ៣. ជាម្ចាស់ម្គុដ៣ដងតំណាងឱ្យប្រទេស   នេះមិនមែនជាលើកទី១ទេដែលកញ្ញា Luciana Fuster បានបង្ហាញខ្លួនលើវិស័យបរវកញ្ញា។ នាងទទួលបានភាពល្បីល្បាញនិងបាន ប្រកួតប្រជែងក្នុងកម្មវិធីបរវកញ្ញាជាច្រើននៅក្នុងប្រទេសបេរ៉ូ ដោយនាងគឺជា Miss Grand Peru 2023 ,ជាបវរកញ្ញា Miss Teen Pageant International 2016 តំណាងឱ្យប្រទេសរបស់នាង និង Miss Teen Model Peru 2015 ថែមទៀត។   យ៉ាងណាមិញនេះជាលើក២ហើយសម្រាប់ប្រទេសបេរ៉ូ ដែលមានបរវកញ្ញាបានគ្រងម្គុដ Miss Grand International នៅលើទឹកដីប្រទេសវៀតណាម ដោយលើកទី១នៅឆ្នាំ ២០១៧ បានទៅលើកញ្ញា Maria Jose Lora និងលើកទី២ នៅឆ្នាំ២០២៣ បានទៅលើកញ្ញា Luciana Fuster ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-10-26T05:14:04.342Z", "category": "ភាពជាអ្នកដឹកនាំ", "views": 360, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ABA និង Caltex ដាក់ដំណើរការកាតប្រេងឥន្ធនៈដើម្បីជួយក្រុមហ៊ុននានាគ្រប់គ្រងយានយន្តឲ្យបានប្រសិទ្ធភាព	https://business-cambodia.com/articles/aba-caltex-fleet-card	ធនាគារ ABA ដែលជាធនាគារពាណិជ្ជធំបំផុតនៅកម្ពុជា សហការជាមួយ Caltex ដែលជាក្រុមហ៊ុនផ្គត់ផ្គង់ប្រេងឥន្ធនៈឈានមុខគេនៅក្នុងប្រទេស ដើម្បីដាក់ដំណើរការ កាតចាក់ប្រេង ABA/Caltex Fleet Card ទៅក្នុងទីផ្សារ។ ABA/Caltex Fleet Card គឺជាដំណោះស្រាយទូទាត់បែបឌីជីថល ដែលបង្កើតឡើងដើម្បីសម្រួលដល់ការគ្រប់គ្រងការចំណាយលើថ្លៃប្រេង សម្រាប់អតិថិជនសាជីវកម្ម។ ពិធីដាក់ដំណើរការ ABA/Caltex Fleet Card ត្រូវបានប្រព្រឹត្តទៅនៅថ្ងៃទី 18 ខែតុលា 2023 ក្រោមវត្តមានរបស់លោក Askhat Azhikhanov នាយកប្រតិបត្តិធនាគារ ABA និងលោក Pongtorn Tangmanuswong នាយកប្រចាំប្រទេស នៃក្រុមហ៊ុន ឈេហ្វរ៉ុន(ខេមបូឌា) លីមីតធីត ព្រមទាំងអ្នកតំណាងជាន់ខ្ពស់ពី ABA  និងឈេហ្វរ៉ុន ជាច្រើនរូបទៀត។ ABA/Caltex Fleet Card គឺជាកាតទូទាត់សាជីវកម្ម ដែលអនុញ្ញាតឲ្យបណ្ដាក្រុមហ៊ុន និងអាជីវកម្មនានា ទិញប្រេងឥន្ធនៈពីស្ថានីយ៍ កាល់តិច តាមរយៈក្រេឌីត។ កាតប្រភេទនេះ គឺជាដំណោះស្រាយដែលមានសុវត្ថិភាព ងាយស្រួល និងមានតម្លៃសមរម្យ ដែលអាចជួយឲ្យអតិថិជនសាជីវកម្មគ្រប់គ្រងលើការចំណាយថ្លៃប្រេងយ៉ាងងាយស្រួល និងនាំមកនូវការគ្រប់គ្រងបានទាំងស្រុងលើការចំណាយគ្រប់រថយន្តទាំងអស់របស់ក្រុមហ៊ុន។ កាតមួយ សម្រាប់រថយន្តមួយ អាចជួយឲ្យក្រុមហ៊ុនតាមដានការចំណាយលើប្រេងឥន្ធនៈ កំណត់ភូមិសាស្ត្រ កំណត់ការចំណាយជាមុន និងបង្កកកាតបានយ៉ាងងាយស្រួល ក្នុងករណីសង្ស័យថាមានការក្លែងបន្លំ។ របាយការណ៍ប្រតិបត្តិការត្រឹមត្រូវ ជួយកំណត់ចំណុចដែលត្រូវការការកែលម្អបន្ថែម។ ទាំងអស់នេះ នឹងរួមចំណែកជួយពង្រឹងប្រសិទ្ធភាពប្រតិបត្តិការរបស់អាជីវកម្ម ឲ្យកាន់តែប្រសើរឡើង។ បណ្ដាក្រុមហ៊ុន និងអាជីវកម្មនានា អាចស្នើសុំកាតនេះតាមអនឡាញ និងទទួលបានកម្រិតក្រេឌីត ស្របតាមតម្រូវការរបស់    ខ្លួន។ កាត ABA/Caltex Fleet Card អាចប្រើសម្រាប់ទិញប្រេងឥន្ធនៈនៅស្ថានីយ៍កាល់តិចទាំង 64 ទីតាំងទូទាំងប្រទេសកម្ពុជា។ កាតនេះ មិនមានគិតថ្លៃសេវាបើកកាត និងសេវាប្រចាំឆ្នាំ ហើយមានសុពលភាពរយៈពេល 5 ឆ្នាំ។ ABA/Caltex Fleet Card ជួយសម្រួលដល់ការគ្រប់គ្រងការចំណាយលើថ្លៃប្រេងឥន្ធនៈគ្រប់យានយន្តរបស់ក្រុមហ៊ុន ដោយលុបចោលនូវតម្រូវការក្នុងការកាន់សាច់ប្រាក់ផ្ទាល់ដើម្បីចាក់ប្រេង។ ជំនួសមកវិញ ពួកគេអាចចាក់ប្រេងឥន្ធនៈដោយប្រើ ABA/Caltex Fleet Card របស់ខ្លួននៅតាមស្ថានីយ៍ កាល់តិច ហើយទឹកប្រាក់ដែលត្រូវចំណាយលើការចាក់ប្រេងនោះ នឹងកាត់ដោយស្វ័យប្រវត្តិពីគណនីរបស់ពួកគេ។ ការទូទាត់ជាមួយកាត ABA/Caltex Fleet គឺមានសុវត្ថិភាព ព្រោះថា កាតនីមួយៗមានលេខកូដ PIN ដែលការពារពីការលួចចាយដោយគ្មានការអនុញ្ញាត។ លោក Askhat Azhikhanov នាយកប្រតិបត្តិធនាគារ ABA មានប្រសាសន៍ក្នុងឱកាសនោះថា “ABA/Caltex Fleet Card ត្រូវបានបង្កើតឡើងដើម្បីសម្រួលដល់ការគ្រប់គ្រងការចំណាយថ្លៃប្រេងឥន្ធនៈគ្រប់យានយន្តរបស់អាជីវកម្មតូចធំគ្រប់ប្រភេទ។ វាជាដំណោះស្រាយបែបឌីជីថលមិនប្រើសាច់ប្រាក់ មានសុវត្ថិភាព និងប្រសិទ្ធភាពខ្ពស់ ដែលផ្ដល់នូវភាពបត់បែនក្នុងការចាក់ប្រេងឥន្ធនៈដោយប្រើក្រេឌីត និងជាមួយកម្រិតក្រេឌីតដែលផ្ដល់ជូន ស្របតាមតម្រូវការរបស់អាជីវកម្មនីមួយៗ”។ លោកបានបន្ថែមថា “យើងខ្ញុំជឿជាក់ថា បណ្ដាក្រុមហ៊ុនជាច្រើននៅក្នុងប្រទេសកម្ពុជា នឹងស្វែងយល់អំពីអត្ថប្រយោជន៍នៃដំណោះស្រាយមួយនេះ ព្រោះថា កាតប្រេងឥន្ធនៈរបស់យើង ផ្ដល់នូវភាពងាយស្រួល សុវត្ថិភាព ប្រសិទ្ធិភាព និងសន្សំសំចៃ”។ លោក Pongtorn Tangmanuswong នាយកប្រចាំប្រទេស នៃក្រុមហ៊ុន ឈេហ្វរ៉ុន(ខេមបូឌា) លីមីតធីត ក៏មានប្រសាសន៍ផងដែរថា “មិនត្រឹមតែការទូទាត់ប្រកបដោយសុវត្ថិភាព ភាពងាយស្រួល និងគ្រប់គ្រងលើការចំណាយថ្លៃប្រេងប៉ុណ្ណោះទេ អតិថិជនកាត ABA/Caltex Fleet Card ក៏អាចទទួលបានអត្ថប្រយោជន៍ពិសេសនៃប្រេងឥន្ធនៈ កាល់ទិច កម្រិតព្រីមៀម ជាមួយនឹងបច្ចេកវិទ្យា ថេកក្រន ដែលជួយសម្អាតម៉ាស៊ីនផងដែរ ដែលបច្ចេកវិទ្យាម៉ាស៊ីនយានយន្ដដំណើរការយ៉ាងរលូន និងបើកបរបានកាន់តែឆ្ងាយ”។ លោកបានបន្ថែមថា “ឥឡូវនេះ ទាំងអតិថិជនជារូបវន្ដបុគ្គល និងសាជីវកម្ម អាចទទួលបានបទពិសោធដ៏ប្រសើរដូចគ្នា នៅតាមស្ថានីយ៍កាល់តិចចំនួន 64 ទីតាំងរបស់យើង។ យើងកំពុងពង្រីកបណ្តាញរបស់យើងនៅទូទាំងប្រទេស ហើយនឹងមានស្ថានីយ៍ប្រមាណជាង 70 នៅចុងឆ្នាំនេះ ខណៈកំណត់គោលដៅដល់ 100 ស្ថានីយ៍ នៅឆ្នាំ 2025”។ ដើម្បីដឹងបន្ថែមអំពី ABA/Caltex Fleet Card សូមទាក់ទងមកលេខ 017 444 908 (តំណាង កាល់ទិច), 1 800 203 203 (សេវាបម្រើអតិថិជន ABA ដែលអាចធ្វើការហៅចេញដោយឥតគិតថ្លៃក្នុងប្រទេសកម្ពុជា) ឬចូលទៅអានលម្អិត [ABA/Caltex Fleet Card landing page]។ អំពី ឈេហ្វរ៉ុន (ខេមបូឌា) នៅប្រទេសកម្ពុជា ក្រុមហ៊ុនឈេហ្វរ៉ុន(ខេមបូឌា) លីមីតធីត បានធ្វើទីផ្សារម៉ាក CaltexTM ដែលជាម៉ាកដែលផ្តល់បទពិសោធន៍ល្អរបស់អតិថិជន Chevronនិយមប្រើប្រាស់ នៅអាស៊ីប៉ាស៊ីហ្វិក និងផ្នែកខ្លះនៃមជ្ឈិមបូព៌ា។ មានស្ថានីយ៍សេវាកម្មកាល់តិចចំនួន 64 កន្លែង ហាងលក់ទំនិញ Star Marts® ចំនួន 18 និងហាងកាហ្វេឆ្ងាញ់ៗចំនួន 61 Coffee Plus™ នៅក្នុងប្រទេសកម្ពុជា។ ផលិតផលឥន្ធនៈដូចជា Caltex with Techron® petrol, Caltex Diesel with Techron® D, និងប្រេងរំអិលដូចជា Havoline® និង Delo® ក៏មាននៅគ្រប់ស្ថានីយ៍សេវាកម្ម Caltex ផងដែរ។ www.caltex.com/kh អំពី ធនាគារ ABA ABA គឺជាធនាគារពាណិជ្ជធំបំផុតនៅកម្ពុជាគិតលើទ្រព្យសកម្ម, ប្រាក់បញ្ញើ, កម្ចីដុល និងប្រាក់ចំណេញ ផ្អែកលើរបាយការណ៍ត្រួតពិនិត្យប្រចាំឆ្នាំ 2021 និង 2022 របស់ធនាគារជាតិនៃកម្ពុជា។ ជាមួយបណ្ដាញសាខាចំនួន 87, ទីតាំងស្វ័យសេវា 43, ម៉ាស៊ីនស្វ័យសេវាជាង 1500+ នៅទូទាំងប្រទេស, សេវាធនាគារអនឡាញ និងកម្មវិធីធនាគារតាមទូរស័ព្ទដ៏ទំនើប បានធ្វើឲ្យធនាគារ ABA អាចបម្រើអតិថិជនដល់ 3 លាន ជាមួយសេវាហិរញ្ញវត្ថុដ៏ទំនើបសម្បូរបែប។ ភាគទុនិកដ៏ធំរបស់ ABA គឺជា ធនាគារជាតិកាណាដា ដែលជាធនាគារដ៏ធំលំដាប់ទី 6 នៅកាណាដា និងនាំមុខគេនៅខេត្តកេប៊ិច។	{ "spider_name": "businesscambodia", "scrape_at": "2025-06-14_19:40:15", "date_created": "2023-10-26T05:02:07.691Z", "category": "PR", "views": 218, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
សេដ្ឋីវិនិយោគវ័យ៨០ឆ្នាំចេញមុខព្រមានថាអាមេរិកអាចនឹងធ្លាក់ក្នុងវិបត្តិនៅឆ្នាំ២០២៤ដោយសារកត្តាធំៗ៣នេះ	https://business-cambodia.com/articles/legend-investor-warn-bout-us-recession-next-year	ដល់ចុងឆ្នាំ២០២៣ហើយប៉ុន្ដែស្ថានភាពសេដ្ឋកិច្ចសកលនៅមិនទាន់ប្រសើរឡើងនោះទេ តែផ្ទុយទៅមានបញ្ហាមួយចំនួនដែលបន្តធ្លាក់សម្ពាធទៅលើសេដ្ឋកិច្ចសកលដែលធ្វើឲ្យស្ថានភាពសេដ្ឋកិច្ចដាំក្បាលចុះនិងស្ថិតនៅក្នុងភាពមិនច្បាស់លាស់។   និយាយទាក់ទងនឹងសេដ្ឋកិច្ចនេះដែរ លោក Leon Cooperman នាយកប្រតិបត្តិនិងជាអគ្គនាយកនៃក្រុមហ៊ុន Omega Advisors ដែលជាសេដ្ឋវិនិយោគជើងចាស់បានចេញមុខព្រមានថាស្ថានភាពសេដ្ឋកិច្ចអាមេរិកបច្ចុប្បន្នមិនអីនោះទេ ប៉ុន្ដែឆ្នាំ២០២៤ខាងមុខ អាមេរិកនឹងជួបហានិភ័យនៃវិបត្តិសេដ្ឋកិច្ច។    លោកបានបង្ហើបពីកត្តាដែលអាចនឹងធ្វើឲ្យសហរដ្ឋអាមេរិកធ្លាក់ចូលក្នុងវិបត្តិនៅឆ្នាំ២០២៤គឺដោយសារតែតម្លៃថាមពលឡើងថ្លៃខ្លាំងនិងការដំឡើងការប្រាក់ដុល្លាររបស់អាមេរិក។ នៅក្នុងបទសម្ភាសន៍លោកបានបង្ហើបថា” ខ្ញុំគិតថាយើងនឹងធ្លាក់ក្នុងវិបត្តិនៃអំឡុងពេលណាមួយនៃឆ្នាំក្រោយនេះ ហើយវិបត្តិនេះគឺកើតចេញពីលទ្ធផលនៃតម្លៃប្រេងឡើងថ្លៃ ប្រាក់ដុល្លារថ្លៃនិងគោលនយោបាយហិរញ្ញវត្ថុដែលធ្វើឲ្យការប្រាក់ដុល្លារឡើងថ្លៃខ្លាំង។    ការលើកឡើងរបស់លោក Leon Cooperman ទាក់ទងការដំឡើងការប្រាក់ដុល្លារអាចបង្កឲ្យមានវិបត្តិគឺស្រដៀងទៅនឹងការព្យាកររបស់លោក Jamie Dimon ប្រធានយកប្រតិបត្តិធនាគារ JPMorgan Chase ដោយលោក Jamie Dimon បានលើកឡើងកាលពីដើមខែតុលានេះថា ដំឡើងការប្រាក់ដល់ទៅ៧%នោះពិភពលោកទាំងមូលមិនទាន់ត្រៀមខ្លួនរួចរាល់ចំពោះការដំឡើងការប្រាក់ដ៏ខ្ពស់បែបនេះនោះទេ ហើយក្នុងនាមលោកជាអ្នកដែលដឹកនាំធនាគារធំបំផុតរបស់អាមេរិក ណែនាំឲ្យប្រជាជនអាមេរិកត្រៀមខ្លួនជាមួយនឹងការដំឡើងការប្រាក់ដ៏ខ្ពស់របស់ធនាគារកណ្ដាល។    ទាក់ទងនឹងការដំឡើងការប្រាក់ដល់៧%ដែលជាការដំឡើងការប្រាក់ដ៏ខ្ពស់ចាប់តាំងពីឆ្នាំ១៩៩០ លោក Jamie Dimon ថាមិនទាន់ដឹងច្បាស់ថាលទ្ធផលនឹងទៅជាមួយយ៉ាងណានោះទេ ប៉ុន្ដែលោកថាបើដំឡើងការប្រាក់ដល់៧%មែននោះនឹងអាចកើតមានវិបត្តិកម្រិតស្រាលឬវិបត្តិកម្រិតធ្ងន់។   លោកបានបន្ថែមទៀតថាការដំឡើងការប្រាក់រហូតដល់៧%គឺអាចនឹងធ្វើឲ្យតម្រូវការអ្នកប្រើប្រាស់លើទំនិញនិងសេវាកម្មក៏ដូចជាសកម្មភាពអាជីវកម្មនិងការវិនិយោគមានការថយចុះច្រើនដែលបណ្ដាលឲ្យសេដ្ឋកិច្ចរបស់អាមេរិកមានកំណើនយឺត ពោលគឺផលអាក្រក់នៅមានច្រើនអាចនិយាយបានថាសេដ្ឋកិច្ចនឹងជាប់គាំងជាមួយនឹងការប្រាក់ខ្ពស់បែបនេះ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-26T04:47:01.290Z", "category": "ហិរញ្ញវត្ថុ", "views": 3512, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រសួង ឱ្យអ្នករកស៊ីវិស័យសំបុកត្រចៀកកាំគួរធ្វើរឿង២ ដើម្បីសហការជាមួយប្រទេស៣នេះបង្កើនការនាំចេញទៅទីផ្សារអន្តរជាតិ	https://business-cambodia.com/articles/these-three-countries	កាលពីម្សិលមិញនេះ លោកជំទាវ ចម និម្មល រដ្ឋមន្ត្រីក្រសួងពាណិជ្ជកម្ម បានអញ្ជើញចូលរួមថ្លែងសុន្ទរកថា ក្នុងពិធីបិទ "វេទិកាធុរកិច្ចសំបុកត្រចៀកកាំកម្ពុជា - Cambodia Bird's Nest Business Forum" និងបើក "កម្មវិធីរាត្រីសមោសរត្រចៀកកាំកម្ពុជា ឆ្នាំ២០២៣"។ លោកជំទាវរដ្ឋមន្ត្រី បានជំរុញ និងលើកទឹកចិត្ត ដល់សមាគមអ្នកផលិត អ្នកនាំចេញ និងអ្នកពាក់ព័ន្ធក្នុងវិស័យសំបុកត្រចៀកកាំកម្ពុជា បន្តសហការនិងចាប់ដៃគ្នាជាមួយពាណិជ្ជករផ្គត់ផ្គង់សំបុកត្រចៀកកាំធំៗដូចជា ឥណ្ឌូនេស៊ី ម៉ាឡេស៊ី និងថៃ ហើយនៅក្នុងនោះអ្នករកស៊ីវិស័យត្រចៀកកាំគួរតែបន្តពង្រឹងគុណភាពបង្កើនបរិមាណផលិតហើយត្រូវតែធានាបាននូវស្ថិតរភាពនៃការផ្គត់ផ្គង់ ក៏ដូចត្រូវតែបំពេញតាមលក្ខខណ្ឌ និងនីតិវិធីតម្រូវនានាសម្រាប់ការនាំចេញទីផ្សារអន្តរជាតិផងដែរ។ គួរបញ្ជាក់ផងដែរថា វេទិកានេះមានការចូលរួមពីសមាគមត្រចៀកកាំមកពីប្រទេសកម្ពុជា ថៃ វៀតណាម ម៉ាឡេស៊ី និងចិន ក្នុងគោលបំណងជំរុញការនាំចេញសំបុកត្រចៀកកាំកម្ពុជា ដោយផ្តល់ឱកាសជូនអាជីវករ និងពាណិជ្ជករជាតិ និងអន្តរជាតិក្នុងវិស័យសំបុកត្រចៀកកាំ ដើម្បីពង្រឹងនិងពង្រីកកិច្ចសហប្រតិបត្តិការពាណិជ្ជកម្ម ស្វែងរកដៃគូអាជីវកម្ម និងបង្កើនការនាំចេញសំបុកត្រចៀកកាំកម្ពុជាទៅកាន់ទីផ្សារអន្តរជាតិ តាមរយៈវេទិកាធុរកិច្ចដ៏សំខាន់នេះ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:15", "date_created": "2023-10-26T04:18:14.001Z", "category": "ចាប់ផ្តើមអាជីវកម្ម", "views": 234, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ករណីយឺតឬមានបញ្ហាផ្សេងៗពាក់ព័ន្ធឯកសារអត្តសញ្ញាណកម្ម បងប្អូនអាចទាក់ទងទៅមន្ត្រីផ្ទាល់តាមមធ្យោបាយ ៣ នេះ	https://business-cambodia.com/articles/general-department-of-identification	ប្រសិនបើបងប្អូនមានបញ្ហាយឺតយ៉ាង ឬក៏មានបញ្ហាណាមួយពាក់ព័ន្ធជាមួយនឹងឯកសារអត្តសញ្ញាណកម្ម ដូចជាអត្រានុកូលដ្ឋាន សៀវភៅស្នាក់នៅ សៀវភៅគ្រួសារ  អត្តសញ្ញាណប័ណ្ណសញ្ជាតិខ្មែរ ឬលិខិតឆ្លងដែន បងប្អូនអាចធ្វើការទំនាក់ទំនងទៅសាកសួរមន្ត្រីជំនាញតាមមធ្យោបាយ ៣ ខាងក្រោមនេះ មន្ត្រីជំនាញនឹងធ្វើការដោះស្រាយជូន ៖     ១.អាចទូរស័ព្ទទៅកាន់លេខ ១២៧១ ឬ ០១៧ ៨៩៩ ៩១៥ រៀងរាល់ម៉ោងធ្វើការ (ដោយមិនគិតថ្លៃសេវា) ដើម្បីសួរនាំបន្ថែមទៅមន្ត្រីប្រចាំការ   ២.អាចទាញយកកម្មវិធី GDI eService App ក្នុងទូរស័ព្ទដៃហើយចូលទៅផ្ញើរសារទាក់ទងដោយផ្ទាល់ជាមួយនឹងមន្ត្រីប្រចាំការ ។ ក្រៅធ្វើការសាកសួរព័ត៌មានបានហើយនោះ បងប្អូនក៏អាចតាមដានដំណើការឯកសារបន្ទាប់ពីស្នើសុំបានផងដែ បន្ថែមពីនេបងប្អូនអាចធ្វើការប្រកាសផ្សាយឯកសាអត្តសញ្ញាណកម្មដែលបានបាត់ ឬរើសបានក្នុងកម្មវិធីនេះបានដូចគ្នា ។     ៣.អាចចូលទៅសួរនាំ ឬសុំជំនួយពីមន្ត្រីប្រចាំការនៅក្នុងបណ្តាញសង្គមហ្វេសបុក (Facebook) របស់អគ្គនាយកដ្ឋានអត្តសញ្ញាណកម្ម ដែលមានអាសយដ្ឋាន www.facebook.com.kh/dgi.gov.kh .។	{ "spider_name": "businesscambodia", "scrape_at": "2025-06-14_19:40:15", "date_created": "2023-10-26T03:19:14.985Z", "category": "ព័ត៌មានថ្មីៗ", "views": 1224, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ដំណឹង! ថៃសម្រេចបញ្ចុះតម្លៃទិដ្ឋាការការងារ ដល់កម្មករនិយោជិតកម្ពុជាពី៥២ដុល្លារមក១៣ដុល្លារ	https://business-cambodia.com/articles/khmer-and-thai-gavorment-news	យោងតាមការចុះផ្សាយរបស់ក្រសួងព័ត៌មាននៅថ្ងៃទី២៦ ខែតុលា ឆ្នាំ២០២៣នេះបានឱ្យដឹងថា រដ្ឋមន្ត្រីក្រសួងការងារ និងបណ្តុះបណ្តាលវិជ្ជាជីវៈ ឯកឧត្តម ហេង សួរ បានគូសបញ្ជាក់ថា រាជរដ្ឋាភិបាលថៃបានសម្រេចបញ្ចុះតម្លៃទិដ្ឋាការការងារដល់កម្មករនិយោជិតកម្ពុជាពីចំនួន៥២ដុល្លារអាមេរិក មកត្រឹមប្រមាណ១៣ដុល្លារអាមេរិក ដោយអត្រាថ្មីនេះនឹងចាប់ផ្តើមអនុវត្តនៅក្នុងខែធ្នូ ឆ្នាំ២០២៣។   ការលើកឡើងរបស់ ឯកឧត្តម ហេង សួរ នេះបានធ្វើឡើងក្នុងពិធីជួបសំណេះសំណាលរវាងសម្តេចធិបតី ហ៊ុន ម៉ាណែត ជាមួយកម្មករនិយោជិតជាង១ម៉ឺននាក់ នៅខេត្តកំពង់ចាម កាលពីថ្ងៃទី២៥ ខែតុលា ឆ្នាំ២០២៣។   ក្នុងនោះ ឯកឧត្តម ហេង សួរ បានមានប្រសាសន៍ថា “តាមរយៈលទ្ធផលនៃជំនួបទ្វេភាគីរបស់សម្តេចធិបតីជាមួយឯកឧត្តមនាយករដ្ឋមន្ត្រីថៃដែលបានមកបំពេញទស្សនកិច្ចផ្លូវការនៅកម្ពុជា កាលពីចុងខែកញ្ញា កន្លងទៅនេះ រាជរដ្ឋាភិបាលថៃបានឯកភាពតាមសំណើ និងការលើកឡើងរបស់សម្ដេចធិបតី ដែលស្នើសុំឲ្យភាគីថៃសម្របសម្រួល និងបន្ថយនូវបន្ទុកចំណាយផ្សេងៗ” ។   ឯកឧត្តមរដ្ឋមន្រ្តីបានបន្តថា “ឥឡូវនេះ រាជរដ្ឋាភិបាលថៃបានសម្រេចបញ្ចុះតម្លៃទិដ្ឋាការការងារដល់បងប្អូនកម្មករនិយោជិតដែលពីមុនមានចំនួន១៩០០បាត (ប្រមាណ៥២ដុល្លារអាមេរិក) ឥឡូវនេះមកត្រឹមតែ៥០០បាត (ប្រមាណ១៣ដុល្លារអាមេរិក) តែប៉ុណ្ណោះ ដែលអត្រាថ្មីនេះគឺនឹងចាប់ផ្តើមអនុវត្តនៅក្នុងខែ១២ ឆ្នាំ២០២៣ ខាងមុខនេះ”។   យ៉ាងណាមិញក្នុងជំនួបទ្វេភាគីជាមួយ ឯកឧត្តម សេដ្ឋា ថាវីស៊ីន នាយករដ្ឋមន្រ្តីថៃ និង សម្តេចមហាបរវធិបតី ហ៊ុន ម៉ាណែត កាលពីខែកញ្ញាកន្លងទៅខណៈពេលដែលនាយករដ្ឋមន្រ្តីថៃបានអញ្ជើញបំពេញទស្សនៈកិច្ចផ្លូវការនៅកម្ពុជា ភាគីទាំងពីរបានបង្ហាញនូវកិច្ចសហប្រតិបត្តិការយ៉ាងជិតស្និតរវាងប្រទេសទាំងពីរលើពហុវិស័យ។   ក្នុងនោះភាគីថៃក៏បានពិចារណាដោយយកចិត្តទុកបំផុតចំពោះសំណើដែលឱ្យមាននីតិវិធីអន្តោប្រវេសន៍ និងការសម្រួលនៅតាមព្រំដែនប្រសើរជាងមុន ព្រមទាំងពន្លឿននីតិវិធីបង្កើតអគ្គកុងស៊ុលកម្ពុជានៅក្នុងខេត្តសុងក្លា ដើម្បីពង្រីកសេវាកុងស៊ុលជូនប្រជាពលរដ្ឋកម្ពុជាដែលធ្វើការ និងស្នាក់នៅក្នុងភាគខាងត្បូងនៃប្រទេសថៃផងដែរ។   គួរបន្ថែមផងដែរថាបើតាមរបាយកាណ៍របស់ក្រសួងការងារ និងបណ្តុះបណ្តាលវិជ្ជាជីវៈបានឱ្យដឹងថា នាពេលបច្ចុប្បន្ននេះ ពលករកម្ពុជាចំនួន១,២លាននាក់ កំពុងស្នាក់នៅ និងធ្វើការនៅប្រទេសថៃ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-10-26T02:53:50.999Z", "category": "ព័ត៌មានថ្មីៗ", "views": 383, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ធនាគារ ហ្វីលីព រៀបចំការចាប់រង្វា.ន់លើកទី2 ស្វែងរកអតិថិជនបញ្ញើសន្សំមានសំណា.ង 11 នាក់	https://business-cambodia.com/articles/phillip-bank-holds-second-lottery-to-find-11-lucky-deposit-customers	ភ្នំពេញ ថ្ងៃទី 25 ខែតុលា ឆ្នាំ 2023 – ធនាគារ ហ្វីលីព បានប្រារព្ធពិធីចាប់រង្វាន់ផ្សងសំណាងលើកទី 2 ដើម្បីស្វែងរកអតិថិជន 11 នាក់ ដែលនឹងឈ្នះរង្វាន់រថយន្ត Ford Ranger Wildtrak 2023 និងរង្វាន់ពិសេសជាច្រើនផ្សេងទៀតពីកម្មវិធីប្រូម៉ូសិន “ត្រឡប់មកវិញ កាន់តែអស្ចារ្យ” ។ កម្មវិធីចាប់រង្វាន់ផ្សងសំណាងនេះ ត្រូវបានធ្វើឡើងនៅទីស្នាក់ការកណ្តាលរបស់ធនាគារ ដែលមានទីតាំងនៅតាមបណ្តោយមហាវិថីព្រះមុនីវង្ស។ ដើម្បីគោរពទៅតាមការប្តេជ្ញាចិត្ត និងពាក្យសន្យាពីធនាគារទៅកាន់អតិថិជន ការចាប់រង្វាន់លើកទី 2 នេះបានផ្តល់ជូននូវរង្វាន់ជាច្រើនដូចជា រថយន្ត Ford Ranger Wildtrak 2023 (1 រង្វាន់) ទូរសព្ទ Samsung Galaxy Z Fold4 (5 រង្វាន់) និងរង្វាន់ជាសាច់ប្រាក់ចំនួន $888 (5 រង្វាន់)។ ដើម្បីធានាបាននូវភាពត្រឹមត្រូវ និងស្មោះត្រង់ របស់ធនាគារ អតិថិជនដែលមានសំណាងទាំងអស់ត្រូវបានជ្រើសរើស តាមរយៈការបង្វិលគ្រាប់ប៉េងប៉ុង ដែលសកម្មភាពនៃការចាប់រង្វាន់ទាំងមូលត្រូវបានផ្សាយបន្តផ្ទាល់ពីទំព័រហ្វេកបុក ផ្លូវការរបស់ធនាគារ។ មិនទាន់យឺតពេលនៅឡើយទេ ក្នុងការចូលរួមកម្មវិធីប្រូម៉ូសិនដ៏ពិសេសនេះ! រង្វាន់ដ៏អស្ចារ្យជាច្រើនផ្សេងទៀតកំពុងរង់ចាំលោកអ្នក នៅក្នុងកម្មវិធីចាប់រង្វាន់ លើកទី 3 ដែលនឹងប្រព្រឹត្តឡើងនាដើមឆ្នាំក្រោយ។ ដើម្បីមានសិទ្ធិចូលរួមក្នុងកម្មវិធីប្រូម៉ូសិននេះ អតិថិជនទាំងអស់គ្រាន់តែធ្វើការបើកគណនីនៅធនាគារ ហ្វីលីព ហើយដាក់ប្រាក់សន្សំចាប់ពី 1,000 ដុល្លារឡើងទៅ នោះលោកអ្នកនឹងមានឱកាសឈ្នះរង្វាន់ជាច្រើនដូចជារថយន្ត Ford Everest Titanium 2023 ( 1 រង្វាន់), Samsung Galaxy Z Fold4 (5 រង្វាន់) និងរង្វាន់ជាសាច់ប្រាក់ $888 (5 រង្វាន់)។ សម្រាប់អតិថិជនសំណាងទាំង 11 រូប ដែលបានឈ្នះរង្វាន់ពីការចាប់ឆ្នោតលើកទី 2 នេះ ធនាគារ ហ្វីលីពនឹងធ្វើការទាក់ទងទៅពួកគេតាមរយៈលេខទូរសព្ទផ្នែកសេវាបម្រើអតិថិជន: 086 930 000/ 89 989 818/ 88 465 9999។	{ "spider_name": "businesscambodia", "scrape_at": "2025-06-14_19:40:15", "date_created": "2023-10-26T02:35:01.067Z", "category": "PR", "views": 661, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
អ្នកអភិវឌ្ឍន៍លំនៅឋាន និងក្រសួងរៀបចំដែនដីជួបប្រជុំបន្ទាន់ ដើម្បីពិភាក្សានិងស្នើសុំរដ្ឋឲ្យជួយរឿងសំខាន់៣នេះ	https://business-cambodia.com/articles/housing-development-association-of-cambodia-	ថ្ងៃទី២៣ ខែតុលា ឆ្នាំ២០២៣ កន្លងទៅនេះ សមាគមអ្នកអភិវឌ្ឍន៍លំនៅឋានកម្ពុជា និង ក្រសួងរៀបចំដែនដី នគរូបនីយកម្ម និងសំណង់ បានរៀបចំកិច្ចប្រជុំបន្ទាន់មួយស្ដីពី«ការពិភាក្សាអំពីស្ថានភាពវិស័យសំណង់នៅកម្ពុជា»។ ដោយកម្មវិធីនេះមានការអញ្ជើញចូលរួមក្រោមអធិបតីភាពដ៏ខ្ពង់ខ្ពស់  ឯកឧត្តមឧបនាយករដ្ឋមន្រ្តី សាយ សំអាល់ រដ្ឋមន្ដ្រីក្រសួងរៀបចំដែន នគរូបនីយកម្ម និងសំណង់ និងអ្នកឧកញ៉ា លី ហួរ ប្រធានសមាគម។     កិច្ចប្រជុំនេះបានពិភាក្សាលើខ្លឹមសារប្រធានបទសំខាន់ៗមួយចំនួនដូចខាងក្រោម៖   ១.ពិភាក្សាលើស្ថានភាពវិស័យសំណង់រួមនៅកម្ពុជា ដែលកំពុងជួបបញ្ហាប្រឈមបច្ចុប្បន្ន។   ២.ពិភាក្សាលើស្ថានភាពហិរញ្ញវត្ថុ ដើម្បីរកហិរញ្ញប្បទានជួយគាំទ្រ និងទ្រទ្រង់ដល់វិស័យសំណង់នៅកម្ពុជា។   ៣.ពិភាក្សាលើទិដ្ឋភាពច្បាប់ដើម្បីអនុញ្ញាតឲ្យជនបរទេសមានសិទ្ធិស្របច្បាប់ក្នុងការទិញលំនៅឋាន និងដីនៅក្នុងគម្រោងបុរី។   ជាមួយគ្នានេះផងដែរ ឯកឧត្តមឧបនាយករដ្ឋមន្រ្តី សាយ សំអាល់ ក៏បានលើកឡើងថា ក្រសួងបានរៀបចំសំណើ និងគោលនយោបាយមួយចំនួនបន្ថែមទៀតដើម្បីដាក់ស្នើជូនទៅប្រមុខរាជរដ្ឋាភិបាល ក្នុងការជួយគាំទ្រដល់វិស័យសំណង់៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-26T01:22:50.147Z", "category": "អចលនទ្រព្យ", "views": 1496, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
តើមានអ្វីពិសេសខ្លះនៅពេលដែលអ្នកជំនួញទាំង 3 ជួបគ្នានៅក្នុងកម្មវិធីតែមួយ?	https://business-cambodia.com/articles/oppo-lauching-on-fri	យើងទទួលស្គាល់ថា នៅក្នុងប្រទេសកម្ពុជាបច្ចុប្បន្នមានអ្នកជំនួញដែលទទួលបានភាពជោគជ័យច្រើនលើមុខជំនួញផ្សេងៗគ្នា ហើយជានិច្ចកាលពួកគាត់ម្នាក់ៗក៏តែងតែមានការចែករំលែកនូវបទពិសោធលើអាជីវកម្មផ្ទាល់ខ្លួន និងបទពិសោធឆ្ពោះទៅរកភាពជោគជ័យទៅដល់មហាជន តែអ្វីដែលពួកយើងមិនដែលជួបគឺវេទិកាចែករំលែករួមគ្នារបស់បុគ្គលជោគជ័យលើឆាកតែមួយ។ ហើយរឿងដែលគួរឲ្យភ្ញាក់ផ្អើលពេលនេះ ស្រាប់តែមានការប្រកាសថាអ្នកជំនួញជោគជ័យ 3 រូបនឹងមានវត្តមានរួមគ្នាលើវេទិកាតែមួយក្នុងកម្មវិធីសម្ពោធស្មាតហ្វូនអេក្រង់បត់ជំនាន់ថ្មី ដែលហៅថាអធិរាជអេក្រង់បត់គឺ OPPO Find N3 Series ។ តើពួកគាត់នឹងមកចែករំលែកបទពិសោធអ្វីខ្លះ? ចង់ជ្រាបច្បាស់នៅថ្ងៃទី27 ខែតុលា ឆ្នាំ2023 កុំភ្លេចចូលរួមទស្សនាលើ Facebook Page ផ្លូវការរបស់ OPPO ដើម្បីទទួលយកនូវបទពិសោធដ៏ថ្មីស្រឡាងពីអេក្រង់បត់កម្រិតកំពូល និងកាមេរ៉ាដ៏អស្ចារ្យរបស់ OPPO Find N3 Series ដោយមានការចូលរួមជាពិសេសពីព្រះនាង ជេនណា \| លោកបណ្ឌិត តាន់ មុនីវណ្ណ \| លោក ជី សិលា \| លោក អ៊ិន វិចិត្រ \| កញ្ញា ពេជ្រ វត្តីសារ៉ាវឌ្ឍី ព្រមទាំងតារាប្រុសស្រីល្បីៗជាច្រើនរូបទៀតនៅក្នុងប្រទេសកម្ពុជា។ រឹតតែពិសេសសម្រាប់អ្នកគាំទ្រដែលចូលរួមទស្សនានឹងមានឱកាសឈ្នះកាសឥតខ្សែ Enco Air3 ជាច្រើនរង្វាន់ពីក្នុងកម្មវិធីផងដែរ។ តោះ! រង់ចាំទស្សនាទាំងអស់គ្នា….	{ "spider_name": "businesscambodia", "scrape_at": "2025-06-14_19:40:15", "date_created": "2023-10-25T15:31:09.812Z", "category": "PR", "views": 201, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
សេដ្ឋកិច្ចធ្លាក់ចុះ អ្នកជំនាញហិរញ្ញវត្ថុអាមេរិកថាធ្វើរឿង៤នេះ អ្នកលែងបារម្ភហើយលុយកាន់តែកើន	https://business-cambodia.com/articles/dave-ramsey-money-tip-for-economic-downturn	លោក Dave Ramsey គឺជាអ្នកជំនាញហិរញ្ញវត្ថុដ៏ល្បីម្នាក់របស់សហរដ្ឋអាមេរិកដែលតែងតែចែករំលែកចំណេះដឹងហិរញ្ញវត្ថុនិងធ្វើឲ្យប្រជាជនជាច្រើនមានជីវភាពល្អប្រសើរតាមរយៈការគ្រប់គ្រងហិរញ្ញវត្ថុឲ្យបានត្រឹមត្រូវ។ លោកមានគន្លឹះចំនួន៤ទាក់ទងនឹងរឿងលុយកាក់ដែលអ្នកគួរធ្វើអំឡុងពេលសេដ្ឋកិច្ចធ្លាក់ចុះ។   ១. បន្ដដោះបំណុល  ត្រង់នេះលោកថាអំឡុងពេលសេដ្ឋកិច្ចធ្លាក់ចុះគឺជាពេលវេលាលើកទឹកចិត្តអ្នកក្នុងការដោះបំណុលព្រោះអ្នកនឹងស្គាល់រស់ជាតិថាពិបាកប៉ុននណាស្ពាយបំណុលជាប់ខ្លួនអំឡុងពេលមានវិបត្តិ។ យ៉ាងណាមិញលោកក៏បានបង្ហើបថានៅក្នុងលក្ខខណ្ឌចាំបាច់អ្នកអាចផ្អាកសិនដូចជាបាត់បង់ការងារនិងមានកូនជាដើម។ ប៉ុន្ដែបើមិនមានអ្វីជាឧបសគ្គទេនោះអ្នកត្រូវដោះបំណុលឲ្យស្រលះខ្លួន។   ២. បន្តសន្សំលុយជានិច្ច អ្នកមិនគួរផ្អាកសន្សំនោះអំឡុងពេលមានវិបត្តិ ជពិសេសគឺសន្សំសម្រាប់បម្រុងទុកពេលមានអាសន្ន។ ចំពោះការសន្សំលុយបម្រុងទុកពេលមានអាសន្ន អ្នកគួរសន្សំសម្រាប់ផ្គត់ផ្គង់ការរស់នៅឲ្យបានពី៣ទៅ៦ខែ។ ឧទាហរណ៍បើអ្នកចំណាយ៥០០ដុល្លារក្នុងមួយខែសម្រាប់ការរស់នៅ អ្នកគឺមានលុយបម្រុងទុកពេលមានអាសន្នពី១៥០០ទៅ៣០០០ដុល្លារ។ ការសន្សំគឺជារឿងសំខាន់ជាពិសេសពេលអ្នកមានលុយបម្រុងទុកជាប់ខ្លួនអ្នកនឹងមានអារម្មណ៍ស្ងប់មិនសូវមានការព្រួយបារម្ភឡើយ។   ៣. នៅតផ្ដោតលើការវិនិយោគ Dave Ramsey តែងតែណែនាំឲ្យវិនិយោគអំឡុងពេលមានវិបត្តិព្រោះសេដ្ឋកិច្ចតែងតែវិលមកល្អប្រសើរឡើងវិញក្រោយពីជួបព្យុះភ្លៀងមិនថាវិបត្តិនោះធំយ៉ាងណាក៏ដោយ។ ត្រង់នេះលោកថាបើអ្នកដកលុយចេញពីការវិនិយោគមកទុកជាប់ខ្លួន អ្នកអាចនឹងបាត់បង់ឱកាសចំណេញនៅពេលដែលសេដ្ឋកិច្ចងើបឡើងវិញពោលគឺអ្នកអាចនឹងខាតបង់លុយច្រើនបើអ្នកទុកលុយជាប់ខ្លួនច្រើនពេកមិនហ៊ានវិនិយោគ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-25T09:51:44.412Z", "category": "ហិរញ្ញវត្ថុ", "views": 1224, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
អ្នករកស៊ីគួរដឹង! សេដ្ឋកិច្ចមិនសូវល្អ កំពុងរកស៊ីខាត ម្ចាស់អាជីវកម្មគួរពង្រឹងបន្ថែមលើរឿង ៣ នេះ	https://business-cambodia.com/articles/3-tips-	ស្ថិតក្នុងស្ថានភាពសេដ្ឋកិច្ចតានតឹងនេះបានធ្វើឱ្យអ្នករកស៊ីមួយចំនួនបានជួបប្រទះនូវផលពិបាកជាច្រើន រហូតធ្វើឱ្យអាជីវកម្មមួយចំនួនត្រូវបានបិទទ្វារហើយអាជីវកម្មខ្លះទៀតកំពុងព្យាយាមរកដំណោះស្រាយបន្ថែមជាច្រើនទៀតដើម្បីឱ្យការលក់មានភាពល្អប្រសើរឡើងវិញ។ ជាមួយគ្នានេះ ក្នុងកិច្ចសម្ភាសន៍ជាមួយលោក លឹម ផារ៉ា ម្ចាស់សិប្បកម្មសហគ្រាសគំនិតថ្មី បានឱ្យដឹងថា ស្ថិតក្នុងស្ថានភាពលំបាកហើយកំពុងរកស៊ីខាត ម្ចាស់អាជីវកម្មគួរតែពង្រឹងទៅលើចំណុចធំៗចំនួន ៣ រួមមាន ៖   ១.ទំនាក់ទំនង នៅអំឡុងពេលរកស៊ីម្ចាស់អាជីវកម្មអាចនឹងរវល់ខ្លាំងជាងមុន ដែលអាចធ្វើឱ្យទំនាក់ទំនងជាមួយអ្នករកស៊ីដូចគ្នាខ្លះក៏ត្រូវបានឃ្លាតឆ្ងាយ ប៉ុន្តែម្ចាស់អាជីវកម្មគួរយល់ថា នៅពេលមានបញ្ហាលំបាកក្នុងការរកស៊ីទំនាក់ទំនងពិតជាសំខាន់ខ្លាំងណាស់ព្រោះពេលមានទំនាក់ទំនងល្អជាមួយអ្នករកស៊ីដូចគ្នា ពួកគាត់អាចចែករំលែកគំនិតរកស៊ីថ្មីៗមកកាន់យើង ឬក៏ដំណោះស្រាយខ្លះដែលអាចជួយឱ្យអាជីវកម្មមានភាពល្អប្រសើរបាន។ ហេតុដូច្នេះ នៅពេលមានបញ្ហានេះកើតឡើងម្ចាស់អាជីវកម្មគួរចេញក្រៅទៅជួបអ្នករកស៊ីថ្មីៗឬអ្នករកស៊ីដែលធ្លាប់ស្គាល់ដើម្បីធ្វើការផ្លាស់ប្តូរគំនិតយោបល់គ្នាទៅវិញទៅមក បើមិនដូច្នោះទេម្ចាស់អាជីវកម្មអាចចូលរួមជាសិក្ខាសាលា វគ្គខ្លី ដែលផ្តោតទៅលើអាជីវកម្មក៏បាន ព្រោះទីនោះមានម្ចាស់អាជីវកម្មច្រើនចម្រុះគ្នាដែលកាន់តែងាយស្រួលក្នុងការបង្កើតទំនាក់ទំនង។     ២.កាត់បន្ថយចំណាយ បើតាមការលើកឡើងរបស់លោក ផារ៉ា បានមានប្រសាសន៍ថា ប្រសិនបើម្ចាស់អាជីវកម្មកំពុងមានការលក់ធ្លាក់ គួរតែពិចារណាទៅលើការរឹតត្បិតចំណាយមិនចាំបាច់មួយចំនួន កុំចាំដល់មានបញ្ហាទើបចាប់ផ្តើមតឹងរឹងគឺមិនមែនជាជម្រើសល្អនោះទេ។ ដូច្នេះម្ចាស់អាជីវកម្មគួរតែសិក្សាស្វែងយល់ពីផ្នែកផ្សេងៗនៃអាជីវកម្មរបស់ខ្លួន ដើម្បីឱ្យដឹងថារាល់ថ្ងៃនេះមានចំណាយអ្វីខ្លះដែលអាចកាត់បន្ថយបាន និងមិនអាចកាត់បន្ថយបានបន្ទាប់មកគិតគូរចាត់ចែងតាមរបៀបអាជីវកម្មនីមួយៗ។     ៣.បន្ថែមប្រភពចំណូល ក្រោយពីការកាត់បន្ថយចំណាយក្នុងអាជីវកម្ម ម្ចាស់អាជីវកម្មក៏ពុំគួរនៅស្ងៀមនោះដែរ គឺត្រួវតែស្វែងរកប្រភពចំណូលថ្មីបន្ថែមទៀត មិនថាធ្វើការ ឬរកស៊ីនោះទេ ជាអ្នករកស៊ីគួរតែមានប្រភពចំណូលផ្សេងទៀតយ៉ាងតិចឱ្យបានមួយ ឬ ពីរ សម្រាប់ជាហិរញ្ញវត្ថុទប់ទល់ជាមួយអាជីវកម្មមួយទៀត ដើម្បីចៀសវាងពេលអាជីវកម្មដួលធ្វើឱ្យយើងបាត់ប្រភពចំណូលនាំឱ្យប៉ះពាល់ដល់ហិរញ្ញវត្ថុ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-25T09:23:47.059Z", "category": "ចាប់ផ្តើមអាជីវកម្ម", "views": 120, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
គួរឱ្យសរសើរ! ស្រ្តីខ្មែរ ១រូប ចាប់របរផលិតលាមកជន្លេន ធ្វើជាជីបំប៉នដំណាំនិងបង្កើនគុណភាពដី	https://business-cambodia.com/articles/started-producing-worm-manure	សហគ្រាសជន្លេនមានគោលបំណងសំខាន់ក្នុងការចូលរួមអភិវឌ្ឍន៍វិស័យកសិកម្មបែបនិរន្តរភាពជាមួយនឹងសហគមន៍កសិកម្ម ដោយបានផលិតលាមក ឬអាចម៍ជន្លេន សម្រាប់ធ្វើជាជីបំប៉នដំណាំរបស់ប្រជាកសិករឱ្យមានគុណភាពល្អ ទទួលបានតម្លៃខ្ពស់ និងសុវត្ថិភាពដល់អ្នកបរិភោគ ។ កញ្ញា សុន សុធារតន៍ ស្ថាបនិកជន្លេននៃសហគ្រាសជន្លេន បានលើកឡើងថា លាមកឬអាចម៍ជន្លេន មានអត្ថប្រយោជន៍ច្រើន ដោយមិនត្រឹមតែជួយដល់ដំណាំកសិកម្មឱ្យលូតលាស់បានល្អប៉ុណ្ណោះទេ តែថែមទាំងជួយសម្អាតបរិស្ថាន និងជួយដល់ជីវភាពរស់នៅរបស់កសិករ តាមរយៈការកាត់បន្ថយថ្លៃទិញជី និងថ្នាំពុលគីមីកសិកម្ម ។ កញ្ញា បានបន្តថា សម្រាប់ការចិញ្ចឹមជន្លេនយកលាមកធ្វើជាជីនេះ បានបង្កើតឡើងកាលពីចុងឆ្នាំ២០១៨ ដោយសារយល់ឃើញថា វាមានអត្ថប្រយោជន៍ច្រើនដល់ដំណាំ ដែលជាប្រភេទជីធម្មជាតិនិងបរិសុទ្ធ មិនផ្តល់ផលប៉ះពាល់ទៅដល់ដំណាំនោះទេ លើសពីនោះ សារធាតុអរម៉ូន និងមីក្រូសារធាតុដែលមានប្រយោជន៍ចេញពីខ្លួនជន្លេននោះ វានឹងបំប៉នរុក្ខជាតិនិងដំណាំ ឱ្យដុះលូតលាស់ល្អ ជាពិសេសបង្កើនគុណភាពដី ។ ហើយម្យ៉ាងទៀត ការចិញ្ចឹមនេះ ក៏ក្នុងគោលបំណងចូលរួមអភិវឌ្ឍន៍វិស័យកសិកម្មបែបនិរន្តរភាព ជាមួយនឹងសហគមន៍កសិកម្ម ធ្វើយ៉ាងណាឱ្យដំណាំរបស់កសិករលូតលាស់ល្អតាមបែបសុវត្ថិភាព ។  បច្ចុប្បន្នសហគ្រាសជន្លេន ផ្ដោតទៅលើការផលិតអាចម៍ជន្លេន ដើម្បីយកទៅធ្វើជាជីធម្មជាតិបំប៉នដំណាំ និងបង្កើនគុណភាពដី ដែលល្អសម្រាប់សេដ្ឋកិច្ចកសិករ ក៏ដូចជាវិស័យបរិស្ថាន ដោយសារទីមួយ យើងកែប្រែកាកសំណល់ហើយវាបង្កើនគុណភាពដី គឺវាបានជួសជុលដីឡើងវិញ ពីដីដែលធ្លាប់ត្រូវបានកសិករប្រើប្រាស់ជីគីមី ពេលប្រើជីធម្មជាតិអាចម៍ជន្លេននេះទៅ គឺវាអាចកែប្រែគុណភាពដីឱ្យបានល្អប្រសើរឡើងវិញ ។ កញ្ញា បានបន្តទៀតថា សម្រាប់គម្រោងនាពេលខាងមុខនេះ គឺសហគ្រាសនឹងបន្តសហការជាមួយកសិដ្ឋានដំណាំដែលមានសក្ដានុពល ដែលមានន័យថា គឺជាកសិដ្ឋានដែលដាំដុះប្រភេទដំណាំដែលមានគុណភាពល្អ និងគុណតម្លៃខ្ពស់នៅក្នុងវិស័យកសិកម្ម ដើម្បីបង្កើនគុណភាពនិងតម្លៃទៅលើផលិតផលកសិកម្ម ។ សូមបញ្ជាក់ថា ជន្លេនដែលចិញ្ចឹមនៅក្នុងសហគ្រាសជន្លេន គឺជន្លេនកំប៉ុសដែលខុសពីជន្លេនធម្មតាតាមដីសួនច្បារទូទៅ ដែលលាមករបស់វាមានសមត្ថភាពក្នុងការបង្កើនជីវៈចម្រុះនៅក្នុងដី ផលិតអរម៉ូនព្យាបាលជំងឺដំណាំ និងជំរុញឱ្យដំណាំលូតលាស់បានល្អ ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-25T08:51:12.065Z", "category": "ចាប់ផ្តើមអាជីវកម្ម", "views": 104, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មាន ៣ ចំណុចនេះ បង្ហាញថាអ្នកអាចចេញវិនិយោគក្នុងវិស័យអចលនទ្រព្យបាន និងមិនងាយជួបហានិភ័យ	https://business-cambodia.com/articles/3-elements-of-real-estate-investment	ការវិនិយោគក្នុងវិស័យអចលនទ្រព្យ បានក្លាយជាមុខរបរដ៏ពេញនិយមមួយនៅក្នុងការបង្កើតប្រាក់ចំណូលសម្រាប់អ្នករកស៊ីជំនាន់ថ្មីនៅក្នុងព្រះរាជាណាចក្រកម្ពុជា និងបណ្ដាប្រទេសជុំវិញពិភពលោក។ ប៉ុន្ដែយ៉ាងណាការរកស៊ីក្នុងវិស័យនេះ មិនមែនសុទ្ធតែទទួលបានផលចំណេញទាំងអស់នោះទេ ដោយអ្នកខ្លះក៏ត្រូវបានជាប់ផុងក្នុងបំណុស ឬវិនិយោគហើយត្រូវកប់លុយចោលក៏មានដែរ។    ហើយពេលនេះដែរ Business Cambodia សូមបង្ហាញចំណុចសំខាន់ចំនួន ៣ បើសិនជាអ្នកមានគឺអាចចេញវិនិយោគបាន និងមិនងាយជួបហានិភ័យ៖   ១. ចំណេះដឹង   រកស៊ីអ្វីក៏ដោយចំណេះដឹងគឺសំខាន់បំផុត បើសិនអ្នកគ្មានចំណេះដឹងច្បាស់លាស់នៅក្នុងវិស័យដែលចង់រកស៊ីទេ ហានិភ័យនៃការដួលរំលំក៏មានខ្ពស់ដែរ។ ឯការវិនិយោគអចលនទ្រព្យក៏ដូចគ្នា ចាំបាច់ត្រូវឲ្យអ្នកមានចំណេះដឹងឲ្យច្បាស់លាស់ជាមុនសិន ដើម្បីជាភ្លើងបំភ្លឺផ្លូវនៅក្នុងការជ្រើសរើសប្រភេទអចលនទ្រព្យ គួរវិនិយោគ ការជ្រើសរើសទីតាំង ការកាត់ប្លង់ ឬផ្នែកច្បាប់ពាក់ព័ន្ធផ្សេងៗ។ តើធ្វើយ៉ាងណាដើម្បីទទួលបានចំណេះពីការវិនិយោគអចលនទ្រព្យ?   ដើម្បីទទួលបានចំណេះដឹង អ្នកគួរជួបជាមួយអ្នកដែលបាន និងកំពុងវិនិយោគក្នុងវិស័យនេះ ដើម្បីរៀនសូត្រពីបទពិសេសទាំងបរាជ័យ និងជោគជ័យរបស់គេ របៀបជ្រើសរើសប្រភេទអចលនទ្រព្យ ទីតាំង ការបង់ប្រាក់ និងរឿងរាវមួយចំនួនដែលត្រូវចៀសវាង។ ជាមួយគ្នានេះត្រូវខិតខំសិក្សាស្រាវជ្រាវបន្ថែមពីអ្នកជំនាញនៅក្រៅបរទេសល្បីៗទាំងការស្ដាប់ និងអានជាដើម។ ហើយត្រូវរៀនសូត្របន្ថែមនៅពេលដែលចាប់ផ្ដើមប្រឡូកក្នុងការវិនិយោគផងដែរ។     ២. បណ្ដាញ   ជាអ្នកវិនិយោគ ត្រូវចងបណ្ដាញឲ្យបានច្រើន នៅពេលដែលមានបណ្ដាញច្រើន និងទុកចិត្ដ នោះអ្នកនឹងមានឱកាសទទួលបានព័ត៌មានពីការវិវត្ដនានានៅក្នុងវិស័យអចលនទ្រព្យ ពិសេសគម្រោងអភិវឌ្ឍន៍របស់រដ្ឋ ឬឯកជនធំៗជាដើម។ នៅពេលទទួលបានព័ត៌មានទាំងនោះបានមុនគេ នោះអ្នកនឹងទទួលបានឱកាសក្នុងការវិនិយោគទីតាំងល្អបានមុនគេផងដែរ។   ដូច្នេះ អ្នកត្រូវមានទំនាក់ទំនងឲ្យបានច្រើនជាមួយ អ្នកវាយតម្លៃ បុគ្គលិកធនាគារ អ្នកគួកជេ ដែលទុកចិត្ដ និងអាជ្ញាធរមូលដ្ឋានដូចជា មេភូមិ មេឃុំ ចៅវាយស្រុក ចៅវាយខេត្ដ ឬមន្ដ្រីពាក់ព័ន្ធផ្សេងៗនៅក្នុងជួររាជរដ្ឋាភិបាលជាដើម។     ៣. ប្រភពទុន   ការវិនិយោគប្រភពទុកគឺសំខាន់ក្នុងការទិញអចលនទ្រព្យ ប្រសិទ្ធបើយើងមានប្រភពទុនច្រើន នោះឱកាសវិនិយោគក៏ធំដែរ ដោយសារតែយើងអាចទិញអចលនទ្រព្យល្អៗ ដែលមានតម្លៃថ្លៃ និងអចលទ្រព្យធំៗដែលមានឱកាសចំណេញបាន។ ប្រភពទុននេះរកបានតាមរយៈចំណូលផ្ទាល់ខ្លួន ចូលហ៊ុនគ្នា ឬខ្ចីធនាគារជាដើម។ ត្បិតថាពេលខ្លះការវិនិយោគអចលនទ្រព្យមិនប្រើលុយច្រើន ប៉ុន្ដែការដែលមានប្រភពទុនច្បាស់លាស់គឺល្អបំផុត។     ឧទាហរណ៍៖ មានអចលនទ្រព្យមួយដែលស្ថិតនៅទីតាំងល្អ ដាក់លក់បន្ទាប់ព្រោះត្រូវការលុយចំណាយចំបាច់ ហើយទិញភ្លាមដឹងតែចំណេញតែម្ដង ប៉ុន្ដែអកុសល្យអ្នកអចលនទ្រព្យនោះថ្លៃ ផុតពីសមត្ថភាពហិរញ្ញវត្ថុដែលមាន នោះយើងបានត្រឹមតែសោយស្ដាយប៉ុណ្ណោះ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-25T08:45:10.620Z", "category": "អចលនទ្រព្យ", "views": 269, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មិនធម្មតា! ៩ ខែឆ្នាំ២០២៣ កម្ពុជាអនុម័តគម្រោងវិនិយោគជិត ៤ ប៊ីលាន$ ខណៈប្រទេសនេះបោះទុនច្រើនជាងគេ	https://business-cambodia.com/articles/9-months-cambodia-approved-an-investment-project-of-nearly-4-billion	គិតត្រឹមរយៈពេល៩ ខែនៅក្នុងឆ្នាំ២០២៣នេះ ក្រុមព្រឹក្សាភិវឌ្ឍកម្ពុជាបាន អនុម័តគម្រោងវិនិយោគដែលមានទុនវិនិយោគប្រមាណជិត៤ ប៊ីលានដុល្លារ ហើយនៅក្នុងនោះទុនវិនិយោគរបស់ប្រទេសចិនមានប្រមាណ ៧៦ភាគរយផង។ នេះបើយោងតាមការលើឡើងរស់ ឯកឧត្តម ជា វុទ្ធី អគ្គលេខាធិការគណៈ កម្មការវិនិយោគកម្ពុជានៃក្រុមប្រឹក្សាអភិវឌ្ឍន៍កម្ពុជា CDC។     ការលើកឡើងរបស់ឯកឧត្តមធ្វើឡើងនៅក្នុង ជំនួបពិភាក្សាការងារជាមួយគណៈប្រតិភូលសមាគមសភាពពាណិជ្ជកម្មចិន ដឹកនាំដោយលោក  Lin Shiqiang ប្រធានសមាគមចិន កាលពីថ្ងៃទី២៤ ខែតុលា ឆ្នាំ២០២៣ កន្លងទៅនេះ។ ដោយក្នុងជំនួបនេះធ្វើឡើងក្នុងគោលបំណងពិភាក្សាការងារ គឺដើម្បីស្ដាប់មតិយោបល់ពីសមាគមសភាពាណិជ្ជកម្មចិន ក្នុងការចូលរួមកែរលម្អបរិស្ថានវិនិយោគនៅកម្ពុជាផងដែរ។   ឆ្លៀតក្នុងឱកាសនោះ ឯកឧត្ដមអគ្គលេខាធិការបានលើកឡើងថា ក្នុងច្បាប់វិនិយោគថ្មី វិស័យអាទិភាព មានចំនួន ១៩ ដែលក្នុងនោះមានវិស័យអាទិភាពពីរដែលយើងកំពុងចង់បានខ្លាំងបំផុតនោះគឺការវិនិយោគ ក្នុងវិស័យដែលមានបច្ចេកវិទ្យាខ្ពស់ ប្រកបដោយនវានុវត្តន៍ និងការស្រាវជ្រាវ និងការអភិវឌ្ឍន៍ និងការ វិនិយោគក្នុងវិស័យកសិកម្ម កសិឧស្សាហកម្ម ឧស្សាហកម្មកែច្នៃផលិតផលកសិកម្ម ឧស្សហកម្មកែច្នៃ ចំណីអាហារដែលបម្រើទីផ្សារក្នុងស្រុក ឬការនាំចេញជាដើម៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-25T08:22:17.513Z", "category": "អចលនទ្រព្យ", "views": 473, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ពេលជួបប.ញ្ហា មនុស្សត្រូវការគំនិត នេះជាផ្នត់គំនិតធំ៣ ដែលអាចជួយអ្នកដោះបំណុ.លបានលឿន	https://business-cambodia.com/articles/3-debt-mindsets-help-you-get-out-of-debt-quickly	មនុស្សរស់នៅត្រូវការគំនិត ព្រោះថាបញ្ហាគ្រប់យ៉ាង សុទ្ធតែអាចដោះស្រាយបាននៅពេលដែលមានគំនិតជាដំណោះស្រាយ។ ប្រសិនបើអ្នកកំពុងជាប់បំណុល ហើយបារម្ភពីបញ្ហាប្រាក់ចំណូល Business Cambodia សូមណែនាំឱ្យឱ្យអ្នកចាប់ផ្ដើមបណ្ដុះផ្នត់គំនិតដោះបំណុលឱ្យឆាប់អស់ ដោយការផ្ដោតទៅលើគំនិតសំខាន់៣ខាងក្រោមនេះ៖   ១. ជឿជាក់លើខ្លួនឯង បើនៅសុខៗមានគេប្រាប់ឱ្យយើងរត់ចម្ងាយ២០ម៉ែត្រ យើងអាចនឹងគិតថាឆ្ងាយ ប៉ុន្តែយើងនៅតែរត់បាន ព្រោះយើងមានជំនឿថារឿងហ្នឹងវាមិនហួសពីសមត្ថភាពរបស់មនុស្សយើងឡើយ។ មនុស្សអាចធ្វើរឿងអស្ចារ្យបានជាច្រើននៅពេលដែលមានជំនឿជាក់គ្រប់គ្រាន់ ហេតុនេះហើយចូរចាប់ផ្ដើមដោះស្រាយបញ្ហាដោយមានជំនឿចិត្តលើខ្លួនឯងថា អ្នកអាចធ្វើបាន។ មិនថាបំណុលតិចឬច្រើនទេ ឱ្យតែអ្នកមានជំនឿចិត្ត និងការតាំងចិត្តមុតមាំ អ្នកនៅតែអាចសងគេមិនខាន។   ២. ផ្តោតទៅលើសកម្មភាពវិជ្ជមាន   ក្រៅពីមានការគិតវិជ្ជមាន ជឿជាក់លើខ្លួនឯង អ្នកក៏ត្រូវតែមានសកម្មភាពវិជ្ជមាន ធ្វើតែរឿងត្រឹមត្រូវផងដែរ។ ដើម្បីបានលុយដោះបំណុលគេឱ្យឆាប់អស់ សកម្មភាពរបស់អ្នកគួរតែការខិតខំបង្កើនចំណូល ប្រឹងធ្វើការ មិនចំណាយលុយធ្វើរឿងដែលនាំឱ្យខាតបង់ពេលវេលានិងលុយកាក់ នេះហើយដែលគេហៅថាសកម្មភាពវិជ្ជមាន។   ៣. អបអរជាមួយសមិទ្ធិផលតូចៗរបស់អ្នក លទ្ធផលមិនថាតូចធំ សុទ្ធតែបានមកពីការលះបង់ ទាំងកម្លាំងកាយនិងកម្លាំងចិត្តរបស់យើង។ ហេតុនេះហើយចូររៀនអបអរ ជាមួយនឹងខ្លួនឯង នៅពេលដែលអ្នកអាចសម្រេចបាននូវលទ្ធផលការងារអ្វីមួយ។ ពេលដោះបំណុល អ្វីដែលអ្នកត្រូវការបំផុតគឺគំនិត អ្វីដែលអ្នកគួរធ្វើបំផុតគឺរកផ្លូវបង្កើនចំណូល ហើយអ្វីដែលអ្នកត្រូវអបអរបំផុតមិនមែនពេលសងគេអស់ទេ គឺពេលសងគេបានម្ដងបន្តិចៗមិនរាថយ។   សូមជម្រាបផងដែរថាពេលដែលមានបំណុលច្រើន អ្នកមិនគួរដាក់បន្ទុកឱ្យខ្លួនឯងខ្លាំងពេកទេព្រោះវាអាចធ្វើឱ្យអ្នកកាន់តែពិបាក ទាល់គំនិតគិតអ្វីមិនចេញ។ ត្រូវដឹងថាបញ្ហាអាចដោះស្រាយបាននៅពេលមានគំនិត ហេតុនេះត្រូវចេះដកឃ្លាឱ្យខ្លួនឯងបានគិតរកដំណោះស្រាយសិន កុំសម្រុកធ្វើអ្វីមួយទាំងប្រថុយប្រថាន វាមិនត្រឹមតែមិនអាចជួយអ្នកដោះស្រាយបញ្ហាបានទេ ថែមទាំងធ្វើឱ្យអ្នកកាន់តែដុនដាបទៀតផង។ សូមឱ្យឆាប់អស់បំណុលណា...! អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:15", "date_created": "2023-10-25T08:12:47.609Z", "category": "ហិរញ្ញវត្ថុ", "views": 593, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ឪខ្លាកូនខ្លា! ចំណុចពិសេស៣ពី CEOក្រុមហ៊ុន Dior កូនស្រីច្បង របស់មហាសេដ្ឋីទី២ក្នុងពិភពលោក	https://business-cambodia.com/articles/dior-daughter-richest-man-bernard-arnault	ក្រោយពីក្លាយជាគូប្រជែងតំណែងសេដ្ឋីលេខ១លើលោក ជាមួយលោក Elon Musk លោក Bernard Arnault បុរសជនជាតិបារំាង និងជាសហគ្រិនក្នុងវិស័យច្នៃម៉ូត បានក្លាយជាសេដ្ឋីលេខ២ ដែលមានទ្រព្យសម្បត្តិ១៧៩ពាន់លានដុល្លារ។ ក្នុងនោះលោកមានកូនស្រីច្បងម្នាក់ក៏លេចធ្លោមិនចាញ់ឪពុកដែរដែលលោកស្រី Delphine Arnault ទើបឡើងកាន់តំណែងជានាយកប្រតិបត្តិនៃក្រុមហ៊ុន DIOR កាលពីដើមឆ្នាំ២០២៣។     ក្រោមការដឹកនាំរបស់លោកស្រីជិត១ឆ្នាំនៅក្រុមហ៊ុន Dior បានធ្វើឱ្យក្រុមហ៊ុនមួយនេះរីកចម្រើនលើសលុប និងបំបែកកំណត់ត្រាលក់ជាខ្លាំង។ ដូច្នេះយើងងាកមកដឹងពីចំណុចពិសេស៣ពីស្រ្តីអ្នកជំនួញនិងជាកូនស្រីសេដ្ឋីមានបំផុតក្នុងលោករូបនេះ៖   ១. ចប់ពីមហាវិទ្យាល័យគាត់ធ្វើការឱ្យក្រុមហ៊ុនដទៃ២ឆ្នាំ យកបទពិសោធន៍គ្រប់គ្រងក្រុមហ៊ុនឪពុកខ្លួន   លោកស្រី Delphine Arnault បានកើតនិងធំធាត់នៅប្រទេសបារាំង និងបានបញ្ចប់ការសិក្សាពីសាកលវិទ្យាល័យ London School of Economics ដោយក្នុងឆ្នាំ១៩៧៧ លោកស្រីបានចូលធ្វើការងារឱ្យក្រុមហ៊ុន លំដាប់សកល McKinsey អស់រយៈពេល២ឆ្នាំ ក្នុងនាមជាអ្នកប្រឹក្សាអាជីវកម្មនិងការគ្រប់គ្រង ទើបលោកស្រីចូលទៅកាន់ការងារក្រុមហ៊ុនឪពុក ដោយមានតំណែងជាCEO នៅប្រេនប្រណិន LV។   ពីរឆ្នាំក្រោយមកលោកស្រីបានចូលប្រឡូកការងារជាមួយម៉ាកយីហោ John Galliano និងអ្នកច្នៃម៉ូដជាច្រើនផ្សេងៗគ្នា ដើម្បីទទួលបានបទពិសោធន៍ក្នុងវិស័យនេះកាន់តែច្រើន ខណៈពេលនោះលោក Galliano ក៏ជានាយកច្នៃប្រឌិតរបស់ Dior ផងដែរ។   ២.លោកស្រីគឺជាអ្នកបំផុសគំនិតនិងលើកទឹកចិត្តដល់ក្មេងៗដែលស្រឡាញ់វិស័យច្នៃម៉ូត   ក្នុងវ័យ៤៨ឆ្នាំនេះលោកស្រី Delphine មានកេរ្តិ៍ឈ្មោះ និងមានការគាំទ្រខ្លាំងពីអ្នករចនាម៉ូតវ័យក្មេង នាងត្រូវបានគេស្គាល់តាមរយៈការបង្ហាត់បង្រៀនដល់យុវវ័យ និងមនុស្សជាច្រើនអំពីគំនិតរចនាម៉ូត។ អ្នករចនាម៉ូដវ័យក្មេងជាច្រើនបានចាត់ទុកការរីកចម្រើន និងភាពជោគជ័យរបស់ពួកគេនៅក្នុងវិស័យច្នៃម៉ូត ដោយសារការណែនាំ និងដំបូន្មានរបស់ Delphine Arnault ។     ភាពជឿជាក់ និងឥទ្ធិពលបានធ្វើឱ្យលោកស្រីបានក្លាយជាចាស់ទុំ និងជានិមិត្តរូបម្នាក់ដ៏លេចធ្លោក្នុងការបង្វឹកយុវជនដែលមានទេពកោសល្យ ឱ្យយល់កាន់តែច្បាស់ពីភាពស្មុគស្មាញរបស់វិស័យច្នៃម៉ូតទាំងការរុករក និងបង្កើតការរចនាជាច្រើនឱ្យបានជោគជ័យ។   ៣. គឺជាស្រ្តីវ័យក្មេងជាងគេនិងជាស្រ្តីទី២ ក្នុងគណកម្មាធិការប្រតិបត្តិ LVMH   នៅដើមឆ្នាំ ២០១៩ លោកស្រីបាន ក្លាយជាសមាជិកវ័យក្មេងបំផុតនៃគណៈកម្មាធិការប្រតិបត្តិ LVMH នៅអាយុ ៤៣ ឆ្នាំនិងជាមនុស្សស្រីទី២នៅក្នុងក្រុមគណកម្មាធិការប្រតិបត្តិ LVMH Group។ លោក Bernard Arnault ដែលជាមហាសេដ្ឋីលេខ២របស់ពិភពលោក និងត្រូវជាឪពុករបស់លោកស្រីបាននិយាយនៅក្នុងសេចក្តីថ្លែងការណ៍មួយថា នៅក្រោមការដឹកនាំរបស់កូនស្រីខ្លួន ផលិតផល Louis Vuitton មានការរីកចម្រើនយ៉ាងខ្លាំង ដែលអនុញ្ញាតឱ្យម៉ាកនេះបង្កើតកំណត់ត្រាលក់ថ្មីៗជាប្រចាំ។ លោកបានឱ្យដឹងថា “ការយល់ដឹងដ៏ប៉ិនប្រសប់របស់នាង និងបទពិសោធន៍ដែលមិនអាចប្រៀបផ្ទឹមបាននឹងជាទ្រព្យសកម្មដ៏សំខាន់ក្នុងការជំរុញលើការអភិវឌ្ឍន៍បន្តនៅ Christian Dior បាន”។   គួរជម្រាបផងដែរថាក្រុមហ៊ុន LVMH Moet Hennessy Louis Vuitton គឺជាក្រុមហ៊ុនធំមួយប្រមូលផ្តុំទៅដោយសម្ភារៈប្រណិត និងគ្រប់គ្រងយីហោប្រេនៗល្បីឈ្មោះលើពិភពលោកប្រមាណជាង៧០ និងដឹកនាំដោយបុរសវ័យ ៧៣ឆ្នាំ គឺលោក Bernard Arnault ក្នុងនោះលោកស្រី Delphine Arnault កូនស្រីច្បងរបស់លោកជានាយកប្រតិបត្តិលើយីហោ Dior ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-10-25T07:37:11.021Z", "category": "ភាពជាអ្នកដឹកនាំ", "views": 496, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មានលុយ៣ម៉ឺន$ គួរជិះឡានអ្វី? តោះមកដឹងតម្លៃឡានខ្លាញ់គោ ៥ម៉ូដែល តម្លៃត្រឹមជាង២ម៉ឺន$ទេ	https://business-cambodia.com/articles/new-five-car-model-pri-ce	សម្រាប់បងប្អូនដែលមានកញ្ចាប់ថវិការត្រឹម៣ម៉ឺនដុល្លារ ប៉ុន្តែមិនដឹងថាគួរជ្រើសម៉ូឌែលរថយន្តណាមកធ្វើដំណើរ ហើយមិនដឹងថាម៉ូឌែលមួយណាស៊ីសាំងតិច។ ថ្ងៃនេះ Business Cambodia សូមបង្ហាញនូវរថយន្តចំនួន៥ម៉ូឌែល តម្លៃក្រោម៣ម៉ឺនដុល្លារ ហើយជាស៊េរីឡានថ្មីទៀត។ ដោយក្នុងនោះរួមមានដូចជា៖ ១. រថយន្ត Isuzu D-Max Spark ៖ កាលពីពេលថ្មីៗនេះក្រុមហ៊ុន Isuzu បានប្រកាសបញ្ចុះតម្លៃរថយន្ត ម៉ាក់ D-Max Spark  ចុះមកសល់២៩៩០០ដុល្លារតែប៉ុណ្ណោះ ខណៈតម្លៃពេញ ៣៦៥០០ដុល្លា ហើយវាគឺជាប្រវិត្តសាស្រ្តរបស់ Isuzu ហើយដែលធ្វើការបញ្ចុះតម្លៃបែបនេះ។ ទន្ទឹមនឹងនេះដែរ D-Max Spark ត្រូវបានបំពាក់ដោយម៉ាស៊ីនម៉ាស៊ូត 4 ស៊ីឡាំង កម្លាំង 1898cc ផលិតថាមពលបាន 150 hp និងកម្លាំងបង្វិល 350 Nm និងម៉ាស៊ីន 4-cylinder Diesel 2999cc ផលិតថាមពលបាន 190 hp និងកម្លាំងបង្វិល 450 Nm ។ ២. រថយន្ត Toyota Raize៖ Toyota Raize មានតម្លៃចាប់ពី២៦០០០ដុល្លារឡើង គឺជារថយន្តចុងក្រោយបង្អស់របស់ម៉ាកយីហោជប៉ុនចូលទៅក្នុងទីផ្សាររថយន្តប្រភេទ SUV/SUV មាន ៥ កៅអី ។ វាភ្ជាប់មកជាមួយរចនាបថជ្រុងដែលសាកសមនឹងប្រភេទ Crossover បែបស្ព័រ ហើយមានជម្រើសម៉ាស៊ីនពីរ ដោយទីមួយគឺម៉ាស៊ីនចំណុះ ១.២ លីត្រ និងទីពីរជាប្រភេទម៉ាស៊ីន turbocharged ១.0 លីត្រ ដែលទាំងពីរមកជាទម្រង់ ៣ ស៊ីឡាំង។ Raize ក៏មានលក្ខណៈពិសេសសំខាន់ៗមួយចំនួនពី Toyota Safety Sense suite ផងដែរ។ វាគឺជាប្រភេទ Crossover ដ៏ល្អសម្រាប់អ្នកជំនាញវ័យក្មេងដែលកំពុងស្វែងរករថយន្តដំបូងរបស់ពួកគេ ឬសម្រាប់អ្នកដែលកំពុងស្វែងរករថយន្តបន្ទាប់បន្សំដែលអាចទុកចិត្តបានជាមួយនឹងកម្រិតដី ២០០ មីលីម៉ែត្រ។ ៣. 𝐂𝐡𝐞𝐯𝐫𝐨𝐥𝐞𝐭 𝐓𝐫𝐚𝐜𝐤𝐞𝐫៖ យោងតាមការចុះផ្សាយលើផេកផ្លូវការ Chevrolet Cambodia កាលពីពេលថ្មីៗនេះបានឱ្យដឹងថា ១០ឆ្នាំនៃវត្តមានរបស់ 𝐂𝐡𝐞𝐯𝐫𝐨𝐥𝐞𝐭 𝐂𝐚𝐦𝐛𝐨𝐝𝐢𝐚 ពោរពេញដោយគុណភាព កិត្យានុភាព ព្រមទាំងផ្តល់ជូននូវអ្វីដែលអស្ចារ្យសម្រាប់អតិថិជន។ ដោយក្រុមហ៊ុនប្រកាសលក់រថយន្ត 𝐂𝐡𝐞𝐯𝐫𝐨𝐥𝐞𝐭 𝐓𝐫𝐚𝐜𝐤𝐞𝐫 បញ្ចុះតម្លៃមកត្រឹម ២៦,៥០០ដុល្លារ ខណៈតម្លៃដើមមានតម្លៃរហូតដល់ ២៩,៩៩៩ដុល្លារ។ ៤. រថយន្ត Hyundai Venue៖ មានតម្លៃ Hyundai Venue  ២៧៥០០ដុល្លារ ជាប្រភេទរថយន្តSUV ៥កៅអី មានរូបរាងទាន់សម័យ ផ្នែកខាងក្នុងទំនើប ផាសុកភាព ផ្តល់ភាពងាយស្រួលក្នុងការធ្វើដំណើរជាប្រចាំថ្ងៃ។ ៥. រថយន្ត Mazda 2៖ មានតម្លៃ ២៤៩០០ដុល្លារ ជាប្រភេទរថយន្ត Mazda2 ខ្នាតតូចសម្រាប់ឆ្នាំ ២០២៣ ជាមួយនឹងការផ្លាស់ប្តូររចនាបថស្រាលៗ និងថ្នាក់តុបតែងថ្មី។ រថយន្តនេះមានម៉ាស៊ីនសាំង ១.៥ លីត្រ និងមានសមាមាត្រការបង្ហាប់ថ្មី ជួយកាត់បន្ថយការបំភាយឧស្ម័ន CO2 ពី ១១ទៅ១៤g/km អាស្រ័យលើទិន្នផល និងការបញ្ជូន។ ជាមួយគ្នានេះដែរគ្រប់ម៉ូដែលទាំងអស់មានមុខងារ sat-nav, Apple CarPlay ឥតខ្សែ ការគ្រប់គ្រងពេលបើកបរ ប៊្លូធូសរួមបញ្ចូលគ្នា និងការគ្រប់គ្រងអាកាសធាតុតាមស្តង់ដារ។	{ "spider_name": "businesscambodia", "scrape_at": "2025-06-14_19:40:15", "date_created": "2023-10-25T06:04:40.830Z", "category": "កំពូលអ្នកលក់", "views": 4287, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
កាន់តែងាយស្រួល ! ចង់សុំអាជ្ញាបណ្ណអាជីវកម្ម ក្រសួងបង្កើតមធ្យោបាយថ្មីអាចដាក់សុំតាមប្រព័ន្ធអនឡាញបាន	https://business-cambodia.com/articles/take-easy	លែងពិបាកទៅដល់កន្លែងទៀតហើយ ពេលនេះក្រសួងពាណិជ្ជកម្មបានដាក់ឱ្យប្រើប្រាស់ជាផ្លូវការនូវការស្នើសុំលិខិតអនុញ្ញាត ឬ អាជ្ញាបណ្ណពាណិជ្ជកម្មតាមប្រព័ន្ធអេឡិចត្រូនិក តាមប្រព័ន្ធស្វ័យប្រវត្តកម្ម ជាផ្លូវការចាប់ពីពេលនេះតទៅ។   បើតាមការឱ្យដឹងរបស់ក្រសួងពាណិជ្ជកម្ម បានឱ្យដឹងថាផងដែរថា ចាប់ពីពេលនេះទៅ សម្រាប់ម្ចាស់សហគ្រាឯកបុគ្គល នីតិបុគ្គល និងសាខាក្រុមហ៊ុនបរទេសទាំងអស់ អាចធ្វើការដាក់ពាក្យស្នើសុំលិខិតអនុញ្ញាត ឬអាជ្ញាបណ្ណពាណិជ្ជកម្មតាមប្រព័ន្ធអេឡិចត្រូនិកបាន តាមរយៈគេហទំព័ររបស់ក្រសួងណាណិជ្ជកម្ម ឬតាមរយៈប្រព័ន្ធចុះបញ្ជីអាជីវកម្មតាមថ្នាលបច្ចេកវិទ្យាព័ត៌មាន (CamDX) ឬក៏អាចដាក់ពាក្យដោយផ្ទាល់ជាបណ្តោះអាសន្ននៅនាយកដ្ឋានចុះបញ្ជីពាណិជ្ជកម្ម អគ្គនាយកដ្ឋានសេវាពាណិជ្ជកម្មនៃក្រសួងពាណិជ្ជកម្ម។     គូសបញ្ជាក់ផងដែរថា សម្រាប់ព័ត៌មានលម្អិតក្នុងការដាក់ពាក្យស្នើសុំតាមរយៈប្រព័ន្ធស្វ័យប្រវត្តកម្មនេះ បុគ្គលស្នើសុំអាចធ្វើការទំនាក់ទំនងផ្ទាល់ទៅកាន់នាយកដ្ឋានចុះបញ្ជីពាណិជ្ជកម្ម អគ្គនាយដ្ឋានសេវាពាណិជ្ជកម្ម នៃក្រសួងពាណិជ្ជកម្មឬតាមរយៈលេខទូរស័ព្ទ ០៩៦ ៩៦៣ ២៣៦៣ /០៨៨ ៦០៨៣ ០៨២ ដែលមាន Extension លេខ ៤៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-25T05:27:08.141Z", "category": "ចាប់ផ្តើមអាជីវកម្ម", "views": 239, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
មកស្គាល់សមិទ្ធផលធំៗតម្លៃរាប់លាន$ របស់អ្នកឧកញ៉ា ពុង ឃាវសែ មានទាំងគម្រោងសង់រួចនិងកំពុងសាងសង់ ក្នុងឆ្នាំ២០២៣	https://business-cambodia.com/articles/pung-kheav-se-project	បើនិយាយនៅក្នុងវិស័យជំនួយ អ្នកឧកញ៉ា ពុង ឃាវសែ អាចនិយាយបានថា គឺជាអ្នកជំនួញជើងចាស់មួយរូប នៅកម្ពុជា ដែលបានវិនិយោគរកស៊ីពហុវិស័យតែម្ដង។ អ្នកឧកញ៉ាមានជំនួញធំៗជាច្រើនរាប់មិនអស់ ប៉ុន្តែអ្វីដែលជាការវិនិយោគដ៏លេចធ្លោខ្លាំងបំផុត របស់អ្នកឧកញ៉ា គឺសមិទ្ធផលថ្មីៗ ដែលធ្វើឱ្យកម្ពុជាកាន់តែមានភាពស្រស់ស្អាត និងរីកចម្រើនផងដែរ។ ខាងក្រោមនេះ គឺជាគម្រោងធំៗដែលបានបញ្ចប់ការសាងសង់នៅក្នុងឆ្នាំ២០២៣ និងគម្រោងកំពុងដំណើរការសាងសង់ដែលវិនិយោគដោយក្រុមហ៊ុនរបស់OCIC៖     ១. ស្ពានខ្សែកាបឆ្លងកាត់ទន្លេសាប   ស្ពានខ្សែកាបនេះ ត្រូវបានវិនិយោគដែយក្រុមហ៊ុន OCIC របស់អ្នកឧកញ៉ា ពុង ឃាវសែ ។ ស្ពាននេះមានប្រវែងសរុប ៦៤២ ម៉ែត្រ ទទឹង ២០.៥ ម៉ែត្រ មានសសរទាញខ្សែកាបចំនួន ៤ កម្ពស់ ៤០ ម៉ែត្រធៀបនឹងកម្រាលស្ពាន ដែលសាងសង់តភ្ជាប់ពីផ្លូវជាតិលេខ ៥ ស្ថិតនៅក្នុងខណ្ឌឫស្សីកែវឆ្លងកាត់ទន្លេសាបឆ្ពោះទៅកាន់ទីក្រុងរណបថ្មីជ្រោយចង្វារ និងផ្លូវជាតិលេខ ៦A។   ស្ពានឆ្លងកាត់ទន្លេសាបនេះ ត្រូវបានចាប់ផ្ដើមសាងសង់កាលពីអំឡុងខែតុលា ឆ្នាំ២០១៧ សម្ពោធដាក់ឲ្យប្រើប្រើប្រាស់នៅថ្ងៃទី៣១ ខែឧសភា ឆ្នាំ២០២៣ កន្លងទៅនេះ ខណៈដែលថវិកាសម្រាប់ការសាងសង់គឺមានចំនួន ៣៥ លានដុល្លារ។ ២. ស្ពានខ្សែកាបតភ្ជាប់កោះពេជ្រ-កោះនរា     ស្ពានមួយនេះ មានទីតាំងស្ថិតនៅក្នុងសង្កាត់និរោធ ខណ្ឌច្បារអំពៅ រាជធានីភ្នំពេញ ក្រោមទុនវិនិយោគតម្លៃ ៣៨លានដុល្លារអាមេរិក និងត្រូវបានសាងសង់ដោយក្រុមហ៊ុន OCIC ក្រោមការគ្រប់គ្រងរបស់រដ្ឋបាលរាជធានីភ្នំពេញ។គម្រោងស្ពានខ្សែកាបនេះតភ្ជាប់កោះពេជ្រ-កោះនរា បើកការសាងសង់កាលពីអំឡុងខែតុលា ឆ្នាំ២០២០ មានប្រវែងសរុប ៨២៤ ម៉ែត្រ និងទទឹង ២៤.៥ ម៉ែត្រ មានសសរខ្សែកាបកម្ពស់ ៦០ ម៉ែត្រចំនួន ២ ដើម និងមានផ្លូវចរាចរ ២ ទៅ ២ មក។ តាមការគ្រោងទុកគម្រោងនេះនឹងចំណាយថវិកាសាងសង់ចំនួន ៣៨ លានដុល្លារ។   បច្ចុប្បន្នស្ពាននេះ បានដាក់ដំណើរការបណ្ដោះអាសន្នកាលពីប៉ុន្មនាថ្ងៃកន្លងទៅនេះ ខណៈស្ពានកោះពេជ្រ-កោះនរា គឺជាការភ្ជាប់ចរាចរកណ្តាលរាជធានីភ្នំពេញទៅមកផ្លូវជាតិលេខ ១ ហើយនឹងកាត់បន្ថយការកកស្ទះចរាចរលើស្ពានព្រះមុនីវង្សទាំង២ផងដែរ។   ៣. គម្រោងអភិវឌ្ឍន៍កោះនរា   កោះនរា ស្ថិតនៅតាមដងទន្លេមេគង្គដែលជាកោះមួយស្ថិតចំនុចកណ្ដាលនៃទីក្រុងរណបកោះពេជ្យ និងខណ្ឌច្បាអំពៅ នៃរាជធានីភ្នំពេញ។ គម្រោងអភិវឌ្ឍន៍កោះនរា ត្រូវបានរាជរដ្ឋាភិបាលកម្ពុជាបានប្រគល់សិទ្ធទៅឱ្យក្រុមហ៊ុន OCIC ក្នុងការអភិវឌ្ឍន៍កោះនរា ឱ្យទៅជាទីក្រុងរណបមួយថ្មីក្នុងរាជធានីភ្នំពេញ។ គម្រោងអភិវឌ្ឍន៍កោះនរា សាងសង់ចាប់តាំងពីខែមករាឆ្នាំ ២០២០ អភិវឌ្ឍន៍លើផ្ទៃដី ប្រមាណ ១២៥ ហិកតា នឹងបានបុកគ្រឹះបេតុងចាក់ថ្មនិងចាក់ខ្សាច់បំពេញដើម្បីអាចសាងសង់ច្រាំងទន្លេ និងរៀបចំហេដ្ឋារចនាសម្ព័ន្ធតាមប្លង់មេនៃគំរោងអភិវឌ្ឍន៍កោះនរា ដែលគ្រោងនឹងចំណាយទឹកប្រាក់ប្រមាណ ៥៥០លានដុល្លារអាមេរិក និងបញ្ជប់ការសាងសង់រយៈពេលបីឆ្នាំ។ ៤. ព្រលានយន្ដហោះអន្ដរជាតិតេជោក្រុងតាខ្មៅ   គិតមកដល់ពេលនេះគម្រោងសាងសង់ព្រលានយន្ដហោះអន្ដរជាតិភ្នំពេញថ្មី ឬ ព្រលានយន្តហោះអន្តរជាតិតេជោ ក្រុងតាខ្មៅ សម្រេចបានសាងសង់បានប្រមាណ៥០ភាយហើយ។ ដោយគម្រោងអរន្តជាតិមួយនេះត្រូវបានបណ្ដាក់ទុនវិនិយោគដោយក្រុមងហ៊ុនOCIC ប្រមាណ ៥ ពាន់លានដុល្លារ និង រដ្ឋាភិបាលកម្ពុជាផងដែរ ដែលមានទុនសរុបប្រមាណ១៥០០លានដុល្លារ។   ព្រលានយន្ដអន្ដរជាតិតេជោក្រុងតាខ្មៅសាងសង់នៅលើផ្ទៃដីសរុប ២៦០០០ ហិកតា ដែលមានទីតាំងស្ថិតនៅក្រុងតាខ្មៅ និងស្រុកកណ្តាលស្ទឹង ខេត្ដកណ្ដាល និងដីខ្លះនៅក្នុងស្រុកបាទី ខេត្តតាកែវ។ ចំពោះការងារសាងសង់វិញ ព្រលាននេះត្រូវបានបែងចែកជា ៣ ដំណាក់កាល ដោយដំណាក់កាលទី១នេះ ត្រូវបានក្រុមហ៊ុនអះអាងថា គ្រោងនឹងចំណាយថវិកា១៥០០លានដុល្លារអាមេរិ (មិនគិតបញ្ចូលតម្លៃដី) អាចនឹងទទួលបានភ្ញៀវទេសចរ ១៣លាននាក់ក្នុង១ឆ្នាំ។ ចំពោះដំណាក់កាលទី២ នឹងបញ្ចប់នៅឆ្នាំ២០៣០ អាចទទួលភ្ញៀវទេសចរ៣០លាននាក់ក្នុង១ឆ្នាំ និងដំណាក់កាលទី៣ នឹងបញ្ចប់នៅឆ្នាំ២០៥០ អាចទទួលភ្ញៀវទេសចរ ៥០លាននាក់ក្នុង១ឆ្នាំ។   ៥. ទីក្រុងរណបជ្រោយចង្វា     ទីក្រុងរណបជ្រោយចង្វារ ទីក្រុងនៃអនាគត ដែលមានផ្ទៃដីទំហំជាង១០០ហិកតា និងគ្រោងបោះទុនវិនិយោគប្រមាណ៦០០០លានដុល្លារ បាននិងកំពុងចាប់ផ្តើមបញ្ចេញពន្លឺកាន់តែត្រចះត្រចង់ហើយ ជាមួយអគារពាណិជ្ជកម្មខ្ពស់ៗ លំនៅដ្ឋានបែបអភិជន ភោជនីយកដ្ឋាន ផ្សារលក់រាយ មជ្ឈមណ្ឌលកំសាន្ត សាលសន្និសីទជាដើម។   បច្ចុប្បន្នទីក្រុងនេះ មានភាពរីកចម្រើនយ៉ាងឆាប់រហ័ស ដោយសារការតភ្ជាប់ហេ ដ្ឋារចនាសម្ព័ន្ឋនានាបានបញ្ចប់ និងធ្វើឡើងជាទីក្រុងឆ្លាតវៃ ដែលជាទស្សនទានដើមរបស់ក្រុមហ៊ុន OCIC ដែលជាម្ចាស់គំរោងតម្លៃរាប់ពាន់លានដុល្លារនេះ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-25T04:51:00.559Z", "category": "អចលនទ្រព្យ", "views": 325, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
កម្ចីខូចក្នុងប្រព័ន្ធធនាគារវៀតណាមឡើងដល់ជាង១៧ពាន់លាន$ ខណៈអចលនទ្រព្យជាប់គាំង	https://business-cambodia.com/articles/bad-loan-in-vietnam-banks-rose-sharply	ឆ្នាំ២០២៣ សេដ្ឋកិច្ចសកលកាន់តែដុនដាបដែលធ្វើឲ្យប៉ះពាល់ការរស់នៅរបស់មនុស្ស អាជីវកម្មនិងក្រុមហ៊ុនជាច្រើន ជាពិសេសការធ្លាក់ចុះនៃសេដ្ឋកិច្ចសកលនេះធ្វើឲ្យមនុស្សរកលុយលែងបាន គ្មានលទ្ធភាពបង់សងទៅធនាគារ ដូច្នេះហើយកម្ចីខូចក្នុងប្រព័ន្ធធនាគារមានការកើនឡើង។ ជាក់ស្ដែងកម្ចីខូចក្នុងប្រព័ន្ធធនាគារវៀតណាមបានបន្តកើនឡើងយ៉ាងខ្លាំង។   បើយោងតាមការចុះផ្សាយរបស់ Viet Nam News បានឲ្យដឹងថាកម្ចីខូចនៅក្នុងប្រព័ន្ធធនាគារវៀតណាមបានកើនឡើងពី២%នៅដើមឆ្នាំ២០២៣ដល់៣.៥៦% គិតជាទឹកប្រាក់ជាង៤៤០ពាន់ពាន់លានដុង( ប្រមាណជាជាង១៧ពាន់លានដុល្លារ។ នេះបើយោងតាមទិន្នន័យពីធនាគារកណ្ដាលរបស់វៀតណាមគិតត្រឹមខែកក្កដាឆ្នាំ២០២៣នេះ។    កម្ចីខូចទាំងនោះគឺរាប់បញ្ចូលទាំងកម្ចីនៃធនាគារធំៗចំនួន៥មានដូចជាធនាគារ SCB, Dong A bank, CBBank, OceanBank និងGPBank ដែលធនាគារទាំង៥នេះគឺស្ថិតនៅក្នុងការគ្រប់គ្រងពិសេសរបស់ធនាគារកណ្ដាលរបស់វៀតណាម ហើយក្រៅពីធនាគារទាំង៥នេះកម្ចីខូចសរុបមានត្រឹមតែ១.៩២%ប៉ុណ្ណោះ។   លោកស្រី Nguyễn Thị Hồng ទេសាភិបាលនៃធនាគារកណ្ដាលរបស់វៀតណាមបានឲ្យដឹងថាត្រឹមចុងខែកញ្ញាឆ្នាំ២០២៣នេះផលបត្រកម្ចីនៅក្នុងប្រព័ន្ធធនាគារវៀតណាមបានកើនឡើងជាង៥%។ ក្នុងនោះដែរកម្ចីខូចនៅក្នុងវិស័យអចលនទ្រព្យបានកើនឡើងពី១.៨%ដល់២.៥៨%នៅត្រឹមខែកក្កដាឆ្នាំ២០២៣។    គុណភាពនៃការផ្ដល់ឥណទានរបស់ធនាគារជាច្រើនបានបង្ហាញសញ្ញាកាន់តែដុនដាបទៅ។ ហើយធនាគារមួយចំនួនដែលចុះបញ្ជីលើផ្សារភាគហ៊ុនដូចជាធនាគារ  NCB, ABBank, BVBank, VPBank, VietBank, OCB, និងធនាគារ PGBank មានកម្ចីខូចលើសពី៣%។  អ្នកជំនាញមួយចំនួនបានព្យាករថាគុណភាពឥណទាននៃប្រព័ន្ធធនាគារនឹងប្រឈមនឹងសម្ពាធហើយមេដឹកនាំធនាគារធំៗថាកម្ចីដូចនឹងឡើងខ្ពស់នៅត្រីមាសទី៣ឆ្នាំនេះបន្ទាប់មកនឹងចាប់ផ្ដើមមានភាពល្អប្រសើរឡើងវិញនៅដើមឆ្នាំ២០២៤ខាងមុខនេះ។    នៅក្នុងស្ថានភាពបច្ចុប្បន្នការគ្រប់គ្រងកម្ចីខូចប្រឈមនឹងបញ្ហាជាច្រើន ជាពិសេសការកើនឡើងនៃកម្ចីដែលដល់ពេលកំណត់ត្រូវបង់តែគ្មានលទ្ធភាពបង់សងនិងការជាប់គាំងនៃទីផ្សារអចលនទ្រព្យធ្វើឲ្យមានផលពិបាកក្នុងការគ្រប់គ្រងទ្រព្យបញ្ចាំប្រឈមនឹងផលវិបាក៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-25T04:01:26.082Z", "category": "ហិរញ្ញវត្ថុ", "views": 621, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
កម្ពុជានាំចេញកើនឡើងជាងឆ្នាំមុន ខណៈនេះជាមុខទំនិញសំខាន់ៗទាំង៧ ដែលបាននាំចេញទៅហុងគ្រី	https://business-cambodia.com/articles/7-main-items	គិតត្រឹមរយៈពេល ៩ខែនៃឆ្នាំ២០២៣ ការនាំចេញមុខទំនិញសំខាន់របស់កម្ពុជាទៅកាន់ប្រទេសហុងគ្រីគឺកើនឡើងចំនួន ១០,២២% ធៀបនឹងរយៈពេលដូចគ្នាក្នុងឆ្នាំ២០២២។ ចំពោះមុខទំនិញនាំចេញសក្តានុពលពីកម្ពុជាទៅហុងគ្រី រួមមាន៖គ្រាប់ធញ្ញជាតិ ថ្នាំជក់ ឧបករណ៍អគ្គិសនី សម្លៀកបំពាក់ បរិធានមេកានិក ដែកថែប និងស្បែកជើងជាដើម។ យោងតាមការចុះផ្សាយដោយ ក្រសួងពាណិជ្ជកម្ម បានឱ្យដឹងថា សម្រាប់មុខទំនិញនាំចូលសក្តានុពលពីហុងគ្រីមកកម្ពុជាវិញ រួមមាន៖ ផលិតផលឱសថ ម៉ាស៊ីននិងបរិធានមេកានិក ប្រដាប់ប្រដារក្មេងលេង ផលិតផលធ្វើពីទឹកដោះ និងគីមីសរីរាង្គជាដើម។ ជាមួយគ្នានោះដែរ កាលពីកន្លងទៅកម្ពុជា និងហុងគ្រី ក៏បានរៀបចំកិច្ចប្រជុំលើកទី១ តាមប្រព័ន្ធវីដេអូ ប្រកបដោយភាពជោគជ័យដោយភាគីទាំងពីរបានប្តេជ្ញាក្នុងការពង្រឹងកិច្ចសហប្រតិបត្តិការលើវិស័យសំខាន់ៗចំនួន ៩ រួមមាន៖ (១)ពាណិជ្ជកម្ម និងសេដ្ឋកិច្ច (២)គម្រោងឥណទាន (Tied Aid Credit)  (៣)កសិកម្ម សេដ្ឋកិច្ចចំណីអាហារ សុវត្ថិភាពចំណីអាហារ រុក្ខាប្រមាញ់ និងជលផល (៤)ការគ្រប់គ្រងទឹក (៥)វិស័យអប់រំ យុវជននិងកីឡា (៦)វប្បធម៌ (៧)ទេសចរណ៍ (៨)ឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ និង (៩)អាកាសចរស៊ីវិលផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:15", "date_created": "2023-10-25T03:52:21.597Z", "category": "ចាប់ផ្តើមអាជីវកម្ម", "views": 280, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សេដ្ឋកិច្ចមិននឹងនរអត់ហ៊ានចំណាយលុ.យ មកស្គាល់ធនាគារនិងគ្រឹះស្ថានធំៗ៥ ផ្ញើលុ.យបានការប្រា.ក់ខ្ពស់	https://business-cambodia.com/articles/fix-deposit-with-high-interest-rates	បម្រែបម្រួលនៃវិស័យសេដ្ឋកិច្ច ទៅកាន់ភាពអវិជ្ជមាន អាចធ្វើឱ្យវិនិយោគិនភាគច្រើនកាត់បន្ថយការចំណាយលុយវិនិយោគ ព្រោះថាទីផ្សារមួយចំនួនកំពុងតែប្រឈមនឹងហានិភ័យនៃការលក់ធ្លាក់ចុះ។ ដូច្នេះហើយវិនិយោគិនត្រូវការរកកន្លែងណាមួយសម្រាប់ទុកលុយរបស់ពួកគេ ដើម្បីរក្សាសុវត្ថិភាព និងចំណេញអត្រាការប្រាក់ ដែលវាជាការប្រសើរជាងទុកលុយចោល។   ប្រសិនបើពេលនេះ លោកអ្នកកំពុងសល់លុយ មិនទាន់ហ៊ានចំណាយលើការវិនិយោគ សូមមកស្គាល់ធនាគារ និងគ្រឹះស្ថានហិរញ្ញវត្ថុធំៗ៥ ដែលមានសេវាកម្មបញ្ញើបានការប្រាក់ខ្ពស់៖   ១. គ្រឹះស្ថានមីក្រូហិរញ្ញវត្ថុ LOLC -ផ្ដល់អត្រាការប្រាក់ ចាប់ពី ៤.១០% រហូតដល់ ៨.៧៥% (ទាំងប្រាក់រៀល និងដុល្លារ) -សន្សំចាប់ពី ៥០ដុល្លារឡើងទៅ -រយៈពេលកំណត់ចាប់ពី ១ខែ រហូតដល់ ២៤ខែឡើងទៅ -លេខទូរស័ព្ទទំនាក់ទំនង 023 991 991 -ព័ត៌មានបន្ថែម៖ https://www.lolc.com.kh/kh/fix-deposit   ២. ធនាគារ KB PRASAK -ផ្ដល់អត្រាការប្រាក់ ចាប់ពី ៣.៧៥% - ៨.៥០% (សម្រាប់លុយរៀល) ចាប់ពី ៣.៥០% - ៨% (សម្រាប់លុយដុល្លារ) -សន្សំចាប់ពី ២០ម៉ឺនរៀល ឬ៥០ដុល្លារ ឡើងទៅ -រយៈពេលកំណត់ចាប់ពី ១ខែ រហូតដល់ ១២ខែ ឡើងទៅ -លេខទូរស័ព្ទទំនាក់ទំនង 023/086 999 911 -ព័ត៌មានបន្ថែម៖ https://www.kbprasacbank.com.kh/services/deposits/term-deposit-account/   ៣. ធនាគារ ហត្ថា -ផ្ដល់អត្រាការប្រាក់ ចាប់ពី ៣.៦០% - ៧.៣៥% (សម្រាប់លុយរៀល) ចាប់ពី ៣.៥០% - ៧.២៥% (សម្រាប់លុយដុល្លារ) -សន្សំចាប់ពី ២០ម៉ឺនរៀល ឬ៥០ដុល្លារ ឡើងទៅ -រយៈពេលកំណត់ចាប់ពី ៣ខែ រហូតដល់ ២៤ខែ ឡើងទៅ -លេខទូរស័ព្ទទំនាក់ទំនង 1800 212 222 -ព័ត៌មានបន្ថែម៖ https://www.hatthabank.com/en/page/high-return-deposit   ៤. គ្រឹះស្ថានមីក្រូហិរញ្ញវត្ថុ AMK -ផ្ដល់អត្រាការប្រាក់ ចាប់ពី ៣.៥០% - ៨.២៥% (សម្រាប់លុយរៀល) ចាប់ពី ៣.២៥% - ៨% (សម្រាប់លុយដុល្លារ) -សន្សំចាប់ពី ១០ម៉ឺនរៀល ឬ២៥ដុល្លារ ឡើងទៅ -រយៈពេលកំណត់ចាប់ពី ១ខែ រហូតដល់ ៣៦ខែ ឡើងទៅ -លេខទូរស័ព្ទទំនាក់ទំនង 023 220 202 ឬ 1800 200 200 (ឥតគិតថ្លៃ) -ព័ត៌មានបន្ថែម៖ https://www.amkcambodia.com/en/personal/deposits/fixed-account/   ៥. គ្រឹះស្ថានមីក្រូហិរញ្ញវត្ថុ អម្រឹត -ផ្ដល់អត្រាការប្រាក់ ចាប់ពី ២.៦០% រហូតដល់ ៨% (ទាំងប្រាក់រៀល និងដុល្លារ) -សន្សំចាប់ពី ២០ម៉ឺនរៀល ឬ៥០ដុល្លារ ឡើងទៅ -រយៈពេលកំណត់ចាប់ពី ១ខែ រហូតដល់ ៦០ខែ ឡើងទៅ -លេខទូរស័ព្ទទំនាក់ទំនង 023 999 033 / 093 999 111 -ព័ត៌មានបន្ថែម៖ https://www.amret.com.kh/kh/Fixed-Deposit-Account   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:15", "date_created": "2023-10-25T03:19:46.683Z", "category": "ហិរញ្ញវត្ថុ", "views": 2390, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ស្រ្តេសច្រើន! មេធំ Apple លោក TIm Cook ប្រាប់ឱ្យធ្វើរឿង១នេះ បើចង់ឱ្យខួរក្បាលស្រលះល្អ	https://business-cambodia.com/articles/tim-cook-habit-make-his-life-fresh-to-work-	នៅក្នុងការរស់នៅប្រចាំថ្ងៃរបស់យើងម្នាក់ៗមានការងារជាច្រើនដែលអាចធ្វើឱ្យមានភាពស្មុគស្មាញ គិតច្រើនហួសហេតុនិងស្រ្តេស ។ ប៉ុន្តែជំនួសឱ្យភាពស្រ្តេសគិតអ្វីដែលមិនគួរគិត លោក Tim Cook ដែលជា CEO នៃក្រុមហ៊ុន Apple បានឱ្យដឹងថាលោកមានទម្លាប់១ ដែលធ្វើឱ្យជីវិតរបស់លោកមិនមានបញ្ហាគិតច្រើន មិនងាយស្រ្តេស។   យោងតាមការចុះផ្សាយរបស់សារព័ត៌មាន CNBC នាយកប្រតិបត្តិវ័យ៦២ឆ្នាំរូបនេះបានឱ្យដឹងថារូបលោកតែងតែដើរនិងរត់តិចៗនៅជុំវិញសួន Apple Park នៅក្នុងក្រុមហ៊ុន Apple បន្ទាប់ពីការងារមួយថ្ងៃពេញរបស់លោកបានបញ្ចប់។ ការធ្វើបែបនេះមិនត្រឹមតែធ្វើឱ្យលោកមិនស្រ្តេសនោះទេ តែវាបានជួយដល់ការគិតនិងខួរក្បាលអាចផលិតគំនិតល្អៗបានថែមទៀតនៅពេលដែលលោកធ្វើចលនាដូចជាការរត់តិចៗនៅជុំវិញសួនច្បារ ឬការឡើងភ្នំនៅពេលទំនេរពីការងារជាដើម។   ក្រៅពីនេះមិនមែនតែលោក Tim Cook ប៉ុណ្ណោះទេដែលចូលចិត្តចំណាយពេលដើរឬរត់ជារៀងរាល់ល្ងាចបន្ទាប់ពីចប់ការងារ តែលោកស្រី Oprah Winfrey ដែលជាមនុស្សមានឥទ្ធិពលលើវិស័យ Media របស់សហរដ្ឋអាមេរិកក៏មានទម្លាប់ដើរឡើងភ្នំជារឿយៗដែរ។ ដោយឡែកលោក Mark Zuckerberg ដែលជាមេធំ Meta ក៏មានទម្លាប់រត់តិចៗនៅពេលព្រឹកដែរ ព្រោះថាបើលោកមិនធ្វើបែបនេះទេ លោកនឹងមានអារម្មណ៍ថាឆ្អល់ពោះ ហើយគ្មានផលិតភាពការងារ។   យ៉ាងណាមិញប្រសិនបើតាមការឱ្យដឹងពីលោក Jared Hawkins ដែលជំនួយការសាស្រ្តចារ្យព្យាបាលរោគនៃសាកលវិទ្យាល័យអាមេរិក Utah State ថាប្រសិនបើអ្នកសូវមានពេលវេលាច្រើនទេ អ្នកអាចចាយពេលប៉ុន្មាននាទីដើរនៅខាងក្រៅដែលមានធម្មជាតិ ដូចជាសួនច្បារឬតាមដងផ្លូវជាដើម។ លើសពីនេះការប្រើពេលចុងសប្តាហ៍ទៅស្ទូចត្រី ពិកនិច ឬប្រើពេលរាត្រីសម្លឹងមើលផ្កាយក៏អាចធ្វើឱ្យអ្នកមានគំនិតថ្មីលុបភាពស្រ្តេសបានមួយរំពេចដែរ។   គួរបន្ថែមថាបើយោងតាមការសិក្សាស្រាវជ្រាវរបស់ Scientific Report បានឱ្យដឹងថាការចំណាយពេល១២០នាទី ជាមួយបរិស្ថានធម្មជាតិ គឺជួយឱ្យមនុស្សមានភាពវិជ្ជមាន ហើយមនុស្សជាង២ម៉ឺននាក់ត្រូវបានគេរកឃើញថាមានសុខមាលភាពល្អ បន្ទាប់ពីចំណាយពេល២០០-៣០០នាទីក្នុងរយៈកាលមួយសប្តាហ៍នៅខាងក្រៅផ្ទះ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-10-25T03:14:13.579Z", "category": "ភាពជាអ្នកដឹកនាំ", "views": 3506, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ថ្មីៗនេះ frogsell ជោគជ័យខ្លាំង លើការរៀបចំពិព័ណ៌ Flea Market លើកទី៣ នៅ Olympia City	https://business-cambodia.com/articles/frogsell-at-olympia-city	អាជីវករលក់ដាច់កាន់តែខ្លាំង ក្នុងថ្ងៃពិព័រណ៌ flea market របស់ក្រុមហ៊ុន frogsell App លើកទី៣ ដែលបានទាញភ្ញៀវបានយ៉ាងច្រើន និងពិតជាលក់ដាច់ លើសពីការរំពឹងទុកខ្លាំងមែនទែន។  លោក សៀង វិរៈ នាយកគ្រប់គ្រងនៃក្រុមហ៊ុន frogsell App បានឲ្យដឹងថា «ការរៀបចំពិព័រណ៌ flea  market ប្រព្រឹត្តិឡើងក្រោមប្រធានបទ ពិព័ណ៌សម្លៀកបំពាក់ និងគ្រឿងលម្អកាយ ដែលបាន ប្រព្រឹត្តិឡើងកាលពីថ្ងៃទី ៦-៧ ខែតុលា មកម៉្លេះចាប់ពីម៉ោង១០ ព្រឹកដល់ម៉ោង ៧យប់ដោយមានការបញ្ចុះតម្លៃរហូតដល់ ៥០% ទៅ៧០% ឯណោះ នៅទីក្រុង Olympia City។ ព្រោះតែមានការបញ្ចុះតម្លៃយ៉ាងច្រើនមិនធ្លាប់មានបែបនេះ ជាមួយមុខទំនិញដ៏ច្រើនសន្ធឹកសន្ធាប់ ព្រមជាមួយបរិយាកាសល្អត្រជាក់ស្រួលកាយ សប្បាយចិត្ត មានម៉ាស៊ីនត្រជាក់ៗ ផ្តល់ភាពងាយស្រួល ក្នុង ការដើរមើលសម្លៀកបំពាក់ មើលការបង្ហាញម៉ូតពីអ្នកដើរម៉ូត២១រូប លេងហ្គេមយករង្វាន់សប្បាយៗ ញុំាអាហារឆ្ងាញ់ៗ មិនក្តៅ មិនបែកញើសស្អុះស្អាប់ ទើបធ្វើឱ្យពិព័រណ៌ flea market អាចទាក់ទាញទាំងភ្ញៀវចាស់ក្មេងឱ្យចូលទៅលេងយ៉ាងច្រើនកុះករ។  សូមបញ្ជាក់ថា ក្រុមហ៊ុន frogsell ជាក្រុមហ៊ុនឈានមុខលើប្រព័ន្ធបច្ចេកវិទ្យានៃការលក់ និងទិញទំនិញ /សេវាកម្មលើAppអនឡាញដ៏ទំនើបមួយនៅកម្ពុជា ដែលធា្លប់បានរៀបចំពិព័ណ៌ Flea Market  លើកទី១ នៅទីក្រុង Olympia City ម្តងរួចមកហើយ និងធ្លាប់បានធ្វើលើកទី២នៅ TK Central។  មិនតែប៉ុណ្ណោះក៏មានអតិថិជនជាច្រើនបានឈ្នះរង្វាន់យ៉ាងសន្ធឹកសន្ធាប់ ពីកម្មវិធីសប្បាយៗ ជាច្រើនទៀត ដើម្បីឈ្នះកាតសមាជិកហាត់ប្រាណ១ខែពេញពី Jouvence Fitness សំបុត្រចូលទស្សនា Dinosaur Alive និងការលេងហ្គេមឈ្នះកាដូរជាច្រើនទៀតផងដែរ។ សម្រាប់មូលហេតុដែលធ្វើក្រុមហ៊ុន frogsell រៀបចំកម្មវិធីពិព័រណ៌ flea market នេះឡើងគឺដើម្បីលើកកម្ពស់ការប្រើប្រាស់ទំនិញមួយទឹក និងថ្មី និងដើម្បីគាំទ្រអាជីវករខ្មែរ ដែលប្រើប្រាស់ អេប frogsell ដើម្បីលក់ទំនិញ ក្នុងវិស័យសម្លៀកបំពាក់ និងគ្រឿងលម្អកាយ ដែលនេះពិតជារឿងដ៏គួរឱ្យសរសើរ និងជាគំរូល្អមួយ ដែលមានក្រុមហ៊ុនក្នុងស្រុកមកជួយលើកស្ទួយផលិតផលខ្មែរ។ មិនតែប៉ុណ្ណោះ ក្រុមហ៊ុន frogsell ក៏បានប្រមូលហាងលក់ទំនិញផ្សេងៗជាច្រើនដែលដាក់លក់នៅលើ App ដើម្បីមកបង្ហាញ និងដាក់លក់ទំនិញរបស់គាត់បានទាំងអនឡាញ និងលក់ផ្ទាល់ ជួបផ្ទាល់ជាមួយអ្ន្កកប្រើប្រាស់។  តាំងនាមឱ្យ frogsell និង Olympia City សូមថ្លែងអំណរគុណយ៉ាងជ្រាលជ្រៅដល់ ក្រុមហ៊ុន យូរ៉ូស ប៊ីន Uroast Bean, Jouvence Fitness - Olympia Club ដែលជា Main Sponsor និង Ice-Watch, CE EXPRESS, Dinosaurs Alive, Jouvence Spa by Dara ដែលជា Co-Sponsor ក្នុងកម្មវិធី Flea market ពិព័រណ៌សម្លៀកបំពាក់ និងគ្រឿងលម្អកាយ របស់យើងខ្ញុំ ដែលប្រារព្ធឡើងយ៉ាងជោគជ័យ។ ការឧបត្ថម្ភទាំងនេះបានរួមចំណែកយ៉ាងសំខាន់ក្នុងការជួយគាំទ្រដល់កម្មវិធីឱ្យដំណើរការប្រកបដោយភាពល្អប្រសើរ។ សូមបញ្ជាក់ថា frogsell គឺជា App ដែលបងប្អូនអាចផុសលក់ទំនិញថ្មី ឬមួយទឹកដោយឥតគិតថ្លៃគ្រប់ប្រភេទ ហើយសព្វថ្ងៃនេះមានមនុស្សជាង៣០ម៉ឺននាក់បាននឹងកំពុងប្រើប្រាស់ App frogsell ជារៀងរាល់ថ្ងៃ និងជាApp របស់ខ្មែរដែលបង្កើតឡើងកាលពីឆ្នាំ២០២០។ សម្រាប់ហាងដែល ចង់បង្កើនការលក់របស់ខ្លួន ក្នុងកម្មវិធីបញ្ចុះតម្លៃនាពេលខាងមុខ ឬដាក់លក់ទំនិញនៅលើApp frogsell ឬសម្រាប់ ក្រុមហ៊ុនអចលនទ្រព្យ ដែលមានបំណងសហការរៀបចំកម្មវិធីខាងលើ សូមទាក់ទងមកកាន់ក្រុមការងារយើងតាមលេតេក្រាមនេះ៖ 069 363 286 / 077 880 490 ។  បងប្អូនអាចឆែកព័ត៌មានលំអិតនៅលីងខាងក្រោមនេះ៖Facebook Page: https://www.facebook.com/frogsellapp ឆែកមើល និងទិញផលិតផលតាមលីងនេះ៖ បងប្អូនអាចចូលទៅកាន់តំណភ្ជាប់នេះ៖ bit.ly/OnlineFashionFair	{ "spider_name": "businesscambodia", "scrape_at": "2025-06-14_19:40:15", "date_created": "2023-10-25T02:36:58.385Z", "category": "PR", "views": 270, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សម្ដេច ហ៊ុន ម៉ាណែត មានប្រសាសន៍ថា ពេលគម្រោង ២ នេះលេចរូបរាងរោងចក្រនឹងសម្រុកទៅខេត្ដកំពង់ចាមកាន់តែច្រើន	https://business-cambodia.com/articles/factory-in-kampong-cham	សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា បានមានប្រសាសន៍លើកឡើងថា រោងចក្រនឹងសម្រុកទៅខេត្ដកំពង់ចាមកាន់តែច្រើន នៅពេលគម្រោងចំនួន ២ គឺគម្រោងពង្រីកកំណាត់ផ្លូវជាតិលេខ៧ ពីស្គន់ទៅក្រុងកំពង់ចាម និងគម្រោងព្រែកជីកហ្វូណនតេជោ សម្រេចរួចរាល់។     ប្រសាសន៍របស់សម្ដេចធិបតីនាយករដ្ឋមន្ដ្រីខាងលើត្រូវបានធ្វើឡើងនៅក្នុងជំនួបសំណេះសំណាលជាមួយបងប្អូនកម្មករ និយោជិត ចំនួន ១២.០៦០នាក់ នៅតាមបណ្តារោងចក្រ សហគ្រាសចំនួន ១៤ ដែលមានមូលដ្ឋានស្ថិតនៅក្នុងស្រុកព្រៃឈរ និងស្រុកកំពង់សៀមនាថ្ងៃទី២៥ ខែតុលា ឆ្នាំ២០២៣។   ថ្លែងនៅក្នុងពិធីខាងលើ សម្ដេចធិបតី ហ៊ុន ម៉ាណែត បានមានប្រសាសន៍ដូច្នេះថា «យើងសង្ឃឹមថា ក្នុងរយៈពេលមិនយូរពីនេះទៅ ការធ្វើដំណើររបស់យើងកាន់តែលឿនព្រោះផ្លូវជាតិលេខ៧ កំណាត់ស្គន់ ៤៥ គីឡូម៉ែត្រទៅដល់ស្ពានគីហ្សូណាបានបើកការដ្ឋានកាលពីដើមឆ្នាំនេះហើយ សម្ដេចតេជោលោកមកបើក អ៊ីចឹងបន្ដិចទៀតរីកធំហើយ។ ឥឡូវយើងមកពីភ្នំពេញដល់ស្គន់លឿន ដល់ពីស្គន់ទៅកំពង់ចាមផ្លូវនៅតូចនៅឡើយ ប៉ុន្ដែឥឡូវយើងរីក ៤ Lane ពីរទៅពីរមក ហើយអាចកាន់តែលឿន ។ អ៊ីចឹងបន្ដិចទៀតកាន់តែលឿន កាន់តែប្រសិទ្ធភាពសម្រួលកាន់តែច្រើន រោងចក្រកាន់តែមកនេះ»។   សម្ដេចមានប្រសាសន៍បន្ដថា «ពេលដែលយើងធ្វើគម្រោងព្រែកជីកហ្វូណន ទាញសមុទ្រឲ្យជាប់ទន្លេ បង្កើនលទ្ធភាពក្នុងការដឹកជញ្ជូនពីខេត្ដដែលជាប់ទន្លេសាប ជាប់ទន្លេមេគង្គ ចុះទៅសមុទ្រកាន់តែលឿនសេដ្ឋកិច្ចទៅតាមបណ្ដោយដងទន្លេនេះកាន់តែរីក ហើយក្នុងនោះមានខេត្ដកំពង់ចាមផង ហើយផលប្រយោជន៍នឹងបានទៅដល់បងប្អូនប្រជាពលថែមទៀត»៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-25T02:32:07.671Z", "category": "អចលនទ្រព្យ", "views": 2238, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ញាក់សាច់! អធិរាជអេក្រង់បត់ OPPO Find N3 កំពុងវ៉ាដាច់លើស្មាតហ្វូនអេក្រង់បត់ដទៃ	https://business-cambodia.com/articles/oppo-find-n3-is-the-best-foldable-	សម្រាប់ស្មាតហ្វូនអេក្រង់បត់បែប fold កំពុងមានការពេញនិយមខ្លាំងដល់សំណាក់អ្នកប្រើប្រាស់ ជាពិសេសគឺអតិថិជនដែលមានតម្រូវការធ្វើការងារលើទូរស័ព្ទដៃ ប៉ុន្តែបច្ចុប្បន្នវិស័យស្មាតហ្វូនអេក្រង់បត់មិនសូវមានច្រើនប៉ុន្មានទេ គឺយើងឃើញមានតែ 2 ក្រុមហ៊ុនប៉ុណ្ណោះដែលកំពុងធ្វើការប្រកួតប្រជែងគ្នាខ្លាំងនៅលើទីផ្សារ។ ថ្មីៗនេះ OPPO បានប្រកាសថានឹងនាំយកអធិរាជអេក្រង់បត់ OPPO Find N3 Series មកលក់នៅលើទីផ្សារកម្ពុជា ដែលបានប្រកាសម៉ូដែលថ្មីរបស់ខ្លួនថាជា អធិរាជអេក្រង់បត់។ ដូចនេះ តើ OPPO Find N3 Series មានលក្ខណៈពិសេសជាស្មាតហ្វូនអេក្រង់បត់ដទៃទៀត? ស្រាលជាង! ស្តើងជាង! អ្នកណាថាស្មាតហ្វូនអេក្រង់បត់ត្រូវតែធ្ងន់? OPPO Find N3 ស្មាតហ្វូនអេក្រង់បត់តែមួយគត់ ដែលមានទម្ងន់ស្រាល និងស្តើងជាងគេ ទាំងពេលបត់ចូល និងលាតចេញសុទ្ធតែផ្តល់នូវផាសុកភាពខ្ពស់បំផុតសម្រាប់ការប្រើប្រាស់ ជាមួយនឹងកម្រាស់ដ៏ស្តើងត្រឹមតែ 5.8mm (ពេលលាត) និង 11.7mm (ពេលបត់) ចំណែកទម្ងន់ស្រាលបំផុតត្រឹមតែ 239g បើប្រៀបធៀបជាមួយនឹងស្មាតហ្វូនអេក្រង់បត់ដទៃ។ អ្វីដែលកាន់តែពិសេស អ្នកប្រើប្រាស់ស្មាតហ្វូនអេក្រង់បត់ជាច្រើនមានការបារម្ភជាងគេគឺទៅលើស្នាមផ្នត់ ប៉ុន្តែសម្រាប់ OPPO Find N3 បានផ្តល់នូវអេក្រង់បត់ដ៏អស្ចារ្យដែលស្ទើរតែមើលមិនឃើញស្នាមផ្នត់ទាល់តែសោះ។ អេក្រង់ធំជាង! ច្បាស់ជាង ធន់នឹងការប្រើជាង! Find N3 មានកម្រិតបង្ហាញច្បាស់ 2440p x 2268p ដែលធានាដល់ការប្រើប្រាស់ប្រកបដោយទំនុកចិត្តជាមួយនឹងទំហំអេក្រង់ខាងក្នុងធំ 7.8” ដែលស្ទើរតែស្មើនឹងទំហំ Tablet ទៅហើយ។ ចំណែកអេក្រង់ខាងក្រៅរបស់ Find N3 ផ្តល់ផាសុកភាពដល់អ្នកកាន់ពិតជាហាប់ក្នុងដៃបានយ៉ាងល្អជាមួយទំហំធំទូលាយ 6.3” សមាមាត្រតួខ្លួនប្រហាក់ប្រហែលនឹងស្មាតហ្វូនអេក្រង់មួយ បើប្រៀបធៀបជាមួយស្មាតហ្វូនអេក្រង់បត់ដទៃដែលមានទំហំតូចជាង ។ សាកថ្មលឿនជាង ប្រើបានយូរជាង! OPPO Find N3 បំពាក់ថាមពលថ្ម 4805mAh ជាមួយបច្ចេកវិទ្យាសាកថ្មលឿន 67W SUPERVOOC ផ្តល់លទ្ធភាពគ្រប់គ្រាន់សម្រាប់ការប្រើប្រាស់ប្រចាំថ្ងៃលើអេក្រង់ធំដោយគ្មានក្តីបារម្ភ បើប្រៀបធៀបជាមួយស្មាតហ្វូនអេក្រង់បត់ដទៃដែលមានទំហំថ្មតូចជាង និងកម្លាំងសាកថ្មទាបខ្សោយ។ កាមេរ៉ា Hssselblad ដ៏ល្អគ្មាន 2 OPPO Find N3 បានផ្តល់នូវប្រព័ន្ធកាមេរ៉ាល្អគ្មាន 2 នៅលើស្មាតហ្វូនអេក្រង់បត់ទាំងកាមេរ៉ាស៊ែលហ្វី (20MP/32MP) និងកាមេរ៉ាក្រោយ (48MP+64MP+48MP) សុទ្ធតែបំពាក់នូវសេនស័រកំពូលលើសពីស្មាតហ្វូនបត់ដទៃ ដែលធានានូវគុណភាពនៃការថតរូបខ្ពស់បំផុត។ ចំណែកការសហការជាមួយ Hasselblad ក៏ជួយឲ្យការផ្តល់ពណ៌រូបភាពកាន់តែធម្មជាតិ និងស្រស់ស្អាតបែបកាមេរ៉ាអាជីព បើប្រៀបធៀបជាមួយកាមេរ៉ាស្មាតហ្វូនអេក្រង់បត់ដទៃ។ ដំណើរការប្រសើរបំផុតក្នុងបណ្តាស្មាតហ្វូតអេក្រង់បត់បែប Fold OPPO Find N3 បង្កប់ RAM ទំហំធំរហូតដល់ 16GB ផ្តល់សេរីភាពសម្រាប់ការប្រើប្រាស់កម្មវិធីច្រើនដោយគ្មានក្តីបារម្ភ។ កាន់តែពិសេស Find N3 គាំទ្រការបន្ថែម RAM 12GB តាមរយៈមុខងារ RAM Expansion សម្រាប់ជម្រុញបន្ថែមលើសមត្ថភាពដំណើរការផងដែរ បើប្រៀបធៀបទៅនឹងស្មាតហ្វូនអេក្រង់បត់ដទៃដែលមាន RAM តូចជាងអេក្រង់បត់របស់ OPPO។ ពិសេសជាងនេះទៅទៀត Find N3 បំពាក់មកជាមួយបន្ទះឈីបសុវត្ថិភាព ដែលលោកអ្នកអាចរក្សាទុកនូវព័ត៌មានសម្ងាត់ដែលមិនអាចលួចបានទោះបីជាមាន hacker ចូលទៅកាន់ storage ក៏ដោយ។ មុខងារពិសេសៗបែបនេះគឺមានតែលើ OPPO Find N3 តែប៉ុណ្ណោះ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-24T11:26:14.724Z", "category": "PR", "views": 301, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ដើម្បីគាំទ្រដល់ការអង្កេតវាស់វែងសុរិយោដី និងចុះបញ្ជីដីធ្លីនៅកម្ពុជា ជប៉ុនសម្រេចផ្ដល់ថវិកាជិត ១០ លានដុល្លារ	https://business-cambodia.com/articles/japan-gives-money-to-cambodia	រាជរដ្ឋាភិបាលជប៉ុន នឹងផ្ដល់ហិរញ្ញប្បទានឥតសំណងសរុប ១.៣៣៨ លានយ៉េន ឬប្រមាណ ៩.៧ លានដុល្លារ ដល់កម្ពុជា ដើម្បីគាំទ្រដល់ការអង្កេតវាស់វែងសុរិយោដី និងការចុះបញ្ជីដីធ្លី។ នេះបើយោងតាមសេចក្ដីប្រកាសព័ត៌មានរបស់ក្រសួងការបរទេស និងសហប្រត្ដិការអន្ដរជាតិ នាថ្ងៃទី២៤ ខែតុលា ឆ្នាំ២០២៣។ តាមការបញ្ជាក់ក្នុងសេចក្ដីប្រកាសព័ត៌មាន នៅថ្ងៃទី២៦ ខែតុលា ខាងមុខនេះ ឯកឧត្ដម សុខ ចិន្ដាសោភា ឧនាយករដ្ឋមន្ដ្រី រដ្ឋមន្ដ្រីក្រសួងការបរទេស និងសហប្រតិបត្ដិការអន្ដរជាតិ និងឯកឧត្ដម UENO Atsushi ឯកអគ្គរាជទូតជប៉ុន ប្រចាំព្រះរាជាណាចក្រកម្ពុជា នឹងចុះហត្ថលេខា ស្ដីពីការផ្ដល់ហិរញ្ញប្បទានឥតសំណងនេះផងដែរ។ សម្រាប់គោលបំណងនៃគម្រោងនេះ គឺដើម្បីពន្លឿនការអង្កេតវាស់វែងសុរិយោដី ព្រមទាំងពង្រឹងសេវារដ្ឋបាលពាក់ព័ន្ធ និងការចុះបញ្ជីដីធ្លី តាមរយៈការដំឡើងស្ថានីយវាស់វែងអចិន្ដ្រៃដោយផ្កាយរណប ដើម្បីរួមចំណែកដល់ការលើកកម្ពស់គម្រោងហេដ្ឋារចនាសម្ព័ន្ធនានា៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-24T09:34:45.463Z", "category": "អចលនទ្រព្យ", "views": 262, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "tiny", "noisy" ] }
អបអរសាទរ ! អង្ករសរីរាង្គកម្ពុជាបានដាក់លក់ជាផ្លូវការនៅផ្សារទំនើបរបស់ប្រទេសហូឡង់ហើយ	https://business-cambodia.com/articles/khmer-rice	ទីបំផុតអង្ករសរីរាង្គរបស់កម្ពុជា ដែលដាំដុះដោយប្រជាកសិករខ្នាតតូចចំនួន ៥០០ នាក់ក្នុងខេត្តព្រះវិហារបានដាក់លក់ជាផ្លូវការនៅផ្សារទំនើបរបស់ហូឡង់ហើយ។ នេះបើតាមការឱ្យដឹងរបស់ លោក សុង សារ៉ន អគ្គនាយក - ស្ថាបនិក ក្រុមហ៊ុន អេមរុ រ៉ាយ ។     ចំពោះក្រុមហ៊ុនដែលបាននាំយកអង្កររបស់កម្ពុជាទៅលក់នៅលើទីផ្សាររបស់ប្រទេសហូឡង់នេះ គឺជាស្នាដៃរបស់គម្រោង BlocRice ដែលជាគម្រោងមួយជួយនាំយកកសិផលស្រូវអង្កររបស់ប្រជាកសិករទៅរកទីផ្សារអន្តរជាតិ និងមានតម្លៃខ្ពស់ ហើយចាប់តាំងពីឆ្នាំ ២០១៨ មកដល់បច្ចុប្បន្ននេះក្រុមហ៊ុនបានជួយឱ្យទីផ្សារអង្កររបស់ប្រជាកសិករក្នុងខេត្តព្រះវិហារមានទីផ្សារកាន់តែល្អប្រសើរ ជាពិសេសបានជួយឱ្យកសិករមានជីវភាពល្អប្រសើរជាងមុនថែមទៀតផង។     ហើយជាមួយគ្នានេះដែរ កាលពីថ្ងៃទី ២៤ ខែ តុលា ឆ្នាំ ២០២៣ កន្លងទៅគម្រោងនេះ ក៏បាននាំយកអង្ករខ្មែរទៅលក់ដល់ទីផ្សារនៃប្រទេសហូឡង់ថែមទៀតផង។ ដែលនេះដំណឹងរីករាយមួយសម្រាប់ប្រជាកសិករទាំង ៥០០គ្រួសារអាចទទួលបានឱកាសរកបានប្រាក់កម្រៃបន្ថែមទៀតលើការដាំដំណាំខណៈពេលដែលទីផ្សារអង្កររបស់ពួកគាត់កំពុងមានក្តីសង្ឃឹមថ្មីនៅទឹកដីបរទេស៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-24T09:08:01.856Z", "category": "ចាប់ផ្តើមអាជីវកម្ម", "views": 150, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ចង់ជិះយន្តហោះទៅសៀមរាប ដឹងអត់ថាអស់តម្លៃប៉ុន្មាន? តោះមកដឹងតម្លៃសំបុត្រយន្តហោះ	https://business-cambodia.com/articles/bang-kok-air-line-pp-sr	សម្រាប់លោកអ្នកដែលចង់ធ្វើដំណើរលឿនៗ មិនចង់ចំណាយពេលយូរ ឬប្រិយមិត្តចង់ប្តូររសជាតិថ្មីប្តូរពីជិះម៉ូតូ ជិះឡានរាប់ម៉ោង មកសាកជិះយន្តហោះវិញម្តង ដោយចំណាយពេលធ្វើដំណើរមិនដល់មួយម៉ោងទេពីភ្នំពេញទៅខេត្តសៀមរាប ខណៈតម្លៃសមរម្យ ។ បើតាមតម្លៃដែលបានកំណត់របស់ក្រុមហ៊ុនCambodia Angkor Air តម្លៃសំបុត្រធ្វើដំណើរពីភ្នំពេញទៅសៀមរាបមានតម្លៃ៩៥ដុល្លារ ហើយតម្លៃអាចធូរ ឬថ្លៃជាងនេះអាស្រ័យលើពេលវេលាដែលបងប្អូនកក់។ សម្រាប់ក្រុមហ៊ុន Bangkok Airlines វិញពីភ្នំពេញទៅទៅ សៀមរាបមានតម្លៃចន្លះពី ២៤០ដុល្លារទៅ ៣៧៥ដុល្លារ ខណៈតម្លៃនេះសម្រាប់មនុស្សចាប់ពីវ័យជំទង់ទៅ។  ទន្ទឹមនឹងនេះដែរតម្លៃអាចថ្លៃឬថោក វាអាស្រ័យលើភាពប្រញាប់របស់បងប្អូន ប្រសិនបើក្នុងករណីបងប្អូនទិញសំបុត្រភ្លាម ហើយចេញដំណើរភ្លាមៗ នោះតម្លៃនឹងមានតម្លៃខ្ពស់ តែបងប្អូនបើកក់ទុកជាមុនក្នុងរយៈវេលាកាន់តែយូរ នោះតម្លៃក៏កាន់តែធូរទៅតាមហ្នឹងដែរ។ ដើម្បីកក់កន្លែងអង្គុយដ៏ច្រើនសន្ធឹកសន្ធាប់ បងប្អូនអាចធ្វើការទំទាក់ទំទងជាមួយតំណាងចែកចាយទាំងអនឡាញនិងនៅកន្លែងផ្ទាល់ដែលអ្នកងាយស្រួល ឬទូរសព្ទមកកាន់ការិយាល័យនៅភ្នំពេញ : Town Office +(855) 23 426 707 ឬ+(855) 96 631 7948 (ទូរសព្ទដៃ) និងមួយខ្សែរទៀត+(855) 96 631 4579 (ទូរសព្ទដៃ) Airport Office +855 23 862 834 និងខេត្តសៀមរាប : Town Office +855 63965422-23។ សម្រាប់ការចាប់អារម្មណ៍កក់សំបុត្រតាមក្រុមហ៊ុនCambodia Angkor Air វិញសូមបងប្អូនទំនាក់ទំនងតាមរយៈលេខទូរសព្ទ៖  0968525555៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-24T08:56:45.720Z", "category": "កំពូលអ្នកលក់", "views": 16722, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
នៅសល់តែ ៤ថ្ងៃទៀតប៉ុណ្ណោះ! គឺជាថ្ងៃនៃការរៀបចំព្រឹត្តិការណ៍ការប្រណាំងកង់ និងរត់ពាក់កណ្តាលម៉ារ៉ាតុងប្រចាំឆ្នាំ លើកទី៨ នៅលើភ្នំបូកគោ	https://business-cambodia.com/articles/annual-cycling-and-half-marathon-event-on-bokor-mountain	នៅសល់តែ ៤ថ្ងៃទៀតប៉ុណ្ណោះ!ថ្ងៃទី២៨-២៩ ខែតុលា ឆ្នាំ២០២៣ គឺជាថ្ងៃនៃការរៀបចំព្រឹត្តិការណ៍ការប្រណាំងកង់ និងរត់ពាក់កណ្តាលម៉ារ៉ាតុងប្រចាំឆ្នាំ លើកទី៨ នៅលើភ្នំបូកគោ ដើម្បីជួយដល់មន្ទីរពេទ្យកុមារគន្ធ បុប្ផា ដែលកម្មវិធីសប្បុរសធម៌ប្រចាំឆ្នាំនេះ ត្រូវបានបង្កើតឡើងតាំងពីឆ្នាំ២០១៣ មកម្ល៉េះ ក្រោមគំនិត ផ្តួចផ្តើមដ៏ថ្លៃថ្លារបស់អ្នកឧកញ៉ា សុខ គង់ ប្រធានក្រុមហ៊ុន សុខា អូតែល ដែលលោកតែងគិតគូរ និង ចូលរួមយ៉ាងសកម្មនៅក្នុងកិច្ចការមនុស្សធម៌ និងសង្គម។ ព្រឹត្តិការណ៍ការនេះរួមមានកម្មវិធីសប្បាយៗជាច្រើន ក្នុងនោះក៏មានកម្មវិធីកម្សាន្ត នារាត្រីថ្ងៃទី២៨ ដូចជា៖ការប្រគំតន្រ្តីផ្ទាល់ ស្តង់លក់អាហារ និងភេសជ្ជៈនៅបរិវេណខាងក្រៅសណ្ឋាគារក្រោមរាត្រីដ៏សែនមនោរម្យនិងសម្រាប់អ្នកចូលរួមដែលត្រៀមរត់ប្រណាំងពាក់កណ្តាល ម៉ារ៉ាតុងនៅព្រឹកថ្ងៃទី២៩ខែតុលា ឆ្នាំ២០២៣ផងដែរ។  ការរត់ពាក់កណ្តាលម៉ារ៉ាតុងរួមមាន៖   ចម្ងាយ 21គីឡូម៉ែត្រ 10គីឡូម៉ែត្រ 5គីឡូម៉ែត្រ និងការរត់បែបកម្សាន្ត3គីឡូម៉ែត្រ ព្រមទាំង ការប្រណាំងកង់32គីឡូម៉ែត្រ ដែលជាឱកាសដ៏ល្អឥតខ្ចោះ ដើម្បីបង្កើតនូវអនុស្សាវរីយ៍ដែលមិនអាចបំភ្លេចបានជាមួយមិត្តភក្តិ និងក្រុមគ្រួសាររបស់លោកអ្នក។ ការចូលរួមក្នុងព្រឹត្តិការណ៍នេះមិនត្រឹមតែ ផ្តល់នូវភាពសប្បាយរីករាយ និងសុខភាពប៉ុណ្ណោះទេ ប៉ុន្តែថែមទាំងជួយគាំទ្រដល់សកម្មភាពសប្បុរសធម៌ដ៏មានអត្ថន័យថែមទៀតផង។ ភ្ញៀវចូលរួមអាចជ្រើសរើសក្នុងការស្នាក់នៅសណ្ឋាគារប្រណីត ឋានសួគ៌ សុខា ឬសណ្ឋាគារ ឡឺ បូកគោ ផាឡេស ជាមួយនឹងការផ្តល់ជូនតម្លៃពិសេស ឬទទួលយកបទពិសោធន៍ពីការបោះតង់ផងដែរ។កម្មវិធីនេះ នឹងប្រារព្ធឡើងនៅលើភ្នំបូកគោ ស្ថិតក្នុងខេត្តកំពត ដែលជាគោលដៅទេសចរណ៍ប្រវត្តិសាស្រ្តដ៏ល្បីល្បាញនៅក្នុងប្រទេសកម្ពុជា ជាមួយនឹងទេសភាពដ៏ស្រស់ត្រកាល និងតំបន់ទេសចរជាច្រើន ដែលអ្នកចូលរួមអាចស្វែងយល់ និងកម្សាន្តជាមួយនឹងការផ្សងព្រេងផ្សេងៗ។ចុះឈ្មោះចូលរួមចាប់ពីថ្ងៃនេះ រហូតដល់ ថ្ងៃទី២៥ តុលា ២០២៣ក្រុមហ៊ុនក៏ស្វាគមន៍សម្រាប់អ្នកចូលរួមរត់ប្រណាំង ដើម្បីជាការកម្សាន្តនិងទទួលជ័លាភី ព្រមទាំងស្វាគមន៍បណ្តាក្រុមហ៊ុនផ្សេងៗចូលរួមឧបត្ថម្ភជាថវិការឬផលិតផលសម្រាប់ កម្មវិធីសប្បុរសនេះផងដែរ ។ ចុះឈ្មោះតាមរយៈ \| Register Via:ទូរស័ព្ទ \| Mobile: 097 561 61 16តេលេក្រាម \| Telegram: 081 61 61 21ចុះឈ្មោះអនឡាន \| Online Register: http://bokormarathon.com.kh/register.phpឬតាមគេហៈទំព័រ \| Website: www.bokormarathon.com.kh/	{ "spider_name": "businesscambodia", "scrape_at": "2025-06-14_19:40:15", "date_created": "2023-10-24T08:30:42.142Z", "category": "PR", "views": 144, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ធ្លាក់ឬជាប់ទី១២ ក៏រៀនបាន! ឯកឧត្ដម ស សុខា ផ្ដល់អាហារូបករណ៍ជិត ៤០០កន្លែងដល់អ្នកចង់រៀនជំនាញ ១០នេះ	https://business-cambodia.com/articles/400-scholarships	កាលពីថ្ងៃទី២៣ ខែតុលា ឆ្នាំ២០២៣ កន្លងទៅនេះ បើយោងតាមផេកអាហារូបករណ៍ ស សុខា បានឱ្យដឹងថា ឯកឧត្តមអភិសន្ដិបណ្ឌិត ស សុខា និងលោកជំទាវ កែ សួនសុភី បានសហការជាមួយវិទ្យាស្ថានខ្មែរជំនាន់ថ្មី ផ្ដល់ជូនអាហារូបករណ៍ដល់សិស្ស-និស្សិតចំនួន ៤០០កន្លែង ថ្នាក់បរិញ្ញាបត្ររង-បរិញ្ញាបត្រ ចំនួន ៣០០កន្លែង និងថ្នាក់បរិញ្ញាបត្រជាន់ខ្ពស់ចំនួន ១០០កន្លែង។ ចំពោះលក្ខខណ្ឌសម្រាប់សិស្ស-និស្សិតដាក់ពាក្យស្នើសុំ ផ្តល់ជូនសិស្ស-និស្សិតទូទាំងប្រទេស សិស្ស-និស្សិតមកពីខេត្តព្រៃវែង បាត់ដំបង និងខេត្តបន្ទាយមានជ័យ(ទទួលបានអាទិភាព) សិស្ស-និស្សិតធ្លាប់បានចូលរួមសកម្មភាពការងារសង្គម ឬ មានជីវភាពខ្វះខាត(ទទួលបានអាទិភាព) (ត្រូវភ្ជាប់ជាមួយលិខិតបញ្ជាក់ថាបានចូលរួមសកម្មភាពការងារសង្គម ឬ លិខិតបញ្ជាក់ភាពក្រីក្រចេញដោយអាជ្ញាធរ) សិស្ស-និស្សិតត្រូវបំពេញពាក្យស្នើសុំ ប្រវត្តិរូបសង្ខេប សលាកប័ត្រឯកត្តជន (មានគំរូ) សិស្ស-និស្សិតត្រូវបំពេញកិច្ចសន្យាខិតខំរៀនសូត្រ និងគោរពតាមវិធានបទបញ្ជាផ្ទៃក្នុងរបស់ក្រុមការងារ។ សម្រាប់មុខជំនាញដែលត្រូវសិក្សាវិញមានដូចជា៖ ១. ថ្នាក់បរិញ្ញាបត្រជាន់ខ្ពស់ វិទ្យាស្ថានអប់រំ រដ្ឋបាលសាធារណៈ ២. ថ្នាក់បរិញ្ញាបត្ររង-ថ្នាក់បរិញ្ញាបត្រ គណនេយ្យ ធនាគារ និងហិរញ្ញវត្ថុ សេដ្ឋកិច្ច ទីផ្សារ គ្រប់គ្រង អក្សរសាស្រ្តអង់គ្លេស វិទ្យាសាស្រ្តកុំព្យូទ័រ នីតិសាស្រ្ត រដ្ឋបាលសាធារណៈ សូមបញ្ជាក់ថា សម្រាប់ព័ត៌មានលំអិតទាក់ទងទៅជាមួយផ្តល់អាហាររូបករណ៍នេះសិស្សានុសិស្សទាំងអស់អាចធ្វើការទំនាក់ទំនងទៅកាន់កញ្ញាលី សុគន្ធា (០១៧ ៦៨៤ ៨៨១) ,លោក ម៉ៅ រិទ្ធច័ន្ទសំណាង (០៩៦ ៥៩១ ៦៩៤២) កញ្ញា វីន បញ្ញាធីតាវល័ក្ខណ៍ (០៩៦ ៥៤៩ ០៧៣៣) ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-24T08:21:36.111Z", "category": "ព័ត៌មានថ្មីៗ", "views": 3742, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
របរតជំនាន់! នេះជាយីហោខ្មែរ ២ប្រភេទ ដែលរកស៊ីរាប់សិបឆ្នាំនៅតែអាចឈរជើងរឹងមាំនៅលើទីផ្សារបាន	https://business-cambodia.com/articles/two-brand	ការជ្រើសរើសមុខរបរយកមករកស៊ីពិតជារឿងសំខាន់ខ្លាំងណាស់ ព្រោះបើយើងជ្រើសរើសមុខរបររកស៊ីបានត្រឹមត្រូវហើយចេះថែរក្សាអតិថិជននោះរបររបស់យើងប្រាកដជាតទៅដល់កូនចៅរបស់យើងមិនខានឡើយ នៅក្នុងនោះដែរក៏មានយីហោខ្មែរ ២ប្រភេទ ដែលរកស៊ីរាប់សិបឆ្នាំ នៅតែអាចឈរជើងលើទីផ្សារបានដោយយីហោទាំងនោះមានដូចជា៖ ១. អាជីវកម្មលក់នំបីជ្រុង នៅក្នុងបទសម្ភាសន៍ជាមួយ Business Cambodia កញ្ញាអ៊ឹង មួយលី បានបង្ហើបថា តាមពិតទៅយីហោនំបីជ្រុងនេះឪពុករបស់អ្នកនាងជាអ្នកបង្កើតឡើងមក ហើយឳពុករបស់អ្នកនាងបានចាប់ផ្តើមរបរនំបីជ្រុងតាំងពីរុញរទេះមកម្លេះ ដោយចាប់ផ្តើមលក់តាំងពីឆ្នាំ១៩៧០។ កញ្ញា អ៊ឹង មួយលី បានបង្ហើបថា ចំណុចពិសេសមួយដែលធ្វើអោយអាជីវកម្មមួយនេះអាចឈរជើងបានជាង៤០ឆ្នាំ ហើយនៅតែមានភ្ញៀវទិញភ្លូកទឹកភ្លូកដីតាំងពីឆ្នាំ ១៩៧០ មកនោះគឺដោយសារតែរសជាតិរបស់ហាងនំបីជ្រុងអ៊ុងួនតាំងពីដើមមកមិនដែលប្តូររសជាតិនោះទេ ពោលនៅតែឆ្ងាញ់ដដែលនេះក៏ជាចំណុចទាក់ទាញមួយដែលសម្រាប់អតិថិជន។ លើសពីនេះទៅទៀតសម្រាប់សេវាកម្មរបស់ហាងនំបីជ្រុងអ៊ុងួនក៏លឿនដែលសម្រាប់អតិថិជនហើយជាទូទៅអតិថិជនចូលចិត្តមកទិញនៅហាងផ្ទាល់ដោយសារតែនំរបស់អ្នកនាងផ្ទាល់កាន់តែក្តៅគឺកាន់តែមានរសជាតិឆ្ងាញ់។ ២. អាជីវកម្មផលិតសាច់ក្រក លោក យ៉ែម ស្រ៊ុន បច្ចុប្បន្នគឺជាម្ចាស់សិប្បកម្មផលិតសាច់ក្រកលីធាងសេង ដែលរបរនេះលោកបានបន្តធ្វើតាំងពីជំនាន់ជីតារបស់គាត់មកម្លេះ។ នៅក្នុងបទសម្ភាសន៍ជាមួយចាបក្រហម លោក យ៉ែម ស្រ៊ុន បាននិយាយថា ចំពោះហាងសាច់ក្រក លីធាងសេង ចាប់ផ្តើមរកស៊ីបានជាង៤០ឆ្នាំមកហើយ ដោយបច្ចុប្បន្ននេះបានវិវត្តន៍ក្លាយទៅជាសិប្បកម្មផលិតសាច់ក្រកធំ១ក្នុងខេត្តសៀមរាប។ ម្ចាស់សិប្បកម្មផលិតសាច់ក្រកលីធាងសេង បានបន្តទៀតថា មូលហេតុដែលធ្វើឱ្យអាជីវកម្មនេះនៅតែអាចឈរជើងលើទីផ្សារតាំងពីជំនាន់ជីតារបស់លោករហូតមកដល់ពេលនេះ ដោយសារតែរូបមន្តនៃការផលិតគឺលោកនៅតែរក្សាដដែលបើទោះបីជាពេលខ្លះទំនិញឡើងថ្លៃ ក៏លោកនៅតែមិនថាំគ្រឿងក្នុងការផលិតសាច់ក្រកដែរ ពោលជំនាន់ជីតាធ្វើបែបម៉េចលោកនៅតែរក្សាបែបនោះដដែលរហូតមិនឱ្យបាត់បង់រសជាតិទេទើបទទួលបានការគាំទ្រមកដល់ពេលនេះ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:15", "date_created": "2023-10-24T06:14:08.341Z", "category": "ចាប់ផ្តើមអាជីវកម្ម", "views": 861, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ត្រូវការលុ.យដោះស្រាយប.ញ្ហា! មកស្គាល់ធនាគារធំ៥ ផ្ដល់ក.ម្ចីផ្ទាល់ខ្លួន មានទំហំធំ ការប្រា.ក់ទាប	https://business-cambodia.com/articles/5-banks-personal-loan	វិស័យធនាគារផ្សារភ្ជាប់យ៉ាងជិតស្និទ្ធទៅនឹងការជម្រុញកំណើនសេដ្ឋកិច្ចជាតិ តាមរយៈការសហការជាមួយវិនិយោគិន ដើម្បីឱ្យទីផ្សារមានដំណើរការរលូន។ ទន្ទឹមនឹងនោះធនាគារក៏ជាផ្នែកមួយជួយសម្រួលជីវភាពដល់មនុស្សគ្រប់គ្នា ដោយការគាំទ្រផ្នែកហិរញ្ញវត្ថុផ្ទាល់ខ្លួន តាមរយៈការផ្ដល់នូវសេវាសន្សំ និងសេវាកម្ចីផងដែរ។   ប្រសិនបើពេលនេះលោកអ្នកកំពុងត្រូវការប្រាក់សម្រាប់ដោះស្រាយបញ្ហាផ្សេងៗ សូមមកស្គាល់ធនាគារធំៗ៥ ដែលកំពុងផ្ដល់សេវាកម្ចីការប្រាក់ទាប ជាមួយនឹងទំហំកម្ចីធំដែលមានសុវត្ថិភាពខ្ពស់៖   ១. ធនាគារ ហ្វីលីព -ផ្ដល់ទំហំកម្ចីរហូតដល់ ច្រើនជាង៥ដងនៃប្រាក់ខែ -អត្រាការប្រាក់ ១៦%ក្នុងមួយឆ្នាំ -លក្ខខណ្ឌ៖ មានអាយុចន្លោះពី ១៨-៦០ឆ្នាំ, ជាបុគ្គលិកកំពុងបម្រើការងារនិងមានប្រាក់ខែទៀងទាត់, កំពុងបម្រើការងារក្នុងក្រុមហ៊ុនបច្ចុប្បន្នយ៉ាងតិច១ឆ្នាំ -លេខទំនាក់ទំនង៖ 086 930 000 / 089 989 818 / 088 456 9999 (24/7) -ព័ត៌មានបន្ថែម៖ https://www.phillipbank.com.kh/kh/pages/credit/personal-loan\   ២. ធនាគារ អ៊ូរី -ផ្ដល់ទំហំកម្ចីរហូតដល់ ២០០លានរៀល ឬ ៥ម៉ឺនដុល្លារ -អត្រាការប្រាក់ចន្លោះពី ០.៩០% ដល់ ១.៥% ក្នុងមួយខែ -រយៈពេលកំណត់រហូតដល់ ៧២ខែ -លេខទូរស័ព្ទទំនាក់ទំនង 023 96 3333 / 081 331 333 -ព័ត៌មានបន្ថែម៖ https://www.wooribank.com.kh/personal-banking/loan/personal-loan/   ៣. ឥណទានសាមញ្ញ ធនាគារ Shinhan -ផ្ដល់ទំហំកម្ចីរហូតដល់ ៥ម៉ឺនដុល្លារ ឬ៨០%នៃតម្លៃទ្រព្យធានា -អត្រាការប្រាក់ចាប់ពី ១១%ក្នុងមួយឆ្នាំ -រយៈពេលកំណត់រហូតដល់ ១០ឆ្នាំ -លក្ខខណ្ឌ៖ មានអាយុចន្លោះពី ១៨-៦០ឆ្នាំ, មានអត្តសញ្ញាណប័ណ្ណ/លិខិតឆ្លងដែនមានសុពលភាព, មានអាសយដ្ឋានអចិន្ត្រៃយ៍នៅក្នុងប្រទេសកម្ពុជា, មានរបាយការប្រាក់ចំណូល, តម្រូវឱ្យមានទ្រព្យបញ្ចាំ -លេខទូរស័ព្ទទំនាក់ទំនង 023 955 001 -ព័ត៌មានបន្ថែម៖ https://www.shinhan.com.kh/km/product/simple-loan-kh.html   ៤. ធនាគារ ហត្ថា -ផ្ដល់ទំហំកម្ចីរហូតដល់ ៣,៥០០ដុល្លារ -អត្រាការប្រាក់ត្រឹមតែ ១,៥០% ក្នុងមួយខែ -រយៈពេលកំណត់រហូតដល់ ២៤ខែ -លេខទូរស័ព្ទទំនាក់ទំនង 1800 212 222 -ព័ត៌មានបន្ថែម៖ https://www.hatthabank.com/km/page/personal-loan   ៥. ធនាគារ J Trust Royal -សម្រាប់អតិថិជនដែលមានស្រាប់អាចស្នើកម្ចីរហូតដល់៨ដងនៃប្រាក់ចំណូលសុទ្ធប្រចាំខែ -សម្រាប់អតិថិជនថ្មី បានរហូតដល់៥ដងនៃប្រាក់ចំណូលសុទ្ធប្រចាំខែ -អត្រាការប្រាក់ ១៦%ក្នុងមួយឆ្នាំ (សម្រាប់កម្ចី ១០,០០០ដុល្លារ - ២៥,០០០ដុល្លារ) , ២០%ក្នុងមួយឆ្នាំ (សម្រាប់កម្ចី ៥,០០០ដុល្លារ - ១០,០០០ដុល្លារ) និង ២៥%ក្នុងមួយឆ្នាំ (សម្រាប់កម្ចី ១,០០០ដុល្លារ - ៥,០០០ដុល្លារ) -រយៈពេលកំណត់រហូតដល់ ៥ឆ្នាំ -លេខទូរស័ព្ទទំនាក់ទំនង 023 999 000 (24/7) -ព័ត៌មានបន្ថែម៖ https://jtrustroyal.com/kh/personal/personal-loans/   សូមជម្រាបផងដែរថាបំណុលជាអាវុធមុខ២ វាពិតជាអាចជួយអ្នកក្នុងការដោះស្រាយបញ្ហា ហើយក៏អាចទាក់អ្នកឱ្យធ្លាក់ក្នុងបញ្ហាដែរ។ ហេតុនេះមុននឹងសម្រេចចិត្តប្រើប្រាស់កម្ចី សូមសិក្សាពីតម្រូវការឱ្យបានច្បាស់លាស់ជាមុនសិន ហើយក៏ត្រូវវិភាគមើលដែរថាតើអ្នកមានលទ្ធភាពរកលុយបង់សងត្រឡប់វិញដែរឬទេ? រៀនប្រើបំណុលដោយភាពឆ្លាតវៃ ដើម្បីជីវភាពកាន់តែប្រសើរ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:15", "date_created": "2023-10-24T06:06:15.497Z", "category": "ហិរញ្ញវត្ថុ", "views": 12176, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
អង្គការសហប្រជាជាតិប្រចាំកម្ពុជា ពិព័រណ័៍អនាគតយុវជនផ្តល់សិទ្ធអំណាចដល់យុវជនដើម្បីរៀបចំអនាគតមួយប្រកបដោយចីរភាព	https://business-cambodia.com/articles/united-nations-educational-scientific-and-cultural-organization-in-cambodia-empowering-youth-for-a-sustainable-future	រាជធានីភ្នំពេញ, ប្រទេសកម្ពុជា - អង្គការសហប្រជាជាតិប្រចាំកម្ពុជាពិព័រណ៍អនាគតយុវជន ក្រោមប្រធានបទ “សកម្មភាពអ្នក- អនាគតអ្នក” ត្រូវបានប្រារព្ធធ្វើឡើងនៅថ្ងៃទី ២១ ខែតុលា ឆ្នាំ២០២៣ នៅមជ្ឈមណ្ឌលសហប្រតិបត្តិការកម្ពុជា-ជប៉ុន សកលវិទ្យាល័យភូមិន្ទភ្នំពេញ (CJCC-RUPP)។ ពិព័រណ៍នេះ បានផ្តល់ឱកាសឲ្យយុវជនរាប់ពាន់នាក់មកពីមជ្ឈដ្ឋានចម្រុះបានជួបជុំគ្នា ដើម្បីពួកគេបានទទួលសិទ្ធអំណាច និងចូលរួមក្នុងការរៀបចំអនាគតមួយប្រកបដោយចីរភាព។ ព្រឹត្តិការណ៍នេះ ត្រូវបានរួមសហការរៀបចំដោយ ក្រសួងអប់រំ យុវជន និងកីឡា អង្គការសហប្រជាជាតិប្រចាំកម្ពុជារួមមានដូចជា មូលនិធិសហប្រជាជាតិសម្រាប់ប្រជាជន (UNFPA) កម្មវិធីអភិវឌ្ឍន័សហប្រជាជាតិ (UNDP) យូនីសេហ្វ (UNICEF) ការិយាល័យឧត្តមស្នងការសង្គការសហប្រជាជាតិទទួលបន្ទុកសិទ្ធមនុស្ស (UNOHCHR) UNAIDS  កម្មវិធីស្បៀងអាហារពិភពលោក (WFP) និងទីភ្នាក់ងារអង្គការសហប្រជាជាតិផ្សេងទៀត ដៃគូអភិវឌ្ឍន៍អង្គការសង្គមស៊ីវិល បណ្តាញយុវជន និងវិស័យឯកជន។ ពិព័រ៍ណអនាគតយុវជន គឺជាស៊េរីនៃសកម្មភាពកម្រិតខ្ពស់បំផុតមួយដែលបាននាំមកនូវការជួបជុំរបស់យុវជនដើម្បីពិភាក្សាប្រកបដោយប្រឌិតញាណ និងចែករំលែកគំនិតនិងដំណោះស្រាយស្តីពីបញ្ហាគន្លឹះមួយចំនួនដែលបង្កផលប៉ះពាល់ដល់យុវជនបច្ចុប្បន្ន។ នៅទីកន្លែងពិព័រណ៍ផ្ទាល់ អ្នកចូលរួមបានសិក្សា, ជជែកដេញដោល រៀនសូត្រពីអ្នកជំនាញ និងបង្កើតបណ្តាញ។ ក្នុងផ្នែកមួយនៃពិព័រណ៍ មានវេទិការប្រឌិតញាណមួយចំនួនអនុញ្ញាតឲ្យអ្នកចូលរួមពិភាក្សាអំពីគោលដៅអភិវឌ្ឍន៍ប្រកបដោយចីរភាព (SDGs) សុខភាពផ្លូវភេទនិងបន្តពូជ សិទ្ធនិងជម្រើស សិទ្ធមនុស្ស សមភាពយេនឌ័រ ជំនាញបៃតង យុវជននិងការអប់រំ។ ពិព័រណ៍នោះដាក់វិញ្ញាសារឲ្យយុវជនបង្កើតគំនិតនិងដំណោះស្រាយ- និងបង្កើតបណ្តាញរវាងគ្នានិងគ្នា ហើយបានរកឃើញនូវដំណោះស្រាយសម្រាប់ធ្វើសកម្មភាព។ ពិព័រណ៍ ក៏បានដាក់វិញ្ញាសារឲ្យយុវជនគិតគូរពីអនាគតដែលពួកគេចង់ឃើញក្នុង “ពិភពលោកមួយដែលមានប្រជាជន៨ប៊ីលាននាក់” តាមរយៈសិល្បៈប្រឌិតញាណ និងកិច្ចសន្ទានា។ ផ្នែកមួយនៃពិព័រណ៍, “ការប្រកួតប្រជែងស្នាដៃសិល្បៈ” ត្រូវបានរៀបចំឡើង, ជាមួយនឹងពិព័រណ៍ដែលបង្ហាញពីទេពកោសល្យនៃសិល្បករវ័យក្មេង។ ការប្រកួតប្រជែងនេះ បានផ្តល់វេទិការសម្រាប់អ្នកចូលរួមបញ្ចេញទស្សនៈសម្រាប់អនាគតប្រកបដោយចីរភាពតាមរយៈសិល្បៈ។ ជ័យលាភី ត្រូវបានប្រកាសនិងទទួលរង្វាន់លើកទឹកចិត្តនៅក្នុងព្រឹត្តិការណ៍ពិព័រណ៍ផ្ទាល់, ដោយជម្រុញទឹកចិត្តយុវជនឲ្យបន្តស្វែងយល់សមត្ថភាពសិល្បៈរបស់ពួកគេ និងរួមចំណែកលើកកម្ពស់គោលដៅអភិវឌ្ឍន៍ប្រកបដោយចីរភាព និងសង្គមស្មើភាព។ សង្ខេបចំណុចសំខាន់នៃព្រឹត្តិការណ៍៖ យុវជនជាង ១០០០ នាក់ មកពីមជ្ឈដ្ឋានផ្សេងៗបានចូលរួមក្នុងពិណ័រណ៍, រួមមាន សិស្សនិស្សិត សកម្មជនយុវជន, សហគ្រិនវ័យក្មេង, និងសិល្បករ។ វេទិកាប្រឌិតញាណ- យុវជនម្នាក់ៗមានឱកាសបញ្ចេញនូវទស្សនៈរបស់ខ្លួន, រៀនសូត្រពីអ្នកជំនាញ, បង្កើតបណ្តាញ, ពិភាក្សានិងរួមចំណែករៀបចំគោលនយោបាយនិងគំនិតផ្តួចផ្តើមដែលមានផលប៉ះពាល់ដល់អនាគតពួកគេ។ “ការប្រកួតប្រជែងសិល្បៈ” បង្ហាញពីទេពកោសល្យប្រឌិតញាណរបស់សិល្បករវ័យក្មេង និងបានផ្តល់នូវវេទិកាសម្រាប់ពួកគេបញ្ចេញនូវទសន្សៈសម្រាប់អនាគតប្រកបដោយចីរភាព។ ក្នុងចំណោម ៦៨ប្រទេស, ជ័យលាភីចំនួន ១០រូប បានទទួលពាន និងរង្វាន់ជាសាច់ប្រាក់លើកទឹកចិត្តនិងសិល្បកម្មដ៏ប៉ិនប្រសប់។ ពិព័រណ៍ក៏មានតាំងនូវបញ្ជ(ស្តង់) ជាង៣០ ពីអង្គការដៃគូ, បណ្តាញយុវជន និងទីភ្នាក់ងារអង្គការសហប្រជាជាតិ, បានផ្តល់នូវ សកម្មភាពអន្តរកម្ម, សម្ភារអប់រំ, ការភ្ញាក់ផ្អើល, និងរង្វាន់ជាច្រើន។ តាមរយៈបញ្ជទាំងនោះ យុវជនបានភ្ជាប់ទំនាក់ទំនងជាមួយស្ថាប័នក្នុងស្រុកនានា បានរៀនសូត្រពីគំនិតផ្តួចផ្តើមនិងសេវាកម្មរបស់គេ ហើយបានស្វែងយល់ពីជម្រើសសក្តានុពលក្នុងការចូលរួម។ “យុវជន គឺជាអនាគតនៃប្រទេសជាតិ, ហើយចំាបាច់ណាស់ដែលយើងត្រូវវិនិយោគលើការអប់រំនិងបណ្តុះបណ្តាលពួកគេ ដើម្បីពួកគេអាចចាប់យកជំនាញដែលត្រូវការដើម្បីធ្វើឲ្យជោគជ័យក្នុងសេដ្ឋកិ្ចសតវត្សរ៍ទី២១នេះយើងត្រូវតែធ្វើការរួមគ្នាដើម្បីបង្កើតនូវបរិស្ថានសមស្របមួយក្នុងការជម្រុញការអប់រំនិងបណ្តុះបណ្តាលសម្រាប់យុវជន ធ្វើដូច្នេះ យើងអាចទទួលបាននូវធនធានមនុស្សប្រកបដោយគុណភាព និងកសាងសង្គមមួយដែលមាន អារ្យធម៌ខ្ពង់ខ្ពស់ សីលធម៌ សមធម៌ នវានុវត្តនិងបរិស្ថានមេត្រី” នេះជាប្រសាសន៍ ឯកឧត្តម ចឹក លីម អគ្គនាយករងយុវជននៃអគ្គលេខាធិការដ្ឋានក្រុមប្រឹក្សាជាតិកម្ពុជាដើម្បីអភិវឌ្ឍយុវជន ក្រសួងអប់រំ យុវជន និងកីឡា។ លោកស្រី Sandra Bernklau តំណាង UNFPA ប្រចាំកម្ពុជា និងជាតំណាងភ្នាក់ងារអង្គការសហប្រជាជាតិទាំងអស់នៅឯពិណ័រណ៍អនាគតយុវជន មានប្រសាសន៍ថា “ការទាញយកទស្សនៈពេញលេញរបស់យុវជនតម្រូវអឲ្យមានការសម្របសម្រួលនៅទីកន្លែងដែលមានសុវត្ថិភាព ច្នៃប្រឌិត និងនវានុវត្តន៍ ដែលនឹងអនុញ្ញាតឲ្យមានការចូលរួម និងការបញ្ចេញមតិរបស់យុវជនយើង។ នៅក្នុងពិភពលោកដែលមានប្រជាជន ៨ពាន់លាននាក់ដែលកំពុងប្រឈមមុខនឹងវិបត្តិអាកាសធាតុដែលកំពុងកើនឡើង និងបញ្ហាជាច្រើនទៀត តើអ្នកនឹងធ្វើអ្វីខ្លះ ដើម្បីធ្វើអោយសហគមន៍របស់អ្នកក្លាយជាកន្លែងប្រសើរជាងមុន? តើអ្នកមានការពាក់ព័ន្ទទេ? តើអ្នកកំពុងចាត់វិធានការអ្វីដែរឬទេ? ខ្ញុំសូមលើកទឹកចិត្តដល់យុវជនឲ្យចូលរួមក្នុងសកម្មភាពអភិវឌ្ឍន៍សង្គម ចូលរួមក្នុងបណ្តាញយុវជនជាផ្នែកមួយនៃដំណោះស្រាយ និងចាប់ផ្តើមធ្វើសកម្មភាព។” អ្នកចូលរួមពិព័រណ៍អនាគតយុវជន កញ្ញា ស្រី នាង អាយុ ២០ឆ្នាំ ជានិស្សិតឆ្នាំទី២ផ្នែកគណនេយ្យ នៃសកលវិទ្យាល័យវ៉ាន់ដា មានចំណាប់អារម្មណ៍៖ “ពិព័រណ៍អនាគតយុវជន មានភាពអស្ចារ្យ និងខុសប្លែកពីពិព័រណ៍ផ្សេងៗដែលខ្ញុំបានចូលរួម។ នៅស្តង់នីមួយៗ ខ្ញុំបានរៀនបន្ថែមទៀតអំពីប្រធានបទផ្សេងៗ ដូចជាការធ្វើចំណាកស្រុកដោយសុវត្ថិភាពដែលខ្ញុំមិនធ្លាប់បានដឹងពីមុនមក ក៏ដូចជាបញ្ហាកុមារ និងសេវាសុខភាព និងសង្គមផ្សេងៗទៀត។ ខ្ញុំសូមលើទឹកចិត្តយុវជនទាំងអស់យកចិត្តទុកដាក់និងឲ្យចូលរួមព្រឹត្តិការណ៍បែបនេះតាមដែលអាចធ្វើទៅបានដើម្បីស្វែងយលបន្ថែមនូវព័ត៌មានថ្មី និងបង្កើតទំនាក់ទំនងជាមួយនឹងយុវជនពីមជ្ឈដ្ឋានផ្សេងៗទៀត។” យុវជនដែលទទួលបានជ័យលាភីក្នុងការប្រកួតប្រជែងស្នាដៃសិល្បៈ ជំហ៊ានបន្ទាប់នៃសិល្បៈ លោក វ៉ាន់ វាត អាយុ២៥ឆ្នាំ មកពីខេត្តព្រៃវែង មានចំណាប់អារម្មណ៍៖ ខ្ញុំពិតជារំភើបខ្លាំងណាស់ដែលបានបង្ហាញពីសមត្ថភាពនិងជំនាញសិល្បៈដ៏របស់ខ្ញុំទៅកាន់សាធារណៈជន។ នេះគឺជាការបំផុសគំនិត និងលើកទឹកចិត្តដល់យុវជនជំនាន់ក្រោយបង្ហាញនូវជំនាញរបស់ពួកគេ។ ខ្ញុំចង់ឲ្យពួកគេយល់ថាពួកគេសំខាន់ ហើយគ្មានអ្វីដែលយើងមិនអាចធ្វើបាននោះទេ ឲ្យតែយើងបន្តព្យាយាម និងមិនបោះបង់ ធ្វើឲ្យអស់ពីសមត្ថភាព កុំភ័យខ្លាច ហើយបង្ហាញទំនុកចិត្តនិងការប្តេជ្ញាចិត្តក្នុងការសម្រេចគោលដៅរបស់អ្នក។ ខ្ញុំសង្ឃឹមថាខ្លឹមសារទាំងអស់ដែលខ្ញុំបានផ្សព្វផ្សាយដល់បណ្តាញសង្គមនឹងជំរុញទឹកចិត្តយុវជន លើកទឹកចិត្ត និងឲ្យតម្លៃមនុស្សដែលមានទេពកោសល្យនិងលើកទឹកចិត្តពួកគេឲ្យអស់ពីកំលាំងចិត្ត និងដោយការគាំទ្រ។ ពិព័រណ៍អនាគតយុវជន គឺជាព្រឹត្តិការណ៍រួមគ្នាដ៏អស្ចារ្យរបស់អង្គការសហប្រជាជាតិដែលបានផ្តល់ឲ្យយុវជននូវេទិកាសម្រាប់ពិភាក្សាបញ្ហាសំខាន់ៗដែលនឹងមានផលប៉ះពាល់ជីវិតនិងអនាគត់ពួកគេ។ ពិព័រណ៍នេះបានផ្តល់វេទិកាសម្រាប់យុវជនចូលរួម, រៀនសូត្រ, និងសហការ, ហើយបំពាក់ឲ្យពួកគេនូវឧបករណ៍និងការលើកទឹកចិត្តដែលចំាបាច់ក្នុងការធ្វើឲ្យមានភាពខុសប្លែកក្នុងសហគមន៍ដែលគេរស់នៅ និងដើម្បីតម្រែតម្រង់កម្ពុជាមួយដែលគេចង់បាន។ សម្រាប់សាកសួរព័ត៌មានលម្អិត សូមទាក់ទងលោកស្រី ស៊ូសាណា សូរិនច័ន្ទ មន្ត្រីជំនាញផ្នែកតស៊ូមតិ និងភាពជាដៃគូនៅ UNFPA តាមរយៈអ៊ីម៉ែល៖ sorinchan@unfpa.org	{ "spider_name": "businesscambodia", "scrape_at": "2025-06-14_19:40:15", "date_created": "2023-10-24T05:29:10.916Z", "category": "PR", "views": 649, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ចង់ក្លាយជា CEO ដែលមានតួនាទីខ្ពស់ និងប្រាក់ខែច្រើនជាងគេនៅក្នុងក្រុមហ៊ុន ត្រូវចេះជំនាញនិងតួនាទីអ្វីខ្លះ?	https://business-cambodia.com/articles/to-be-ceo-what-is-position-and-skill-inneed	ក្រុមហ៊ុនមួយអាចរីកចម្រើន ខ្លាំង រឹងមាំ មានស្ថេរភាព គឺអាស្រ័យលើអ្នកដឹកនាំយុទ្ធសាស្រ្តហៅថានាយកប្រតិបត្តិ (CEO) ដែលជាក្បាលម៉ាស៊ីនដ៏សំខាន់។ ដូច្នេះតើជំនាញអ្វីខ្លះដែល CEO កាន់ក្រុមហ៊ុន ហើយទទួលប្រាក់ខែខ្ពស់មួយមាន? ក្នុងនោះបើតាមទិន្នន័យពីលោក Nicolas Boucher ដែលជាអ្នកជំនាញហិរញ្ញវត្ថុបច្ចេកវិទ្យាម្នាក់បានបង្ហាញថាជា CEO គឺមានតួនាទីសំខាន់ៗ និងត្រូវមានជំនាញដូចខាងក្រោមនេះ៖   ១. ធ្វើជានាយកប្រតិបត្តិដឹកនាំក្រុមហ៊ុន៖ ការដឹកនាំក្រុមហ៊ុនមួយឱ្យមានភាពរីកចម្រើនទៅមុខលើគ្រប់ផ្នែកក្នុងក្រុមហ៊ុនទាំងមូលតាំងពី A-Z ពោលជាអ្នកផ្តល់គំនិត ជំរុញឱ្យធ្វើសកម្មភាព និងចាំផ្តល់ជំនួយទៅគ្រប់ផ្នែកទាំងអស់ក្នុងក្រុមហ៊ុន ដូចជាផ្នែកគ្រប់គ្រងផលិតផល ទីផ្សារ បុគ្គលិក ហរិញ្ញវត្ថុ ច្បាប់ វិន័យឬអតិថិជនជាដើម។   ២. បង្កើតយុទ្ធសាស្ត្រ និងការច្នៃប្រឌិត៖ ធ្វើជាអ្នកបង្កើតដាក់ចេញយុទ្ធសាស្រ្តសម្រាប់គ្រប់ផ្នែកទាំងអស់ក្នុងក្រុមហ៊ុន ប្រកបដោយស្មារតីទទួលខុសត្រូវខ្ពស់ មានភាពច្នៃប្រឌិត ថ្មី ត្រឹមត្រូវ និងអាចប្រើប្រាស់បានជាផលចំណេញ។   ៣. ជាអ្នកតំណាងឱ្យក្រុមហ៊ុន ជាមុខមាត់សាធារណៈ៖ ជាអ្នកតំណាងឱ្យក្រុមហ៊ុនទាំងមូល តាងនាមឱ្យស្ថាប័នទាំងមូល។   ៤. CEO ជាអ្នកកំណត់តម្លៃក្រុមហ៊ុន៖ ធ្វើជាអ្នកបង្កើតគុណតម្លៃឱ្យក្រុមហ៊ុនផង ជាអ្នកដាក់តម្លៃក្រុមហ៊ុនលើទីផ្សារផង។   ៥. ដើរតូនាទីជាអ្នកជំរុញការពង្រីកវិសាលភាពក្រុមហ៊ុន៖ ដើរតួជាអ្នករៀបចំឱ្យក្រុមហ៊ុនកាន់តែមានឈ្មោះល្បីសុះសាយ ពង្រីកឈ្មោះកាន់តែធំទាំងក្នុងតំបន់ និងក្រៅតំបន់។   ៦. CEO ផ្តោតលើការទិញរបស់អតិថិជន៖ ជានាយកប្រតិបត្តិត្រូវក្តាប់ឱ្យណែនបំផុតគឺចំណូលចំណាយ ការទិញ-លក់។ ដូច្នេះហើយ CEO តែងជួយរកចំណូលចូលក្រុមហ៊ុន តាមរបៀបផ្សេងៗជាច្រើន ហើយថែមទាំងជួយថែភ្ញៀវផងដែរ។   ៧. ជាអ្នកកំណត់ និងក្តោបក្តាប់ហានិភ័យរបស់ក្រុមហ៊ុន៖ ជាអ្នកដាក់តម្លៃទីផ្សារ ហើយក៏ជាអ្នកកំណត់ជោគវាសនារបស់ក្រុមហ៊ុន ក្រុមហ៊ុនរីកចម្រើនឬក្រុមហ៊ុនជួបហានិភ័យគឺលើដៃនាយកប្រតិបត្តិដែលជាអ្នកកំណត់យុទ្ធសាស្រ្ត។   ៨. តែងតែជាអ្នកអភិវឌ្ឍម៉ាកយីហោថ្មីៗ៖ ធ្វើជាប្រភពនៃគំនិតលើការកៃច្នៃ បង្កើត ជាអ្នកបំផុសឱ្យមានការអភិវឌ្ឍន៍ថ្មីៗលើយីហោក្រុមហ៊ុនឱ្យទៅកាន់ក្រុមការងារ។   ៩. ត្រូវកំណត់យុទ្ធសាស្ត្រវិនិយោគ៖ ជា CEO មិនថាជាអ្នកកាន់តំណែងក្នុងក្រុមហ៊ុនទទួលប្រាក់ខែឬជា CEO ឱ្យក្រុមហ៊ុនខ្លួនឯងនោះទេ ភាពចាំបាច់បំផុតគឺត្រូវការសាច់ប្រាក់ឱ្យមានតុល្យភាព និងអាចបង្វិលចេញចូលបាន។ ដូច្នេះហើយជា CEO ក៏មានតូនាទីក្នុងការស្វែងរកដៃគូវិនិយោគ កំណត់យុទ្ធសាស្រ្តឱ្យចំណេញ យុទ្ធសាស្រ្តវិនិយោគឈ្នះ-ឈ្នះ។   យ៉ាងណាមិញតួនាទីនឹងមុខជំនាញរបស់ CEO ម្នាក់គឺតែងមានភាពពហុជំនាញ និងទទួលខុសត្រូវលើបញ្ហាគ្រប់យ៉ាងមកពីគ្រប់ផ្នែកនៃក្រុមហ៊ុនទាំងមូល ពោល CEO ឬនាយកប្រតិបត្តិមិនមែនជាអ្នកធ្វើសកម្មភាពទាំងស្រុងនោះទេ តែជាអ្នកកំណត់យុទ្ធសាស្រ្តលើការប្រតិបត្តិសកម្មភាពទាំងស្រុងនៃក្រុមហ៊ុន៕   អត្ថបទដោយ៖ ពីង ជូអេង       ដំណឹងល្អៗ!! Business Cambodia នឹងចែកសៀវភៅ Free ៣០០០ក្បាលទាំងអស់នៅក្នុងពិព័រណ៍មុខរបរ Startup Expo 2023 ដែលនឹងធ្វើឡើងនៅថ្ងៃទី ២, ៣ ខែធ្នូ នៅ វិទ្យាស្ថានបច្ចេកវិទ្យាកម្ពុជា (សាលាតិចណូ)។   ឆ្នាំមុនយើងចែកសៀវភៅ៣០០០ក្បាល ឆ្នាំនេះចែក៣០០០ក្បាលទៀត កុំភ្លេច Mention បបួលគ្នាទៅចូលរួមពិព័រណ៍មុខរបររបស់ Baksey Media នៅថ្ងៃទី ០២-០៣ ខែធ្នូ ឆ្នាំ២០២៣ ផងណា។  ការចែកយើងនឹងបញ្ជាក់ជូនតាមឆានែលតេឡេក្រាម https://t.me/startupexpo2022 ក្នុងពេលឆាប់ៗខាងមុននេះ។	{ "spider_name": "businesscambodia", "scrape_at": "2025-06-14_19:40:15", "date_created": "2023-10-24T04:50:41.191Z", "category": "ភាពជាអ្នកដឹកនាំ", "views": 1598, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សប្បាយៗហើយសល់លុយ! ជិតដាច់ឆ្នាំហើយ មកដឹងក្បាច់សន្សំលុយសប្បាយៗហើយសល់ដើរលេងចុងឆ្នាំ	https://business-cambodia.com/articles/how-to-challenge-yourself-to-save-money	ជិតដាច់ឆ្នាំហើយប្រយ័ត្នមិនសល់លុយសម្រាប់សម្រេចគោលដៅរយៈពេលខ្លី បើអ្នកមិនខ្វល់ខ្វាយពីការសន្សំលុយ។ ការសន្សំនេះពិតជាសំខាន់ព្រោះបើគ្មានការសន្សំលុយតូចៗប្រហែលជាអ្នកមិនអាចឃើញលុយធំនោះទេ ហើយបើអ្នកមិនមានទម្លាប់សន្សំ រស់នៅនឹងជួបបញ្ហាលុយកាក់ជាមិនខាន។   ទាក់ទងនឹងការសន្សំនេះដែរ ថ្ងៃនេះ Business Cambodia សូមចែករំលែកពីក្បួនសន្សំលុយសប្បាយៗ ហើយបើអ្នកតាំងចិត្តធ្វើ អ្នកនឹងរីករាយជាមួយការសន្សំលុយហើយអ្នកនឹងសល់លុយសម្រាប់គោលដៅរយៈពេលខ្លីជាពិសេសសល់លុយដើរលេងចុងឆ្នាំ។   ក្បួនសន្សំលុយ១០០ដុល្លារក្នុងរយៈពេល៣០ថ្ងៃ ក្បួនសន្សំលុយដែលយើងណែនាំឲ្យបងប្អូននេះហៅថា” ក្បួនលុតដំខ្លួនឯងឲ្យសន្សំ១០០ដុល្លារក្នុងរយៈពេល៣០ថ្ងៃ”។ ក្បួនសន្សំលុយនេះគឺល្អសម្រាប់អ្នកដែលមិនធ្លាប់មានទម្លាប់សន្សំលុយហើយចង់ជម្នះខ្លួនឯងក្នុងការចាប់ផ្ដើមសន្សំលុយឲ្យបាន។ ហើយក្បួនសន្សំលុយនេះគឺល្អសម្រាប់អ្នករកស៊ី អ្នកលក់ដូរតាមផ្សារនិងអ្នកលក់អនឡាញដែលរកចំណូលបានប្រចាំថ្ងៃ។   វិធីសន្សំលុយ១០០ដុល្លារក្នុងរយៈពេល៣០ថ្ងៃ វិធីសាស្រ្តក្នុងការសន្សំ១០០ដុល្លារក្នុងរយៈពេល៣០ថ្ងៃ សន្សំបែបសប្បាយៗនេះអ្នកត្រូវដាក់លុយសន្សំជារៀងរាល់ថ្ងៃ។ ដំបូងអ្នកត្រូវចាប់ផ្ដើមដោយចាប់ផ្ដើមពីការដាក់សន្សំ១ដុល្លារ។ ឧទាហរណ៍ចូលខែវិច្ឆិកាខាងមុខនេះថ្ងៃទី១ អ្នកចាប់ផ្ដើមដាក់លុយសន្សំ១ថ្ងៃ១ដុល្លារ។ ដាក់លុយសន្សំ១ថ្ងៃ១ដុល្លារបាន៥ថ្ងៃ បន្ទាប់មកអ្នកអាចបង្កើនការសន្សំប្រចាំថ្ងៃដោយចាប់ផ្ដើមដំឡើងការសន្សំប្រចាំថ្ងៃដោយដាក់សន្សំ១ថ្ងៃ២ដុល្លារហើយដាក់សន្សំមួយថ្ងៃ២ដុល្លារបាន៥ថ្ងៃ អ្នកបន្តដំឡើងការសន្សំប្រចាំថ្ងៃ។   សូមមើលរូបភាពខាងក្រោមនេះទើបងាយយល់ពីក្បួនសន្សំលុយ១០០ដុល្លារក្នុងរយៈពេល៣០ថ្ងៃ។ ការសន្សំនេះប្រៀបដូចជាការលេងហ្គេមសប្បាយៗពោលគឺវាជាវិធីសាស្រ្តក្នុងការយកឈ្នះខ្លួនឯងឬលុតដំខ្លួនឯងឲ្យសន្សំលុយឲ្យសល់សម្រាប់គោលដៅរយៈពេលខ្លះ។ ចំពោះការដាក់លុយសន្សំប្រចាំថ្ងៃអ្នកអាចដាក់លុយសន្សំក្នុងស្រោមសំបុត្រឬដាក់សន្សំនៅក្នុងសៀវភៅចាត់ចែងដែលបែងចែកកញ្ចប់លុយជាផ្នែក ហើយសៀវភៅនេះអ្នកអាចទាក់ទងទិញតាមតេឡេក្រាម https://t.me/vucheang ។	{ "spider_name": "businesscambodia", "scrape_at": "2025-06-14_19:40:15", "date_created": "2023-10-24T04:49:25.600Z", "category": "ហិរញ្ញវត្ថុ", "views": 455, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ឈប់ឆ្ងល់ទៀត! មកដឹងហេតុផល៤យ៉ាង អតិថិជនឆាតសួរហើយ បែរជាស្ងាត់ទៅវិញ	https://business-cambodia.com/articles/sale-online-tips-should-know	ក្នុងសម័យបច្ចេកវិទ្យានេះ អ្វីៗកាន់តែទំនើប មិនថារបស់ប្រើប្រាស់ មិនថាការទំនាក់ទំនង ឬការលក់ដូរនោះទេ មិនចាំបាច់ជួបមុខគ្នាក៏ជជែកគ្នាបាន មិនបាច់ជួបមុខគ្នារវាងអ្នកលក់និងអ្នកទិញសោះ ក៏អាចទិញទំនិញបាន។ ប៉ុន្តែទន្ទឹមនឹងភាពងាយស្រួលនេះដែរ មានបងប្អូនអ្នកលក់អនឡាញមួយចំនួនកំពុងជួបបញ្ហា ភ្ញៀវចេះតែឆាតសួរតែមិនទិញ រួចក៏ស្ងាត់ទៅវិញ។ ទាក់ទងជាមួយបញ្ហានេះ ថ្ងៃនេះអេដមីនមកបង្ហើបមូលហេតុដែលភ្ញៀវចេះតែស្ងាត់ទៅវិញនោះគឺបណ្តាលមកពីមូលហេតុធំៗ៤។ ដោយក្នុងនោះរួមមាន៖ ១. អតិថិជនមិនជឿលើអ្នកលក់៖ ជាការពិតណាស់ ទោះផលិតផលដែលអ្នកកំពុងលក់ល្អយ៉ាងណាក៏ដោយ បើអតិថិជនមិនជឿលើអ្នកលក់ហើយ គឺចប់ហើយ។ អតិថិជនពិតណាស់ច្បាស់ជាមិនទិញផលិតផលរបស់អ្នកទេ ប្រសិនបើអតិថិជនមិនច្បាស់ជាមួយអ្នក ឬសង្ស័យលើអ្នក ហើយបើអតិថិជនចែកមើលប្រូហ្វាល់របស់អ្នក ហើយរកឃើញថា អ្នកជាមនុស្សស៊ែរតែរឿងឥតបានការ ផុសដៀមដាមគេទៀតនោះ ច្បាស់១០០ភាគរយអតិថិជនមិនទិញអ្នកទេ ព្រោះភ្ញៀវគិតថា បើអ្នកលក់ផលិតផលយ៉ាប់ប៉ុណ្នឹងហើយ ទម្រាំតែផលិតក៏យ៉ាប់ដែរ។ ២. អតិថិជនមិនជឿលើផលិតផលឬសេវាកម្ម៖ ប្រសិនបើអតិថិជនមិនជឿជាក់លើផលិតផល ឬសេវ៉ាកម្មរបស់អ្នកថា អាចជួយដោះស្រាយបញ្ហារបស់ពួកគាត់បានទេ  នោះទោះអ្នកប្រឹងឡាយ ឬផុសលក់រាប់ម៉ោង ក៏អត់បានប្រយោជន៍ដែរ ប្រៀបដូចយកអំបិលត្រូវទឹកចឹងដែរ។ ដូច្នេះដើម្បីឱ្យអតិថិជនជឿអ្នកបាន អ្នកត្រូវកសាងម៉ាក់របស់យើងឱ្យរឹងមាំ បង្ហាញលិខិតអនុញ្ញាត្តិដែលពាក់ព័ន្ធនឹងផ្លូវច្បាប់ឱ្យបានត្រឹមត្រូវ ហើយបង្ហាញថាផលិតផលរបស់យើងមិនមានសារធាតុដែលបង្ករឱ្យប៉ះពាល់ដល់សុខភាព។ ៣. ផលិតផលមិនចាំបាច់៖ ពេលខ្លះបើយើងជាអ្នកលក់មិនបានបង្ហាញនៅភាពបន្ទាន់ដល់អ្នកទិញទេ អតិថិជននឹងមានអារម្មណ៍ថា គាត់មិនចាំបាច់ចំណាយប្រាក់ទិញផលិតផលយើងនោះទេដូចពាក្យមួយឃ្លាគេលើកឡើងថា “គ្មានការឈឺចាប់ គ្មានតម្រូវការ” ដូច្នេះបើយើងជាអ្នកលក់ចង់លក់ដាច់លុុះត្រាតែយើងចេះឆ្កុះបញ្ហាអតិថិជន សួរនាំគាត់ ណែនាំគាត់ រហូតឱ្យគាត់គិតថា ចាំបាច់ណាស់ដែលគាត់ពិតជាត្រូវការផលិតផលយើង ដើម្បីទៅដោះស្រាយបញ្ហាគាត់។ ៤. ធ្វើទីផ្សារខុសអតិិថិជន៖ ការធ្វើទីផ្សារខុស វាមិនខុសអីពីយកបាយទៅបញ្ចុកគោឱ្យស៊ីនោះទេ មិនថាការប៊ូសផេកលក់ ឬការធ្វើទីផ្សារនោះទេ ជំហ៊ានដំបូងយើងត្រូវដឹងមុនគេនោះគឺរកឱ្យឃើញថា តើនណាដែលអ្នកនឹងលក់ផលិតផលឱ្យជាមុនសិន ដៅឱ្យចំ ទើបងាយស្រួលធ្វើទីផ្សារ។ ឧទាហរណ៍ជាក់ស្តែង អ្នកកំពុងលក់កាហ្វេ ដូច្នេះអ្នកត្រូវដឹងថា តើនរណាជាអតិថិជនរបស់អ្នក ជាក្មេង មនុស្សវ័យកណ្តាល ឬមនុស្សចាស់? បើជាក្មេងៗ សិស្សសាលា អ្នកត្រូូវវៃទីផ្សារ ដោយមានការលេងសើច សួរសំណួរបែបក្មេងៗចូលចិត្ត ស្តាប់ មើល និងស៊ែរបន្តជាដើម នោះអ្នកអាចទាញពួកគាត់ឱ្យស្គាល់អ្នកបានលឿន។	{ "spider_name": "businesscambodia", "scrape_at": "2025-06-14_19:40:15", "date_created": "2023-10-24T04:30:26.434Z", "category": "កំពូលអ្នកលក់", "views": 171, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ចេញរកស៊ីដំបូងៗ ចង់ស្នើលិខិតអនុញ្ញាតបើកអាជីវកម្ម នេះគឺជាតម្លៃ និងឯកសារដែលម្ចាស់អាជីវកម្មត្រូវមាន	https://business-cambodia.com/articles/business-license	សម្រាប់អ្នកទើបចេញរកស៊ីដំបូងៗ អ្វីដែលចាំបាច់ត្រូវធ្វើគឺការដាក់លិខិតស្នើអនុញ្ញាតបើកអាជីវកម្ម ដើម្បីផ្តល់ភាពស្របច្បាប់ដល់ម្ចាស់អាជីវកម្ម និងការពារផលប្រយោជន៍របស់ប្រជាជនដែលទៅរកសេវាកម្ម ផលិតផលនៃអាជីវកម្មនោះ ។ ទាក់ទងទៅនឹងការដាក់លិខិតស្នើនេះក៏មានបងប្អូនយើងមួយចំនួនគាត់នៅពុំទាន់បានដឹងអំពីឯកសារចាំបាច់ដែលត្រូវមាន និង ថវិកាដែលត្រូវចំណាយលើការដាក់លិខិតស្នើផងដែរ ដូច្នេះនៅថ្ងៃនេះ ក្រុមការងារ Business Cambodia នឹងបង្ហាញនូវឯកសារនិងថវិកាដែលត្រូវចំណាយទៅលើការដាក់លិខិតស្នើអនុញ្ញាតបើកអាជីវកម្មសម្រាប់អ្នកចេញរកស៊ីថ្មីៗ។     ១.ស្តង់ដារសេវា   លិខិតអនុញ្ញាតធ្វើអាជីវកម្ម សេវាកម្មពាណិជ្ជកម្ម តម្លៃសេវាជាក់លាក់ ៖ ២៥ ០០០ រៀល រយៈពេលអតិបរមា ៖ ០៧ថ្ងៃ (ថ្ងៃធ្វើការ) សុពលភាព ៖ ១ឆ្នាំ   ២.តម្រូវការឯកសារ ដើម្បីទទួលបានសេវា   ដើម្បីទទួលបានសេវាលិខិតអនុញ្ញាតធ្វើអាជីវកម្ម សេវាកម្មពាណិជ្ជកម្ម អ្នកប្រើប្រាស់សេវាត្រូវយកភ្ជាប់មកជាមួយនូវឯកសារដូចខាងក្រោម ៖ អត្តសញ្ញាណប័ណ្ណ ឬលិខិតឆ្លងដែន(បើជាជនបរទេស) របស់អ្នកស្នើសុំថតចម្លងចំនួន ១ច្បាប់ ជីវប្រវត្តិសង្ខេប ចំនួន១ច្បាប់ រូបថតចំពីមុខ 4x6 ចំនួន២សន្លឹក ប័ណ្ណប៉ាតង់ថតចម្លង (បើមាន) ចំនួន១ច្បាប់ តំណលីងសម្រាប់ទាញយកឯកសារ ៖ https://www.service.gov.kh     ដោយឡែកសម្រាប់នីតិវិធីនៃការផ្តល់សេវាលិខិងអនុញ្ញាតធ្វើអាជីវកម្ម សេវាកម្មពាណិជ្ជកម្ម មានចំនួន ១៦ដំណាក់កាលដូចខាងក្រោម ៖ ១. អតិថិជនដាក់ពាក្យស្នើសុំសេវានៅមន្ត្រីផ្តល់ទទួលព័ត៌មានដែលនៅផ្នែកជួរមុខ ២. អតិថិជនទទួលបង្កាន់ដៃទទួលពាក្យពីមន្ត្រីផ្តល់ព័ត៌មាន ៣. មន្ត្រីផ្តល់ទទួលព័ត៌មានបញ្ជូនពាក្យស្នើសុំទៅបេឡាករ ៤. អតិថិជនអញ្ជើញទៅបងប្រាក់ថ្លៃសេវានៅបេឡាករ ៥. អតិថិជនទទួលបង្កាន់ដៃបង់ប្រាក់ថ្លៃសេវា ៦. មន្ត្រីផ្តល់ទទួលព័ត៌មានបញ្ជូនពាក្យស្នើសុំទៅប្រធានការិយាល័យ ៧. ប្រធានការិយាល័យបញ្ជូនទៅមន្ត្រីបច្ចេកទេសដែលនៅផ្នែកជួរក្រោយ ៨. មន្ត្រីបច្ចេកទេសធ្វើដំណើរទៅទីតាំងស្នើសុំដើម្បីពិនិត្យនិងវាយតម្លៃ ៩. មន្ត្រីបច្ចេកទេសត្រូវធ្វើរបាយការណ៍បន្ទាប់ពីពិនិត្យនិងវាយតម្លៃរួច ១០. បញ្ជូនរបាយការណ៍មកប្រធានការិយាល័យ ១១. ប្រធានការិយាល័យដាក់របាយការណ៍ជូនអភិបាលរងដើម្បីពិនិត្យបន្ត ១២. បន្តដាក់របាយការណ៍ជូនអភិបាលដើម្បីពិនិត្យនិងសំរេចចុងក្រោយ ១៣. មន្ត្រីរដ្ឋបាលក្រុង ស្រុក ខណ្ឌ ធ្វើការចុះលេខ ១៤. បញ្ជូនអាជ្ញាប័ណ្ណទៅប្រធានការិយាល័យបន្ទាប់ពីចុះលេខរួច ១៥. បញ្ជូនអាជ្ញាប័ណ្ណបន្តទៅមន្ត្រីផ្តល់ទទួលព័ត៌មានដែលនៅផ្នែកជួរមុខ ១៦. ផ្តល់អាជ្ញាប័ណ្ណដែលជាលទ្ធផលជូនអតិថិជន។ គួរបញ្ជាក់ផងដែរថា សម្រាប់ទីតាំងដាក់លិខិតស្នើបងប្អូនអាចទៅ ក្រសួង / ស្ថាប័នផ្ដល់សេវា ច្រកចេញចូលតែមួយដែលនៅតាមស្រុក ខណ្ឌ ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-24T04:05:48.221Z", "category": "ចាប់ផ្តើមអាជីវកម្ម", "views": 1281, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
២០២៣ ពិបាករកចំណូល! នេះជារឿងសំខាន់៣ ដែលអ្នកត្រូវធ្វើ ដើម្បីអាចបង្កើតលុ.យបន្ថែមបាន	https://business-cambodia.com/articles/3-things-do-quickly-to-make-money	បម្រែបម្រួលនៃសេដ្ឋកិច្ច ពិតជាអាចជះឥទ្ធិពលយ៉ាងខ្លាំងទៅលើរបៀបរស់នៅរបស់មនុស្សគ្រប់រូបនៅលើសាកលលោក ហើយចំណូលរបស់ពួកគេភាគច្រើននឹងធ្លាក់ចុះនៅពេលដែលសេដ្ឋកិច្ចដំណើរការមិនសូវល្អ។   ស្របពេលដែលពិបាករកចំណូល នៅក្នុងឆ្នាំ២០២៣ លោកអ្នកគួរតែប្រញាប់ធ្វើរឿងសំខាន់ទាំង៣ខាងក្រោមនេះ ដើម្បីអាចបង្កើតលុយបន្ថែមសម្រាប់ផ្គត់ផ្គង់ជីវភាព៖   ១. ពង្រឹងជំនាញលើការងារប្រចាំថ្ងៃ ដើម្បីបានកើនប្រាក់ចំណូល សម្លឹងមើលថាតើខ្លួនឯងនៅខ្វះអ្វីទៀត តើនៅកន្លែងធ្វើការត្រូវការជំនាញអ្វីបន្ថែមទេ។ តើក្រុមហ៊ុនមានលក្ខខណ្ឌល្អអ្វីសម្រាប់បុគ្គលិកដែលមានជំនាញពិសេសបន្ថែមដែរឬទេ? បើសិនជាក្រុមហ៊ុនរបស់អ្នកមាន KPI ដែលអាចឱ្យបុគ្គលិកមានឱកាសបង្កើតចំណូលតាមវិធីសាស្រ្តផ្សេងៗ បន្ថែមពីលើប្រាក់ខែ ចូរខំធ្វើវាឱ្យបានគ្រប់មុខ ដើម្បីបង្កើនចំណូល។ កុំធ្វើការខ្លាចហត់ មានឱកាសត្រូវតែចាប់យក ១ខែ៣០ថ្ងៃដូចគ្នា តែបើមានសកម្មភាពខុសគ្នា លទ្ធផលក៏មិនដូចគ្នាដែរ។   ២. រៀនជំនាញធ្វើវីដេអូ សម័យនេះមនុស្សភាគច្រើនសុទ្ធតែចូលចិត្តមើលវីដេអូ ដូច្នេះហើយការចេះធ្វើវីដេអូ ចាត់ទុកថាអ្នកមានឱកាសពិសេសមួយ ដើម្បីបង្កើនចំណូល។ អាចចាប់ផ្ដើមពីការធ្វើអ្វីដែលអ្នកចូលចិត្ត បង្កើតប្រធានបទដែលមានឥទ្ធិពលជាវិជ្ជមានទៅកាន់សង្គម ដូចជាចែករំលែកចំណេះដឹងក្នុងការគ្រប់គ្រងលុយកាក់, ចំណេះដឹងពាក់ព័ន្ធនឹងការគ្រប់គ្រងពេលវេលា, ទម្លាប់ធ្វើការល្អៗ, របៀបធ្វើដំណើរកំសាន្ត, របៀបធ្វើម្ហូប ដែលប្រធានបទទាំងអស់ហ្នឹង សុទ្ធតែល្អៗ។     កុំនិយាយថាមិនចេះធ្វើវីដេអូ ព្រោះថាវាជារឿងដែលរៀនបាន ហើយក៏មានគេបើកវគ្គបង្រៀងដែរ បើមិនចេះទៅរៀនទៅ។ ហើយកុំនិយាយថាអត់កាមេរ៉ាថត ព្រោះមានតែទូរស័ព្ទ១គ្រឿងក៏ថតបានដែរ ហេតុនេះចូរចាប់ផ្ដើមជាមួយអ្វីដែលអ្នកមាន។   ៣. លះភាពខ្មាសអៀន ហ៊ានចេញមុខ ព្រោះវាល្មមដល់ពេលដែលអ្នកយកឈ្នះភាពភ័យខ្លាចរបស់ខ្លួនឯងហើយ។ បើរឿងដែលអ្នកធ្វើនោះមិនខុសច្បាប់ មិនបំពានអ្នកដទៃទេ ឆាប់ធ្វើវាទៅ។ ប្រាប់ខ្លួនឯងថាយកឈ្នះភាពភ័យខ្លាចរបស់ខ្លួនឯងអាចធ្វើឱ្យយើងកាន់តែរីកចម្រើន វាមិនដល់ថ្នាក់ស្លាប់ទេធ្វើទៅ កុំខ្លាចអី។   សូមជម្រាបផងដែរថា ដើម្បីអាចបង្កើតចំណូល គឺទាមទារឱ្យយើងដើរឱ្យទាន់សម័យកាល យល់ពីតម្រូវការរបស់មនុស្ស នៅពេលដែលអ្នកអាចបំពេញភាពខ្វះខាតរបស់មនុស្សបាន អ្នកប្រាកដជាអាចបង្កើតលុយបាន។ ហេតុនេះហើយ បើឃើញរឿងដែលគួរធ្វើហើយ ឆាប់ធ្វើវាទៅកុំចាំរហូតដល់ហួសពេល កុំខ្លាចរហូតដល់បាត់បង់ឱកាស រឿងលំបាកៗសុទ្ធតែអាចជំនះបាន ដរាបណាវាមិនអាចធ្វើឱ្យអ្នកស្លាប់គ្មានអ្វីត្រូវខ្លាចវាទេ៕     អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:15", "date_created": "2023-10-24T03:44:56.357Z", "category": "ហិរញ្ញវត្ថុ", "views": 2418, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
សញ្ញាល្អ! ចិន សន្យាផ្សព្វផ្សាយពីសក្តានុពលខេត្ត១នៅកម្ពុជា និងជ្រើសរើសអ្នកវិនិយោគសមស្របមកវិនិយោគ	https://business-cambodia.com/articles/china-promises-to-select-suitable-investors-to-invest	គណ:ប្រតិភូខេត្តលាវនីញ ប្រទេសចិន បានសន្យាជួយផ្សព្វផ្សាយពីសក្តានុពលរបស់ខេត្តព្រះសីហនុ និងជ្រើសរើសអ្នកវិនិយោគសមស្រប មកវិនិយោគនៅខេត្តព្រះសីហនុ ។នេះជាប្រសាសន៍លើកឡើងរបស់លោក Wang Mingyu (វ៉ាង មីងយូ) អនុប្រធានគណៈកម្មា ធិការខេត្ត សភានយោបាយប្រជាជនចិន នៃខេត្តលាវនីញ ប្រទេសចិន។   ការលើកឡើងរបស់ អនុប្រធានគណៈកម្មាធិការ ខាងលើ ធ្វើឡើង នៅក្នុងជំនួបពិភាក្សាជួបសម្តែងការគួសម និងពិភាក្សាការងារជាមួយ ឯកឧត្តម គួច ចំរើន អភិបាល នៃគណៈអភិបាលខេត្តព្រះសីហនុ កាលពីថ្ងៃទី២៣ ខែតុលា ឆ្នាំ២០២៣ កន្លងទៅនេះ។     នៅក្នុងជំនួបខាងលើនេះផងដែរ ឯកឧត្តម អភិបាលខេត្តព្រះសីហនុ ក៏បង្ហាញពីស្ថានភាពភូមិសាស្ត្រខេត្តព្រះសីហនុមានប្រហាក់ប្រហែលគ្នាជាមួយខេត្តលាវនីញជាខេត្តតំបន់ឆ្នេរប្រវែង ១៧៥គីឡូម៉ែត្រ មានកោះចំនួន ៣០ មានកំពង់ផែទឹកជ្រៅ ស្រូបការដឹកជញ្ជូនក្នុងរង្វង់ ៧០ភាគរយ នៃទំនិញចេញ-ចូលកម្ពុជា ។ រាជរដ្ឋាភិបាលកំពុងពង្រីកកំពង់ផែនៅឆ្នាំ២០២៥ អាចឱ្យនាវាមានជម្រៅទឹក ១៤,៥០ម៉ែត្រចូលចត និងឆ្នាំ២០២៩ អាចឱ្យនាវាមានជម្រៅទឹក ១៦,៥០ម៉ែត្រចូលចតបាន ហើយនាវានៅជុំវិញពិភពលោក ៩០ភាគរយចូលចត ។ ខេត្តមានព្រលានយន្តហោះអន្តរជាតិធ្វើទំនើបកម្ម មានផ្លូវរត់ប្រវែង ៣ ៣០០ម៉ែត្រ កំពុងបន្តសាងសង់ស្ថានីយអ្នកដំណើរ។   ឆ្លៀតក្នុង ឲ្យកាសនោះផងដែរ លោកប្រធានគណ:ប្រតិភូ ក៏បានសន្យាជួយផ្សព្វផ្សាយពីសក្តានុពល របស់ខេត្តព្រះសីហនុ និងជ្រើសរើសអ្នកវិនិយោគសមស្រប មកវិនិយោគនៅខេត្តព្រះសីហនុ មិនត្រឹមតែអ្នកវិនិយោគនៅខេត្តលាវនីញទេ យើងនឹងបន្តផ្សព្វផ្សាយដល់អ្នកវិនិយោគនៅខេត្តផ្សេងទៀត ក្នុងប្រទេសចិន ។   ឯកឧត្តម អភិបាលខេត្តព្រះសីហនុ បានបញ្ជាក់ថា រាជរដ្ឋាភិបាលកម្ពជា បានកំណត់ខេត្តព្រះសីហនុ ជាតំបន់សេដ្ឋកិច្ចពិសេសគំរូពហុបំណង ក្នុងគោលដៅប្រើប្រាស់ដីធ្លី និងតម្រង់ទិសខេត្តព្រះសីហនុ ជាតំបន់សេដ្ឋកិច្ចពិសេស ។ បច្ចប្បន្នខេត្តព្រះសីហនុ មានតំបន់សេដ្ឋកិច្ចពិសេសតូចៗចំនួន១០ រាជរដ្ឋាភិបាលជួយសម្រួល ផ្តល់ភាពងាយស្រួលដល់អ្នកវិនិយោគ គោលនយោបាយសម្រាប់អ្នកវិនិយោគ និងទាក់ទាញទេសចរ ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-24T03:39:07.874Z", "category": "អចលនទ្រព្យ", "views": 939, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ចំណុចចំណេញ-ខាត ៣ ដែលអ្នកចង់ទិញផ្ទះលើអាកាសមិនត្រូវមើលរំលង បើមិនចង់កប់លុយចោល	https://business-cambodia.com/articles/bouy-sovannra-	ខុនដូ ឬផ្ទះលើអាកាស បច្ចុប្បន្នមានការអភិវឌ្ឍច្រើនគួរឲ្យកត់សម្គាល់ ពិសេសនៅរាជធានីភ្នំពេញ ខេត្ដព្រះសីហនុ និងបណ្ដាលខេត្ដសំខាន់ៗមួយចំនួនទៀត។ ការកើនឡើងនេះ ដោយសារទំនោនៃការរស់នៅខុនដូ ចាប់ផ្ដើមមានភាពពេញនិយម ព្រោះមានភាពងាយស្រួលក្នុងការរស់នៅ សុវត្ថិភាព ទីតាំងក្នុងក្រុងជិតកន្លែងធ្វើការ ផ្សារទំនើប សាលារៀន មន្ទីរពេទ្យជាដើម។ ហើយមួយវិញទៀតខុនដូ គឺអាចដាក់ជួលបានតម្លៃថ្លៃជាងអចលនទ្រព្យដទៃផ្សេងទៀតផងដែរ។   ប៉ុន្ដែបើយើងមិនធ្លាប់មានបទពិសោធន៍ក្នុងការទិញ ឬវិនិយោគខុនដូនេះពីមុនមក តើយើងគួរធ្វើបែបណាមុននឹងសម្រេចចិត្ដដកលុយរាប់ម៉ឺនដុល្លារទៅទិញដើម្បីកុំឲ្យជួបហានិភ័យ ឬកប់លុយចោលពេល?     តាមការលើកឡើងពីលោក ប៊ុយ សុវណ្ណរ៉ា នាយកផ្នែកលក់ នៃក្រុមហ៊ុន ភ័ញធើ ប្រផឹធី និងជាអ្នកជំនាញក្នុងវិស័យខុនដូនេះបានលើកឡើងចំណុចសំខាន់ ៣ ដែលអ្នកស្វែងរកទិញខុនដូមិនត្រូវមើលរំលង និងពិនិត្យឲ្យបានច្បាស់ បើចង់ទិញខុនដូឲ្យបានត្រឹមត្រូវ មិនជួបហានិភ័យទៅថ្ងៃក្រោយ។ ដោយក្នុងនោះលោកបានលើកឡើងដូចខាងក្រោម៖   ១. អ្នកត្រូវប្រាកដចិត្តថាខុនដូដែលអ្នកទិញ អភិវឌ្ឍដោយអ្នកដែលមានបទពិសោធន៍ និងមានធនធានគ្រប់គ្រាន់ដើម្បីបញ្ចប់គម្រោង បើមិនដូច្នោះទេ អ្នកនឹងជួបហានិភ័យដូចដែលអ្នកបានឃើញកន្លងមក។   ២. តម្លៃនិងការបង់ប្រាក់ជាអ្វីដែលអតិថិជនមួយចំនួនធំតែងតែយកមកធ្វើជាហេតុផលចម្បងក្នុងការសម្រេចចិត្ត តែផ្ទុយទៅវិញ អ្នកអភិវឌ្ឍ និងបរិយាកាសទៅវិញទេដែលសំខាន់នោះ។   ៣. បរិយាកាសជុំវិញនៃខុនដូ នឹងជួយកំណត់ជោគវាសនានៃការវិនិយោគរបស់អ្នក។ ពេលដែលខុនដូរបស់អ្នកស្ថិតក្នុងទីតាំងដែលមានភាពប្រណិត និងថ្លៃថ្នូរ នោះគុណតម្លៃនៃខុនដូរបស់អ្នកនឹងកើនឡើងដោយមិនដឹងខ្លួន មិនត្រឹមតែមានអ្នកចាំទិញខុនដូរបស់អ្នកវិញនោះទេ ថែមទាំងមនុស្សជាច្រើនកំពុងចាំជួលខុនដូរបស់អ្នក។   សម្រាប់លោកអ្នកដែលចង់ដឹងព័ត៌មានទាក់ទងនឹងការទិញ-លក់ខុនដូ ឬត្រូវការគម្រោងខុនដូដែលល្អ អាចធ្វើការទំនាក់ទំនងទៅកាន់លោក ប៊ុយ សុវណ្ណារ៉ា បានតាមរយៈ Telegram៖ 070 704 070 និងលេខទូរស័ព្ទ៖ 012 277 322 ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-24T02:37:38.380Z", "category": "អចលនទ្រព្យ", "views": 496, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
រដ្ឋបាលខេត្តកំពង់ស្ពឺ នឹងផ្តល់កន្លែងស្នាក់នៅ ដោយឥតគិតថ្លៃ ដល់បេក្ខជនដែលត្រូវប្រឡងបាក់ឌុប	https://business-cambodia.com/articles/kompong-speu-province-free-stay-for-bacll-exam	យោងតាមសេចក្តីជូនដំណឹងរបស់រដ្ឋបាលខេត្តកំពង់ស្ពឺនៅថ្ងៃទី២១ ខែតុលា បានឱ្យដឹងថារដ្ឋបាលខេត្តនឹង រៀបចំទីកន្លែងស្នាក់នៅ និងផ្ញើ កង់ ម៉ូតូ ដោយឥតគិតថ្លៃ ដល់បេក្ខជនដែលត្រូវប្រឡងសញ្ញាបត្រមធ្យមសិក្សាទុតិយភូមិ (បាក់ឌុប) ឆ្នាំ២០២៣នៅទូទាំងខេត្តកំពង់ស្ពឺ ដែលត្រូវនឹងសម័យប្រឡងថ្ងៃទី០៦ ខែវិច្ឆិកា ខាងមុខនេះ ។   ដោយមានកិច្ចសហការពីសហភាពសហព័ន្ធយុវជនកម្ពុជា ខេត្តកំពង់ស្ពឺ មន្ទីរអប់រំ យុវជន និងកីឡាខេត្ត ព្រមទាំងមន្ទីរ-អង្គភាព និងវត្តអារាម ដែលនៅជិតមណ្ឌលប្រឡង បានសម្របសម្រួលរៀបចំទីកន្លែងស្នាក់នៅចំនួន១៨ទីតាំង និងទទួលផ្ញើកង់-ម៉ូតូ ដោយឥតគិតថ្លៃចំនួន១១ទីតាំងក្នុងខេត្តកំពង់ស្ពឺដើម្បីជួយសម្រួលដល់ការលំបាករបស់មាតាបិតា ឬអាណាព្យាបាល និងបេក្ខជន-បេក្ខនារី។   ខាងក្រោមនេះជាទីតាំងដែលផ្តល់ការស្នាក់នៅដោយឥតគិតថ្លៃដល់បេក្ខជន-បេក្ខនារី ដែលត្រូវការស្នាក់នៅបណ្តោះអាសន្នក្នុងរយៈពេលប្រឡងបាក់ឌុបឆ្នាំសិក្សា២០២៣នេះ៖         ខាងក្រោមនេះជាទីតាំងដែលការផ្ញើកង់ម៉ូតូដោយឥតគិតថ្លៃដល់ដល់បេក្ខជន-បេក្ខនារីក្នុងរយៈពេលប្រឡងបាក់ឌុបឆ្នាំសិក្សា២០២៣នេះ៖   អាស្រ័យហេតុនេះ សូមលោក លោកស្រី ជាមាតាបិតា ឬអាណាព្យាបាល និងប្អូនៗបេក្ខជនប្រឡង ដែល មានបំណងចង់ស្នាក់នៅតាមទីកន្លែងណាមួយ សូមទំនាក់ទំនងតាមលេខទូរស័ព្ទដែលមានក្នុងលិខិតខាងលើ ដោយមានអ្នកគ្រប់គ្រងតាមទីកន្លែងនីមួយៗជាស្រេច៕   អត្ថបទដោយ៖ ពីង ជូអេង   ដំណឹងល្អៗ!! Business Cambodia នឹងចែកសៀវភៅ Free ៣០០០ក្បាលទាំងអស់នៅក្នុងពិព័រណ៍មុខរបរ Startup Expo 2023 ដែលនឹងធ្វើឡើងនៅថ្ងៃទី ២, ៣ ខែធ្នូ នៅ វិទ្យាស្ថានបច្ចេកវិទ្យាកម្ពុជា (សាលាតិចណូ)។   ឆ្នាំមុនយើងចែកសៀវភៅ៣០០០ក្បាល ឆ្នាំនេះចែក៣០០០ក្បាលទៀត កុំភ្លេច Mention បបួលគ្នាទៅចូលរួមពិព័រណ៍មុខរបររបស់ Baksey Media នៅថ្ងៃទី ០២-០៣ ខែធ្នូ ឆ្នាំ២០២៣ ផងណា។  ការចែកយើងនឹងបញ្ជាក់ជូនតាមឆានែលតេឡេក្រាម https://t.me/startupexpo2022 ក្នុងពេលឆាប់ៗខាងមុននេះ។	{ "spider_name": "businesscambodia", "scrape_at": "2025-06-14_19:40:15", "date_created": "2023-10-24T02:24:18.073Z", "category": "ព័ត៌មានថ្មីៗ", "views": 171, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ឯកឧត្ដម ស៊ុន ចាន់ថុល បង្ហាញចំណុចពិសេសរបស់កម្ពុជាសម្រាប់ការវិនិយោគទៅកាន់ក្រុមហ៊ុនដឹកជញ្ជូនជាង ៥ ពាន់	https://business-cambodia.com/articles/sun-chanthul-and-five-thousand-companies	កាលពីថ្ងៃទី២២ ខែតុលា ឆ្នាំ២០២៣ ឯកឧត្តម ស៊ុន ចាន់ថុល ឧបនាយករដ្ឋមន្ត្រី អនុប្រធានទី១ក្រុមប្រឹក្សាអភិវឌ្ឍន៍កម្ពុជា បានអញ្ជើញចូលរួមជាកិត្តិយសក្នុងវេទិកាកិច្ចសហប្រតិបត្តិការចិន-កម្ពុជា ឆ្នាំ២០២៣ របស់សម្ព័ន្ធភស្ដុភារកម្មសកល (Global Logistic Alliance) តបតាមការអញ្ជើញរបស់លោកស្រី Sun Grace ប្រធានសម្ព័ន្ធ។    វេទិកាខាងលើនេះប្រារព្វឡើងដើម្បីបង្កើនបណ្ដាញទំនាក់ទំនងជាមួយវិនិយោគិនចិន-កម្ពុជា លើវិស័យដឹកជញ្ជូននិងភស្ដុភារកម្ម ក្រោមការរៀបចំរបស់សម្ព័ន្ធភស្ដុភារកម្មសកលដែលជាសម្ព័ន្ធមានបណ្តាញក្រុមហ៊ុនដឹកជញ្ជូនច្រើនជាង ៥០០០ មកពីជាង ១៧០ប្រទេស តភ្ជាប់កំពង់ផែធំៗជុំវិញពិភពលោក។   ថ្លែងក្នុងវេទិកានេះឯកឧត្តមឧបនាយករដ្ឋមន្ត្រី បានជម្រាបជូនអំពីយុទ្ធសាស្រ្តទាក់ទាញ វិនិយោគិនរបស់កម្ពុជា តាមរយៈការបង្ហាញអំពីសន្តិភាព ស្ថិរភាពនយោបាយ ស្ថិរភាពម៉ាក្រូសេដ្ឋកិច្ច និងកំណើនសេដ្ឋកិច្ចប្រមាណ ៧%ជាប់គ្នា ក្នុងរយៈពេល២០ឆ្នាំ មុនស្ថានភាពជំងឺកូវីដ១៩។ កម្ពុជាមានធនធានមនុស្សដែលមានវ័យក្រោម២៥ឆ្នាំ រហូតដល់ ៦០% ដែលសុទ្ធសឹងជាធនធានដ៏សំខាន់សម្រាប់កិច្ចការងារវិនិយោគរបស់ក្រុមហ៊ុនបណ្ដាក់ទុននៅកម្ពុជា។   ឯកឧត្តមក៏បានគូសបញ្ជាក់ផងដែរអំពីកត្តា៣ ដែលកំណត់ភាពជោគជ័យក្នុងការវិនិយោគ រួមមាន ១). ទីតាំង(ដីធ្លី) ២). ធនធានមនុស្ស និង ៣). ទុនវិនិយោគ។ ដើម្បីឱ្យការវិនិយោគមួយជោគជ័យ កម្ពុជាបានត្រៀមរួចជាស្រេចនូវទីតាំង និងធនធានមនុស្សសម្រាប់បំពេញតម្រូវការរបស់ក្រុមហ៊ុន និងរង់ចាំតែការសម្រេចចិត្តរបស់វិនិយោគិន ក្នុងការមកបណ្ដាក់ទុនវិនិយោគនៅកម្ពុជា។ ក្នុងនោះផងដែរ ច្បាប់ក៏ជាកត្តាសំខាន់មួយចំណែក កាលពីឆ្នាំ២០២១កន្លងទៅ កម្ពុជាបានដាក់ចេញនូវច្បាប់វិនិយោគថ្មី ដែលនឹងកាន់តែផ្ដល់ភាពងាយសស្រួលក្នុងការវិនិយោគ ស្របតាមជំហរបើកចំហរទីផ្សារសេរីរបស់កម្ពុជា។ មុននឹងបញ្ចប់ ឯកឧត្តមឧបនាយករដ្ឋមន្ត្រី បានជម្រាបជូនពីផែនការយុទ្ធសាស្រ្តថ្មីៗរបស់កម្ពុជារួមមាន ផែនការមេគ្រប់ជ្រុងជ្រោយស្តីពីប្រព័ន្ធដឹកជញ្ជូនអន្តរមធ្យោបាយ និងភស្តុភារកម្ម ដែលមាន១៧៤គម្រោង ជាមួយតម្លៃសរុបប្រមាណ ៥០ពាន់លានដុល្លារអាមេរិចក្នុងផែនការ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-23T10:20:13.642Z", "category": "អចលនទ្រព្យ", "views": 241, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សេដ្ឋកិច្ចនៅតែមិនច្បាស់លាស់ ទិញមាសទុកពេលនេះល្អទេ? មកស្ដាប់ការណែនាំអ្នកស្រាវជ្រាវទីផ្សារមាស	https://business-cambodia.com/articles/is-it-good-to-buy-gold-now	បញ្ហាសេដ្ឋកិច្ចមិនច្បាស់លាស់ គួបផ្សំនឹងបញ្ហាសង្រ្គាមរវាងរុស្ស៊ីនិងអ៊ុយក្រែននិងសង្រ្គាមរវាងអ៊ីស្រាអែ លនិងប៉ាឡេស្ទីនបានធ្វើឲ្យអ្នកវិនិយោគមួយចំនួនបានចាប់ផ្ដើមចាប់អារម្មណ៍លើការវិនិយោគលើហាងឆេងមាសព្រោះមាសត្រូវបានគេចាត់ទុកជាទ្រព្យសុវត្ថិភាពអំឡុងពេលពិភពលោកជួបវិបត្តិ។   គិតត្រឹមថ្ងៃនេះហាងឆេងមាសលើទីផ្សារអន្តរជាតិបានឡើងដល់១,៩៧៧ដុល្លារក្នុងមួយអោន(ស្មើនឹង២,៣៨១ដុល្លារក្នុងមួយតម្លឹង) ពោលគឺមាសបានហក់ឡើងពី១៨២០ដុល្លារក្នុងមួយអោនមកដល់ខ្ទង់១៩៨០ដុល្លារក្រោយពីកើតមានជម្លោះរវាងអ៊ីស្រាអែលនិងប៉ាឡេស្ទីន។   បើស្ថានភាពសេដ្ឋកិច្ចនៅតែស្ថិតក្នុងភាពមិនច្បាស់លាស់និងបញ្ហាសង្រ្គាមនៅតែកើតមាន បើទិញមាសទុកអំឡុងពេលនេះល្អទេ?   ឆ្លើយតបទៅនឹងសំណួរខាងលើ លោក ទៀប សីហា ប្រធានផ្នែកស្រាវជ្រាវទីផ្សាររបស់ក្រុមហ៊ុន GFG Investment បានលើកឡើងថាចំពោះសំណួរសួរថាវិនិយោគទិញមាសទុកអំឡុងពេលនេះល្អឬអត់ អ្នកវិនិយោគត្រូវស្គាល់ខ្លួនឯងថាតើអ្នកជាអ្នកវិនិយោគរយៈពេលវែងឬវិនិយោគរយៈពេលខ្លី។ លោកបានបន្ថែមទៀតថា សម្រាប់អ្នកវិនិយោគរយៈពេលវែងពេលនេះអាចជាឱកាសល្អដែលពួកគាត់អាចវិនិយោគរយៈពេលវែងដោយផ្ដោតលើការយកផលចំណេញរយៈពេលវែង។ ត្រង់នេះដែរលោកបានបង្ហើបថាតាមរយៈការស្រាវជ្រាវរបស់GFGI អាចសន្និដ្ឋានបានថាតម្លៃមាសអាចនឹងបន្តឡើងថ្លៃរហូតដល់ឆ្នាំ២០២៤ពោលគឺឡើងថ្លៃទាំងមាសនិងប្រាក់។ យ៉ាងណាមិញសម្រាប់អ្នកវិនិយោគរយៈពេលខ្លីប្រចាំថ្ងៃ ពួកគាត់ត្រូវប្រើប្រាស់កត្តាបច្ចេកទេសមួយចំនួនដើម្បីរងចាំឱកាសទីផ្សារមាសធ្លាក់ចុះបន្តិចហើយមានឱកាសចូលទិញដើម្បីចាប់ឱកាសចំណេញរយៈពេលខ្លី។  គួរបញ្ជាក់ផងដែរថានៅប្រទេសកម្ពុជាយើងជម្រើសនៃវិនិយោគមាសមាន២សំខាន់ៗទីមួយគឺវិនិយោគទិញមាសពិតប្រាកដនៅតាមបណ្ដាតូបនិងហាងលក់មាស។ យ៉ាងណាមិញការទិញមាសពិតប្រាកដនេះអ្នកត្រូវចេះជ្រើសរើសហាងណាដែលអ្នកជឿទុកហើយម្ចាស់ហាងរកស៊ីស្មោះត្រង់។   ចំណែកជម្រើសទី២គឺវិនិយោគលើហាងឆេងមានអន្តរជាតិដែលជាការវិនិយោគលើមាសតាមរយៈទីផ្សារCFD( Contract of Difference)។ ជម្រើសនៃការវិនិយោគនេះអ្នកត្រូវសិក្សាស្វែងយល់មុននឹងវិនិយោគហើយអ្នកអាចបើកគណនីជួញដូរជាមួយក្រុមហ៊ុនឈ្មួញជើងសារឧបករណ៍និទស្សន្ទ។ ក្នុងនោះដែរ ក្រមហ៊ុន GFG Investment គឺជា ជាក្រុមហ៊ុនដែលផ្តល់សេវាប្រឹក្សាយោបល់លើការជួញដូររូបិយប័ណ្ណ និងហាងឆេងមាសអន្តរជាតិ។ ចង់ស្វែងយល់ពីការវិនិយោគលើហាងឆេងមាសអន្តរជាតិអាចទាក់ទងទៅក្រមហ៊ុន GFG Investment៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-23T09:20:00.447Z", "category": "ហិរញ្ញវត្ថុ", "views": 1659, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ស្វែងយល់ពីបច្ចេកវិទ្យាចុងក្រោយ៖ កម្មវិធី ISV Roadshow លើកដំបូងក្នុងប្រទេសកម្ពុជា	https://business-cambodia.com/articles/independent-software-vendor-isv-roadshow-	កម្មវិធីធ្វើបទបង្ហាញអំពី Independent Software Vendor (ISV) Roadshow ត្រូវបានរៀបចំឡើងដោយក្រុមហ៊ុន EZECOM សហការជាមួយក្រុមហ៊ុន AWS ដើម្បីបង្ហាញពីលក្ខណៈពិសេសនៃបច្ចេកវិទ្យាឌីជីថលរបស់ក្រុមហ៊ុន MongoDB, Trend Micro, Fortinet, Datadog និង Databricks ហើយវានឹងរួមចំណែកដល់ការរីកចម្រើនអាជីវកម្មនានា និងការអភិវឌ្ឍន៍សេដ្ឋកិច្ចរបស់ប្រទេសកម្ពុជាផងដែរ។ ក្រុមហ៊ុន EZECOM ដែលជាក្រុមហ៊ុនផ្តល់សេវាអ៊ីនធឺណិតឈានមុខគេនៅកម្ពុជា មានមោទកភាពក្នុងការប្រកាសពីកម្មវិធីធ្វើបទបង្ហាញអំពី Independent Software Vendor (ISV) Roadshow លើកដំបូងដែលមិនធ្លាប់មាននៅក្នុងប្រទេសកម្ពុជា ដែលត្រូវបានរៀបចំឡើងដោយសហការជាមួយដៃគូ Amazon Web Services (AWS) និង Independent Software Vendor (ISV) ។ កម្មវិធី ISV Roadshow បានប្រមូលផ្តុំនូវក្រុមហ៊ុនបច្ចេកវិទ្យាខ្នាតយក្សលំដាប់ពិភពលោកធំៗ ដូចជា៖ Amazon Web Services (AWS), Databricks, MongoDB, Datadog, Trend Micro និង Fortinet ដើម្បីផ្តល់ដំណោះស្រាយជាច្រើនដល់អាជីវកម្ម ក្នុងការគ្រប់គ្រងទិន្នន័យ ការវិភាគ សុវត្ថិភាពទិន្នន័យ និងការតាមដានត្រួតពិនិត្យទិន្នន័យជាដើម។ កម្មវិធីទាំងនេះ នឹងជួយដល់ក្រុមហ៊ុននានា តាមរយៈហេដ្ឋារចនាសម្ព័ន្ធឌីជីថលដ៏រឹងមាំ ដែលធានានូវការប្រើប្រាស់ទិន្នន័យប្រកបដោយសុក្រិតភាព បង្កើនប្រសិទ្ធភាពប្រតិបត្តិការ និងបង្កើនសុវត្ថិភាពតាមអ៊ីនធឺណិត។ ភាពជាដៃគូនេះ បញ្ជាក់ពីការប្តេជ្ញាចិត្តរបស់យើង ក្នុងការលើកកម្ពស់អាជីវកម្ម ការពង្រឹងបច្ចេកវិទ្យាឌីជីថល និងការជំរុញឱ្យអាជីវកម្មទទួលបានជោគជ័យនៅក្នុងបរិបទឌីជីថលដែលកំពុងវិវត្តទៅមុខយ៉ាងលឿននៅក្នុងកម្ពុជា។ កម្មវិធី ISV Roadshow នេះ បានរៀបចំឡើងនៅសណ្ឋាគារ Sun & Moon Riverside នៅថ្ងៃទី 6 ខែតុលា ឆ្នាំ២០២៣ ហើយរបៀបវារៈសំខាន់ៗនៃកម្មវិធីនេះរួមមាន ការធ្វើបទបង្ហាញអំពីបច្ចេកវិទ្យាឌីជីថល ដើម្បីជួយឱ្យក្រុមហ៊ុនក្នុងស្រុកអាចស្វែងយល់ពីរបៀបដែលបច្ចេកវិទ្យាឌីជីថលទាំងនេះ អាចយកមកប្រើប្រាស់ដើម្បីជំរុញឱ្យស្ថាប័នរបស់ខ្លួនកាន់តែទទួលបានជោគជ័យ គន្លឹះសំខាន់ៗក្នុងការការពារសុវត្ថិភាពហេដ្ឋារចនាសម្ព័ន្ធបច្ចេកវិទ្យាព័ត៌មាន និងអនុលោមស្របច្បាប់។ នៅក្នុងកម្មវិធី ISV Roadshow នេះ អ្នកជំនាញបច្ចេកវិទ្យាឌីជីថលជាច្រើន បានចែករំលែកបទពិសោធន៍ល្អៗទាក់ទងទៅនឹងយុទ្ធសាស្ត្រនានា ដែលអាចយកទៅអនុវត្តបាន ដើម្បីបង្កើនយុទ្ធសាស្ត្របច្ចេកវិទ្យាព័ត៌មាន និងបង្កើនការរីកលូតលាស់នៃអាជីវកម្មផងដែរ។ លោកស្រី Yuni Lee Heathcote អគ្គនាយិកា ក្រុមហ៊ុន Ezecom បានមានប្រសាសន៍ថា «នេះពិតជាព្រឹត្តិការណ៍ឌីជីថលដំបូងគេបង្អស់សម្រាប់ប្រទេសកម្ពុជា ដែលរំពឹងថានឹងផ្តល់អត្ថប្រយោជន៍ដល់វិស័យសាធារណៈ និងវិស័យឯកជននៅក្នុងប្រទេសកម្ពុជា តាមរយៈការជួយឱ្យក្រុមហ៊ុនក្នុងស្រុកប្រើប្រាស់សេវាកម្មក្លោដកាន់តែប្រសើរឡើង»។ «តាមរយៈការប្រមូលផ្តុំក្រុមហ៊ុនផ្គត់ផ្គង់ដំណោះស្រាយបច្ចេកវិទ្យាឌីជីថលដ៏ល្អបំផុត យើងសង្ឃឹមថានឹងជួយក្រុមហ៊ុនក្នុងស្រុកឱ្យទទួលបានសុវត្ថិភាពអ៊ិនធឺណិត ប្រសិទ្ធភាព និងប្រតិបត្តិការអាជីវកម្មកាន់ល្អប្រសើរឡើង តាមរយៈការប្រើប្រាស់ហេដ្ឋារចនាសម្ព័ន្ធព័ត៌មានវិទ្យាដ៏រឹងមាំរបស់ខ្លួន។ កម្មវិធី ISV Roadshow នេះ នឹងជំរុញទាំងវិស័យសាធារណៈ និងឯកជន អោយបានប្រើប្រាស់ប្រព័ន្ធឌីជីថលកម្រិតខ្ពស់»។ លោកស្រី Yuni Lee Heathcote អគ្គនាយិកា ក្រុមហ៊ុន Ezecom មានប្រសាសន៍បន្ថែមទៀតថា «តម្រូវការសុវត្ថិភាពលើបណ្តាញអ៊ិនធឺណិតទាំងវិស័យសាធារណៈ និងឯកជន ដែលជាក្រុមហ៊ុន និងស្ថាប័ននានាកំពុងមានតម្រូវការខ្ពស់ ដោយគេតែងតែសង្កេតឃើញថាមានការបាត់បង់ទិន្នន័យ ខាតបង់ពេលវេលា ធ្វើឱ្យខូចកេរ្តិ៍ឈ្មោះស្ថាប័នរបស់ខ្លួន និងរំខានដល់ផលិតភាពអាជីវកម្ម ដោយសារទិន្នន័យត្រូវបានបែកធ្លាយ ឬក្រុមចោរលួចយក» ។ «តាមរយៈការបង្ហាញពីភាពជាដៃគូ និងដំណោះស្រាយបច្ចេកវិទ្យាឌីជីថលរបស់ក្រុមហ៊ុន AWS យើងសង្ឃឹមថា យើងនឹងជួយឱ្យក្រុមហ៊ុននានាជៀសផុតពីការខាតបង់ប្រាក់ដ៏ច្រើនសន្ធឹកសន្ធាប់ ឬបញ្ហានានាដែលកើតឡើងដោយមិនដឹងខ្លួន»។ យោងតាមរបាយការណ៍ឆ្នាំ 2020 នៅក្នុងកាសែត Washington Post ដោយដកស្រង់របាយការណ៍របស់មជ្ឈមណ្ឌលយុទ្ធសាស្ត្រនិងការសិក្សាជាសកល និងក្រុមហ៊ុនសន្តិសុខកុំព្យូទ័រ McAfee បានលើកឡើងថា ការខាតបង់ដែលកើតឡើងពីការវាយប្រហារតាមអ៊ីនធឺណិតក្នុងឆ្នាំ 2020 គឺមានការកើនឡើង ហើយកើនឡើងស្ទើរតែទ្វេដងនៃចំនួនដែលបាត់បង់ចំពោះឧក្រិដ្ឋកម្មតាមអ៊ីនធឺណិតក្នុងឆ្នាំ 2018។ លើសពីនេះ របាយការណ៍ដដែលបានបញ្ជាក់ថា ការវាយប្រហារក្នុងទម្រង់ ransomware ជាមធ្យមធ្វើឱ្យប្រព័ន្ធបច្ចេកវិទ្យារបស់ក្រុមហ៊ុនមួយស្ថិតនៅក្រៅបណ្តាញរហូតដល់ 18 ម៉ោង ហើយរបាយការណ៍នេះក៏បានបញ្ជាក់ផងដែរថា ការចំណាយជាមធ្យមរបស់ស្ថាប័ន ពីការរំខានដែលបណ្តាលមកពីការវាយប្រហារតាមអ៊ីនធឺណិតបែបនេះ អាចធ្វើអោយក្រុមហ៊ុនខាត់បង់អស់រាប់រយពាន់ ហើយវិស័យហិរញ្ញវត្ថុ និងសុខាភិបាល គឺជាគោលដៅធំជាងគេដែលឧក្រិដ្ឋជនតាមអ៊ីនធឺណិតផ្តោតការវាយប្រហារ។ កម្ពុជាក៏អាចជាគោលដៅមួយនៃការវាយប្រហារបែបនេះដែរ ដែលអាចធ្វើឱ្យក្រុមហ៊ុនក្នុងស្រុកខាតបង់ប្រាក់រាប់លានដុល្លារតាមរយៈការបាត់បង់ផលិតភាពអាជីវកម្ម ក៏ព្រោះតែដំណើរការបច្ចេកវិទ្យារអាក់រអួល។ ដូចគ្នានេះផងដែរ យោងតាមអ្នកជំនាញផ្នែកសន្តិសុខតាមអ៊ីនធឺណិត Trend Micro ចាប់តាំងពីឆ្នាំ 2013 ការវាយប្រហារក្នុងទម្រង់ malware មានការកើនឡើង ហើយវាបានក្លាយជាវិធីទូទៅដែលប្រើដោយឧក្រិដ្ឋជនតាមអ៊ីនធឺណិត។ នៅប្រទេសរុស្ស៊ីក្នុងឆ្នាំ 2014 ឧក្រិដ្ឋជនតាមអ៊ីនធឺណិតបានលួចប្រាក់ចំនួន 25 លានដុល្លារពីវិស័យ ហិរញ្ញវត្ថុរបស់ប្រទេសនេះ ដោយយកម៉ាស៊ីន ATMs ជាគោលដៅសម្រាប់ការវាយប្រហារ។ ហើយកម្មវិធីដែលងាយរងគ្រោះផ្សេងទៀត រួមមាន ប្រព័ន្ធទូទាត់ប្រតិបត្តិការលក់ (Point of Sale) ក៏ជាគោលដៅសំខាន់ក្នុងការវាយប្រហាររបស់ឧក្រិដ្ឋជនតាមអ៊ីនធឺណិតផងដែរ។ នៅកម្មវិធី ISV Roadshow អ្នកជំនាញបច្ចេកវិទ្យាឌីជីថល (Software Vendors) ដែលបានរៀបចំនាពេលថ្មីៗ នេះ លោក Kapil Jain អ្នកជំនាញផ្នែកសុវត្ថិភាព Cloud របស់ក្រុមហ៊ុន Trend Micro បានផ្តល់អនុសាសន៍លើទិដ្ឋភាពទូទៅនៃសន្តិសុខបច្ចេកវិទ្យាឌីជីថល និងការគំរាមកំហែងនានានៅក្នុងតំបន់ អាស៊ីអាគ្នេយ៍ និងប្រទេសកម្ពុជា លោកក៏បានលើកឡើងអំពីអភិបាលកិច្ច និងការអនុលោមតាមច្បាប់សម្រាប់វិស័យហិរញ្ញវត្ថុក្នុងតំបន់ និងក្នុងប្រទេសកម្ពុជាផងដែរ។ ហើយលោក Kapil ក៏បានផ្តល់ទិដ្ឋភាពទូទៅអំពីរបៀបដែលស្ថាប័ននានាអាចវាយតម្លៃហានិភ័យសុវត្ថិភាពរបស់ពួកគេបានយ៉ាងទូលំទូលាយតាមរយៈសេវាកម្មបច្ចេកវិទ្យារបស់ Amazon Web Service ជាមួយលក្ខណៈពិសេសនៃប្រតិបត្តិការការពារប្រកបដោយសុវត្ថិភាពខ្ពស់នាពេលអនាគត។ អ្នកជំនាញផ្តល់ដំណោះស្រាយបច្ចេកវិទ្យាផ្សេងទៀត ដែលមានវត្តមាននៅក្នុងកម្មវិធី ISV Roadshow រួមមានក្រុមហ៊ុន MongoDB, Databricks, Datadog និង Fortinet ។ Haley Le អ្នកគ្រប់គ្រងផ្នែកលក់នៅក្រុមហ៊ុន Databricks បានពិភាក្សាអំពីការប្រើប្រាស់ដំណោះស្រាយបច្ចេកវិទ្យា Databricks ដើម្បីជំរុញឱ្យក្រុមហ៊ុននៅក្នុងកម្ពុជាអាចប្រមូលទិន្នន័យដាក់ជាមួយគ្នានៅតែមួយកន្លែង ដើម្បីកាត់បន្ថយការចំណាយយ៉ាងច្រើនលើប្រតិបត្តិការ និងបង្កើនប្រសិទ្ធភាពប្រតិបត្តិការអាជីវកម្មរបស់ខ្លួន។ លោក Wenqian Jin, High Tech Account Executive នៅ MongoDB បានបង្ហាញដំណោះស្រាយដើម្បីជួយឱ្យក្រុមហ៊ុនខ្មែរបង្កើនផលិតភាពរបស់អ្នកអភិវឌ្ឍន៍កម្មវិធីរបស់ខ្លួន ដោយសម្រួលដល់ប្រតិបត្តិការ និងការគ្រប់គ្រងទិន្ន័យអាជីវកម្ម។ Kenneth Foo វិស្វករផ្នែកលក់នៅក្រុមហ៊ុន Datadog បានពន្យល់ពីរបៀបដែលបច្ចេកវិទ្យា Datadog អាចជួយក្រុមហ៊ុនខ្មែរ ឱ្យរកឃើញភាពមិនប្រក្រតីដោយស្វ័យប្រវត្តិ ធ្វើការត្រួតពិនិត្យរកមូលហេតុ និងការវិភាគផលប៉ះពាល់អាជីវកម្ម ដើម្បីកាត់បន្ថយភាពរអាក់រអួលនៃប្រព័ន្ធបច្ចេកវិទ្យារបស់ក្រុមហ៊ុន និងដោះស្រាយបញ្ហានានា។ លោក Jawn Lim វិស្វករប្រចាំតំបន់ នៅក្រុមហ៊ុន Fortinet បានផ្តល់ការយល់ឃើញយ៉ាងទូលំទូលាយ អំពីរបៀបដែលវិស័យហិរញ្ញវត្ថុនៅកម្ពុជា អាចប្រើប្រាស់ឧបករណ៍សុវត្ថិភាព ដើម្បីបង្កើនសុវត្ថិភាពក្រុមហ៊ុនរបស់ខ្លួន ដោយប្រើប្រាស់ដំណោះស្រាយបច្ចេកវិទ្យា Cloud។ បន្ថែមពីលើការជំរុញការធ្វើឌីជីថលភាវូបនីយកម្មនៅក្នុងព្រះរាជាណាចក្រកម្ពុជា និងការផ្តល់ដំបូន្មានល្អៗ អំពីរបៀបប្រតិបត្តិការរបស់ក្រុមហ៊ុននៅក្នុងប្រទេសកម្ពុជានាពេលអនាគត កម្មវិធី ISV Roadshow ក៏ជាឱកាសដ៏មានតម្លៃក្នុងការភ្ជាប់ទំនាក់ទំនងជាមួយអ្នកជំនាញបច្ចេកវិទ្យា និងអ្នកជំនាញផ្នែកឌីជីថលដែលមានគំនិតដូចគ្នា។ តើលោកអ្នកមិនបានចូលរួមក្នុងកម្មវិធី ISV Roadshow ដ៏អស្ចារ្យរបស់យើងដែរមែនទេ? ចូរកុំបារម្ភ លោកអ្នកនៅតែអាចមានឱកាសដើម្បីធ្វើអោយអាជីវកម្មរបស់អ្នកកាន់តែរីកចម្រើន ឆ្ពោះទៅកាន់ពិភពបច្ចេកវិទ្យាថ្មីបានដែរ។ ទទួលបានបទពិសោធន៍ថ្មីៗក្នុងការប្រើប្រាស់បច្ចេកវិទ្យាទំនើបចុងក្រោយពីក្រុមហ៊ុនធំៗដូចជា៖ MongoDB, Trend Micro, Fortinet, Datadog និង Databricks និងបច្ចេកវិទ្យាខ្ពស់ផ្សេងទៀតដូចជា DDoS ជាមួយក្រុមហ៊ុន Ezecom ឥឡូវនេះទៅ។ បង្កើនប្រសិទ្ធភាពប្រតិបត្តិការអាជីវកម្មរបស់របស់លោកអ្នកជាមួយនឹងដំណោះស្រាយបច្ចេកវិទ្យាដ៏អស្ចារ្យ ក្នុងការគ្រប់គ្រង ការវិភាគ ការបង្កើនការការពារសុវត្ថិភាព និងការត្រួតពិនិត្យទិន្នន័យបានល្អ។ ប្រើប្រាស់បច្ចេកវិទ្យាចុងក្រោយ និងបន្តនាំមុខគេក្នុងការប្រកួតប្រជែងផ្សេងៗ! ទាក់ទងមកក្រុមហ៊ុន Ezecom តាមរយៈទូរសព្ទលេខ 085 888 181 ឬចុចលីងនៅទីនេះ ដើម្បីជំរុញអាជីវកម្មឱ្យកាន់តែរីកចម្រើន ធ្វើឱ្យប្រព័ន្ធបច្ចេកវិទ្យាសុវត្ថិភាពកាន់តែល្អប្រសើរឡើងនៅលើអ៊ីនធឺណិត និងបង្កើនការប្រើប្រាស់ទិន្នន័យបានយ៉ាងទូលំទូលាយដើម្បីជំរុញឱ្យអាជីវកម្មកាន់តែរីកលូតលាស់ឥតឈប់ឈរ។	{ "spider_name": "businesscambodia", "scrape_at": "2025-06-14_19:40:15", "date_created": "2023-10-23T09:00:16.767Z", "category": "PR", "views": 110, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
អ្នករកស៊ីត្រូវដឹង! សួរសំណួរទាំង៥នេះសិន មុនសម្រេចចិត្តខ្ចីលុ.យគេ មកប្រើក្នុងអាជីវកម្ម កុំឱ្យខុស	https://business-cambodia.com/articles/5-questions-before-business-debt	អាជីវកម្មតូចធំសុទ្ធតែត្រូវប្រើប្រាស់បំណុល មិនថាក្នុងរូបភាពជាកម្ចី ឬជាមូលបត្របំណុលក៏ដោយ ដូច្នេះហើយការអាជីវកម្មមួយមានបំណុលជារឿងធម្មតាមិនមានអ្វីប្លែកទេ។ ប៉ុន្តែនៅក្នុងករណីដែលអ្នកជាម្ចាស់អាជីវកម្ម ហើយមានបំណងចង់ស្នើកម្ចីយកមកប្រើប្រាស់ អ្នកគួរសួរសំណួរទាំង៥ខាងក្រោមនេះជាមុនសិន៖   ១. តើត្រូវការលុយមកធ្វើអ្វី?   សំណួរសំខាន់បំផុតមួយដែលអ្នកគួរសួរខ្លួនឯងគឺ តើអ្នកនឹងប្រើលុយដើម្បីអ្វី។ ម្ចាស់អាជីវកម្មខ្នាតតូចថ្មីភាគច្រើនមានកំហុសក្នុងការបង្កើតប្រាក់កម្ចីអតិបរមាដោយមិនគិតពីមូលហេតុដែលពួកគេត្រូវការវាជាមុនសិន។ មុននឹងនិយាយជាមួយម្ចាស់បំណុលឬធនាគារ ត្រូវប្រាកដថាអ្នកដឹងពីមូលហេតុដែលអ្នកត្រូវការដើមទុនបន្ថែម៖ តើអ្នកត្រូវការទិញឧបករណ៍ថ្មីសម្រាប់អាជីវកម្មរបស់មែនទេ? តើអ្នកត្រូវការពង្រីកការលក់មែនទេ? តើអ្នកត្រូវការលុយពង្រីកសាខាឬ? ការដឹងពីគោលបំណងក្នុងការដកប្រាក់កម្ចីអនុញ្ញាតឱ្យអ្នកស្វែងរកជម្រើសហិរញ្ញប្បទានដ៏ល្អបំផុត។   ២. មានជម្រើសផ្សេងទេ?   នៅពេលដែលអាជីវកម្មរបស់អ្នកថ្មី អ្នកប្រហែលជាគិតថាការស្នើសុំកម្ចីអាជីវកម្មខ្នាតតូចពីធនាគារប្រពៃណី ឬសហជីពឥណទាន គឺជាមធ្យោបាយតែមួយគត់ដើម្បីទទួលបានដើមទុន។ ការពិតគឺថា មានជម្រើសជាច្រើនសម្រាប់អ្នកក្នុងការទទួលបានហិរញ្ញប្បទាន។ លើសពីការប្រមូលមូលនិធិ អ្នកក៏អាចស្នើសុំដើមទុនពីមិត្តភក្តិ ឬក្រុមគ្រួសារ ឬស្វែងរកអ្នកវិនិយោគ ដើម្បីសុំការសហការផងដែរ។ ដែលជម្រើសផ្សេងៗទាំងអស់នោះអាចជួយអ្នកឱ្យចំណេញថ្លៃការប្រាក់។   ៣. តើមានលទ្ធភាពទូទាត់កម្រិតណា?   អ្នកអាចប្រើកម្ចីជាទុន ប៉ុន្តែត្រូវដឹងថាវាក៏ជាបន្ទុកបំណុលដែលមានការប្រាក់ ដូច្នេះអ្នកត្រូវប្រាកដថាខ្លួនមានលទ្ធភាពគ្រប់គ្រាន់សម្រាប់ទ្រទ្រង់ការទូទាត់ប្រចាំខែ។ ពិនិត្យមើលថាតើអ្នកមានលំហូរសាច់ប្រាក់រឹងមាំឬអត់ អាចរ៉ាប់រងការចំណាយលើប្រាក់កម្ចីប្រចាំខែរួចឬទេ? ហើយត្រូវប្រាកដផងដែរថាវាមិនប៉ះពាល់ដល់ប្រាក់សន្សំសម្រាប់អាជីវកម្មរបស់អ្នក។   ៤. តើហិរញ្ញប្បទានប្រភេទណាដែលសមនឹងតម្រូវការ?   នៅតាមស្ថាប័នហិរញ្ញវត្ថុពីមួយទៅមួយ តែងតែមានកញ្ចប់កម្ចីខុសៗគ្នាព្រមទាំងមានលក្ខខណ្ឌប្រែប្រួលមិនដូចគ្នាឡើយ។ ហេតុនេះមុនពេលសម្រេចចិត្តស្នើកម្ចីណាមួយ អ្នកគួរសិក្សាទៅលើលក្ខខណ្ឌកម្ចីឱ្យបានច្បាស់ ដើម្បីស្វែងរកកញ្ចប់ណាមួយ ដែលល្អបំផុតសម្រាប់អាជីវកម្មរបស់អ្នក និងមានលក្ខខណ្ឌបត់បែនបានផងដែរ។   ៥. តើពិន្ទុឥណទានរឹងមាំគ្រប់គ្រាន់ទេ?   អ្នកផ្តល់ប្រាក់កម្ចីនឹងតែងតែយោងទៅលើរបាយការណ៍ឥណទានផ្ទាល់ខ្លួន និងអាជីវកម្មរបស់អ្នកនៅពេលដែលអ្នកស្នើកម្ចី។ ដូច្នេះពិន្ទុឥណទានរបស់អ្នកពិតជាមានសារៈសំខាន់ខ្លាំងណាស់ ត្រូវប្រាកដថាអ្នកជាមនុស្សដែលមានប្រវត្តិឥណទានល្អ។ អ្នកមានប្រវត្តិឥណទានល្អ ច្រើនតែអាចទទួលបានលក្ខខណ្ឌពិសេសជាអ្នកមានប្រវត្តិមិនល្អ ហេតុនេះហើយចូរតាមដានពិន្ទុឥណទានរបស់អ្នកជាប្រចាំ តាមរយៈការឆែកដោយផ្ទាល់ជាមួយនឹង CBC៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:15", "date_created": "2023-10-23T08:54:49.162Z", "category": "ហិរញ្ញវត្ថុ", "views": 276, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ដំណឹងល្អ! ស្អែកនេះមន្ទីរពេទ្យធំជាងគេនៅខ្មែរ ដែលមានអគារសរុប ១១ នឹងសម្ពោធដាក់ឲ្យប្រើប្រាស់ជាផ្លូវការ	https://business-cambodia.com/articles/techo-santepheap-national-hospital-open-tomorrow	មន្ទីរពេទ្យជាតិតេជោសន្ដិភាព ជាមន្ទីរពេទ្យដ៏ធំជាងគេនៅកម្ពុជា ដោយមានបំពាក់សម្ភារបរិក្ខារវេជ្ជសាស្ត្រទំនើបៗស្របតាមលក្ខណៈស្តង់ដារ នឹងត្រូវសម្ពោធដាក់ឲ្យប្រើប្រាស់ជាផ្លូវការនៅថ្ងៃស្អែកនេះហើយ ខណៈមន្ទីរពេទ្យនេះមានអគារសរុបដល់ទៅ១១ អគារឯណោះ។     មន្ទីរពេទ្យជាតិតេជោសន្ដិភាព ដែលស្ថិតនៅសង្កាត់គោករកា ខណ្ឌព្រែកព្នៅ រាជធានីភ្នំពេញមានចំនួន ១១អគារដែលមានអគារព្យាបាល និងសង្គ្រោះបន្ទាន់ (E) មានទំហំ ៧ ៤៨០ ម៉ែត្រការ៉េ, អគារព្យាបាលកម្រិតធ្ងន់ (H1និង H2) មានគ្រែសរុបចំនួន ៥២៧គ្រែ, អគារព្យាបាលកម្រិតស្រាល (H3,H4,H5,H6 និងH7) មានគ្រែសរុប ៨ ៩៦៩គ្រែ គ្រែបុគ្គលិកពេទ្យប្រចាំការមានចំនួន ៤៦គ្រែនិងគ្រែបុគ្គលិកស្នាក់នៅចំនួន ២០៦គ្រែ, អគារបច្ចេកទេស (T1),  អគារបច្ចេកទេស (T2),  អគារផ្គត់ផ្គង់និងព័ត៌មាន (A) មានទំហំ ២ ៨៣៥ម៉ែត្រការ៉េ, អគារស្នាក់នៅសម្រាប់បុគ្គលិក (S) មានគ្រែសរុបចំនួន ២៣៤ គ្រែ ចំណតរថយន្តមានផ្ទៃក្រឡា ៧ ០២៦ ម៉ែត្រការ៉េ ដែលអាចចតរថយន្តបានចំនួន ២១០គ្រឿង មានសួនច្បារព័ណ៌បៃតងទំហំ ៤ ៤៩០ម៉ែត្រការ៉េ។     សូមជម្រាបថា មន្ទីរពេទ្យជាតិ តេជោសន្តិភាព បានចាប់ផ្តើមដំណើរការសាងសង់កាលពីថ្ងៃទី២៨ ខែមីនា ឆ្នាំ២០២២ លើផ្ទៃដីប្រមាណ ៧.៥៨ហិកតា ហើយបញ្ចប់ការសាងសង់ និងបំពាក់បរិក្ខារនៅចុងខែមិថុនា ឆ្នាំ២០២៣កន្លងទៅ និងត្រៀមសម្ពោធឲ្យប្រើប្រាស់ជាផ្លូវការនៅវេលាព្រឹកថ្ងៃទី២៤ ខែតុលា ឆ្នាំ២០២៣ ស្អែកនេះ ក្រោមអធិបតីភាព សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-23T08:48:01.854Z", "category": "អចលនទ្រព្យ", "views": 2583, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ងាយជាងមុន! ក្រសួងកសិកម្ម បង្កើតមុខងារថ្មី ២ ជួយរកទីផ្សារឱ្យកសិករ និងលក់កសិផលខ្មែរ	https://business-cambodia.com/articles/app-khmer	ពិតជាដំណឹងល្អខ្លាំងមែនទែន ដែលថ្មីៗនេះក្រសួងកសិកម្ម រុក្ខាប្រមាញ់ និងនេសាទ បានបង្ហាញវេបសាយ ២ ដែលជួយរកទីផ្សាឱ្យកសិករ ក៏ដូចជាវេបសាយដែល ប្រមូលផ្ដុំបញ្ជីឈ្មោះផ្សារលក់បន្ថែ បញ្ជីឈ្មោះកសិករ និងក្រុមហ៊ុន ដែលមានបន្ថែសុវត្ថិភាព ទទួលស្គាល់ត្រឹមត្រូវ ងាយស្រួលបងប្អូនប្រជាពលរដ្ឋទិញទៅហូបទទួលទាន មានសុវត្ថិភាពចំពោះសុខភាព។ សម្រាប់បញ្ជីឈ្មោះនេះ បងប្អូនអាចចូលទៅមើលបាននៅលើវេសាយដែលមានឈ្មោះថា https://web.maff.gov.kh/organiclist នោះយើងនឹងឃើញមានបញ្ជីឈ្មោះផ្សារលក់បន្លែ និងផ្លែឈើសុវត្ថិភាព (GAP និង Organic) បូករួមទាំងឈ្មោះសហគមន៍ និងក្រុមហ៊ុនដាំបន្លែផងដែរ។ បន្លែសុវត្ថិភាពជាប្រភេទបន្លែដែលប្រជាកសិករដាំដុះជាទ្រង់ទ្រាយធំឬតូចទៅតាមទំហំដី។ ការដាំដុះនោះមានការប្រើប្រាស់ថ្នាំបាញ់សម្លាប់សត្វល្អិតផ្សេងៗ តែធ្វើឡើងតាមលក្ខណៈ បច្ចេកទេសត្រឹមត្រូវស្តង់ដា នៃការណែនាំច្បាស់លាស់ ហើយកសិករបន្លែសុវត្ថិភាព ទទួល បានការបណ្តុះបណ្តាលត្រឹមត្រូវពីអ្នកជំនាញកសិកម្ម។ បន្លែដែលទទួលស្គាល់ថាជាបន្លែ សុវត្ថិភាព លុះត្រាតែបានទទួលវិញ្ញាបនបត្របញ្ជាក់ជាប្រភេទបន្លែបានអនុវត្តកសិកម្មល្អ (GAP) ពីក្រសួងកសិកម្ម រុក្ខាប្រមាញ់ និងនេសាទ។ ជាមួយគ្នានោះដែរ ដើម្បីជួយឲ្យប្រជាកសិករខ្មែរងាយស្រួលនៅក្នុងការស្វែងទីផ្សារលក់កសិផលរបស់ពួកគាត់ឲ្យបានឆាប់រហ័ស ហើយមានតម្លៃសមរម្យ ក៏ដូចជាការលើកទឹកចិត្តដល់ប្រជាកសិករខ្មែរឲ្យខិតខំប្រឹងប្រែងផលិតកសិផលឲ្យបានកាន់តែច្រើនបន្ថែមទៀតផងដែរនោះ ក្រសួងរុក្ខាប្រមាញ់និងនេសាទបានបង្កើតនូវកម្មវិធីថ្មីមួយនៅលើទូរស័ព្ទដៃដែលមានឈ្មោះថា “កម្មវិធីទីផ្សារកសិកម្មកម្ពុជា” ឬម្យ៉ាងទៀតថា “CamAgriMarket” ។ តាមរយៈកម្មវិធីថ្មីនេះផងដែរ អាចជួយដល់ប្រជាកសិករ អាជីវករខ្មែរទាំងអស់អាចទទួលបានព័ត៌មានទីផ្សារក៏ដូចជាតម្លៃកសិផល ទីកន្លែងលក់ ទិញ និងការបង្កើនទំនាក់ទំនងរវាងគ្នានិងគ្នាឲ្យកាន់តែទូលំទូលាយមានភាពងាយស្រួលនិងឆាប់រហ័សជាងមុន។ ម្យ៉ាងទៀតវាកាន់តែផ្តល់ភាពងាយស្រួលសម្រាប់អាជីវករដែលចង់ទិញកសិផលរបស់ប្រជាកសិករយើងដើម្បីយកមកលក់បន្តបាន ដោយអាចចុះទៅទិញនិងចរចាដោយផ្ទាល់ជាមួយប្រជាកសិករដល់ទីតាំងជាក់ស្តែង ដោយមិនមានភាពលំបាកនោះឡើយ។ប្រជាកសិករ អាជីវករ អាចទាញយកកម្មវិធីនេះមកប្រើបាននៅលើទូរស័ព្ទបានយ៉ាងងាយស្រួល ដើម្បីអាចទទួលបានព័ត៌នានាដែលទាក់់ទងជាមួយផលិតផលឬទំនិញផ្សេងៗបានយ៉ាងេហ័សទាន់ចិត្ត៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-23T08:31:31.769Z", "category": "ចាប់ផ្តើមអាជីវកម្ម", "views": 324, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចប់បាក់ឌុប ចង់រៀនIT! សាលាកូរ៉េធំ១នេះ នឹងបើកការប្រឡងអាហារូបករណ៍១០០% ឥតគិ.តថ្លៃ	https://business-cambodia.com/articles/it-schoolarship-for-2024-bacll	យោងតាមការចុះផ្សាយរបស់មជ្ឈមណ្ឌលកូរ៉េ Korea Software HRD Center  បានប្រកាសពីឱកាសទទួលបានអាហារូបករណ៍១០០% ចំនួន១០០កន្លែង សម្រាប់បង ប្អូនដែលចប់បាក់ឌុបនឹងមានបំណងរៀនមុខជំនាញព័ត៌មានវិទ្យា សម្រាប់ឆ្នាំសិក្សា ២០២៤ ដោយទទួលចុះឈ្មោះចាប់ពីថ្ងៃទី ២០ ខែកញ្ញា ឆ្នាំ ២០២៣ រហូតដល់ ថ្ងៃទី ១០ ខែធ្នូ ឆ្នាំ ២០២៣។   ចំពោះអាហារូបករណ៍នេះដែរសិស្សនឹងតម្រូវឱ្យមានការប្រឡងយក។ ក្នុងនោះមុខវិជ្ជាប្រឡងយកអាហាររូបករណ៍ខាងលើនេះរួមមានដូចជា តក្កវិទ្យា, ភាសា Java Programming, HTML, CSS, JavaScript និង SQL , រួមទាំងសំណេរជាភាសាអង់គ្លេសផងដែរ។   ចំណែកការចេញបញ្ជីឈ្មោះបេក្ខជនប្រលងនឹងធ្វើឡើងនៅថ្ងៃទី ១៥ ខែធ្នូ ឆ្នាំ ២០២៣ ការប្រលងសរសេរនឹងធ្វើនៅ ថ្ងៃទី២៣ ខែធ្នូ ឆ្នាំ២០២៣ រួចចេញលទ្ធផលបឋមនៅ ថ្ងៃទី២៩ ខែធ្នូ ឆ្នាំ ២០២៣ នឹងសម្ភាសន៍នៅថ្ងៃទី ០៣ និង ០៤ ខែមករា ឆ្នាំ ២០២៤ ។ ដោយលទ្ធផលផ្លូវការនឹងចេញនៅ ថ្ងៃទី ០៥ ខែមករា ឆ្នាំ ២០២៤ ការចូលរៀនត្រៀមនៅ ថ្ងៃទី ១៥ ខែមករា ឆ្នាំ ២០២៤ ហើយបើកបវេសនកាលថ្មីនៅថ្ងៃទី ០៥ ខែកុម្ភៈ ឆ្នាំ ២០២៤។   ក្រោយប្រឡងជាប់អាហារូបករណ៍សិស្សនឹងទទួលបាន ប្រាក់ឧបត្ថម្ភ ចាប់ពី ៣០$ ដល់ ១០០$ក្នុងមួយខែ សម្រាប់ថ្នាក់មូលដ្ឋាន និងរហូតដល់ ១៤០$ ក្នុងមួយខែសម្រាប់ថ្នាក់កម្រិតខ្ពស់ អាស្រ័យទៅតាមពិន្ទុប្រចាំខែរបស់និស្សិត។ ក្រៅពីនេះនិស្សិតនឹងមាន ការឧបត្ថម្ភកន្លែងស្នាក់នៅសម្រាប់និស្សិតមកពីសាកវិទ្យាល័យតាមបណ្តាខេត្តព្រមទាំង ទទួលបានឱកាសការងារទាំងក្នុងស្រុក និង ក្រៅស្រុក មានឱកាសទៅសិក្សាថ្នាក់អនុបណ្ឌិត និង បណ្ឌិតនៅប្រទេសកូរ៉េផងដែរ។   ចំណែកបរិក្ខារសិក្សាសិស្សនឹងទទួលបានទទួលបានឯកសណ្ឋានហើយសាលាក៏មានកម្មវិធីកីឡា និងពិធីជប់លៀងប្រចាំខែផងដែរ។ ក្រៅពីនេះបរិយាកាសសិក្សានឹងមាន និងមានភាពសម្បូរបែបទាំងទ្រឹស្តី និង ការអនុវត្ត ដោយសិស្សនឹងមានឱកាសក្លាយជាអ្នកជំនាញ Software Developer កម្រិតខ្ពស់ ដែលទទួលបានការចែករំលែកចំណេះដឹង និង បទពិសោធន៍ ពីវាគ្មិនពិសេសៗទាំងក្នុងស្រុក និង ក្រៅស្រុក។   ដូច្នេះសម្រាប់សិស្ស-និស្សិត ដែលមានចំណាប់អារម្មណ៍ពីព័ត៌មានបន្ថែមអាចធ្វើការទំនាក់ទំនងទៅកាន់លេខ 023 991 314, 086 616 316, 017 503 532 ឬធ្វើការចុះឈ្មោះតាមរយៈ តំណលីងខាងក្រោមនេះបាន https://register.kshrd.com.kh ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-10-23T05:16:09.388Z", "category": "ព័ត៌មានថ្មីៗ", "views": 754, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សេដ្ឋកិច្ចធ្លាក់ចុះអូសបន្លាយ នេះជាជំនាញសំខាន់៣ អ្នកគួរអភិវឌ្ឍនបើចង់រកចំណូលទប់ទល់នឹងវិបត្តិ	https://business-cambodia.com/articles/three-skills-to-have-to-make-money	ជិតដាច់ឆ្នាំ២០២៣ហើយប៉ុន្ដែស្ថានភាពសេដ្ឋកិច្ចសកលនៅតែមិនទាន់ល្អប្រសើរនៅឡើយពោលគឺនៅតែធ្លាក់ចុះហើយគួបផ្សំនឹងបញ្ហាមួយចំនួនកើតឡើងទៀតនោះធ្វើឲ្យមនុស្សជាច្រើនជួបបញ្ហាជាពិសេសបញ្ហាលុយកាក់ដោយពួកគាត់រកចំណូលមិនបានដូចមុន ចំណូលធ្លាក់ចុះនិងធ្លាក់ក្នុងបញ្ហាបំណុលជាដើម។   បើស្ថានភាពសេដ្ឋកិច្ចធ្លាក់ចុះនៅតែអូសបន្លាយ ខាងក្រោមនេះគឺជារឿង៣សំខាន់ដែលអ្នកគួរយកចិត្តទុកដាក់ធ្វើបើចង់រកចំណូលបានច្រើនដើម្បីទប់ទល់នៅស្ថានភាពសេដ្ឋកិច្ចដែលកំពុងដាំក្បាលចុះ។   ១. អភិវឌ្ឍនសមត្ថភាព នៅក្នុងស្ថានភាពសេដ្ឋកិច្ចធ្លាក់ចុះ ការអភិវឌ្ឍន៍សមត្ថភាព ចំណេះជំនាញគឺជារឿងសំខាន់ដែលអ្នកគួរផ្ដោតព្រោះកាលណាអ្នកមានសមត្ថភាព មានចំណេះនិងជំនាញច្រើនអ្នកនឹងមានឱកាសរកលុយបានច្រើនហើយក៏មានផ្លូវច្រើនក្នុងការរកចំណូលផងដែរ។ មួយវិញទៀតពេលអ្នកអភិវឌ្ឍន៍ចំណេះដឹងជំនាញបានច្រើនទោះក្នុងកាលៈទេសៈទីផ្សារការងារចង្អៀតក៏អ្នកនៅតែអាចមានការងាររកចំណូលបានព្រោះអ្នកមានសមត្ថភាពពិតប្រាកដ។    អភិវឌ្ឍនសមត្ថភាពត្រង់នេះគឺសំដៅដល់ការអភិវឌ្ឍនចំណេះជំនាញដែលមានស្រាប់ឲ្យកាន់តែខ្លាំងដើម្បីមានឱកាសអាចរកចំណូលបានច្រើនជាងមុន។ ឧទាហរណ៍បើអ្នកចេះភាសាអង់គ្លេសប៉ុន្ដែភាសាអង់គ្លេសរបស់អ្នកនៅមានកម្រិតមិនទាន់អាចបង្កើតចំណូលពីវាបានទេនោះ អ្នកអាចចាយពេលវេលានិងលុយកាក់ដើម្បីបង្កើនជំនាញភាសាងអង់គ្លេសឲ្យកាន់តែខ្លាំងពូកែ។ នៅពេលដែលភាសាអង់គ្លេសកាន់តែខ្លាំងអ្នកនឹងមានសមត្ថភាពរកលុយបានតាមរយៈការបង្រៀនភាសាអង់គ្លេសនិងការងារផ្សេងៗទៀតដែលទាក់ទងនឹងភាសាអង់គ្លេស។ ក្រៅពីអភិវឌ្ឍនជំនាញដែលមានស្រាប់ អ្នកគួរចាយពេលរៀនជំនាញថ្មីពេលប្រើខ្លីហើយអាចបង្កើតចំណូលពីជំនាញរបស់អ្នក។   ២. ជំនាញគ្រប់គ្រងលុយ ជំនាញក្នុងការគ្រប់គ្រងលុយកាក់គឺពិតជាសំខាន់អំឡុងពេលដែលសេដ្ឋកិច្ចចុះ។ មនុស្សជាច្រើនបានជួបបញ្ហាលុយកាក់ រស់នៅខ្វះខាតលុយចាយនិងធ្លាក់ខ្លួនទៅក្នុងបញ្ហាបំណុលក៏ដោយសារតែពួកគាត់មិនចេះគ្រប់គ្រងចាត់ចែងលុយផ្ទាល់ខ្លួន។ ត្រូវចាំថារកចំណូលបានច្រើនមិនសំខាន់ តែអ្វីដែលសំខាន់តើអ្នកគ្រប់គ្រងលុយបានល្អប៉ុនណា។   អំឡុងសេដ្ឋកិច្ចដាំក្បាលចុះការគ្រប់គ្រងលំហូរសាច់ប្រាក់ពិតជាចាំបាច់ណាស់ព្រោះបើមិនដូច្នេះទេនោះអ្នកនឹងជួបបញ្ហាលុយកាក់មិនខាន។ បងប្អូនមួយចំនួនគិតតែពីប្រឹងរកលុយឲ្យបានច្រើនដើម្បីដោះបំណុលតែមិនគិតរៀនពីរបៀបគ្រប់គ្រងលុយដែលខ្លួនរកបាន។ ការប្រឹងរកលុយឲ្យបានច្រើនមិនអាចដោះស្រាយបញ្ហាលុយបាននោះទេបើអ្នកមិនចេះគ្រប់គ្រងលុយរបស់អ្នក។ កាលណាអ្នកចេះគ្រប់គ្រងលុយ អ្នកនឹងប្រើប្រាស់លុយមានប្រសិទ្ធភាពហើយអាចចៀសពីបញ្ហាលុយបានទៀតផង។ ចង់ដឹងពីរបៀបគ្រង់គ្រង ធ្វើឲ្យលុយសល់ ចៀសផុតពីបំណុលអាចសាកអានសៀវភៅលុយពិត។ ទាក់ទងទិញសៀវភៅលុយពិតតាមតេឡេក្រាម https://t.me/hangchhengH24 ។ ៣. ជំនាញលក់ លក់គឺជាជំនាញចំណូលខ្ពស់ ហើយបើអ្នកជាអ្នករកស៊ី អ្នកត្រូវចេះជំនាញលក់បើចង់រកចំណូលបានច្រើន។ ជាពិសេសអំឡុងពេលសេដ្ឋកិច្ចធ្លាក់ចុះ អ្នកលក់ដូរនិងរកស៊ីរកចំណូលមិនបានដូចមុន អ្នកត្រូវរកយុទ្ធសាស្រ្តលក់ថ្មីឬផ្លាស់ប្ដូររបៀបលក់ដើម្បីអាចរកចំណូលពីការលក់អំឡុងពេលដែលសេដ្ឋកិច្ចធ្លាក់ចុះ។   ដោយសារអ្នករកស៊ីលក់ដូរមិនបានដូចមុន ដូច្នេះហើយក្រុមការងាររបស់ Business Cambodia បានកំពុងតែនិពន្ធសៀវភៅមួយក្បាលដែលមានចំណងជើងថា” ១០១ គំនិតជំរុញការលក់” ដើម្បីជួយបងប្អូនជំរុញការលក់អំឡុងពេលសេដ្ឋកិច្ចមិនច្បាស់លាស់។ ជាពិសេសសៀវភៅនេះយើងនឹងចែកជូនបងប្អូនដោយឥតគិតថ្លៃចំនួន៣ពាន់ក្បាលសម្រាប់បងប្អូនដែលបានចូលរួមពិព័រណ៍មុខឆ្នាំ២០២៣របររបស់ Business Cambodia ដែលនឹងធ្វើនៅថ្ងៃទី២ដល់ថ្ងៃទី៣ខែធ្នូឆ្នាំ២០២៣នេះ។ អ៊ីចឹងបើចង់បានសៀវភៅ១០១ គំនិតជំរុញការលក់ ដោយឥតគិតថ្លៃ កុំភ្លេចទៅចូលរួមពិព័រណ៍មុខឆ្នាំ២០២៣របររបស់ Business Cambodia ទាំងអស់គ្នានៅខែធ្នូខាងមុខនេះនៅសាលាតិចណូ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-10-23T05:06:14.772Z", "category": "ហិរញ្ញវត្ថុ", "views": 3707, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
កុំឱ្យខុសទាន់! រឿងសំខាន់៤ អ្នករកស៊ីត្រូវគិតគូរ ដើម្បីការពារអាជីវកម្មកុំឱ្យជាប់ក្នុងបំណុ.លអាក្រក់	https://business-cambodia.com/articles/4-things-business-people-should-do	ការដែលអាជីវកម្មមួយមានបំណុល វាគឺជារឿងធម្មតាទេ ប៉ុន្តែនៅក្នុងកាលៈទេសៈដែលសេដ្ឋកិច្ចកំពុងប្រែប្រួលខ្លាំង អាចជះឥទ្ធិពលទៅលើប្រាក់ចំណេញ ក្នុងនាមជាម្ចាស់អាជីវកម្មអ្នកក៏គួរតែត្រៀមខ្លួន ឱ្យបានល្អដើម្បីបង្កាកុំឱ្យមានបញ្ហាហិរញ្ញវត្ថុ និងការពារកុំឱ្យមានបំណុលអាក្រក់កើតឡើង។   ពាក់ព័ន្ធនឹងរឿងនេះដែរ Business Cambodia សូមណែនាំរឿងសំខាន់៤ ដែលអ្នករកស៊ី គួរយកចិត្តទុកដាក់ ដើម្បីបង្កាបញ្ហាបំណុលអាក្រក់ក្នុងអាជីវកម្ម៖   ១. គ្រប់គ្រងស្ថានភាពហិរញ្ញវត្ថុ៖ ក្នុងនាមជាម្ចាស់អាជីវកម្ម អ្នកគួរតែធ្វើការពិនិត្យ តាមដាន និងសិក្សាអំពីស្ថានភាពហិរញ្ញវត្ថុបច្ចុប្បន្នរបស់ខ្លួន ដោយការបែងចែងកញ្ចប់ថវិកាជាក់ស្ដែងឡើងវិញ។ កញ្ចប់ថវិកាអាជីវកម្មគួរមាន ប្រភពចំណូលច្បាស់លាស់, ការចំណាយអថេរ និងការចំណាយថេរ។     ២. ពង្រឹងលំហូរសាច់ប្រាក់៖ ចំណុចស្លាប់រស់របស់អាជីវកម្មគឺស្ថិតនៅត្រង់លំហូរសាច់ប្រាក់។ បើអ្នកគ្រប់គ្រងលំហូរសាច់ប្រាក់បានល្អ មិនថាក្នុងកាលៈទេសៈណាទេ អាជីវកម្មនៅតែអាចបន្តដង្ហើមបានជានិច្ច។ ដូច្នេះហើយត្រូវផ្ដោតសំខាន់លើការរក្សាដង្ហើមរបស់អាជីវកម្ម ដោយការបង្កើតប្រភពចំណូលឱ្យបានច្រើនដើម្បីបង្កើនប្រាក់ចំណេញ។ ដើម្បីបង្កើនប្រាក់ចំណេញ អ្នកត្រូវយកចិត្តទុកដាក់លើការបង្កើនការលក់ លៃយ៉ាងណាកុំឱ្យការលក់ធ្លាក់ចុះ ដោយការព្យាយាមកែលម្អផលិតផលតម្រូវទីផ្សារ និងខ្វាយខ្វល់ពីភាពបត់បែននៃតម្រូវការអ្នកប្រើប្រាស់។   ៣. ពិនិត្យ និងផ្ដល់អាទិភាពដល់បំណុល៖ រឿងសំខាន់បំផុតដែលមិនរំលងទាល់តែសោះនោះគឺត្រូវធ្វើយ៉ាងណាឱ្យយើងអាចស្គាល់ស្ថានភាពរបស់ខ្លួនឯងច្បាស់។ បើដឹងថាខ្លួនមានបំណុល ត្រូវកត់ត្រាបំណុលទាំងអស់នោះចូលក្នុងបញ្ជីឱ្យបានច្បាស់លាស់។ រួចពិនិត្យមើលថាតើបំណុលណាបន្ទាន់ បំណុលណាមិនបន្ទាន់ និងរកវិធីដោះស្រាយវាតាមចំណាត់ថ្នាក់ ត្រូវដឹងថាគួរបង្កើតលុយពីប្រភពណាដើម្បីអាចដោះបំណុលបាន។ តាមដានជាប្រចាំកុំភ្លេចខ្លួនឱ្យសោះ ព្រោះអ្នកអាចភ្លេចបំណុលតែការប្រាក់មិនភ្លេចអ្នកទេ។   ៤. ពិនិត្យមើលលក្ខខណ្ឌកម្ចី និងពិចារណាលើការផ្ដល់ហិរញ្ញប្បទានឡើងវិញ៖ ប្រសិនបើពេលនេះអ្នកមានកម្ចីដែលត្រូវទទួលខុសត្រូវ អ្នកគួរតែចំណាយពេលសិក្សាពីលក្ខខណ្ឌកម្ចីថ្មីៗរបស់ស្ថាប័នហិរញ្ញវត្ថុផ្សេងៗ។ សិក្សាដើម្បីប្រៀបធៀបរកប្រភេទកម្ចីណាដែលល្អជាង លក្ខខណ្ឌកម្ចីដែលអ្នកកំពុងមាន រួចហើយឆ្លៀតឱកាសធ្វើហិរញ្ញប្បទានឡើងវិញ ដើម្បីសម្រាលបន្ទុកបំណុល ក៏ដូចជាជួយឱ្យចំណេញទាំងពេលវេលានិងការប្រាក់ផងដែរ៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:15", "date_created": "2023-10-23T04:51:39.831Z", "category": "ហិរញ្ញវត្ថុ", "views": 267, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ក្រុមហ៊ុនកូរ៉េ និងជប៉ុន នឹងមកបង្កើតរោងចក្រកែច្នៃគ្រាប់ស្វាយចន្ទីនៅកម្ពុជាដើម្បីនាំចេញទៅទីផ្សារពិភពលោក	https://business-cambodia.com/articles/company-japan-and-korea	នេះគឺជាពន្លឺថ្មីមួយសម្រាប់ប្រទេសកម្ពុជា ខណៈដែលថ្មីៗនេះមានក្រុមហ៊ុនកូរ៉េ និងជប៉ុន បានបង្ហាញចំណាប់អារម្មណ៍ចង់មកបង្កើតរោងចក្រកែច្នៃគ្រាប់ស្វាយចន្ទីនៅកម្ពុជា សម្រាប់នាំចេញទៅទីផ្សារពិភពលោកផងដែរ។ ជាក់ស្តែង កាលពីថ្មីៗកន្លងទៅនេះ ឯកឧត្តម ឌិត ទីណា រដ្ឋមន្ត្រី ក្រសួងកសិកម្ម រុក្ខាប្រមាញ់ និងនេសាទ បានចូលរួមកិច្ចប្រជុំពិភាក្សាការងារជាមួយលោកអគ្គនាយកក្រុមហ៊ុន Top Planning Japan Co.,LTD ដែលជាក្រុមហ៊ុនហ៊ុន១របស់ជប៉ុន។ នៅក្នុងជំនួបនេះដែរ ឯកឧត្តមរដ្ឋមន្ត្រី បានសម្តែងនូវការស្វាគមន៍ និងគាំទ្រពេញទំហឹងសម្រាប់ការវិនិយោគជាមួយប្រទេសជប៉ុន ពិសេសគម្រោងបង្កើតរោងចក្រកែច្នៃចន្ទីនៅកម្ពុជាផងដែរ។ ចំពោះ គោលបំណងនៃជំនួបនេះ គឺដើម្បីពង្រឹងកិច្ចសហប្រតិបត្តិការបន្តរវាងក្រុមហ៊ុន និងក្រសួង ដើម្បីបង្កើតរោងចក្រកែច្នៃចន្ទីនៅកម្ពុជានិងផលិតទៅទីផ្សារពិភពលោក និងការកែច្នៃប្រេងឥន្ធនៈពីសំបកចន្ទីក្នុងប្រទេសកម្ពុជា។ ជាមួយគ្នានោះដែរ យោងតាមការចុះផ្សាយដោយក្រសួងពាណិជ្ជកម្មបានឱ្យដឹងថា ឯកឧត្តម រាជ រ៉ា រដ្ឋលេខាធិការ ជួបពិភាក្សាការងារជាមួយប្រតិភូវិទ្យាស្ថានអភិវឌ្ឍន៍សេដ្ឋកិច្ចជនបទកូរ៉េ និងតំណាងសមាគមធនធានកសិ-ឧស្សាហកម្មកូរ៉េនៅក្រៅប្រទេស លើគម្រោងសិក្សាលទ្ធភាពក្នុងការបង្កើតរោងចក្រកែច្នៃគ្រាប់ស្វាយចន្ទីនៅក្នុងប្រទេសកម្ពុជា។ នៅក្នុងជំនួបនេះផងដែរ ឯកឧត្តម រាជ រ៉ា រដ្ឋលេខាធិការក្រសួងពាណិជ្ជកម្ម បានជួបពិភាក្សាការងារជាមួយប្រតិភូវិទ្យាស្ថានអភិវឌ្ឍន៍សេដ្ឋកិច្ចជនបទកូរ៉េ (Korea Rural Economic Institute)  និងតំណាងសមាគមធនធានកសិ-ឧស្សាហកម្មកូរ៉េនៅក្រៅប្រទេស (Korea Oversea Agro-Resourced Association: AOAA) ដែលដឹកនាំដោយ លោកបណ្ឌិត Heo Jang ប្រធានគម្រោង ចុះមកសិក្សា ដើម្បីពិនិត្យនិងពិភាក្សាលើលទ្ធភាពក្នុងការបង្កើតរោងចក្រកែច្នៃគ្រាប់ស្វាយចន្ទីនៅក្នុងប្រទេសកម្ពុជា ដោយមានការចូលរួមពីលោកអគ្គនាយករងជំរុញពាណិជ្ជកម្ម និងមន្ត្រីជំនាញនៃនាយកដ្ឋានគោលនយោបាយពាណិជ្ជកម្ម។ ក្នុងឱកាសនោះ សមាគមធនធានកសិ-ឧស្សាហកម្មកូរ៉េនៅក្រៅប្រទេសរបស់កូរ៉េមានគោលបំណងក្នុងការចុះមកសិក្សានិងពិនិត្យលទ្ធភាព ក្នុងការបង្កើតរោងចក្រកែច្នៃចន្ទី តាមរយៈគម្រោងអភិវឌ្ឍន៍ផ្លូវការរបស់រដ្ឋាភិបាលកូរ៉េខាងត្បូង(ODA) ដែលអាចនឹងជួយបង្កើនតម្លៃបន្ថែមលើចន្ទីកម្ពុជាក្នុងការនាំចេញទៅទីផ្សារពិភពលោកផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:15", "date_created": "2023-10-23T04:37:00.656Z", "category": "ចាប់ផ្តើមអាជីវកម្ម", "views": 237, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ពិបាករៀន តែចំណូ.លខ្ពស់! ចេះជំនាញទន់ទាំង៥នេះ អាចធ្វើឱ្យអ្នកមានប្រា.ក់ខែខ្ពស់ លេចធ្លោក្នុងការងារ	https://business-cambodia.com/articles/5-skill-paid-you-forever-	មានចំណេះដឹង មានសមត្ថភាព មានការប្រឹងប្រែងតស៊ូព្យាយាមគឺជាគន្លឹះមួយដ៏ធំឆ្ពោះទៅរកភាពជោគជ័យក្នុងជីវិតរបស់មនុស្សយើងម្នាក់ៗ។ ប៉ុន្តែនាសករាជថ្មីឥរិយាបថនិងការរស់នៅរបស់មនុស្សតែងតែផ្លាស់ប្តូរជារៀងរាល់ថ្ងៃ ដូច្នេះហើយដើម្បីតាមឱ្យទាន់នូវភាពជឿនលឿនរបស់សង្គម បងប្អូនគួររៀនជំនាញទាំង៥នេះ ទោះវាលំបាករៀនបន្តិចមែន តែអាចជួយយើងឱ្យមានភាពលេចធ្លោក្នុងការងារ អាចមានប្រាក់ខែខ្ពស់៖ ១. ជំនាញនិយាយជាសាធារណៈ   ការនិយាយជាសាធារណៈគឺជាជំនាញរឹងមួយដែលបូកបញ្ចូលគ្នាជាមួយសិល្បៈនៃជំនាញទន់ ដែលមិនមែនចំណាយពេលមួយថ្ងៃរៀនចេះនោះទេ គឺត្រូវការពេលវេលានិងភាពជាប់លាប់។ ជំនាញនេះលំបាកប៉ុន្តែវានឹងហុចផលឱ្យពេលអ្នករៀនហើយវាប្រើប្រាស់ជារៀងរាល់ថ្ងៃ។   ជំនាញនេះមានប្រយោជន៍ចំពោះជីវិតរស់នៅប្រចាំថ្ងៃជាខ្លាំង ដូចជាជំរុញលើការចរចារដំឡើងប្រាក់ខែ ការចរចារក្នុងការរកស៊ី ហើយសូម្បីតែការកសាងជីវិតគ្រួសារដ៏កក់ក្តៅមួយក៏ត្រូវការជំនាញនេះដែរ។   ២. ជំនាញគ្រប់គ្រងពេលវេលា   មនុស្សរវល់ច្រើនណាស់ជារៀងរាល់ថ្ងៃនេះ ហើយពួកគេនឹងរវល់ដោយគ្មានពេលសម្រាក ប្រសិនបើរវល់មិនចំស្ថានភាពជីវិតរបស់ខ្លួន។ រវល់នឹងការងារជាងរវល់លើខ្លួនឯង ដូចជាភេ្លចថែទាំសុខភាពផ្លូវចិត្ត ផ្លូវកាយរបស់ខ្លួនឯងនិងមនុស្សជាទីស្រឡាញ់ជាដើម។   ដូច្នេះហើយការរៀនជំនាញគ្រប់គ្រងពេលវេលានេះគឺពិតជាសំខាន់ ដូចជាការគោរពម៉ោង កំណត់ពេលវេលា ដោយចេះប្រើពេលធ្វើការផង មើលថែខ្លួនឯងនិងគ្រួសារឱ្យបានល្អផងពោលគឺ ប្រើពេលវេលា២៤ម៉ោងឱ្យបានច្រើនជាងអ្នកដទៃ ប្រើពេលវេលាខ្លីៗដើម្បីរកចំណូលជាដើម។ ទាំងអស់នេះគឺជាលទ្ធផលនៃការចេះជំនាញគ្រប់គ្រងពេលវេលាផ្ទាល់ខ្លួន។   ៣. ជំនាញផ្តោត   ប្រើពេលដែលកំពុងមានឱ្យបានល្អបំផុត ដោយផ្តោតលើពេលបច្ចុប្បន្ន ហើយធ្វើសកម្មភាពតូចតាចនៅចំពោះមុខឱ្យបានល្អបំផុត ផ្តោតលើអ្វីដែលអាចគ្រប់គ្រងបាន ហើយនេះគឺជាជំនាញមួយដ៏ខ្លាំងក្លាបំផុតដែលអាចដឹកនាំយើងឱ្យផលិតនូវការងារដ៏អស្ចារ្យសម្រាប់ខ្លួនឯង។ ផ្តោតគឺជារបៀបដែលយើងដាក់ចិត្តកាយ មួរដៃអាវធ្វើការងារនៅចំពោះមុខសំខាន់និងចាំបាច់ឱ្យបានល្អបំផុត។   ៤. ជំនាញវិន័យ    ភាពជាប់លាប់ជាកូនសោអនាគត ល្អមិនល្អ ប្រសើរឡើងឬអត់ ចូរសង្កេតមើលជំនាញបង្កើតភាពជាប់លាប់របស់ខ្លួនឯង តើមានសេ្ថរភាពនៃទម្លាប់ល្អណាមួយ ឬទង្វើណាមួយទេ? តើអាចកំណត់គោលដៅដ៏រឹងមាំ និងជាប់លាប់ មួយបានទេ? តើអ្នកអាចមានចំណង់និងកម្តៅដ៏ខ្លាំងក្លា មិនងាយរលត់ លើទម្លាប់ដែលអាចផ្លាស់ប្តូរជីវិតរបស់ខ្លួនឯងបានទេ?   ៥. ជំនាញស្មោះជាមួយខ្លួនឯង   គ្មាននរណាអាចនៅជាមួយយើងរហូតដូចជាដួងចិត្តរបស់យើងទេ គំនិតយើងគិតបែបណាអារម្មណ៍របស់យើងនឹងផលិតលទ្ធផលបែបនោះ។ ដូច្នេះចូរស្មោះត្រង់ជាមួយខ្លួនឯង បើថាធ្វើគឺធ្វើ កុំកុហកខ្លួនឯង កុំក្បត់ឆន្ទៈរបស់ខ្លួនឯង ព្រោះថាដំណើរនៃការរត់ប្រណាំងក្នុងជីវិតនេះ អ្នកមិនមែនរត់ប្រកួតប្រជែងជាមួយនរណាទេ អ្នករត់ដើម្បីឈ្នះចំណុចមិនល្អរបស់ខ្លួនឯង។   ជារួមមកវិញជំនាញទន់ទាំងនេះគឺពិតជាមានសារៈសំខាន់ណាស់ក្នុងការរស់នៅរបស់យើងក្នុងសង្គមសម័យទំនើបនេះ ប្រសិនបើយើងមិនប្រើជំនាញទាំងនេះមកគ្រប់គ្រងជីវិត ផ្នត់គំនិត និងការងាររបស់យើងទេ បម្រែប្រមួលរបស់សង្គមនឹងតែងតែចូលមកផ្លាស់ប្តូរផ្នត់គំនិតរបស់យើងជានិច្ច ហើយយើងនឹងត្រូវរត់តាមស្តង់ដារមិនច្បាស់លាស់របស់សង្គមដោយនឿយណាយបំផុត៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-10-23T04:12:18.853Z", "category": "ភាពជាអ្នកដឹកនាំ", "views": 880, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ព្រឹត្តិការណ៍ប្រណាំងកង់ និងរត់ពាក់កណ្តាលម៉ារ៉ាតុងសម្រាប់មន្ទីរពេទ្យកុមារគន្ធបុប្ផា លើកទី៨ លើភ្នំបូកគោ។	https://business-cambodia.com/articles/sohka-bokor-run-	្ងៃទី២៨-២៩ ខែតុលា ឆ្នាំ២០២៣ គឺជាថ្ងៃនៃការរៀបចំព្រឹត្តិការណ៍ការប្រណាំងកង់ និងរត់ពាក់កណ្តាលម៉ារ៉ាតុងប្រចាំឆ្នាំ លើកទី៨ នៅលើភ្នំបូកគោ ដើម្បីជួយដល់មន្ទីរពេទ្យកុមារគន្ធ បុប្ផា ដែលកម្មវិធីសប្បុរសធម៌ប្រចាំឆ្នាំនេះ ត្រូវបានបង្កើតឡើងតាំងពីឆ្នាំ២០១៣ មកម្ល៉េះ ក្រោមគំនិត ផ្តួចផ្តើមដ៏ថ្លៃថ្លារបស់អ្នកឧកញ៉ា សុខ គង់ ប្រធានក្រុមហ៊ុន សុខា អូតែល ដែលលោកតែងគិតគូរ និង ចូលរួមយ៉ាងសកម្មនៅក្នុងកិច្ចការមនុស្សធម៌ និងសង្គម។ ព្រឹត្តិការណ៍ការនេះរួមមានកម្មវិធីសប្បាយៗជាច្រើន ក្នុងនោះក៏មានកម្មវិធីកម្សាន្ត នារាត្រីថ្ងៃទី២៨ ដូចជា៖ការប្រគំតន្រ្តីផ្ទាល់ ស្តង់លក់អាហារ និងភេសជ្ជៈនៅបរិវេណខាងក្រៅសណ្ឋាគារក្រោមរាត្រីដ៏សែនមនោរម្យនិងសម្រាប់អ្នកចូលរួមដែលត្រៀមរត់ប្រណាំងពាក់កណ្តាល ម៉ារ៉ាតុងនៅព្រឹកថ្ងៃទី២៩ខែតុលា ឆ្នាំ២០២៣ផងដែរ។  ការរត់ពាក់កណ្តាលម៉ារ៉ាតុងរួមមាន៖   ចម្ងាយ 21គីឡូម៉ែត្រ 10គីឡូម៉ែត្រ 5គីឡូម៉ែត្រ និងការរត់បែបកម្សាន្ត3គីឡូម៉ែត្រ ព្រមទាំង ការប្រណាំងកង់32គីឡូម៉ែត្រ ដែលជាឱកាសដ៏ល្អឥតខ្ចោះ ដើម្បីបង្កើតនូវអនុស្សាវរីយ៍ដែលមិនអាចបំភ្លេចបានជាមួយមិត្តភក្តិ និងក្រុមគ្រួសាររបស់លោកអ្នក។ ការចូលរួមក្នុងព្រឹត្តិការណ៍នេះមិនត្រឹមតែ ផ្តល់នូវភាពសប្បាយរីករាយ និងសុខភាពប៉ុណ្ណោះទេ ប៉ុន្តែថែមទាំងជួយគាំទ្រដល់សកម្មភាពសប្បុរសធម៌ដ៏មានអត្ថន័យថែមទៀតផង។ ភ្ញៀវចូលរួមអាចជ្រើសរើសក្នុងការស្នាក់នៅសណ្ឋាគារប្រណីត ឋានសួគ៌ សុខា ឬសណ្ឋាគារ ឡឺ បូកគោ ផាឡេស ជាមួយនឹងការផ្តល់ជូនតម្លៃពិសេស ឬទទួលយកបទពិសោធន៍ពីការបោះតង់ផងដែរ។កម្មវិធីនេះ នឹងប្រារព្ធឡើងនៅលើភ្នំបូកគោ ស្ថិតក្នុងខេត្តកំពត ដែលជាគោលដៅទេសចរណ៍ប្រវត្តិសាស្រ្តដ៏ល្បីល្បាញនៅក្នុងប្រទេសកម្ពុជា ជាមួយនឹងទេសភាពដ៏ស្រស់ត្រកាល និងតំបន់ទេសចរជាច្រើន ដែលអ្នកចូលរួមអាចស្វែងយល់ និងកម្សាន្តជាមួយនឹងការផ្សងព្រេងផ្សេងៗ។ ចុះឈ្មោះចូលរួមចាប់ពីថ្ងៃនេះ រហូតដល់ ថ្ងៃទី២៥ តុលា ២០២៣ក្រុមហ៊ុនក៏ស្វាគមន៍សម្រាប់អ្នកចូលរួមរត់ប្រណាំង ដើម្បីជាការកម្សាន្តនិងទទួលជ័លាភី ព្រមទាំងស្វាគមន៍បណ្តាក្រុមហ៊ុនផ្សេងៗចូលរួមឧបត្ថម្ភជាថវិការឬផលិតផលសម្រាប់ កម្មវិធីសប្បុរសនេះផងដែរ ។ ចុះឈ្មោះតាមរយៈ \| Register Via:ទូរស័ព្ទ \| Mobile: 097 561 61 16តេលេក្រាម \| Telegram: 081 61 61 21ចុះឈ្មោះអនឡាន \| Online Register: http://bokormarathon.com.kh/register.phpឬតាមគេហៈទំព័រ \| Website: www.bokormarathon.com.kh/	{ "spider_name": "businesscambodia", "scrape_at": "2025-06-14_19:40:16", "date_created": "2023-10-23T04:07:34.411Z", "category": "PR", "views": 119, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ប៉េង ហួត គ្រុប ចូលរួមសហការ និងឧបត្ថម្ភទឹកប្រាក់ ១ម៉ឺនដុល្លារ អាមេរិក ក្នុងព្រឹត្តិការណ៍រត់ពាក់កណ្ដាលម៉ារ៉ាតុងសប្បុរសធម៌អង្គការផ្កាយសមុទ្រ ២០២៣	https://business-cambodia.com/articles/peng-huoth-group-co-sponsors-and-supports-us-10-000-in-2023-sea-star-charity-half-marathon	ក្រុមហ៊ុន ប៉េង ហួត គ្រុប បានសហការរៀបចំព្រឹត្តិការណ៍រត់ម៉ារ៉ាតុងសប្បុរសធម៌ជាមួយអង្គការផ្កាយសមុទ្រ Indochina Starfish Foundation (ISF) និងឧបត្ថម្ភបន្ថែមនូវថវិកាចំនួន $10,000 (មួយម៉ឺនដុល្លារ អាមេរិក) ក្នុងគោលបំណងដើម្បីចូលរួមលើកកម្ពស់ការងារសង្គម និងស្វែងរកជំនួយសប្បុរសធម៌យកទៅផ្គត់ផ្គង់ជីវភាពខ្វះខាត និងរួមចំណែកគាំទ្រដល់ការសិក្សារបស់សិស្សានុសិស្សក្រីក្រជាង ៧០០នាក់ របស់អង្គការផ្កាយសមុទ្រ នាព្រឹកថ្ងៃទី២២ ខែតុលា ឆ្នាំ២០២៣ ស្ថិតនៅក្នុងគម្រោងបុរី ប៉េង ហួត ហ្គ្រេនស្តាផ្លាទីនីម (បឹងស្នោ) ខណ្ឌច្បារអំពៅ រាជធានីភ្នំពេញ។ ព្រឹត្តិការណ៍នេះមានអ្នកចូលរួមរត់ប្រមាណជាង ១,២០០នាក់ មកជួបជុំគ្នារត់ដើម្បីសុខភាព ភាពសប្បាយរីករាយ កសាងទំនាក់ទំនងជាមួយគ្នា និងជាពិសេសគឺបង្ហាញពីស្មារតីចូលរួមចំណែកក្នុងសកម្មភាពសប្បុរសធម៌ ដែលការរត់នេះគឺចាប់ផ្ដើមជាមួយនឹងចម្ងាយពី ៣ គីឡូម៉ែត្រ ១០ គីឡូម៉ែត្រ និង ២១ គីឡូម៉ែត្រ។ គួរបញ្ជាក់ថា មួយរយៈពេលចុងក្រោយនេះគេសង្កេតឃើញថាគម្រោងបុរី ប៉េង ហួត ហ្រ្គេនស្ដាផ្លាទីនីម (បឹងស្នោ) ទទួលលបានដៃគូសហការរៀបចំព្រឹត្តិការណ៍កីឡាជាច្រើន ជាពិសេសគឺព្រឹត្តិការណ៍រត់ពាក់កណ្ដាលម៉ារ៉ាតុងក្នុងន័យសប្បុរសធម៌និងការលើកកម្ពស់ការរត់ដើម្បីសុខភាព។ល។ ហើយក្នុងពេលឆាប់ៗខាងមុខនេះក្រុមហ៊ុននឹងត្រៀមរៀបចំពិធីសម្ពោធផ្លូវជិះកង់និងរត់ប្រណាំងស្ដង់ដាក្នុងគម្រោងអភិវឌ្ឍលំនៅឋានរបស់ខ្លួនដំបូងគេក្នុងប្រទេសកម្ពុជាផងដែរ។ សូមបញ្ជាក់ថា ក្រុមហ៊ុន ប៉េង ហួត គ្រុប ត្រូវបានគេស្គាល់ថាជាក្រុមហ៊ុនប្រតិបត្តិមេត្រីភាពបរិស្ថាន ដែលគ្រប់គម្រោងលំនៅឋានមានដើមឈើធំៗរាប់ពាន់ដើម សួនកម្សាន្តផ្កាចម្រុះពណ៌ និងហេដ្ឋារចនាសម្ព័ន្ធបៃតងធំទូលា ជាពិសេសគឺមានផ្លូវជិះកង់និងរត់ប្រណាំងស្ដង់ដាដំបូងគេក្នុងប្រទេសកម្ពុជា ខណៈបច្ចុប្បន្ននេះគឺជាទិសដៅទេសចរណ៍ទាក់ទាញសាធារណជនទាំងខ្មែរ និងបរទេសមកលេងកម្សាន្តរាប់ពាន់នាក់៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-23T03:28:41.737Z", "category": "PR", "views": 727, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
សូមប្រុងប្រយ័ត្ន! ពីថ្ងៃនេះដល់ថ្ងៃទី ២៦ បណ្តាខេត្តក្រុងទាំងនេះអាចនឹងមានធ្លាក់ចន្លោះពី ៣០% ដល់ ៦០%	https://business-cambodia.com/articles/rain-from-today	យោងតាមសេចក្តីជូនដំណឹងរបស់ក្រសួងធនធានទឹកនិងឧតុនិយមកាលពីព្រឹកថ្ងៃទី ២៣ ខែ តុលា ឆ្នាំ ២០២៣ នេះ បានឱ្យដឹងថា ប្រព័ន្ធសម្ពាធទាប ដែលកំពុងមាននៅលើឈូងសមុទ្របេងកាល (Bay of Bengal) គេរំពឹងថានឹងវិវត្តទៅជាព្យុះត្រូពិក និងខ្យល់មូសុងនិរតីនៅលើសមុទ្រអាដាំមែន (Andaman Sea) នឹងគ្របដណ្តប់លើឈូងសមុទ្រថៃ និងវិវត្តទៅជាប្រព័ន្ធសម្ពាធទាប។ ខណៈនេះ ខ្យល់មូសុងភាគខាងត្បូងនិងខាងកើត បក់នាំសំណើមក្នុងកម្រិតមធ្យមមកលើតំបន់ខ្ពង់រាប តំបន់ទំនាបកណ្តាល និងតំបន់មាត់សមុទ្រនៃព្រះរាជាណាចក្រកម្ពុជា។   ស្ថានភាពបែបនេះនឹងធ្វើឱ្យ ៖   ចាប់ពីថ្ងៃទី២៣ ដល់ថ្ងៃទី២៦ ខែតុលា នៅតាមបណ្ដាខេត្តមួយចំនួនក្នុងតំបន់ខ្ពង់រាបដូចជា ខេត្តស្ទឹងត្រែង ខេត្តព្រះវិហារ ខេត្តរតនគិរី និងខេត្តមណ្ឌលគិរី នៅតែមានភ្លៀងធ្លាក់បន្តក្នុងកម្រិតខ្សោយទៅមធ្យម គ្របដណ្តប់លើផ្ទៃដីពី ៣០% ទៅ ៥០%។ នៅរាជធានីភ្នំពេញ តំបន់មាត់សមុទ្រ និងតំបន់ទំនាបកណ្តាល នឹងមានភ្លៀងធ្លាក់នៅក្នុងកម្រិតបង្គួរ ជាមួយនឹងទំហំទឹកភ្លៀងធ្លាក់គ្របដណ្តប់លើផ្ទៃដីពី ៥០% ទៅ ៦០% ។   សូមប្រជាពលរដ្ឋត្រូវប្រុងប្រយ័ត្នខ្ពស់ចំពោះស្ថានភាពនេះ ដែលអាចបង្កជាជំនន់ទឹកភ្លៀង ទៅណាមកថាប្រយ័ត្ន គួរត្រៀមអាវភ្លៀងត្រៀមឆត្រ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-23T03:18:14.337Z", "category": "ព័ត៌មានថ្មីៗ", "views": 638, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.